
KROZ AMERIKU 


1. Kristof Kolumbo. 

I ma jedna priča, koja kaže, da je godine 1000- 
Leifa Eirikssona, za vožnje iz Norveške u njegovu 
otadžbinu Gronland, zahvatila bura i bacila ga na 
kopno Sjeverne Amerike, Ondje, gdje se iskrcao, 
raslo je divlje groždje i žito, pa je on zbog toga tu 
obalu nazvao »Vinland« (Vinovom Zemljom), nazi*- 
vom, što ga noviji istraživači, kao Fridtjof Nansen, 
pripisuju današnjem Frauenlandu, Tri godine kas- 
nije osnovao je Thorsinn Karlsevne na obali Vin- 
landa naseobinu, ali su ga urodjenici odande otje- 
rali, pa je odjedrio natrag u Gronland. 

Uspomena na tu smionu vožnju ljudi-sjever- 
njaka i na tu priču izblijedila je u noći stoljeća. U 
doba, kad je glavni grad maurske kraljevine u juž- 
noj Španiji, Granada (1492.) pao i tako se završilo 
maursko gospodstvo na Iberskom poluostrvu, nije 
u Evropi nitko ni slutio o kakvom kontinentu na Za- 
padnom moru, Portugižani su težili samo za tim, 
da morskim putem stignu u Indiju, zemlju bogatu 
mirodijama i zlatom, biserjem i koraljima. Da 
onamo stignu, nisu znali drugoga puta osim onoga 
uzduž afričke obale. 

U petnaestom stoljeću živio je u Fiorenci jedan 
učenjak, matematičar, po imenu Paolo Toscanelli. 
On je iz oblika zemaljske kruglje stvorio zaključak 
da bi se u Japan, Kinu i Indiju svakako moglo stići 
i tako, da iz Evrope neprestano ploviš pravo na 

Zapad. Već godine 1474. pokazivao je Toscanelli 
karte i dokaze za ispravnost svoje tvrdnje. Njegov 
je dakle genij stvorio nacrt i osnovu za otkriće 
Amerike, No srčanosti Kristofa Kolumba bilo je 
sudjeno, da tu osnovu privede u život. 

Kolumbo potječe od jedne tkalačke porodice 
u Genovi, pa je bio najstariji izmedju petorice 
braće, I on je poput svoje braće odabrao tkalački 
zanat. Budući, da očevi poslovi nisu išli, kako bi 
trebalo, zaključiše sinovi, da se u svijetu ogledaju 
za kakvim drugim, unosnijim poslom, Kristof po- 
stade pomorac i steče sve potrebno znanje i vje- 
štinu, koja se iziskivala za upravljanje brodom. 
Jednoć je pošao s jednom engleskom jedrenjačom 
u Thulu ili Island, na najdalju oceansku plovidbu, 
koju su pomorci u ono doba smjeli da poduzmu. Iza 
tpga je potražio sreću u Portugalu, gdje je zaradji- 
vao svakidašnji kruh crtanjem pomorskih zemljo- 
vida i kao mornar na portugalskim brodovima, koji 
su dodirivali istočne obale Sredozemnoga mora ili 
plovili u Gvineju. U školi vrsnih portugalskih po- 
moraca udario je upravo temelj svome opsežnome 
znanju, koje je imalo toliko značenje u njegovom 
kasnijem životu, U Lisabonu je imao i kuću, te se 
oženio jednom otmenom gospodjom, 

S matematičarom Toscanellijem stupio je u 
dopisivanja, pa mu je ovaj poslao jednu mapu za 
putovanje preko Atlantskoga oceana u Japan i 
Kinu, te još nekih objašnjenja, što ih je fiorentinac 
povadio iz opisa Marca Pola. Ta su se saopćenja 
najdublje dojmila Kolumba. Zato je odgovorio Tos- 
canelliju, da je čvrsto odlučio, prema njegovim po- 
datcima, odjedriti zapadnim pravcem prema ze- 
mljama Marca -Pola. Toscanelli se vanredno obra- 
dovao, što ga je jedan suvremenik tako dobro shva- 
tio i razumio. Takovo morsko putovanje — uvje- 
ravao je on smionoga zemljaka — donijet će mu 
ne samo veliku dobit, nego će i kod svih kršćanskih 
naroda steći besmrtnu slavu. 


No gdje da se nadje potpora, koja je bila 
potrebna za izvodjenje — u ono doba tako bajo- 
slovne osnove? Portugalski kralj i naučenjaci zemlje 
pažljivo su doduše saslušali Kolumba, ali su govorili 
s njim kao s kakvim preuzetnim sanjarom. No uza 
sve to neki su mislili u sebi, da bi Kolumbo ipak mo- 
gao imati pravo, pa je kralj — bez Kolumbova 
znanja — odaslao nekoliko brodova prema zapadu. 
Ali su se ti brodovi doskora vratili, a da nikakove 
zemlje nisu vidjeli. Dašto da je Kolumbo doznao za 
taj podmukli rad, pa je srdit ostavio Lisabon i otišao 
u Španiju. Ženu je i djecu takodjer ondje ostavio, i 
nikada ih više nije vidio; jedini je sin Diego kasnije 

pošao za ocem. ... 

Kolumbo je dvije godine putovao po Andaluziji 
i jednome dijelu južne Španije; išao je od grada do 
grada prodajući pomorske karte, koje je sam rjsao, 
samo da se uzmogne prehraniti. Tako mu je najzad 
pošlo za rukom da dodje na dvor Španjolskoga 
kralja, te je u skupštini pred španjolskim velika- 
šima i svećenstvom mogao razviti svoje osnove. No 
Španjolci su bili odviše zaposleni ratom protiv 
Maura u Granadi i Malagi, a da bi se mogli upu- 
stiti u poduzeće, kakvo je bilo Kolumbovo. I opet 
prodjoše dvije godine bez posla. Kolumbo je još 
jedanput na španjolskome dvoru, koji je tada bio^ u 
Cordovi na obalama Guadalquivira, uludo utrošio 
svoju govorljivost i svoj zanos. Uzalud je čekao još 
dvije godine. Najzad zaključi okrenuti Španiji ledja 
i pokušati sreću u Francuskoj. 

Duboko potišten, ostavi on Cordovu i pješice 
krenu cestom dalje. Kako je bio siromak, jednoga 
dana stiže do nekoga samostana te pokuca na vra- 
tima zamolivši komadić kruha za svoga maloga 
Diega, koga je vodio za ruku. Dok je još govorio 
s vratarom, prodje onuda prior samostana, koji je 
odmah po govoru strančevu razabrao, da je Talijan, 
pa ga stao ispitivati o njegovoj sudbini i željama. 
Prior je bio uman i dobar čovjek, pa kad se upoznao 

s osnovama talijanskoga pomorca odmah je uvidio, 
da Španija ne smije propustiti tako povoljnu priliku, 
koja joj može donijeti nove zemlje u istočnoj Aziji. 
Zbog toga je sam pisao kraljici Izabeli, tako da se 
koncem god. 1491. Kolumbo ponovno našao pred 
učenjacima na španjolskom dvoru. Neki su s njim 
postupali kao s kakvim vjerskim raskolnikom, dok 
su drugi vjerovali njegovim riječima, pa kad su se 
poslije pada Granade španjolskoj vladi razriješile 
ruke, stvoren je zaključak, da se Kolumbo spremi za 
prvo putovanje preko Atlantskoga oceana. 

No u posljednji trenutak umalo da se nije osu- 
jetio sav pothvat poradi Kolumbovih zahtjeva. On 
je naime tražio, da bude imenovan velikim admira- 
lom na drugoj strani Oceana i potkraljem svih ze- 
malja koje bude. otkrio, a osim toga tražio je još i 
jednu osminu svih prihoda iz tih novih zemalja za 
sebe i svoje nasljednike. Pošto je spomenuo, da on 
taj novac treba, da uzmogne Turcima oteti Jeru- 
salem, popustili su mu i dodijelili novac za tri 
broda, koja su se počela opremati u luci Palos za 
putovanje. 


2. Otkriće Amerike.” 

T r * k r °da, odredjena za Kolumba, bile su jedre- 
* njače sa tri jarbola, no za tako smion pothvat i 
suviše maleni Jedini admiralski brod »Santa Ma- 
na« imao je potpunu palubu; dok su druga dva 
broda »Pinta« i »Nina« — bili pokriveni samo na 
1 na . krmi. Dva brata Pinzona, iz jedne 
odhčne porodice, odmah su se javila kao učesnici 
plovidbe ali je zato s tim teže bilo naći momčad za 
taj put Dabome, kad bi se, kao obično, radilo o 
putu uz obale Evrope ili Azije, našlo bi ih se odmah 
koliko god zaželiš; ali za putovanje u nepoznatu 
daljinu Oceana, nije se zagrijavao ni najokoreliji 

pomorac. Za sva tri broda nije trebalo više od de- 
vedeset ljudi, a da se namaknu, morale se konačno 
otvoriti tamnice i za putovanje pridobiti izvjestan 
broj kažnjenika. Još se i danas čuva popis momčadi, 
koja je učestvovala pri otkriću Amerike, pa znamo, 
da su većina mornara na tim brodovima bili Ka- 
stiljani. 

Osim dvojice liječnika poveli su sa sobom i 
jednoga pokrštenoga Židova, koji je govorio hebrej- 
ski i arapski, te im imao biti tumačem, ako sretno 
stignu u — Indiju. Čudnim slučajem nije ekspediciju 
pratio ni jedan svećenik, ali je zato u času odlaska 
prior već spomenutoga samostana, prijatelj Kolum- 
bov, sve ljude, koji su po općenitom mišljenju srljali 
u sigurnu smrt, ispovjedio i pričestio. 

Providjen kraljevskim ručnim pismom na mon- 
golskoga velikoga kana, ukrcao se Kolumbo na 
brod »Santa Maria« bili su odriješeni konopi, i 
3. kolovoza 1492. godine krenula su tri broda s pu- 
nim jadrima u daleki Ocean. 

Kolumbo najprije zaplovi jugozapadnim prav- 
cem, pa za šest dana stiže do Kanarskih ostrva; 
ondje se sa svojom malom flotom zadrža četiri ne- 
djelje. da posvršava neke manje popravke i da 
na »Pinti« izmijeni prelomljeno kormilo. 

Dne 8. rujna krenuše ozbiljno dalje, pa kad su 
Kanarska ostrva i visoka glavica Pika na Teneriffi 
iščeznuli pod morskim obzorjem, zaplakali su i naj- 
okoreliji pomorci, budući da su i oni mislili, da se 
sada zauvijek opraštaju s napučenom zemljom i da 
ih na Zapadu ne čeka ništa drugo, nego voda, vje- 
trovi i valovi. 

Od prvoga dana plovidbe Kolumbo je najsa- 
vjesnije vodio dnevnik, iz kojega se vidi, da je on bio 
potpuno uvjeren o Toscanellijevim tvrdnjama, da će 
tim zapadnim vodenim putem stići pravo u Indiju, 
pa se potpuno pouzdavao u njegove račune. Pred 
momčadi je tajio i manjim prikazivao put, koji se 
imao prevaliti, da im se strah pred neizvjesnošću, 

koja ih čeka, ne bi još povećao saznanjem o sve 
većoj udaljenosti izmedju njihovih brodova i sta- 
roga svijeta. Ali su ljudi prebrzo klonuli dušom i 
očajali, pošto su prolazili dani, a svake zore se još 
uvijek na sve strane obzorja nije vidjelo ništa 
drugo, do beskrajne vodene pustinje . . . Kad su 
brodovi iza osmoga dana zapali u široka polja plo- 
većih alga, bila je to za Kolumba zgodna prilika, da 
momčad primiri uvjeravanjem, kako su to prvi 
znaci blizoga kopna, 

»Santa Maria« bijaše širok, zdepast brod, koji 
je upravo gradjen za teretno vozilo. Poradi toga 
je i sporo napredovao, tako da su ona dva prati- 
lačka broda redovno odmicala napred. Ova su dva 
broda imala ljepše oblike i velika četverouglasta 
jedra, ali su mogla primiti jedva polovicu tona, što 
ih je primao admiralski brod. Uza sve to ostajali su 
neprestano zajedno, a često bili i tako blizu, da su 
mogli s broda na brod dovikivati i razumjeti svaku 
riječ. Jednoga je dana Pinzon, kapetan »Pinte«, do- 
viknuo admiralskomu brodu, da je vidio,, kako ptice 
lete prema zapadu, pa zato drži, da će još u noći 
stići do kopna. Poradi toga su oprezno plovili, da 
se ne bi gdjegod nasukali. Medjutim, kad su kroz 
morsku travu spustili dvije stotine lakata dugi ko- 
nopac, s olovom na vršku za mjerenje morske du- 
bljine, nije konop dosegao dna! Tako u bezdan pro- 
pade strah, ili još više: nada, da bi se mogli neoče- 
kivano gdjegod nasukati. 

Nekoliko dana bila je plovidba zadržana, jer 
nije bilo ni daška vjetra, a 22. rujna prestala je i 
morska trava plivati na površini. Brodovi su se opet 
zaljuljali na plavozelenoj neizmjernoj pučini, te 
»Santa Maria« i njene pratilice produžiše put na 
Zapad. Nisu mogli zaželjeti povoljnijega vjetra, jer 
je baš pasatni vjetar napinjao jedra i gonio brodove 
željenim pravcem. No taj postojani istočni vjetar 
još je više strašio mornare. Kad je odjednoć okre- 
nuo duhati protivnim smjerom, zapisao je Kolumbo 

u svoj dnevnik: »Taj protivni vjetar vrlo mi je dobro 
došao, jer se moja momčad već počela pobojavati, 
da na ovom moru nikada ne dušu vjetrovi, koji bi 
nas mogli vratiti u Španiju«, 

Toscanellijeve su karte neprestano putovale 
od admiralova do Pinzonova broda, pa su zapovjed- 
nici razbijali glave da doznadu, u kojemu se dijelu 
svijeta nalaze i koliko bi još mogli biti daleko od 
° toc J a Istočne Azije. Dne 23. rujna Pinzon je sa 
stražnjega dijela »Pinte« viknuo Kolumbu: »Vidim 
zemlju!« Nato se sa cijelom posadom bacio na ko- 
ljena i kastiljanski »morski medvjedi« od zanosa i 
zahvalnosti drhtavim glasom zapjevaše: »Slava 

Bogu na visini!« To je bio prvi put, što je kršćanska 
himna zaorila na valovima Atlantskoga oceana. 

1 lornari »Santa Marije« i »Nine« uzveraše se na 
jarbole, pa i oni, kao i njihovi drugovi, ugledaše 
zemlju, te zapjevaše istu pjesmu zahvalnicu. 

Sutradan zorom nestalo je te toliko žudjene 
zem je. Nije to bilo ništa drugo, nego golem trak 
magle nad morskom površinom, odraz zraka na bes- 
krajnoj morskoj pučini. 

„ P°četku listopada mislio je Kolumbo, da je 
vec morao proći na Toscanellijevoj karti zabilje- 
ženo otočje, pa je bio veoma zadovoljan, što se nije 
morao zbog njih zaustavljati, nego dalje ploviti 
prama Indiji. Pod Indijom se tada razumijevala či- 
tava Istočna Azija. 

Dne 7. listopada opet je na sva tri broda bilo 
sve čvrsto uvjereno, da vide zemlju. Sva su jedra 
bila razapeta, jer je svaki brod htio da prvi stigne 
do kopna. »Nma« je preuzela vodstvo. Kad se diglo 
sunce, izvjesiše na glavnome jarbolu kastiljansku 
zastavu a sa pramca zabrujao je hitac iz topa. No 
tokom dana ponovo je iščeznula zemlja. Medjutim 
su se vidjele brojne ptice, koje su htjele prema Za- 
padu, pa je Kolumbo poradi toga izdao nalog, da se 

h-1°J\ P £ aVC ® m Za , ptican ? a ' »More je, hvala Bogu, 
bilo tako mirno kao rijeka kod Seville«, piše on u 

svom dnevniku — »temperatura je blaga kao u Se- 
villi mjeseca travnja, a zrak miriše, da ga je pravi 
užitak udisati«, 

I opet se stadoše nizati dani i noći, a ništa se 
nije drugo ukazivalo osim vode i valova. Momčad 
je češće davala oduška svome nezadovoljstvu i po- 
čela mrmljati, Kolumbo ih je vazda znao umiriti, 
podsjećajući ih na nagradu, koja ih čeka, kad dodju 
na cilj. »Uostalom, jadikovke im nisu mogle po- 
moći«, veli on u svom dnevniku; «jer ja sam isplo- 
vio, da stignem u Indiju, pa ću tako dugo ploviti, 
dok je s božjom pomoći ne nadjem«. 

Uto se 11. listopada u valovima opazila grana 
jednoga stabla, po kojoj se vidjelo, da ju je ljudska 
ruka odrezala, a malo kasnije grančica s malinama. 
Koliko je to bilo umirenje i radost za mornare! 
Uprli su svoje oštre poglede i neprestano gledali 
napred, jer je admiral obećao posebnu nagradu 
onomu, koji prvi ugleda kopno. 

Pod večer se Kolumbu pričinilo kao da je ra- 
zabrao trak plamena, kao da netko po ravnoj obali 
hoda s gorućom buktinjom. Kad se spustila noć, za- 
klinjao se jedan mornar s »Pinte«, da je pouzdano 
vidio zemlju. Poradi toga su spustili sva jedra i če- 
kali, da svane dan. 

Obično se u prikazivanju toga jedinstvenoga 
oceanskoga putovanja priča, kako su mornari zbog 
goleme udaljenosti od domovine postali očajni i 
počeli se buniti, te konačno iznudili admiralovo 
obećanje, ako se za tri dana ne pokaže kopno, da 
će okrenuti natrag. Ali je to samo mornarsko nakla- 
panje. Dašto da su bili nezadovoljni i preplašeni, ali 
su se u svemu pokoravali svomu vodji i pouzda- 
vali se u njega. A Kolumbo je opet znao, kako valja 
s njima postupati, te održati živu nadu i povje- 
renje u njima. 

Najzad je osvanuo i veliki dan, kojega slava 
prosijeva kroz sva vremena, te ga i nakon četiri 
stotine godina svečano proslavismo. Kad je 12, li- 

stopada 1492. izronilo sunce iz morske pučine, 
obasjale su njegove zrake pred očima Španjolaca 
ravan, travom obrastao otok! Kolumbo ga je u čast 
Kristovu nazvao »San Salvador« (Sv. Spasitelj), jer 
ih je spasio iz zarobljeništva morskoga. 

Gdje je ležao taj otok? —i { Toscanellijeva karta 
je govorila: na sjeveru Japana, a Kolumbo i njegova 
pratnja nisu ni iz daleka mogli slutiti, da ih od Ja- 
pana dijeli još jedan sasvim nepoznati, golemi kon- 
tinent i najveće more na svijetu, Tihi ocean! Taj 
mali otočić pripada Bahamskoj grupi, a sada se 
zove Watlingovo ostrvo. Pored bajoslovne obale, 
koju su tobože prije pet stotina godina obreli Nor- 
vežani, ovaj je otok bio prva točka novoga svijeta 
kojemu su se prikučili Evropljani. 

Osvit toga dana proslavio se svečanim Tedeu- 
mom. Časnici su čestitali admiralu, mornari mu se 
bacili pred noge, moleći ga za oproštenje zbog če- 
stog mrmljanja. Zatim spustiše u more veliku barku, 
u koju je stupio Kolumbo s velikom kastiljanskom 
zastavom u ruci, za njim braća Pinzon s krstašima 
barjacima. Kolumbo je, i ne znajući, stupio na tlo 
Amerike, koju je smatrao Indijom, te u ime kasti- 
ljanskog kraljevstva uzeo u posjed San Salvador. U 
znak^da se odsad otok nalazi pod kršćanskom vla- 
sti, podignut je na jednome brežuljku na obali križ. 
Što su urodjenici mogli misliti, kad su pred svojom 
obalom spazili ona tri čudnovata broda i bijele 
ljude, koji su izašli na kopno! Isprva su se držali u 
doličnoj udaljenosti, ali su Španjolci brzo stekli nji- 
hovo povjerenje darovavši im razne predmete. Ko- 
lumbo je znao iz iskustva, kako su Portugižani po- 
stupali^ sa crncima na Gvineji. Malo kasnije donijeli 
su i^ njima divljaci^ uzdarja. U njih nije bilo drugoga 
oružja osim drvenih sulica; kosa im je bila ravna i 
dugoljasta, »ne kovrčava kao u crnaca;« hodili su 
goli, a tijelo im bilo obojeno bijelo i crveno. Željeza 
nisu poznavali, ali zato zlato, a to je baš bilo ono, 
sto je Kolumbo najviše trebao, kako bi iz turskih 

ruku preoteo Sveti Grob. Ti goli divljaci imali su 
u nosnicama zlatne karike, a kad su ih Španjolci 
raznim znakovima počeli ispitivati, otkuda im ta 
dragocjena kovina, pokazivali su rukama prama ju- 
gozapadu. Kolumbo ih je dakako nazivao Indijcima, 
te ih sedmoricu uzeo i k sebi na brod, da ih poveze 
u Španiju, gdje će »naučiti govoriti«, pa će na no- 
vim putovanjima služiti kao tumači. 

Sada obretnici zaploviše prama drugim oto- 
cima, ali uz najveći oprez, jer su preko opasnih 
grebena neprestano zapljuskivali valovi. Prema 
znakovima divljaka morala su na jugu biti još dva 
velika otoka; jedan od njih bez sumnje će biti Ja- 
pan! Kad se Kolumbo iskrcao na obali otoka Kube 
i ondje čuo za velikoga kneza po imenu Kami, bio 
je uvjeren, da je to mongolski veliki kan, pa nije 
nimalo sumnjao, da je stigao na tlo Istočne Azije. 
Poslao je svoga Židova tumača i dvojicu divljaka na 
kopno, da potraže velikoga kana. Četiri dana nisu 
se vraćali, nego neumorno pretraživali sve poput 
šatora načinjene kolibice urodjenika u čitavom 
kraju. Dakako da se na Kubi nije mogao naći ni- 
kakav trag mongolskome knezu. 

Ta obala nalikovala je na sicilsku, pa kao da se 
iza nje skrivao raj. Iz cvijeća i plodova izvijao se 
opojni miris, a sa paoma, koje su se gibale poput no- 
jeva perja na morskoijie vjetru, orio se divan pijev 
ptica. Španjolci su se naročito začudili, kad su vi- 
djeli urodjenike, kako puše savijene listove neke 
biljke, koju su nazivali »tabaco«. Kako bi mogli i 
slutiti, koliki će izvor bogatstva postati ti listovi u 
obliku cigare u poznija vremena. 

Zapovjedniku »Pinte«, Pinzonu, kao da je 
otkriće te Čudnovate zemlje zavrtilo glavom; ne- 
stalo ga netragom skupa s brodom, da na svoju ruku 
potraži zemlju zlata! . . . Kolumbo je zajedrio prema 
velikomu otoku Haiti, pa je i njega, po tada običaj- 
nom načinu, uzeo u posjed u ime Kastilije. Posvuda 
su urodjenici dolazili začudjeni i podložni, misleći, 
da su stranci poslanici iz Carstva bogova. 

Baš na sam badnji dan zadesila je Kolumba 
teška neprilika na sjevernoj obali Haita. Jedan ne- 
iskusni kormilar nasukao je »Santu Mariju« na pješ- 
čani prud, tako da se brod razbio, a momčad se 
morala spasiti na »Ninu«. Prigodom prenošenja 
tovara s broda dragovoljno su pomagali dobrodušni 
urodjenici, tako da nije ukradena ni jedna jedina 
pribadača. 

No »Nina« je bila premalena, da primi svu 
momčad. Kako će se sad vratiti ljudi u Španiju? 
Kolumbo je znao i tu naći izlaz. Zaključio je, da na 
obali osnuje naseobinu i ondje ostavi četrdeset 
ljudi, koji će tražiti zlato. Dok se on opet vrati iz 
Španije, zacijelo će oni nakupiti barem jednu tonu 
te dragocjene kovine, a s tim će se onda lako osvo- 
jiti Jerusalem! Mornari odmah pristadoše da osta- 
nu, a to s tim više, što su urodjenici bili povjerljivi, 
a klima izvanredna. A što bi ih na »Nini« i čekalo 
drugo do pasjega života i mogućnost, da eventualno 
s tom bijednom ladjicom još i potonu! 

Rečeno, učinjeno! Od podrtina »Sante Marije« 
sagradili su kuću opskrbili se živežnim namirni- 
cama, kuću obzidali zidom i jarcima, a pošto je uro- 
djeničkom starješini kao počasni dar predana jedna 
košulja i par kožnih rukavica, digao je Kolumbo na 
»Nini« sidra i odjedrio u domovinu. 

Još nije bio daleko odmaknuo, kad nabasa na 
»Pintu«, koja se pridružila »Nini«, pošto je Kolumbo 
svojeglavoga Pinzona opet primio u milost. Nato 
zajedno krenuše preko Atlantskoga oceana, no 
ovoga puta prema istoku. 


3. Zahvalnost domovine. 

P ovratak je bio opasniji, negoli odlazak. Dne 12. 

ožujka 1493. podigla se užasna bura. Sva su se 
jadra morala spustiti, a obadva broda izgubiše se 
jedan drugome iz vida, jer su ih valovi bacali amo- 



tamo. »Nina« je tako strašno skakala, da je sva 
momčad imala pred očima smrt, na koju su se po- 
čeli pripremati. I Kolumbo je izgubio svaku nadu, da 
će moći donijeti u Evropu glas o svome otkriću. Ali 
da to otkriće ne propadne zajedno s njime u mor- 
skim dubinama, napisao je izvještaj na pergameni, 
koju je prevukao voskom i stavio u jednu bačvu, 
koju je bacio u valove pobješnjeloga mora. Prazno- 
vjerni mornari smatrali su to žrtvom, prinešenom 
za stišavanje bure, a kao da se nisu prevarili: vjetar 
i more opet se umiriše, a nekoliko dana kasnije 
stiže »Nina« sretno do najjužnijih Azora. Odande 
se produžio put do ušća Taja i nesmetano dalje do 
Lisabona. 

Dne 15. ožujka odjekivalo je lučkim gradom 
Palos beskrajno veselje; stanovništvo je u gustim 
povorkama hrlilo na molo, sva su crkvena zvona 
zvonila: — u taj je čas uljezla u luku najslavnija 
ladja svih vijekova, »Nina« s Kolumbom! Navečer 
istoga dana stigla je i »Pinta« s punim jadrima, ali 
je ona bila dočekana i primljena malo drugačije. 
Već se znalo, da je Pinzon, koji je čvrsto računao, 
da je Kolumbo za one strašne bure propao u valo- 
vima, namjeravao svu slavu otkrića Amerike prote- 
gnuti na sebe; ali se nitko živ nije obazirao na 
njega, tako da je nesretnik za nekoliko dana umro, 
zacijelo od bijesa i ogorčenja. 

U Sevilli dočekao je obretnika poziv španjol- 
skoga kralja Ferdinanda i kraljice Izabele, koji su 
u to doba boravili u Barceloni. Njegovo putovanje 
kroz Španiju bijaše triumfalni pohod, jer ga je svaki 
grad za zanosom slavio i dočekivao. U sjajnim po- 
vorkama vodili su ga ulicama, a pred njim stupalo 
šest bakrenih »Indijaca« sa šarenim perjem u po- 
vezu oko čela. Talasi zanosa raznosili su ime Kri- 
stofa Kolumba kroz sve zemlje, jer je on Španiji 
darovao nove zemlje i otkrio povoljan morski put 
u daleku Indiju, a sve to baš u onaj čas, kad su 

Zab, Bibl. 351. »Kroz Ameriku«. 2 

Portugižani neumorno tragali za takvim putem oko 
afričke obale* U Barceloni su Kolumbu svečano po- 
tvrdjeni svi naslovi i sva zatražena prava. Sada je 
odista bio veliki admiral nad Oceanom i potkralj 
Indije — pa je bio na vrhuncu ljudske slave. 

No prebrzo je nastalo doba neprijatnosti. 

Na drugom putovanju, što ga je Kolumbo 
poduzeo sa sedamnaest brodova, obreo je sjeverne 
Antille do Portorike, te došao u doticaj i sa ljudo- 
žderima. Na Kubi je pouzdano držao, da je stupio 
na tlo Azije, te je bio uvjeren, da se odande može 
suhim putem stići u Španiju, ako podje tragom 
Marka Pola. Svoje naselje na Haiti našao je ra- 
zoreno,; a četrdesetoricu mornaraj koje je ondje 
ostavio, usmrtili su urodjenici. I medju njegovom 
momčadi zavladalo je nezadovoljstvo, jer su se uro- 
djenici počeli žestoko odupirati stranim uljezima. 
Povrh toga su počeli zavidnici njegove slave nicati 
kao gljive iz zemlje, a u domovini se poput tamnih 
oblačina počele protiv njega gomilati objede. 

Kad se poslije drugoga putovanja vratio u 
Španiju, nije ga više dočekalo nikakovo slavlje. U 
Portugalu mu je dotle iskrsnuo opasan suparnik: 
Vasco da Gama otkrio je godine 1497. pravi morski 
put u zbiljsku Indiju, oplovivši Južnu Afriku, pa je 
taj uspjeh dostajao, da potisne Kolumbova herojska 
djela sasvim u pozadinu. U Indiji su se našla neiz- 
mjerna bogatstva — dok su bijedni Kolumbovi 
otoci gutali samo novac, brodove i ljudske živote! 

Sa željeznom snagom volje svladao je Kolumbo 
još sve zapreke, koje su mu se stavljale na putu, te 
je i treći put odjedrio prema svojoj lažnoj Indiji. 
Ovoga se puta držao južnijega pravca, pa je otkrio 
otok Trinidad. Ondje je utvrdio, da je voda izme- 
dju otoka i obale Venezuelas slatka, pa je ispravno 
zaključivao, da se ondje mora izlijevati u more neka 
velika rijeka. Bila je to rijeka Orinoko na sjevernoj 
strani Južne Amerike. 



Ljudoždersko ostrvo. 

(Sredovječna slika, o drugom putovanju Kolumbovom). 

Na Haitima je ponovo izbila pobuna, pa su 
Kolumbovi neprijatelji poslali protiv njega tužbe u 
domovinu. Španija nato odasla jednoga kraljevskoga 
opunomoćenika, da' provede istragu, a ovaj nije 
znao ništa pametnije, nego je admirala bacio u lan- 
ce i tako svezanoga poslao kući! Kapetanu broda, 
koji ga je vozio, učinilo se ovo postupanje odviše 
okrutnim ; pa je htio slavnoga obretnika, barem dok 
je na njegovom brodu, osloboditi okova. No Ko- 
lumbo nije na to pristao; on je želio ostati u lan- 
cima, koje će čuvati kroz sav svoj život »kao uspo- 
menu na plaću za svoje zasluge«. 

Tako je sada nekadašnji triumfator u željeznim 
lancima prolazio ulicama Cadiza. Taj je prizor iza- 
zvao neraspoloženje u pučanstvu, pa su ga na 
dvoru opet primili nešto prijaznije. Šta više, pošlo 
mu je za rukom, da isposluje sve potrebno i za če- 
tvrto putovanje, kojom je prilikom preplovio Ocean 
za devetnaest dana. Novi guverner otoka, što ih je 
otkrio Kolumbo, zabranio mu je da se iskrca. tako 
da je obretnik morao krenuti zapadnim pravcem, 
stigao na obalu današnje provincije Honduras i 
produžio put južnim pravcem uz obalu Nicarague, 
u čvrstoj vjeri, da je to Malaka, pa bi morao dalje 
južno stići u pravu Indiju. No umjesto da je kre- 
nuo dalje, plovio je natrag na Kubu. Medjutim ga 
je bura bacila na Jamaiku, pa je ondje u najvećoj 
nevolji morao natjerati brodove na pličinu. Jedan 
od njegovih vjernika otplovi čamcem, vozeći se 
četiri dana i četiri noći otvorenom pučinom na 
Haiti, da dobije pomoć. 

Dotle su brodolomci naišli na sto jada. Uro- 
djenici ne samo da su im uskratili svaku pomoć, 
nego su ih počeli i ugrožavati, tako da se Kolumbo 
morao poslužiti jednom varkom. Baš je trebala da 
nastupi pomrčina mjeseca. Kolumbo izjavi urodje- 
nicima, da će im Bog Španijej zauvijek uskratiti 
mjesečevo svijetlo ako ne budu pritekli u pomoć 
njemu i njegovim ljudima. Na užas i zaprepaštenje 

urodjenika domalo su činjenice potvrdile njegove 
riječi: sjena Zemlje širila se sve više i više preko 
plohe Mjesečeve. Nato se urodjenici baciše pred 
noge moćnoga čarobnjaka i obećaše mu dati sve, 
štogod zatraži. Kolumbo se isprva držao, kao da 
premišljava o stvari; a onda se je tobože ganuo na 
njihove molbe i obećao im povratiti njihov mjesec. 
I odista: sjena Zemlje počela se pomalo gubiti sa 
plohe Mjeseca, koji je ponovo zasjao srebrnim 
sjajem ... 

Iz Jamaike pisao je Kolumbo neobično pismo 
španjolskome dvoru. U njemu je izvještavao, kako 
mu je jedne noći neki tajanstveni glas govorio na 
uho: »0, ti ludjače ludi, koji glupo vjeruješ u Boga i 
služiš mu! Da li je on učinio više za Mojsiju ili Da- 
vida? , . . Tebi je poklonio Indiju! Ti si dobio klju- 
čeve od vrata oceanskih, koja su bila zatvorena 
teškim bravama. U mnogim zemljama govorilo se 
samo o tebi, pa si stekao preslavno ime u cijelome 
kršćanstvu«. Zatim je, pun ogorčenja, nastavio: 
»Odreci se onih, koji vazda sve samo kude i podcje- 
njuju, a pri tome lijepo i udobno sjede u toplom za- 
pećku, Zašto nisi i ti ovom ili onom prilikom isto 
učinio? Mogu im samo jedno kazati: trebali su sami 
da s tobom prevale ovaj put!« 

Najzad mu je Španija poslala pomoć i on se 
godine 1504. opet vratio kući. No sada se nije nitko 
više ni osvrtao na njega. Dobra su mu oduzeli, a 
sve naslove opozvali. Šta više, sustezali su se, da 
njegovoj pratnji isplate zaostalu zaslužbu. I neka- 
dašnji njegovi prijatelji nisu ga više poznavali. 

Kostobolja i pečal oboriše ga u Sevilli u kre 
vet, pa je, ostavljen i slomljen razočaranjem i bri- 
gama, umro godine 1506, u Valladolidu. Nitko se 
nije ni osvrnuo na njegovu smrt. Nijedna kronika 
onoga doba nije nigdje zabilježila, ni riječcom spo- 
menula smrt velikoga obretnika. U najvećoj tišini 
pokopaše ga u Valladolidu; poslije su prevezli nje- 
gove kosti u samostansku crkvu u Sevilli. Pola 
ljudskoga vijeka kasnije prevezoše njegove zemne 

ostatke brodom u San Domingo na Haiti, gdje je 
Kolumbo 250 godina u miru počivao, dok ga nisu 
prenijeli u katedralu u Havani na Kubi, Kad je 
Kuba pripala Udruženim Državama, ponijeli su Špa- 
njolci god. 1899. kosti svoga velikoga obretnika sa 
sobom u domovinu, U katedrali u Sevilli podignut je 
prekrasan grobni spomenik nad posljednjim Ko- 
lumbovim počivalištem, 

Kolumbo je bio visokoga uzrasta i snažno gra- 
djen čovjek s orlovskim nosom, pjegave kože, svi- 
jetlomodrih očiju i crvene kose, koja je zarana po- 
sijedila od silnih misli i velikih briga. Udivljenje i — 
sićušnost četiriju dugih stoljeća čitav su mu život 
i značaj u sitnice raščinili. Neki su u njemu gledali 
proroka ili sveca, dok su ga drugi nazivali pusto- 
lovom, koji je ukrao Toscanellijev plan, da sebi 
steče slavu, moć i bogatstvo. No kad se pred tride- 
set i dvije godine navršilo četiri stotine godina od 
otkrića Amerike, zapala je Kolumba preobilna za- 
dovoljština: Čitav je svijet slavio njegovu uspo- 
menu, I s punim pravom! Jer on je, kao nikoji drugi 
obretnik prošlih vremena, još nerodjenim genera- 
cijama otvorio nova područja života; on je krug 
zemlje proširio na neizmjerne prostore i svjetsku 
povijest sveo u novi kolosijek. 

No kako je Amerika došla do svoga imena, 
koje nam danas ništa ne kazuje o obretniku toga 
kontinenta? ... Već dvije godine prije smrti Kolum- 
bove izrazio je Amerigo Vespucci iz Fiorenze, koji 
je četiri puta preplovio Ocean, svoju sumnju, da 
ovdje ne može biti ni govora o Aziji, nego o jednom 
posve novom svijetu, 'oprečnom staromu. Na osnovi 
toga neki je njemački učitelj, koji je napisao geo- 
grafski udžbenik, u uvodu knjige predložio: »Budući 
da je četvrti dio svijeta otkrio Amerigo Vespucci 
(Americus Vesputius), ne vidim razloga, koji bi nas 
priječio, a da prema obretniku Amerigu nazovemo 
zemlju Amerikom«. Taj je predlog bio svuda pri- 
hvaćen, Prekasno se opazilo, da bi se zemlja imala 
zapravo zvati Kolumbija. 


Iza toga su slijedila daljnja otkrića, jedno za 
drugim, tako da su obale Amerike na zemljovidnim 
kartama sve više poprimile današnji oblik. Još ćemo 
se samo malo zadržati kod jednog od naj veliča jnijih 
putovanja svjetske povijesti. Godine 1519. jedrio je 
Portugižanin Magalhaes s pet brodova duž istočne 
obale južne Amerike prema jugu i tom prilikom 
otkrio morsku cestu, koja još i danas nosi njegovo 
ime. No što je bilo još važnije: on je u tome mor- 
skome tijesnu konačno pronašao zapadni prolaz 
prema toliko žudjenoj Indiji. Prešao je beskrajno 
more, a vrijeme mu bilo pogodno tako, da nije bilo 
nikakve bure koja bi ugrožavala njegove brodove. 
Poradi toga nazvao je on to more »Tihim oceanom«. 
Poslije četirimjesečne plovidbe na otvorenoj pučini, 
za koje vrijeme je njegova momčad stradavala od 
glada i bolesti, najzad su tri njegova broda stigla na 
Filipine. Ondje se je Magalhaes iskrcao s malom 
posadom, ali su ga 27, aprila 1521. urodjenici napali 
i sve poubijali. Samo jedan brod, i to »Victoria«, 
vratio se nazad u domovinu; prema tomu je to bio 
prvi brod, koji je oplovio svijet. 

Tokom narednih stoljeća bijelci su se sve više 
ustaljivali u novom dijelu svijeta. Indijanci su po- 
tisnuti u divlje krajeve, tako da su danas u Sjever- 
noj Americi gotovo sasvim izumrli. Pod francuskim, 
a kasnije pod engleskim gospodstvom razvili su se 
dijelovi Sjeverne Amerike do neslućene moći i neiz- 
mjernoga bogatstva, premda su ih Španjolci omalo- 
važavali u svojoj nezasitnoj požudi i gramzljivosti, 
ne misleći ni na što drugo, nego na zlato i bogatstvo 
otočja i obale, koje se još i danas nazivlju Zapad- 
nom Indijom. 

4* Iseljenik. 

U polutamnoj izbi jednoga majura sjedi stariji čo- 
vjek sa svojom ženom u ozbiljnom razgovoru. 
»Žalosno je«, reče žena — »što nas Fritz i 
opet počinje da snatri o Americi«. 

»Da, ne će nam dati prije mira, dok mu ne 
dozvolimo, da može putovati«, odgovori suprug. 
»Još jučer je pripovijedao o nekom iseljeničkom 
agentu, koji mu obećava zlatna brda, ako kupi 
voznu kartu za parobrod Bremenske linije. Naše je 
gospodarstvo bez duga; no Fritz misli, da to ipak ne 
dostaje, a da se prehrani on sa svojom braćom. 
Tebi, oče, rekao je, bilo je mnogo lakše, ali nas je 
troje, koji dijelimo dobitak. On drži da je beskori- 
stan sav trud što ga ulažemo u obradjivanje naše 
mršave zemlje, dok u Sjevernoj Americi ima još 
beskrajnih prostora, koji čekaju, da ih prvi plug za- 
ore, a osim toga se u tamošnjim tvornicama plaća 
tako .velika nadnica, da se za nekoliko godina može 
skupiti čitav imetak«. 

»Da, da, znam; rodjaci su mu zavrtjeli gla- 
vom, pišući odande zavodljiva i zamamna pisma«. 

»A tko ih je najviše kudio i opominjao na duž- 
nosti spram domovine, kad su pred godinu dana 
onamo otputovali? Nitko drugi nego Fritz, A sada, 
eto, isti je kao i oni: samo misli na Ameriku! U 
srcu me je zabolo, kad sam neki dan pročitao u no- 
vinama, kako još i sada svake godine, na tisuće 
ljudi, žena i djece ostavljaju domovinu i kreću u 
Ameriku. Što će biti od toga iseljivanja? Samo da 
mi je znati, otkud dolazi^ tolika čežnja za tim dale- 
kim, nejasnim ciljevima! Žalim za svakim iseljeničkim 
parobrodom, koji odlazi sa tako dragocjenim to- 
varom; čine mi se kao pogrebne povorke. Čete 
orača i kopača, jedna za drugom, ostavljaju naša 
polja, povorke spremnih radnika napuštaju naše 
tvornice, a satnija za satnijom vojnika izmiče se 
obrani svoje domovine. Svaki pojedini od tih bro- 



dova znači gubitak naših sila, smanjivanje našega 
blagostanja, zapreka našemu napretku, pa je to 
isto, što i kakva izgubljena bitka«, 

»A zar nema nikakovih sredstava, da se ti 
ljudi ovdje zadrže?« 

»Ne, uz današnje prilike nema. Mnogi Evro- 
pljani nemaju više dovoljno izdržljivosti u svome 
radu, a sinovima je previše dugočasno, da idu istim 
putevima svojih otaca. Kad naš Fritz tvrdi, da u 
našem majuru za njega nema mjesta, onda bi morao 
i na to misliti, da ima i u Evropi golemih prostora, 
koji još nisu obradjeni. Sve su to puka naklapanja 
o nestašici prostora i prenapučenosti države. Dašto 
da mnoge zbiljske ili čak i izmišljene nevolje po- 
spješavaju iseljivanje. Jednomu je, recimo, teško 
doći do trajnoga rada, koji mu se može svaki čas 
otkazati. Drugi pak odista stradava, budući da je 
tvornica, u kojoj je on radio, obustavila posao. Tre- 
ćemu se opet čine preveliki porezi, dok se mnogi 
drugi uklanjaju vojnim dužnostima, pa polaze na 
put preko mora. No najgori su vabac zavodljivi gla- 
sovi poznanika i prijatelja, koji se već godinama za- 
državaju u Americi. Iako oni tamo često provode 
psećji život, pa moraju raditi kao robovi, da ne 
propadnu u borbi za opstanak makar koliko trpjeli 
bijedu i nevolju i došli do saznanja, u kakovu se 
žalosnu realnost pretvorile njihove nekadašnje 
sanje o sreći i bogatstvu — oni ipak hvale i slave 
Ameriku, tamošnju slobodu, pa time zavaravaju i 
sebe i druge. Kod kuće su sve kudili i grdili, blatili 
domaću zastavu i podcjenjivali svoju rodjenu do- 
movinu. Sada su pokorni gradjani Udruženih Drža- 
va Sjeverne Amerike i skidaju kapu pred zastavom, 
koja i nije njihova!« 

»Nemoj biti tako nepravedan! Ta imade ih 
dosta, koji još i danas misle na svoju domovinu. 
Pomisli samo na one milijune, što ih odande šalju 
svojim rodjacima u domovinu«. 

»Neka bude! No poklonjeni novac podupire 
samo lakomislenost. Nema sumnje, da iz nekih 
evropskih država gone ljude u Ameriku religiozni 
i politički razlozi, pa je razumljivo, da im život u 
domovini postaje nesnosnim. Vrlo ih je malo, koji 
zadržavaju svoj domovinski značaj, jer većinu pro- 
guta sasvim more ljudstva na drugoj strani Oceana. 
Od skromnoga radnika Schmidta postaje prljavo- 
otmeni Mr. Smith, koji najradije govori engleski 
i izvješava na svome krovu zvjezdanu zastavu. Ve- 
liki transporti ovakovih odmetnika odlaze jedan za 
drugim u one krajeve. Njemačka, Engleska, Italija 
i Rusija ne će toliko osjetiti posljedice ovih iselje- 
ničkih transporta, ali manje državice kao primje- 
rice Švedska, Jugoslavija i t. d, i te kako osjećaju 
praznine, koje otuda nastaju u pučanstvu. Da li ti 
možeš zamisliti, da se za 90 godina iz Evrope iselilo 
u Udružene Države oko 30 milijuna ljudi? Iz Evro- 
pe u Ameriku pritječe neprekidna struja ljudstva iz 
godine u godinu, iz dana u dan; u jednoj američkoj 
luci danomice se iskrcava do 3000 Evropljana, da 
se raštrkaju u četrdeset i devet tamošnjih država i 
postaju sastavni dijelovi onoga golemoga državnoga 
tijela. Čitava svjetska povijest ne poznaje veće 
seobe naroda od ove. Kao da na domu ne bi bilo 
dosta prilike, da se razviju vrednote! No mladjarija 
ne će to da prizna, nego misli jedino na boj za 
zlato amerikansko!« 

»I u taj boj imao bi da podje i naš Fritz? Da li 
ćeš mu odista dozvoliti, da podje?« 

»A da što da radim! On ima svoju slobodnu 
volju. Neka dakle zapliva velikom strujom!« 

»Da, možda je tako i najbolje. Kad ga spo- 
padne čežnja za domovinom, on će se vratiti«. 

»Besmislica! To on zacijelo ne će učiniti! Kod 
odlaska obično se govori: »Brzo ću se obogatiti i 
vratiti kući«. Ali već za godinu dana izblijede sve 
uspomene, a udaljenost se od roditeljske kuće svaki 
dan sve više povećava. Ja ga već sada oplakujem 
kao mrtvoga; nikada se on više ne će vratiti«. 


5. Na palubi. 

N ekoliko dana poslije toga razgovora, Fritz je 
presjekao sve veze, koje su ga od rodjenja ve- 
zale o rodjenu grudu. Najkraćim putem krenuo je 
u Bremen, prijavio se jednome iseljeničkome brodu, 
gdje se ponajprije uvjerio, da su bila lažna obećanja, 
što mu ih je nabajao iseljenički agent s obzirom na 
udobnost i jeftinoću prevoza. No putovanje preko 
mora traje samo nedjelju dana, pa se on snalazi u 
svojoj sudbini. Najzad ne mora čovjek baš poput 
sledja u bačvi ležati ispod palube; može se slo- 
bodno šetati i uživati u prekrasnom vremenu, koje 
za trajanja plovidbe Kanalom izmedju Engleske i 
Francuske olakšava iseljenicima oproštaj sa starom 
domovinom. 

Na samoj palubi nije nipošto dugočasno. Čo- 
vjek ima na pretek prilike da se upozna s ljudima 
i da nadje poznanstva. Ovoga puta bilo je veoma 
šaroliko društvo, koje je sa svojih cipela streslo 
prah domovine i našlo se na palubi bremenskoga 
parobroda na putu u Ameriku. Tu su dva brata iz 
Istočne Pruske. Stariji je već deset godina živio u 
Pensilvaniji i dnevno zaradjivao svojih četrnaest 
maraka. Zatim se vratio kući, da preuzme gospo- 
darstvo od roditelja. No to mu je sve postalo pre- 
maleno; on je za svoj pothvatni duh trebao veće 
područje. Zbog toga je u bescijenu prodao imanje, 
pa sa sobom poveo i brata u toliko hvaljenu zemlju. 
Ovdje je i jedan kamenolomac iz Westfala, koji pu- 
tuje u Chicago, gdje ima prijatelja iz mladih dana, 
koji ga je nagovorio, da podje onamo, pa će bez 
n*uke mnogo zaraditi. Ondje na klupi sjedi neki 
stariji Bavarac, koji sa ženom i kćerkom putuje 
svome sinu. Sin mu je već nekoliko godina gradi- 
telj u Filadelfiji, pa se već toliko pomogao, da je 
mogao k sebi pozvati roditelje i sestru. 

Svi ti putnici za dugih sati vožnje sjede za- 
jedno na palubi, pa sve šumi od živa razgovora, od 

pitanja i odgovora, šale i smijeha- Još nije ni po- 
sljednji svjetionik na obali Evrope iščeznuo za 
obzorjem, a Fritz misli, da već dobro poznaje Či- 
tavu Ameriku. Neprestano su mu u ušima ozvanjala 
ista imena: New-York, Filadelfija, Chicago i San 
Francisko, pa opet San Francisko, Chicago, Fila- 
delfija i New-York! Ništa jednostavnije od toga! 
Izmedju te četiri glavne točke treba još samo umet- 
nuti nekoliko manjih gradova, i nekoliko rijeka, 
brda i jezera, ta četiri grada spojiti željeznicom, za- 
misliti na sjeveru neizmjernu Kanadu, a na jugu 
brdoviti Mehiko, onda na uglove toga velikoga 
četverokuta objesiti poluotoke: Aljasku, Kaliforniju 
i Floridu, a četvrti ugao pomisliti s velikim otokom 
Novom Fundlandijom, duž zapadne obale povući 
nekoliko snažnih gorskih lanaca, a u istočnu polo- 
vinu gornjega dijela urisati velika jezera : Hudso- 
nov zaliv, pa je tada — po Fritzovom mišljenju — 
gotova karta Sjeverne Amerike. I dijete bi ju za je- 
dan dan napamet naučilo! 

Dok je Fritz tako na palubi umovao, čuo je 
kako jedna žena govori: 

»Uvjeravam vas, da moj sin dnevno zaradjuje 
šest dolara i živi kao fin gospodin!« 

Fritz, čuvši za 6 dolara, zaželi još štogod čuti 
o tomu valjanom sinu. U tom času pristupi stariji 
Prus, koji je već prije bio u Pensilvaniji, i upita ga, 
što kani početi tamo preko? Neka ne misli, da će 
mu ondje letjeti u usta pečeni golubovi, makar ih 
još toliko razvalio. 

Fritz, malo povrijedjen, odgovori: »Pomagao 
sam ocu u gospodarstvu, umijem orati, sijati i žeti, 
znadem mlatiti pšenicu i ječam, a radio sam i u 
kovačnici, a osim toga bio sam kočijaš kod vla- 
stelinstva«. 

»I s time se mislite ondje protući?« pitao ga je 
Prus i udario u podrugljiv smijeh. 

Fritzovo se raspoloženje bilo pomutilo, pa se 
on okrene i polagano otidje u stranu. Pogledao je i 


ostale suputnike. Sjedili su u omanjim hrpama, po- 
krivši noge otrcanim pokrivalima, te se razgovarali o 
svojim prijateljima, koji su ih ostavili, a koje će sada 
naći u Americi. Izmjenjivali su svoje nade i osnove, 
svi dobro raspoloženi, kao da se radi o kakovom 
izletu za oporavak ili o žetvenoj proslavi, koju će 
slaviti u Americi i kao da već imadu u džepu pre- 
voznu kartu za povratak u domovinu. Ondje doma, 
gdje su roditelji i braća, mora da je sada pusto i 
tužno, a u susjednom će zaselku mnoga zaručnica 
zaplakati za svojim draganom. No to će proći! 
»Sada valja raditi i zaradjivati novac, pa ćemo tada 
ubrzo proslaviti ponovni sastanak!« Tako većina 
njih misli, a nijednomu ne pada na um, da bi ondje 
mogao ostati do konca života. Pod okriljem sta- 
roga, bršljanom obraštenoga zvonika svoga sela, želi 
svaki od njih, da im počivaju kosti u zemlji otaca. 

Sva sreća za te bijednike, da i ne slute istinu: 
da nikada više ne će vidjeti svoje domovine! 

Na zapadu je utonulo sunce i prosulo svoje 
zlato preko zemlje snova, u koju iseljenici ne pre- 
staju gledati a noć širi svoju tamnu koprenu nad 
Evropom; iseljenički brod ne će više ugledati svi- 
jetlo posljednjega svjetionika na žalu Staroga Svi- 
jeta. Možda nijedan od tih putnika i ne zna, da su 
stupili na raskrsnicu svoga života, sa koje više nema 
povratka. Stari Svijet, koji im nije više mogao pru- 
žati zadovoljstva, tone za muklim obzorjem i novi, 
što ga još zalijevaju sunčani traci, treba da im is- 
puni sve želje. 

Većina ovih iseljenika, medju njima i Fritz, 
nisu još nikada vidjeli velikoga mora, pa ih pogled 
na nj ispunjava tjeskobom i strahom. Svuda una- 
okolo voda, a usto još neprijatna tama, koja se 
spušta na valove. Kod kuće, na jezerima i rijekama 
u unutrašnjosti zemlje gdje se barem u daljini raza- 
znavala obala, bilo je mnogo prijatnije. 

Bezbrojna električna svijetla obasjavaju čitave 
hrpe ljudi, koje još nepokolebana vjera u budućnost 

vodi preko dubina Atlantskoga oceana. U jednom 
kutu blizu stroja sjedi grupa poljskih Židova, mla- 
dih i starih, muškaraca i žena; oni prvi sa svojim 
svinutim nosovima i pramenima kose, kojima se 
vjetar poigrava, a možeš ih prepoznati medju tisu- 
ćama. Žestoko se prepiru i živahno lomataju ru- 
kama; vidi se, da govore i raspravljaju o poslu i 
dobitku; iz njihovih usta neprestano se kotrlja riječ 
»dolar«. Malo dalje od njih sjede njihova braća iz 
Rusije, koje je iz domovine protjerao progrom djece 
Izraelove. 

U hodnicima na medjupalubi gotovo je stiska. 
Poslije uzbudjenja prvih dana vožnje svladala je 
putnike umornost, pa svuda unaokolo, sjedeći na 
klupama, spavaju muškarci i žene; jedni razmataju 
svoje zavežljaje i jedu kruh ili kolače, dok njihovi 
susjedi čitaju novine ili pisma. Prva draž novosti 
gotovo je sasvim iscrpena, pa se već svuda primje- 
ćuje teška dosada iščekivanja. Mnogi žudno čekaju 
na čovjeka sa zvonom, koji navečer obilazi palu- 
bom, pozivajući iseljenike na večeru. Potom svaki 
putnik potraži sebi ležaj i na klupama razmjesti 
svoje zavežljaje. 

Tako prolaze dani na brodu, jedan sporije od 
drugoga. Promatra se promjenljivi izgled mora i ne- 
prestano kretanje valova, a prodje li pokraj njih 
kakav brod, onda se svi raduju toj promjeni. Na 
obzorju se pojavljuju parobrodi i jedrenjače, a uto 
se sve više približuje kolos od parobroda, koji po- 
staje sve veći i plovi u sve manjoj udaljenosti pored 
broda iseljenika, koji su se sabrali u gustim redo- 
vima na palubi. Debeli dim suklja iz četiri ogromna 
dimnjaka, a sa svake strane palube visi po deset 
čamaca za spašavanje. 

»Kako se zove taj brod?« upita Fritz jednoga 
zemljaka, koji je u Bremenu radio u brodogradi- 
lištu. 

»To je jedan od brzih parobroda Bremenskoga 
Lloyda, a ime mu je ,Kaiser Wilhelm II.' Dugačak 

je 215 metara, gazi vodu 9 m., a plovi 23 y 2 uzla na 
sat. Uzduž i popreko razdijeljen je tako, da ima 17 
odjeljaka, u koje nikako ne može prodrijeti voda. 
Obadva brončana vijka imadu 7 m. u promjeru, a 
ispod parnoga kotla gori 112 plamenova. Vidiš ona 
četiri dimnjaka? Svaki ima po četiri metra u pro- 
mjeru«. 

»Gradnja takovoga broda mora stajati neiz- 
mjerno mnogo«, rekao je Fritz. 

»Pa, prilično. Oko 17 i pol milijuna maraka. 
No zato taj brod može da primi oko 2500 ljudi; od 
toga broja obuhvata sama posada na brodu 600 
momaka. U njemu su uredjeni prekrasni stanovi, u 
kojima amerikanski milijunaši plove u Evropu, kao 
onaj »Titanic«, s kojim je propalo mnogo Ameri- 
kanaca. U takovom je brodu život kao u kakovom 
velikom svratištu; glazba svira za objedom i veče- 
rom; na brodu izlaze i novine koje dobivaju sve 
vijesti brzojavom bez žica. Brzina takovoga paro- 
broda tolika je, da za pet dana i nekoliko sati pre- 
vali put do Amerike«, 

»Prema tomu je to najbrža veza, koja postoji 
izmedju Njemačke i Amerike?« 

»Barem je bila dosad. Dakako da se različita 
dioničarska društva raznih država takmiče, koje će 
postići veću brzinu, pa se i ona strašna nesreća 
»Titanica« ima pripisati samo toj utakmici. Nje- 
mačku, koja je dosad bila u tom pogledu na prvome 
mjestu, pobijedila je Engleska sa svojim brodovima 
na turbine: »Lusitanijom« i »Mauretanijom«. Sada 
se opet gradi jedan veliki parobrod »01ympia«, koji 
je dugačak 260 metara. Zamisli: kad bi se postavio 
okomito na kljun, doseglo bi mu u Parizu kormilo 
vršak Eiffelova tornja. Stari Kolumbo nije mogao ni 
sanjati, da će jednoć tolike nemani ploviti tragom 
njegove »Santa Marije«. 

6. Nevv-Vork. 

P utovanje Atlantskim oceanom približava se 
kraju. Jednoga jutra primijetila se na brodu 
uzrujanost i napetost, a putnici su stalp upirati po- 
glede prema zapadu. Za jedan sat moći će se vi- 
djeti obala Amerike! I odista: po strani broda već 
se odražavala na obzorju nejednaka crta, — to je 
Long Island (»Dugi Otok«), Još dva sata i brod će 
uljesti u ušće Hudsona te pristati na otoku Ellis, 
luci New-Yorka. Uz žal vide se bezbrojni redovi 
velikih parobroda; i oni su dopremili u Ameriku 
iseljenike iz Evrope, pa će uskoro krenuti natrag, 
da dopreme nove povorke ljudstva. Oni ne mogu ni 
časa izgubiti, nego moraju godinu za godinom plo- 
viti tamo i natrag, da dopreme Americi svaki dan 
po 3000 novih ljudi. 

Naš je iseljenik za vremena sakupio sve svoje 
stvari i osigurao si zgodno mjesto, otkud će najbolje 
moći promatrati svoje suputnike. Još nikada nije 
vidio toliko mnoštvo ljudi i toliku užurbanost. Po 
hodnicima natiskuju se putnici, dovikuju se u svim 
mogućim jezicima, vukući za sobom svoje šarolike 
prtljage i zavežljaje, stenjući pod teretom uzetima 
sapetih tovara. Nijemci i Švedjani, Hrvati i Galičani, 
poljski i ruski Židovi, sve to u metežu: jedni dobro 
odjeveni i s ogrtačima, drugi u dronjcima i sa gru- 
bim maramama oko vrata, umjesto ovratnika. 

Iznad newyorške luke izdiže se golemi kip 
»Slobode«: jedna ženska spodoba, koja drži u 
desnoj ruci baklju. Kad se na zemlju spusti tama, 
prospe se talas električnoga svijetla morskom po- 
vršinom, po luci kućama i brodovima. 

No čim je Fritzova noga prvi put stupila na 
tlo Amerike, odmah je opazio, da tu nema ni izda- 
leka one toliko razvikane slobode. On i svi njegovi 
suputnici, kao ono u domovini vojnički konji, dobili 
su svaki svoj broj i u velikim povorkama strpani su 
u jednu golemu dvoranu. Zatim ih stadoše redom 


— 33 — 


prozivati, kao na stavnji, svakoga ispitivati za vrstu 
zanimanja i cilj putovanja, dok ih najzad nije jedan 
liječnik pregledao. Tko je sušičav ili inače bolestan, 
ili zbog duboke starosti nesposoban za posao, taj 
bez milosrdja dobiva nalog, da se s prvim parobro- 
dom vrati natrag u domovinu! 

Ostali, koji su sretno položili ispit, voze se u 
malenim parobrodima iz luke u New-York, gdje se 
medju pet milijuna stanovnika rasprše poput pljeve 
na vjetru. Došli oni iz koje mu drago zemlje, uvijek 
će u New-Yorku naći dosta svojih zemljaka, jer je 
taj grad . knjiga uzoraka svih narodnosti čitavoga 
svijeta. Ondje se govori ništa manje nego sedamde- 
set jezika, a trećina čitavoga stanovništva rodjena 
je u inozemstvu. Ima cijelih ulica, koje nastavaju 
gotovo isključivo Nijemci, kao primjerice Avenue 
A; u Brooklynu, dijelu grada, koji se nalazi na Long 
Islandu, ponajviše su nastanjeni Švedjani; gradska 
četvrt »Mala Italija« broji gotovo više Talijana, 
nego Napulj; u kineskome dijelu grada živi 5000 Ki- 
neza, a isto tako i Židovi iz Rusije i Poljske imadu 
svoje naročite četvrti. Sve je to tako golemo, da 
se kako je to i Fritz brzo razabrao, usprkos jedno- 
ličnosti i jednostavnosti gradske osnove, čovjek 
teško snalazi u metežu i vrevi, a ne kako je to Fritz 
zamišljao snatreći na palubi parobroda i ljuljajući 
se na valovima Atlantskoga oceana. 

Odlučio je najprije, da stvar mirno promotri, 
a to je mogao, jer na sreću nije došao u Ameriku 
bez novaca. Najprije se mora priviknuti na život, a u 
prvom redu naučiti toliko jezik, da se može spora- 
zumijevati, pa da se tek tada upusti u borbu za op- 
stanak. U svome konačištu našao je dosta svojih ze- 
mljaka, a neki željezničarski radnik iz Breslave, 
koji je bio baš bez mjesta pa želio praznikovati ne- 
koliko dana, jedva je dočekao, da ga uzmogne ko- 
jekuda provesti i »zelenokljunca« uvjeriti o svojoj 
američkoj mudrosti. 


Zab. Bibl, 351, »Kroz Ameriku«, 

»New-York je zacijelo vrlo star grad«, reče 
Fritz — »jer inače ne bi mogao toliki narasti«. 

. »Nipošto! Uporedjujući ga s evropskim grado- 
vima, pravo je dijete. Prije 300 godina nije imao ni 
100 stanovnika. A danas je jedini London veći od 
njega«. 

»Čudnovato! Pa kako onda, da se tako ras- 
prostranio? Bremen je spram njega prava igračka. 
Još nikada nisam vidio takovoga života i vreve. 
Svuda se vide cijele šume od jarbola i parobrodskih 
dimnjaka, a na žalu se s najvećom žurbom utova- 
ruje i istovaruje roba«. 

»To dolazi odatle, što se čitavo pučanstvo 
Udruženih Država s neopisivom brzinom umnoža- 
valo. Tokom prošloga vijeka svakih se dvadeset 
godina podvostručio broj stanovništva. Sada gotovo 
polovica čitave inozemne trgovine Unije ide preko 
New-Yorka. Ovdje se pretovaruje žito i meso, du- 
han i pamuk, petrolej i manufakturna roba i bez- 
broj drugih stvari. Prema tomu nije nikakovo čudo, 
što je ovdje potrebno šezdeset kilometara dugo 
obrežje sa skladištima, šupama, dizalima i da se u 
New-Yorku stječe preko sedamdeset parobrodar- 
skih linija. Povrh toga je New-York i sam sobom 
velik industrijski grad. Koliko je bogatstvo ondje 
nagomilano, ne može se naprosto ni zamisliti. Sam 
grad ima dvjesta banaka. A osim toga još taj polo- 
žaj i luka! Na istoku Atlantski ocean s prugama 
prema Evropi, a prema zapadu bezbrojne željez- 
ničke tračnice, od kojih pet presijeca čitavu Sje- 
vernu Ameriku sve do obala Tihoga oceana«. 

»Reci mi nešto o tim željeznicama«, molio je 
Fritz, koji je namjeravao, da se prvom povoljnom 
prilikom zaputi na zapad. 

»Veoma rado, jer sam i sam radio na više 
pruga. Već godine 1840. imale su Udružene Države 
4500 kilometara željeznice, a dvadeset godina kas- 
nije, bilo je već oko 50.000 km. Sada iznosi željez- 
nička mreža 400.000 kilometara; kad bi se sve te 
tračnice postavile u jednu crtu, dosegla bi ta pruga 


željeza do mjeseca ili bi njom mogao deset puta 
opasati ekvator. Cijela Evropa nema toliko željez- 
nica koliko same Udružene Države, iako je od pri- 
like ista površina prostora i premda je pučanstvo 
Evrope pet puta veće«. 

»Čime se objašnjava toliko napredovanje že- 
ljezničkoga razvitka?« 

»To je nastalo ovako: U prvi kraj išlo se samo 
za tim, da se prugama ispune praznine izmedju vo- 
denih putova. Zatim su tokom godina medju sobom 
spojene već nastale pruge, pa se na sve strane po- 
stavljale nove pruge, tako da sada ogromna željez- 
nička mreža prekriva četrdeset i devet država. 
Inače su i ovdje državne ceste tako jadne, da ih 
moraju naknaditi željeznice«. 

»Da se predju sve goleme rijeke Sjeverne 
Amerike, mora da je ispodizano veliko mnoštvo 
mostova?« 

»Dabome, a Amerikanci su majstori u gradnji 
mostova! Željeznički mostovi preko rijeke Missis- 
sippi, Missouri i ostalih golemih rijeka prave su 
umjetnine nečuvene smionosti. Ondje, gdje željez- 
nice prelaze duboke usječene gudure, gradili su se 
prije drveni mostovi poput zidarskih skela, koje 
sežu u nebesa, a na najgornjem spratu položene su 
tračnice. No takovi mostovi sve više iščezavaju te 
ih izmjenjuju željeznima, koji iz daleka izgledaju 
kao niti ili paučina, a ipak preko njih jure vlakovi 
s najvećom brzinom. Pogledaj samo malo nalijevo! 
To ti je jedan od najveličanstvenijih mostova na 
svijetu: viseći most izmedju New-Yorka i Brook- 
lyna. Neizmjerno je velik, a ipak se čini tako tanak 
i nježan, kao da izmedju svoja dva stupa lebdi u 
zraku. Ispod njega nesmetano prolaze brodovi s naj- 
većim jarbolima; postavljen je u visini od 41 metra 
iznad rijeke. Pored toga je dugačak dva kilometra, 
pa je upravo nevjerojatno, kako su ljudi mogli po- 
staviti te željezne grede iznad vode. No pokazat 
ću ti i najneobičniju željeznicu«. 



Željeznički viadukt u Sjevernoj Americi. 

Rekavši to, odveo je prijatelj našega Fritza do 
jednoga kolodvora i s njim unišao u kola željeznice, 
koja vodi iznad New-Yorka. Začudjenje stranca 
prelazi sve granice, kad preko ulica i slobodnih 
trgova juri željeznicom, koje su tračnice posta- 
vljene na bezbrojne željezne stupove, pa iz te vi- 
sine pod sobom promatra onaj bučni život, 

»Ova se željeznica goni elektrikom«, objasni 
mu zemljak, »Mi ovdje imamo mnoštvo takovih že- 
ljeznica«, — On veli »mi«, i to s ponosom, ne bi li 
ga Fritz smatrao rodjenim i nepatvorenim Ameri- 
kancem. 

»To mi je najčudnovatije, što sam ikada vidio«, 
doda Fritz. Od brze vožnje i onoga silnoga kome- 
šanja ispod njega, počelo mu se vrtjeti u glavi. 

»Željeznicama, koje idu prama zapadu, zacijelo 
se još brže vozi«, zapita Fritz nekako bojažljivo 
s obzirom na svoje daljnje putne osnove. 

»Pa i nije tako strašno«, mirio ga je željezni- 
čar. »Obično se vozi s umjerenom brzinom; tek se 
rijetko dešava, da se prevali 85 km na sat; no ima 
i kraćih pruga, na kojima se vozi sa 90 km. brzine. 
Inače se vozi veoma oprezno, pa je vrlo udobno pu- 
tovanje u velike gradove na zapadu. Neki vlakovi 
za San Francisco slični su putujućim hotelima, pa je 
odista veličajna vožnja u njima, ako samo čovjek 
ima za to potreban — sitniš. Tu se ne sjedi kao u 
Evropi u uskim i natrpanim odjelima, nego se može 
slobodno kretati i hodati, pa se čovjek kraj širo- 
kih prozora izvali u udobne naslonjače i gleda desno 
i lijevo u beskrajne prerije. Kad se već zasitiš gle- 
danja, sjedneš za stol od mahagonija i pišeš prija- 
teljima pisma ili karte. Tako je put u San Francisko 
doduše dug, ali nimalo naporan. U vlaku imaš sve, 
što god zaželiš. Čitaš, spavaš, jedeš, kupaš se, upo- 
znaješ se s drugima i živiš u svakom pogledu dobro. 
A kad stigneš do kamenitoga gorja na Zapadu tada 
ima promjene i odviše. Tu se vlak uspinje, ulazi i 
izlazi iz gudura, vere se vratolomnim galerijama na 

ivici planine, kotrlja se kroz klance s prekrasnim 
vidicima, te juri preko zvonkih željeznih mostova. 
Na zapadnoj strani Kamenitoga gorja spušta se u 
divljim zavojima prama obali. Često se putnicima 
zamagli pred očima, pa pomisle, da im je došao 
posljednji čas. No vlakovodja ima u svojim rukama 
moć nad lokomotivom, koja ga još nikada nije osta- 
vila, makar se kola ne znam koliko nagibala na- 
desno i nalijevo, već koliko je zavoj dugačak. Tada 
je, dakako, malo teža šetnja u vlaku. Prije nego što 
i pomisliš, već si tresnuo o stijenu kola. Ako su u 
taj čas putnici u jedaćim kolima, tada treba da vi- 
diš, kako crnci-konobari balanciraju sa tanjurima 
noseći juhu. Oni znadu tako prilagoditi svoje kre- 
tanje drmusanju kola, da im se ne prolije ni jedna 
kapljica, iako ti se čini, da će svaki čas ljosnuti i 
zaplivati u juhi. 

»To se lijepo sluša i ulijeva mi srčanosti za 
moje putovanje na Zapad. No sada ćemo zacijelo 
morati izaći?« 

»Da, pa ću ti pokazati Centralni park. Zar 
ovdje nije prekrasno ovo sjenovito drveće i hladna 
jezera? Ljeti vlada u gradu nesnosna žega, da pad- 
neš s nogu; tada je pravi užitak provesti jedan sat 
u hladu ovoga drveća! Ali je zato zimi strašna 
hladnoća u New-Yorku. Tada duvaju s istočne 
obale ledeni, oštri vjetrovi. — No čekaj malo! Evo, 
tu ti je V. (Fifth) Avenue, najfinija ulica New- 
Yorka. U tim palačama stanuju milijunaši i milijar- 
deri, kraljevi željeznica, čelika, petroleja i kako se 
već mogu zvati. Oni se u pravom smislu riječi va- 
ljaju u zlatu, koje su izmuzli u golemim količinama 
za željezničke karte, šećer, petrolej i t. d. U onome 
dvoru s velikim portalom, s velikim tornjem i oso- 
bito ukrašenim prozorima na krovu, stanuje čovjek, 
koji ima tisuću milijuna. On kupuje u Evropi slike, 
gobeline i kipove neprocjenjive vrijednosti, daje 
objede, kod kojih se za svaku osobu potroši neko- 


liko tisuća maraka- Povorke bijednika pred njego- 
vom palačom udešavaju mu muziku za objedom«. 

»No s tolikim novcem mora da čini i kakvo 
dobro? Nije moguće, da bi sam mogao potrošiti na 
godinu 50 milijuna kamata?« 

»Da osnuje prigodice po koji univerzitet. Ta- 
kovih ima veoma mnogo u Udruženim Državama, 
jer se ovdje neobično mnogo čini za znanost i pro- 
svjetu. No ako još i s tim počnemo, možemo se uto- 
piti u tolikoj izobrazbi. Zato ćemo radije pogledati 
onaj dio grada, koji leži na Hudsonu«. 

»Dakle New-York leži na Hudsonu?« 

»Da, ili bolje reći: na ušću rijeke otoka Man- 
hattana. Sada stojimo na Manhattanu. Nije li prava 
lakrdija svjetske povijesti, da su pred tri stotine 
godina taj cijeli otok Indijanci prodali Holandjanima 
za devedeset maraka? Danas se ne bi mogao tako 
jeftino dobiti. Pogledaj samo te strašne nebodere 
sa dvadeset i tri sprata!« 

»A zašto se ovdje grade tako užasno visoke 
kuće?« 

»Zato, što su ovdje gradilišta neizmjerno sku- 
pa. Budući da se grad ne može širiti na sve strane, 
onda se ide u visine, nebu pod oblake, gdje ima i 
odviše prostora. Pogledaj samo te redove od kuća; 
neke su od njih još pristojne, ali one druge strše u 
visine poput golemih dimnjaka. Zar ti se fronta ta- 
kovih kuća ne čini poput reda tipaka, na kojima 
sviraju nevidljivi prsti?« 

»Jedno je pouzdano: da ne bih htio stanovati 
u takovoj kući. U dvadesetom spratu moralo bi mi 
se zamagliti, a u prvome bi se vazda bojao, da će 
se sva ta težina survati na mene«. 

»Kod nas u Brooklynu mnogo je bolje, jer kuće 
nisu tako visoke. No što da ti još pokažem?« 

»Za danas je dosta; ne mogu dalje vrludati. 
Obojica smo zaslužili da pojedemo po jedan beef- 
steak i ispijemo čašu piva, pa zato hajdemo u re- 
staurant«. 



Neboderi u New-Yovku . 


(Kuće, koje tobože svojom visinom zadiru u nebo). 

»Dobro, onda ćemo se parobrodom prevesti u 
Brooklyn. Sutra ću ti pokazati nešto, što nije manje 
zanimljivo i čudno od ovoga grada bogatuna. Poći 
ćemo u »Kineski grad«. Ondje se u zamazanim uli- 
cama motaju ljudi s perčinima; iz zamazanih raki- 
jašnica izbija smrad luka, duhana i rakije; ondje se 
nalaze tajnovite kartašnice i špilje, u kojima se puši 
opium, a pred čajnim kućicama njišu se na prutu 
lampioni od papira baš kao usred Kine. Zatim ćemo 
pohoditi »Malu Italiju«, jedan naskroz talijanski 
grad u američkom New-Yorku. Tamo su u knjižar- 
skim izlozima same talijanske knjige, u crkvama 
gore svijeće pred slikama Madonne, a na prašnim 
cestama igraju se crnokosa djeca juga. I konačno 
ne smijemo zaboraviti na »Malu Rusiju«, židovsku 
četvrt. Stanovnici toga grada odista su čudni ljudi. 
Gotovo se nikada tamo ne vidi pijan čovjek, a isto se 
rijetko kada čuje, da je tko od njihovih počinio ka- 
kovo zločinstvo. Oni žive siromaški, povučeno i 
štedljivo, pa je nadasve zabavno vidjeti ih, kako 
trguju u svojim tržnim budama na cesti«. 

»Ali, molim te, reci mi, gdje se zadržavaju svi 
ti iseljenici, što danomice dolaze u Ameriku. Ako 
se na otoku Ellisu dnevno iskrcava po 3000 duša, 
onda New-York na godinu dobiva porast od milijun 
ljudi!« 

»Da, no koliko ih ostaje u New-Yorku? Većina 
ih odlazi u nutrašnjost zemlje ili na Zapad. Neki se 
od njih u prvi mah nekako protuku, a kasnije traže 
drugo polje rada. No najveći dio ostaje ipak ovdje, 
tu propadaju ili povećavaju broj pučanstva »Slum«, 
kako ovdje nazivaju najsiromašnije. Tko dodje u 
Ameriku bez novaca, taj radi u tvornicama uz bilo 
kakovu plaću. Dakako da je ta plaća još uvijek 
veća od plaće u Evropi, ali se od toga ne može ži- 
vjeti u Americi. Ti evropski iseljenici potiskuju 
američko radništvo, pa zato i ima u Udruženim 
Državama dva milijuna besposlenih radnika. Ako 
si voljan, možemo večeras otići u kuću »Ponoćne 

misije«. Ondje u gustim redovima čekaju siromasi, 
da im se otvore vrata, S lica im se čita bijeda, ali 
stoje u tupoj ravnodušnosti i čekaju, dok se ne 
otvore vrata, a onda jurnu unutra i za trenutak za- 
preme brojne klupe u velikoj dvorani i ondje spa- 
vaju, kako se tko namjesti«. 

»A zar ondje ništa ne dobivaju?« 

»Kako ne bi dobivali! Svim tim skitnicama^ i 
besposličarima, profesionalnim prosjacima, lupeži- 
ma, ljenivcima i neuposlenim ljudima drži jedan mi- 
sionar — propovijed. Svi su oni po danu prosjačili 
ili krali, pa su umorni i gladni, te se ispavaju u dvo- 
rani te Ponoćne misije. Čim odjekne propovjedni- 
kove »Amen«, oni svi jurnu u noć, da potraže gdje- 
god hrane. Tako ti nesretnici žive s dana u dan i 
padaju sve dublje«. 

»To je prema tomu talog, koji preostaje iza 
odtoka plemenitih kovina. Zanimljivo je, da se je- 
dan narod toliko povećava neprestanim prirastom 
ljudstva. Što će najzad biti od svega toga?« 

»Na to pitanje ne zna nitko odgovoriti. Nije- 
mac je uvijek Nijemac, Švedjanin je Švedjanin, a svi 
skupa su Amerikanci. Oni su mješavina engleske, 
njemačke, skandinavske, nizozemske, talijanske i 
slavenske krvi, samo da spomenem glavne sastavne 
dijelove. I iz te će mješavine jednoć, kad otok Ellis 
konačno zabrani iskrcavanje evropskim iseljeni- 
cima, proisteći amerikanska rasa. Uostalom, u ovoj 
neobičnoj zemlji ima još i drugih mješavina: mulata, 
odvjetaka crnaca i bijelaca, te mestiza, djece indi- 
janaca i bijelaca. Ženidbom s bijelcima sve se više 
utanjuje crna i bakrena krv«. ^ 

»Reci mi još nešto: Zašto nije New-York 
glavni grad države?« 

»Zato, što je grad, koji nosi ime velikoga Wa- 
shingtona, imao zgodniji položaji medju raznim drža- 
vama prvobitnoga državnoga saveza. Prema broju 
stanovništva nije Washington ni napolak tako velik 
kao Hamburg, a Udružene Države Sjeverne Ame- 


rike imadu petnaest gradova, koji su veći od Wa- 
shingtona, I unatoč tomu zemljom se upravlja 
odande, U Bijeloj kući stanuje predsjednik, u tamo- 
šnjem senatu drže se kongresi četrdeset i devet 
država, a iznad jednoga dijela grada uzdiže se na 
golemoj vladinoj zgradi obelisk Washingtonov. No 
vidim, da si počeo zijevati. Umoran si, mladiću! 
Hajdemo na počinak, pa spavaj dobro prvu noć na 
tlu Amerike!« 


7. Jedna sjeveroamerička priča. 

N aš iseljenik Fritz, razigran tolikim novim doj- 
movima, nije prve noći mogao odmah zaspati, jer 
su mu se glavom motala imena: Hudson, Washing- 
ton i t. d. Možda je i mojim čitateljima tako, pa će 
im zato dobro doći, ako nešto čuju o nekim važni- 
jim dogadjajima iz povijesti Sjeverne Amerike. 
Umjesto da vam nabrajam suha povjesna data, 
ispripovjedit ću jednu priču, koju je zapisao u jed- 
noj od svojih veoma proširenih knjiga sjeveroame- 
rički pisac Washington Irving, koji je živio od 1783. 
do 1859. To je pripovijest o dobrom Rip van 
Winklu, čija se kućica još i danas pokazuje u nje- 
govom mjestu. 

Tamo, gdje se Catskilska brda odrazuju u 
krasnoji širokoj »Američkoj Rajni«, rijeci Hudson, 
nalazi se u zelenom i brdovitom kraju jedno seoce, 
što su ga još pred trista godina osnovali nizozemski 
naseljenici, koji su bili upravo toliko hrabri, koliko 
i marljivi. Godine 1602. osnovala se holandska 
»Istočno-indijska Kompanija«, trgovačko društvo 
s opsežnim povlasticama, koje je imalo trgovati sa 
već dobivenim kolonijama i onima, koje će se istom 
osvojiti. U službi te kompanije otkrio je engleski 
pomorac Henry Hudson god, 1610. rijeku, koja se 
po njemu i prozvala, a nekoliko godina kasnije pro- 

drli su holandski trgovci s juga u to novo područje. 
Od Indijanaca su uz bescijenu otkupili golema po- 
dručja, te na obalama Hudsona ispodizali naselja. 

Još u devetnaestom stoljeću stajale su iz tih 
drevnih vremena ondje stare kućice^ sa šiljatim za- 
batima i uskim prozorčićima, okovanima rešetkama, 
koje su vjetrovi rasklimali, a žuta opeka, donesena 
u davno doba iz Holandije, bila im je kao » draga 
uspomena na daleku domovinu. Od god. 1664 po- 
stala je ta zemlja uzduž i popreko engleska pokra- 
jina, a potomci hrabrih Holandjana p ostadoše, hoces 
ne ćeš, engleski podanici. Engleski zrak nije nikako 
prijao tim udobnim kućicama od opeke; glave su 
bile objesile, šiljati se zabati sve više sagibali, a 
lijepe žute opeke sasvim su popucale i pocrnjele 

od vremenske nepogode. , , - 

U takvoj jednoj holandskoj kućici, koja je bila 
još više razrušena nego ostale, stanovao je nekako 
oko god. 1770. dobroćudni Rip van Winkle, odvje- 
tak neustrašivih Van Winklesa, koji su nekada 
pod Petrom Stuyvesantom kolonizirali svu zemlju 
unaokolo. No dobri Rip nije s kućicom naslijedio i 
srčanost, a još manje _ marljivost svojih predaka, 
nego baš protivno: on je bio već od poroda nepri- 
spodobivi ljenivac, ali inače dobrodušni vragoljan 
i idealni »junak pod papučom«. Žena mu je bila 
vanredno stroga, ali uza sve to nije mogla postići 
ni to, da joj muž posvršava barem najnužnije po- 
slove na farmi. Jadni taj Rip kao da je bio rodjen 
pod nesretnom zvijezdom: možda na čitavome svi- 
jetu nije bilo toliko drača i korova, kao na njego- 
vim poljima; njegova su goveda uvijek odlutala, da 
ih je jedva mogao naći, a staje i šupe, što ih je jadnik 
teškom mukom podigao, prijetile su da će se svaki 
čas srušiti. Ako ga je gdjekada spopala želja da 
radi, onda je svakako na taj dan počela padati 
kiša ili se dogodilo još štogod gore. Pa tko da mu 
zamjeri, što je najzad sve ostavio, neka ide kako 
hoće! 


Ali je zato u svojoj dobroćudnosti rado sva- 
komu pritekao u pomoć, ako ga je tko zamolio. 
Djeci je osobito rado pravio igračke ili pripovijedao 
priče; svi psi u selu bili su njegovi prijatelji, pa isu 
mahali repom, čim su spazili njega. Samo u dvjema 
stvarima odavao je Rip nevjerojatnu izdržljivost: 
znao je sate i sate sjediti na obali i čekati, dok ulovi 
ribu ili s puškom u ruci juriti za divljini golubovima 
ne obazirući se na to, da li je njegov hitac pogodio 
cilj ili nije. 

Djeca su mu bila isto onako zapuštena, kao i 
on. Sin, slika i prilika očeva, vazda je išao u oče- 
vim poderanim hlačama za majkom koja je uvijek 
psovala, ali je bio baš kao i otac, dobrodušan, ne- 
hatan i lijen. Pa i kućni pas Wolf potpuno je pri- 
stajao u društvo svojih gospodara. On je bio naj- 
bolji Ripov prijatelj, pa je mogao po čitave sate 
ležati na suncu i gledati, kako mu gospodar drži 
udicu, ili lajati na golubove, koji su proletavali. 
Pred bujicom snažne govorljivosti, koju je gazda- 
rica znala i na njega sasuti, on bi oborio glavu, za- 
vukao ponosni svoj rep medju noge i kad bi opazio 
i najmanji pokret njezin, da traži metlu ili kuhaču, 
on bi se zaletio i jurnuo bilo kroz vrata ili kroz 
prozor. 

To su bila rdjava vremena za siromašnoga 
Ripa i njegovoga psa, pa je zbog sve veće virtu- 
oznosti ponosne supruge u čitanju bukvice, posta- 
jalo stanje sve nesnosnije. Uzalud se Rip van Win- 
kle utjecao svojim gostionskim drugovima, koji su 
se svako popodne sastajali u jedinoj malenoj krčmi 
u selu. I ta krčma bila je jedna od onih starih ho- 
landskih niskih kućica: natpisna ploča imala je 
crvenom bojom namaljani portret kralja Gjure III., 
koji je od godine 1760. vladao Engleskom, pa prema 
tomu i engleskim kolonijama u Sjevernoj Americi. 
U debeloj hladovini granate lipe sjedili su ondje 
seoski mudraci, koji su se sakupili oko gostioničara 
i seniora, debeloga Nikole Veddera, živo politizira- 

jući o državnim dogadjajima, koji su se odigrali prije 
više mjeseci, ali ih je tek sada iz nekih starih no- 
vina pred njima pročitao učitelj Derrick van Bum- 
mel. Bila je to prijatna, mirna i umna skupština 
časnih gradjana, koji su, ovijeni oblacima dima iz 
velike lule Nikole Veddera, bili svijesni o svom 
značenju i važnosti. A Rip van Winkle pristajao je 
u to društvo kao malo tko. Dakako da žene to ne 
shvaćaju, pa je tako jadni Rip zbog navala i žesto- 
kih pogrda svoje nadžak-babe najzad protjeran i iz 
toga skloništa. 

»Živimo kao psi«, jadao se Rip svome drugu 
Wolfu. Pas je samilosno pogledao svoga gospodara, 
te u znak shvaćanja mahnuo repom. 

U tako melankoličnom raspoloženju tumarali 
su obojica jednoga lijepoga jesenskoga dana prama 
Catskillu. da izvrše barem neki posao, koji im nije 
mogao biti osobito unosan: — lov na vjeverice. No 
tako su barem preko cijeloga dana bili izvan do- 
hvata strašnoga jezika i batina temperamentne gaz- 
darice. 

Kad se spustila večer, bacio se umorni Rip van 
Winkle na okrajak jednoga visokoga brda u travu i 
pospano stao zuriti u duboku guduru, prepunu ka- 
menja. Na drugoj strani pucao je pogled sve do da- 
lekoga, šumovitoga kraja, gdje se, poput srebra, 
bjelasao Hudson. 

Duboko uzdišući mislio je Rip, da bi se vec 
trebalo vratiti k ženi, gdje će ga opet dočekati bu- 
jica riječi zbog dugog izbivanja. Uto odjedanput 
začu, kako netko dovikuje njegovo ime, a da nigdje 
u blizini nije spazio ni živoga stvora. On pažljivo 
prisluhne i opet začu glas: 

»Rip van Winkle! Rip van Winkle!« 

I pas je čuo dozivanje; nakostrušivši se ; pri- 
ljubio se uz gospodara i gledao u guduru. 

Uto se pojavi neka čudna spodoba, teško ste- 
njući pod bremenom i verući se uz kamenite pe- 
ćine. Van Rip, kako je uvijek bio spreman na 

uslugu, pohrli prema strancu, pa se zaprepasti, kad 
je ugledao njegov lik: došljak je izgledao, kao izre- 
zan iz okvira kakove stare holandske slike, koje 
su visjele u selu kod seoskoga starješine i kod go- 
stioničara u sobici. Onizak, plećat i širok momak 
s velikim brkom, obučen u starodrevnu nošnju i 
široke hlače, koje su u koljenima bile vezane vrp- 
com. Na ledjima je nosio oveliku bačvu rakije, pa 
je zato davao znakove Ripu, da mu pomogne. 

Rip se nije dao dugo moliti. Najprije je morao 
poći uz brdo, a odande se spustiti u drugu guduru, 
koje Rip nije nikada ranije vidio, iako je izvrsno 
poznavao svu okolicu. Odozdo se čula kao neka 
daleka grmljavina. 

Šuteći i teško dišući jedva su stigli u guduru, 
gdje je Rip najednoć spazio čitavo društvo stare 
gospode neobično ukočenog lica, koji su se, ne go- 
voreći ni riječi, kuglali, te došljaka pogledali tako 
neprijatno ozbiljnim pogledima, da je Ripu zapela 
riječ u grlu. Svi su bili u staroj holandsfcoj nošnji, 
kao i Ripov pratilac, te su, i ne osvrćući se na 
njega, rušili čunove, da je štropot teških kamenih 
kugala poput mukle grmljavine odjekivao od pe- 
ćina. Znakovima su nagovijestili Ripu, neka u pri- 
pravljeni vrč natoči rakiju i ponudi prisutne. Svaki 
od stare gospode dobro je potegao iz vrča i opet 
šuteći nastavio kuglanje. 

Rip je dvorio nijemo društvo i promatrao igru, 
ali se nije mogao suspreći, a da od časa do časa ne 
potegne iz vrča, u komu je bila najizvrsnija rakija 
od borovice. Pomalo mu se počelo vrtjeti u glavi, 
pa je konačno morao s praznim vrčem sjesti na 
travu, gdje je uskoro zapao u dubok san. 

Sunce je već visoko odskočilo kad se Rip pro- 
budio i sjetio sinoćnjega društva, koje se kuglalo, 
kao i one vanredne borovičke. No sada je bilo već 
krajnje vrijeme da podje kući! Brrrr! Kako će 
ga žena dočekati! Rip je već sada rezignirano sle- 
gnuo ramenima i zafićuknuo svome psu, protežući 

traga i čitav kraj mu se danas sa .® v 

6 a\~ su sc ioš sinoć starci kuglali, rušila se iz 

“stne d^a gorska rijeka u dolinu! Rip >« rarbpao 
sebi glavu tom neobičnom promjenom. Jos nikad 
niie na niega tako snažno djelovala rakija. 

Kako je bio ogladnio, počeo se polagano spu- 
štati u selo- Tamo ga je čekalo novo iznenadjenje. 
on kojiTe na milje Šokolo poznavao susjede sretao 
,e danas sve neka nova, strana i nepoznata lica! Svi 
su psi počeli na njega lajati a djeca trčala za nj ^ 
sve neka strana djeca, smijući se i upirući prstom 
u niegovu bradu. Uto se Rip uhvatio za čeljust 
opazio, da mu je za te čudnovate noći izrasla dug , 
sijeda brada koja je dopirala do prsiju. 

Njegovo sc zacudjcnic obratilo u strah, ^ad ] 
razabrao da se i njegovo selo nromijemlo; nije vise 
prepoznavao ni ulica ni kuća. Pa gdje su one stare 
ruševne kolibice, u kojima, stanuju niegovipnjate^ 
i susjedi? Ta to su sve nove, strane, tudje zgrad . 
Samo je ioš njegova stara kućica ostala na is ^ 
mjestu ali pusta i zapuštenija nego ikada 
premda ju je'još jučer ostavio -ednu i prikladnu Z a 
stanovanje. Sada je prazna, sasvim prazna . Ma _ 
liko bojažljivo zazivao ime svoie žene i dj 
X dobivao odgovora. Njegov je dom bio tako 
propao i ostavljen, kao da već davno nitko u nje- 

mU "jeiTfe Potresla i potjerala u seosku krčmu; 
tamo će mu u lipovu hladu vjerni drugovi zacijelo 
moći što reći o toj golemoj promjeni u jednoj noći. 
Ali da! Na mjestu stare, udobne seoske gostionice, 
sada se diže drvena zgrada s velikim prozorima i 

golemim napisom nad vratima: »Union Svratiste 
Jonathana Thuweniga«. Nestalo je i one lijepe lipe, 
koja je nekada tamo bila, a na vrhu jednoga tan- 
koga kolca koči se zastava sa čudnim zvjezdicama 
i crtama . . . A što je sa dobrim engleskim kraljem 
Gjurom na starom portretu na zabatu! On ima na 
glavi trouglasti šešir, crvenu odoru premaljali su u 
plavu, a odozdo napisali: »General Washington«. 
Šta to ima da znači? 

Medju mnoštvom dokonih ljudi pred gostioni- 
com nije Rip vidio ni jedno poznato lice. Pa i dobro 
mu poznati običaji stanovnika u selu kao da su se 
sasvim promijenili. Svi govore glasno i bijesno se 
svadjaju medju sobom. Neki mladi, siloviti momak, 
drži pače žestok govor i raspreda o gradjanskim 
pravima i slobodi, o članovima kongresa i junacima 
iz 76. godine i mnoštvo takovih besmislica, od ko- 
jih Rip nije razumio ni slova. 

Jadnoga Ripa spopade neobičan strah, kad su 
svi ti strani ljudi počeli znalično i podrugljivo u 
njega zuriti. Prestrašeno je uzmaknuo, kad trojica 
od onih ljudi s trouglastim šeširima pridjoše k nje- 
mu i počeše vikati pitajući ga. da li je demokrat ili 
federalist, pa neka se odmah odluči, u koju će 
stranku pristupiti. 

»Ah, draga gospodo«, produži Rip — »ja sam 
siromašan, miran čovjek, rodjen u ovom mjestu i 
vjerni podanik kraljev! Bog ga blagoslovio!« 

Nastade graja i svi se počeše gurati prema 
njemu, »Torijevac!« vikali su — »Uhoda! Dolje 
s njim!« 

Jedan ga čovjek oštro pozva pred sebe i za- 
pita, što želi ovdje? 

Hoće da posjeti svoje prijatelje, rekao je Rip, 
pa je uzbudjena srca zapitao za staroga Nikolu 
Veddera. 

»Taj je već prije osamnaest godina umro!« gla- 
sio je odgovor. 


Zab. Bibl, 351. »Kroz Ameriku«, 


4 


— 50 — 


Ripu se poče kostrušiti kosa od zaprepaštenja. 
»A Brom Dutscher?« pitao je dalje. ^ 

»On je pošao u rat i pao u jednom jurišu«. 

«0, Bože! A van Bummel, školnik?« 

»I on je bio u ratu, a sada sjedi u kongresu 
Udruženih Dršava Sjeverne Amerike«. 

Taj je odgovor sasvim smeo jadnoga Ripa, pa 
je očajan zavikao: »Pa zar više nitko ne poznaje 
siromašnoga Rip van Winkla?« 

»O, da«, zaori sa svih strana smijeh —1 »eno 

ga kraj stabla!« , 

Rip se okrenu i pričini mu se, da će od straha 
propasti o zemlju: tamo je stojala, lako prislonjena 
uz stablo, njegova slika, baš onako, kako je bio ju- 
čer, kad je pošao u goru, isto onako dronjav i do- 
broćudan, njegov rodjeni nadobudni odvjetak. 

Onaji surovi čovjek zapita ga, tko je on upravo, 
te ga tako trže iz začudjenja. 

»Bog zna!« odgovori Rip drhćući, — »onaj 
ondje sam ja — »ne, bio sam ja, kad sam jučer za- 
spao na planini! No danas? Odakle bih to znao?« 

Svi prisutni čudno sc pogledaše i uzeše kuc- 
kati prstom po čelu; zatim se svi skupiše oko njega 
i radoznalo stadoše promatrati svaku njegovu 

kretn ffto se je kroz gomilu svijeta protura neka 
mlada, ljepušna ženica, koja se Ripu učinila pozna- 
tom. Bojažljivo ju upita za ime njenoga oca. __ 
»Otac mi je bio Rip van Winkle! Jadni taj co- 
vjek iščeznuo je prije dvadeset godina; pas je došao 
kući bez njega, pa tako ne znamo, da li se ustrijelio 
ili su ga Indijanci sa sobom odveli«. , 

»Hm!« zamišljeno reče Rip. »A gdje je vaša 
majka, draga gospodjo?« 

»Nedavno je i ona umrla«. 

Nato Rip van Winkle duboko uzdahnu, po- 
nosno se ispravi i reče: »Ja sam tvoj otac! Valjda ce 
me ovdje još tkogod poznati!« 

I doista, baš je u taj čas od nekuda iskrsnula 
neka starica, koja ga je prepoznala i nakon dva- 
deset godina pozdravila. Gdje se, za ime božje, skri- 
vao tako dugo? 

Nato je bijednik ispripovjedio svoju kratku 
povijest. Svi su klimali glavom i slušali, što govori, 
a da ni sami nisu pravo znali, što bi držali o svemu 
tomu. Uto su konačno doveli Petra Vanderdonka, 
koji je u Ripu prepoznao svoga staroga druga, te 
potvrdio njegovu čudnovatu pripovijest; njegov je 
djed često uvjeravao ljude, da u Catskilskim brdima 
nije sve u redu i da se veliki Hendrik Hudson, 
obretnik rijeke i zemlje, od vremena do vremena sa 
svojom holandskom momčadi s broda u toj guduri 
kugla. I njegov ga je otac vidio, a za lijepih ljetnih 
dana može se čak dovde čuti kotrljanje teških ka- 
menitih kugala. 

To je morala dakle biti istina, kao i ona boro- 
vička, koju je Rip tako neoprezno uživao, i koja 
je urodila tako strašnom posljedicom, da je Rip od 
nje spavao dvadeset godina! Bilo kako mu drago, 
Rip se barem riješio svoje stroge nadžakdbabe i 
brzo se udobrovoljio, kad je došao u uredno kućan- 
stvo svoje kćeri i zeta, gdje je mogao mirno uživati 
zasluženi mir, a da nije trebao drhtati pred buji- 
com psovaka svoje žene. 

No i sada mu je bilo najmilije boravište ono 
mjesto, gdje je prije bila stara seoska krčma, »Ho- 
tel Union« gospodina Thuweniga. Iako je stara lipa 
posječena, a vjerni drugovi ili su već poumirali ili 
živjeli negdje daleko, Rip je kao stari i prokušani 
političar imao pravo, da i on kaže koju riječ i da 
se uputi u nove prilike u domovini. 

A bilo je mnogo koječega, da se pripovijeda i 
raspravlja: kako se Engleska nije zadovoljavala 
samo tim, da od svojih kolonija ubire velike poreze, 
nego je naposljetku udarila visoku uvoznu carinu 
i na sve živežne potrepštine, naročito na čaj. Bu- 
dući da je godine 1773. došlo do ustanka protiv 

majke zemlje, sastadoše se god'ne 1774, trinaest 
kolonija Engleske u Sjevernoj Americi na konti- 
nentalni kongres. Hrabri kolonisti složili su zemalj- 
sku milicu, te se junački borili za slobodu i samo- 
stalnost protiv plaćeničkih četa, koje ^e Engleska 
za novac sakupila po svim božjim zemljama. Kon- 
gres je imenovao generala Washingtona vrhovnim 
zapovjednikom vojske, te je nakon brojnih pobjedo- 
nosnih bitaka dne 4, Jula 1776. potpisan doku- 
menat o neovisnosti. 

Engleska je poslala veliku flotu pod zapovjed- 
ništvom admirala Howe-a i kopnenu vojsku od 
55.000 momaka pod zapovjedništvom njegovoga 
brata. Isprva je milica podlegla školovanim četama; 
no njemački general von Steuben, koga je Washing- 
ton imenovao generalnim inspektorom vojske, tako 
je izvrsno organizirao američke čete, da je u boju 
kod Saratoge 17. oktobra 1111 . potukao englesku 
vojsku i prisilio je na kapitulaciju; tom je prilikom 
zarobljeno 6000 momaka britskih četa. Francuska 
i Španija pristadoše uz Udružene Države, te obja- 
više Engleskoj rat, dok su Holandija i Švedska, 
Danska i Rusija zaključile neutralni savez. 

Nakon brojnih krvavih bitaka mlade države 
s moćnom materom zemljom napokon je 3. sep- 
tembra 1783. sklopljen mir u Versaillesu i priznata 
neovisnost Udruženih Država Sjeverne Amerike. 
Četiri godine kasnije dobile su te države zajednički 
ustav, a George Washington jednoglasno je izabran 
prvim predsjednikom mlade republike. 

Sve se to odigralo za onih dvadeset godina, 
što ih je Rip van Winkle prespavao, pa se samo 
trebate sjetiti ove priče, da nikad ne zaboravite 
najvažnije dogadjaje iz povijesti Sjeverne Amerike, 

8. Pittsburg. 

I seljenik Fritz dotle se donekle snašao u vrevi mi- 
lijunskoga grada; nagledao se sijaset čudesa, nešto 
malo naučio engleski i naposljetku nakon dosta 
dugog naprezanja našao jedno prilično mjesto u 
nekoj tvornici, gdje je nastojao da privede u djelo 
svoje primitivno poznavanje kovačkoga zanata,, 
Ostao je ondje samo dva mjeseca, pošto je sa još 
jednim svojim zemljakom dobio ponudu iz Filadel- 
fije, koju je dakako smjesta prihvatio. Namjera mu 
je bila, da ide s jednoga radnoga položaja na drugi 
i tako prodje cijelu Sjevernu Ameriku, Kad dodjem 
u Chicago, mislio je, tada mi ne će biti teško doći 
i do San Francisca, gdje se, kako je čuo, plaćaju 
najveće nadnice. 

Tako je neko vrijeme radio u jednoj radionici 
u Filadelfiji, gdje se na godinu izradjuje preko tisuće 
lokomotiva. Ta je radionica poput grada bila sama 
za sebe. U golemim pećima razbjeljuje se željezo, 
zatim kuje i tanji, a ljudske ruke s ogromnom sna- 
gom pretvaraju tvrdi čelik u parne kotlove, ko- 
tače, osovine i dijelove strojeva, od kojih se kasnije 
sastavljaju lokomotive. Cijela je tvornica u svim 
pravcima isprekrižana tračnicama, a gotove loko- 
motive voze tamo-amo, po čitavoj željezničkoj 
mreži Udruženih Država. Posao, što ga je ovdje vi- 
dio Fritz, nije ništa osobito; bili su to tek neki me- 
hanički zahvati, koji od njegove inteligencije nisu 
iziskivali bogzna kakovih napora. No baš ta nepre- 
stana jednoličnost postaje u redovitom prekorad- 
nom vremenu, koje je ondje konstantno, mnogo na- 
pornija, negoli najteži radni dan u domovini. 

Malo je vremena i volje preostajalo za prouča- 
vanje grada i za zabave. Fritz je od svojih prijatelja 
doznao, da je Filadelfija jedan od najznamenitijih 
gradova na zemlji sa podrug milijuna stanovnika i 
da su u Americi samo New-York i Chicago veći od 


— 54 — 

njega. Preko jedne petine stanovništva sami su 

radnici. ... 

Poslije nekoliko mjeseci nije se Fritzu vise svi- 
djalo u Filadelfiji, pa je kupio voznu kartu za Pitts- 
burg, glavni grad čelika i željeza, gdje snažan rad- 
nik, kako su ga uvjeravali, ne treba dugo čekati 

na uposlenje. , . , 

Vlak iz Filadelfije vozio ga je u Pittsburg, a da 
nije nigdje trebao prelaziti, kroz čitavu državu Pen- 
svlvaniju. Od glavne pruge na sve su se strane 
odvajale priključne pruge i u svim mogućim prav- 
cima bili su gradovi i općine. Ovdje ide jedna že- 
ljeznica u rudnik ondje druga u kraj, gdje se na 
nepreglednim poljanama sadi kukuruz i duhan, 
treća opet vodi u neku golemu pilanu. Na kolodvo- 
rima stoje čitavi vlakovi sa žitom, drvom, petrole- 
jem pamukom, strojevima i kamenim ugljenom, 
ukratko: sa svim mogućim blagom, koje dočarava 
snagu zemlje, a ljudske ruke ga u svijet privode. 

Kolika brzina i spretnost! mislio je rritz za 
sebe. Kako je to marljiv i poduzetan svijet! No do- 
skoro se opaža, da se ovdje misli samo na tri stvari: 
dolar, dolar i opet dolar! Tko još nema nikakvoga 
imetka, taj će raditi, makar umro od napora, samo 
da postane bogat, a tko već ima stotinu tisuću do- 
lara, uništit će svoj duševni mir, samo da još više 
steče. A ipak nitko ne može svoga blaga ponijeti 
sa sobom u grob! Sasvim lijepo zvuči rečenica, da 
ta zemlja ima da bude »Savezna republika«; ali 
ona ipak ima kralja, gorega od svih despota, a nje- 
govog svemoćno Veličanstvo zove se Dolar. 

Zemljište s obje strane željeznice malo je brdo- 
vito, a vlak juri u zavijutcima kroz najsjevernije di- 
jelove Alleghany gorja. Dok je Fritz napeto proma- 
trao tamne šume, daleka zatalasana polja i dim, 
koji se izdizao iznad sela i zaselaka, sjeo mu je su- 
čelice neki yankee. Fritz se odmaknuo od prozora, 
jer je njegov susjed u dalekome luku počeo pijuc- 
kati, što je ružni običaj ne samo neobrazovanih 
nego i bolje odgojenih Amerikanaca. 

Yankee je primijetio njegovu kretnju. »God- 
dam« kliknuo je smijući se — »vidim, da ste novaj- 
lija u Americi!« A kad je Fritz klimnuo glavom u 
znak potvrde, rekao mu je: 

»Onda ćete se vi ovdje morati još koječemu 
priučiti! Uostalom, bez zamjerke!« 

Fritz je već dosad u radionicama, gdje je bio 
uposlen, imao prilike vidjeti i zgražati se nad naj- 
većom nečistoćom, pa se donekle pravio i nevješt, 
a to s tim više, što se njegov pratilac pokazao kao 
prijazan i dobro upućen čovjek u mnoge stvari, 
kako se Fritz i inače imao prilike uvjeriti, da se 
američki radnik gdjegdje i zatucan, ipak umije 
snaći u svim životnim prilikama, pa o zemlji i lju- 
dima, državnim i socijalnim uredbama znade mnogo 
više, nego što to obično znadu u Evropi. 

»Ono, što ondje vidite«, rekao je suputnik, kad 
je Fritz s velikim zanimanjem promatrao okolicu — 
»to su vam lanci Alleghany-gorja, koje je složeno 
od granita i škriljevca, te tvori razvodje izmedju 
Atlantskoga oceana i Mississippia. Uostalom, ne 
mislite, da planine svuda izgledaju tako prijatne kao 
ovdje! Dalje na jugozapadu, primjerice u Sjever. 
Carolini, nalazite vrhunaca preko 2000 metara. U 
dolinama se obradjuje kukuruz i voće, a polja se 
izmenjuju crnogoričinom i lisnatom šumom. Ima 
ovdje i širokih područja, obraslih guštarama, u ko- 
jima možete zalutati. Ima jazbina, u koje još nije 
stupila ljudska noga, ali zato ondje obitavaju vuci 
i medvjedi izmedju klisura i povaljenih dubova. Od 
vremena, dok su se još medju sobom klala indijan- 
ska plemena, nije se ovdje ništa promijenilo. No 
danas se više ne trebate bojati Indijanaca. Ali se 
zato čuvajte žutih zmija čegrtuša s tamnim pjegama 
na ledjima. One su mnogo opasnije. Na sreću, one 
imadu na repu čegrtaljke, pa kad se vuku i polaze 
po zemlji, zvrči to kao da suh pasulj tresete u loncu. 
A kuda vi, druže, upravo putujete?« 

»Idem u Pittsburg da tražim posla; bio sam 
doma kovač, pa sam već opazio, da se ovdje s ta- 
kovim zanatom bolje prolazi, nego kao zemljoradnik 
na kakvoj farmi«. 

»To može biti. Ali u Pittsburg? No, hvala 
lijepo! Znate li vi, kako se Pittsburg zove u zimsko 
doba? »Pakao!« Za ljeto nema nikakvog imena, ja- 
mačno poradi toga, što ni nad zemljom, a ni pod 
zemljom nema strasnijega gnijezda od toga groznoga 
grada željeza i dima, usijenih Bessemerovih peći i 
neizmjerno bogatih kraljeva čelika«. 

»Pa vi kao da dobro poznajete Pittsburg?« 

»Kako ne bih! Bio sam ondje u jednoj tvornici 
čelika dvije godine zaposlen kao radnik prednjak. 
Pittsburg je kao čarobnim udarcem izniknuo iz ze- 
mlje, otkako su se tamo pronašli petrolejski izvori, 
pa je danas najveći industrijski grad na svijetu, a 
što se tiče željeza i čelika, svakako je prvi u Ame- 
rici. Tamo se na godinu producira u vrijednosti od 
pola milijarde. U susjedstvu se pak nalaze gotovo 
neiscrpljivi rudnici ugljena, tako da se u Pittsburgu 
stječe dvadeset željezničkih linija. Izim toga stoje 
na raspolaganju tri rijeke, od kojih se dvije kod 
Ohia združuju sa trećom, koja utječe u Mississipi. 
A povrh svega toga sve su te rijeke spojene veli- 
kom mrežom kanala. Predgradja u Pittsburgu prave 
su tvornice strojeva, ljevaonice željeza i staklane. 
Pittsburg broji preko pola milijuna stanovnika; tre- 
ćina su od toga inostranci, od veće česti Slaveni, 
ali ima i Talijana i Madžara. Velim, da ćete se za- 
sititi Pittsburga, ako samo jedanput iz visine po- 
gledate na onu šumu od tvorničkih zgrada i ako 
pomislite na one nesretnike, koji se pod tim crnim 
oblacima dima od kamenoga uglja moraju sasušiti. 
Ovdje se ništa drugo ne čuje osim lupe kladivaca, 
vječito soptanje i zvuk čelika i željeza, a teško na- 
tovareni vagoni kotrljaju se tračnicama. U prena- 
grijanim pećima pišti i vrije, a ispod željeznih ba- 
tova vrcaju iskre. U noći bi čovjek mislio da se 


spustio u najdublju provaliju vulkana, gdje ključa 
lava pod pepelom, te svaki čas prijeti da će se raz- 
liti i sve uništiti. Iz tisuće dimnjaka suklja nepri- 
jatno žutocrveno svijetlo osvjetljavajući dolnje ru- 
bove gustih oblaka dima, koje poput divovske kape 
pokrivaju Pittsburg. Vjerujte mi, da bih radije po- 
divljao u šumama Alleghanskoga gorja, nego se 
ispekao medju talionicama Pittsburga«. 

»Vi nemate najbolje mišljenje o tom gradu, pa 
ipak hvalite njegovu marljivost i bogatstvo«. 

^ »Da — bogatstvo, koje ostaje u samo nekoliko 
ruku, dok mnoge tisuće radinih ljudi, kao u kako- 
vom neumornom mlinu, bivaju upravo samljeveni. 
U tome mlinu propadne na godinu petnaest tisuća 
ljudi! Poznato mi je, kako se to dogadja; i ja sam 
dobivao sam posebne honorare, da kao radnički 
prednjak takove družbe iscijedim iz ljudi i posljednji 
ostatak snage u njihovom tijelu. Poslodavci bez 
ikakova obzira obaljuju zaradu, a neupućeni iselje- 
nici, koji se ovdje sabiru, nisu se još naučili, da se 
Ujedine u svrhu zajedničke obrane svojih interesa. 
Njihovi su prednjaci zato plaćeni, da jadnu raju pod- 
badaju i gone, kako bi radili što god je moguće u 
ljudskim silama. Neka mi Bog oprosti što sam i ja 
jednoć bio nadglednik robova!« 

»To mi je sasvim novo, što govorite! Ja sam 
mislio, da je Pittsburg i za radnike prava zemlja 
zlata!« 

»Zamislite jednu tvornicu sa deset tisuća rad- 
nika. Da taj broj ostane uvijek isti, mora posloda- 
vac na godinu namještati oko dvadeset tisuća rad- 
n !ii - Pa Se U takv °i t vorn l c i neprestano dolazi i 
° ^ a k° da se čovjek jedva snalazi i uz svoga 

najbližega druga. Samo jedna dobro plaćena te- 
meljna grupa ima potrebnu stručnu spremu. Ogro- 
mna masa radi poput stroja i ne treba da misli. A 
mislite li, da je poskrbljeno za njihovo zdravlje i si- 
gurnost? Svake godine umire preko pet stotina 
radnika i to naprasnom smrću pod strojevima, a 

još veći ih broj ostaje osakaćeno kroz čitav život. 
Tada ostaje porodica bez kruha i samo u rijetkim 
slučajevima smiluje im se poslodavac. A tek da 
vidite stanove, u kojima moraju radnici da žive! To 
su sramotne jame, ruglo od čistoće i higijene! U tom 
pogledu je u Evropi mnogo bolje! U radničkim vo- 
jarnama živi nerijetko po deset i više ljudi u istoj 
sobici. Zamazanost, gamad okuženi zrak, nevaljala 
voda, nedovoljan mir, bijedna hrana i prenaporan 
rad, sve to u najkraće vrijeme uništava i najjačega 
Čovjeka. A pored toga još i sjedenje u krčmama, da 
se barem nešto uhvati od života! Zbog toga strašno 
hara živčana groznica medju tim ljudima«. 

»I to može da bude u Americi, zemlji slo- 
bode i budućnosti?« 

»Dabome da može; barem je tako bilo još pred 
nekoliko godina. Sada su se, čujem, neki ljudi za- 
uzeli za stvar, pa ima nade, da će i za radničke go- 
mile doći bolja vremena. No tako brzo opet ne ide. 
Jednoć će ipak izbiti na javu sva ta sramota, koja 
je tako dugo u tami sabirala zlato. Da sam ja na 
vašem mjestu, ne bi me ni deset volova odvuklo 
u Pittsburg, nego bi se odvezao dalje u Chicago. 
ne možda zato, što bi Chicago bio nekakav raj, 
nego zato, što biste tamo imali više izgleda za po- 
sao i došli bi bliže Zapadu i njegovim neiscrpljivim 
pomoćnim izvorima«. 

»Hvala vam na dobrom savjetu! Ja sam i tako 
namjeravao kasnije poći u Chicago, pa ću zato od- 
mah s vama krenuti dalje«. 

»Dobro! Evo nas baš na kolodvoru u Pitts- 
burgu! Možete odmah kupiti voznu kartu; no pa- 
zite, da zabunom ne uhvatite za Saint Louis«. 

•"iiillliiii"- 

9. Mississippi. 

A gdje leži taj Saint Louis?« zapita Fritz, kad se 
je opet našao sa svojim suputnikom. 

»Na Mississippiju« odgovori yankee — »iz 
Pittsburga ide onamo ravno željeznica. To je 
križište, kakovih nema mnogo. Tamo se sastaju 
brojne glavne željezničke pruge, a bezbrojne paro- 
brodarske linije idu odande uz Mississippi i Mis- 
souri, te pored svih velikih gradova uz njihove pri- 
toke. Kod Saint Louisa utječe Missouri u Missis- 
sippi koja je uz onu prvu najveća rijeka na svijetu, 
računajući od njezina izvora u krševitom gorju; što 
se tiče vodene mase, nadmašuje ju jedino Ama- 
zonska rijeka u južnoj Americi. Njezina dolina van- 
redno je plodovita; na obalama raste dosta žitarica, 
dovoljnih da prehrane milijune ljudi; neiscrpljiv je 
to izvor bogatstva za našu zemlju. No kad ta ori- 
jaška rijeka u proljeće nabuja, tada sve poplavi i 
razlije se kao najveće jezero na krajnjem sjeveru 
Kanade. Koliko je god neizmjeran blagoslov, što 
ga Mississippi donosi ljudima, toliko je strašniji ha- 
rač, što ga ta rijeka u proljeće oduzima. Snažna, 
sivo-zamazana vodena masa često odrezuje oštre 
zaokrete i probija nove pravce i putove. Takovi 
prodori smanjuju često duljinu rijeke za 20 i više 
kilometara. Ne možete ni zamisliti, kakove pro- 
mjene prouzrokuje ta poplava. Grad, koji leži na 
takovoj jednoj krivulji Mississippija, nadje se jednoga 
lijepoga dana 10 km. daleko od obale, dok opet 
kakav drugi grad koji je bio daleko od rijeke, od- 
jednoć dolazi svaki čas u opasnost, da mu se sta- 
novnici ne utope kao mladi mačići. Odjednoć se 
željeznički most ispne iznad suhoga korita, dok je 
rijeka u neposrednoj blizini provalila željeznički 
nasip i otplavila tračnice. Čitava vojska inžinjera 
bavi se problemom, kako će da svlada hirovitu 
proljetnu ćud rijeke Mississippi i da zaštiti ljudske 
gradjevine. Ali uza sve to ne prodje gotovo ni jedna 

godina, a da Mississippi ne počini strašna opusto- 
šenja i stanovnicima na obali nanese golemu štetu; 
naročito se i utopi mnogo stoke«, 

»Pogledajte samo tu vodu, pa ćete moći zami- 
sliti, kako goleme mase zemlje, pijeska i mulja ona 
svake godine otplavi i naplavi. I sav taj mulj nanosi 
rijeka u nizini delte ispod grada New-Orleansa, r o- 
radi toga se i ta delta svake godine pomiče sve 
bliže u Mehikanski zaliv«. 

»Na taj se način lako povećava zemljišno pod- 
ručje!« 

»No mi bi se rado odrekli tih nekoliko kvadrat- 
nih milja, kad bi u proljeće bili poštedjeni od tih 
strahovitih poplava«. 


10. Chicago. 

V lak, u kom su sjedila naša dva putnika, prešao 
je granicu Pensylvanije, te je vozio zapadnim 
pravcem kroz države Ohio i Indianu. Prama sjeveru 
i jugu protežu se beskrajne ravnice, zasijane kuku- 
ruzom, pšenicom, zobi, sijenom i duhanom. No naj- 
više je zasijano kukuruza, nepregledno more pozu- 
tjelog ploda. Baš se započela žetva žita; golemi 
strojevi za koje su potrebna krda konja, da ih po- 
kreću. ostavljaju za sobom čitave plastove, koje 
opet drugi strojevi bacaju na kola. Radnici zapravo 
nemaju ništa drugo da rade, nego da upravljaju 
s konjima; sve ostalo svršavaju strojevi. Pored toli- 
kih neizmjernih količina žita — pravo je ^mislio 
Fritz — ne bi same ljudske ruke nikada ni bile go- 
tove; Čitave vojske od radnika iščeznuli bi poput 
miševa pod tim silnim klipovima kukuruza. 

Sada juri vlak duž obale Michiganskog jezera, 
kojega se plava površina proteže na sjever, i za čas 


stiže u Chicago, kraljicu Kanadskih jezera. Ovdje 
se Fritz oprostio od svoga suputnika, stisnuvši mu 
čvrsto ruku, da sada sam potraži sreću. 

Ponajprije je pošao u ured nekoga njemačkoga 
društva, koje se bavilo zauzimanjem za doseljene 
zemljake i priskrbljivanjem posla. 

Od svih gradova Sjeverne Amerike ima Chi- 
caigo medju svojim stanovništvom od dva milijuna 
ljudi najviše Nijemaca; ovdje je svaki četvrti čovjek 
Nijemac, pa se u dvjesta i pedeset škola u gradu 
uči njemački, Schiller, Alexander von Humboldt i 
Fritz Reuter imaju ovdje spomenike, a čitav ka- 
rakter grada sa svojim prekrasnim javnim zgra- 
dama, sa svojim velikim parkom ima se ponajviše 
svesti na mar i umjetnički smisao svojih njemačkih 
stanovnika. 

No i kod zavoda za posredovanje bila je veća 
ponuda, nego potražba, pa je naš Fritz morao trč- 
karati tamo-amo, prijavljivati se i propitkivati; 
borba s udaljenošću i veze vozila, što je sve morao 
n,ajp(rije upoznati, mnogo su mu u prvo vrijeme 
smetale, pa je svuda zakasnio. Chicago, najmladji 
svjetski grad, zauzimlje površinu osam puta veću 
nego Berlin, Tvornice nisu koncentrirane u naro- 
čitim dijelovima grada, nego svuda razasute, a 
dugačke i neizgradjene ceste razdjeluju grad u ko- 
tare, Još pred stotinu godina bio je taj kraj šumo- 
vit i močvaran; godine 1818, stanovali su ovdje če- 
tiri bjelca naseljenika, pa je tek god. 1829, tu osno- 
vano selo. Pošto se od tada izgradnjom kanala 
olakšala veza sa rijekom Chicago, počeo se grad 
vanredno brzo razvijati; godine 1848, imao je 
20.000, a godine 1870, već preko 300.000 stanov- 
nika. No godine 1871, buknuo je strahovit požar, 
koji je uništio gotovo čitav grad. I kao da je ta ne- 
sreća podeseterostručila radnu snagu i poduzetni 
duh stanovnika, Chicago je za godinu dana nanovo 
izniknuo, pa su namjesto prijašnjih daščara osva- 

nule palače ođ kamena. Kad je god. 1893, otvorena 
svjetska izložba u Chicagu, nisu se posjetioci, kojih 
je bilo na milijune sa svih strana svijeta, dosta mogli 
nahvaliti i napripovijedati čudesa, što su ih vidjeli 

Danas je Chicago po veličini peti najveći grad 
na svijetu, a promet robe iznosi na godmu 11 mili- 
jardi maraka. No svako lice ima i naličje. Chicago 
ima preko sedam tisuća gostionica, pa potroši na 
godinu piva i rakije za 500 milijuna maraka, roradi 
toga je u mnogim dijelovima grada život kao u raz- 
bojničkim špiljama. Redarstvo je nemoćno, tako da 
čovjek na ulicama nije siguran za svoj život, rri 
tomu se mnogo nastoji oko pučke prosvjete, te osim 
pučkih vrtova i zabavišta ima mnoštvo knjižnica, 
pače i dječjih, koje su pune dječice. 

Tražeći posla Fritz je brzo uvidio, da vec 
davno nema onih sjajnih izgleda, koji su za vrijeme 
svjetske izložbe toliko Nijemaca namamili ^u i 
cago i da su već odavna bez vrijednosti riječi pred- 
sjednika Udruženih Država: »U Americi posao 

traži čovjeka, a ne čovjek posao«. Poslije dugoga 
čekanja i traženja od nekoliko tjedana, najzad mu 
je poslužila sreća. Našao je zaposlenje u velikoj 
klaonici u Chicagu, u kojoj se danomice kolje 
60.000 komada marve, ali se nije mogao odlučiti na 
taj rad, iako je već bio pri kraju sa^ gotovinom, što 
ju je ponio iz domovine. On je već kod kuće čuo 
kojekakvih strašnih stvari o poslovanju u ameri- 
čkim klaonicama. Uzalud je tražio posla u brojnim 
tvornicama vagona i vršaćih strojeva, kojih se do- 
gotavlja na tisuće svake godine. Napokon mu je 
pošlo za rukom da udje u neko veliko splavarsko 
poduzeće, koje je iz neiscpljivih šuma na obrežju 
velikih kanadskih jezera dopremalo bezbrojne bal- 
vane i gradjevno drvo. Chicago je i u trgovini drva 
znamenit grad na zemlji. Taj se posao s tim više 
svidio Fritzu, što je čitav dan radio na čistom zra- 
ku, pa mogao upoznati zemlju i ljude. 

11. Kanada i Velika jezera. 

N ekoliko dana kasnije bio je Fritz namješten na 
velikom tovarnome parobrodu, koji je iz kanad- 
skih šuma dopremao drvo u Chicago, te plovio 
Michiganskim jezerom. Njegov najbliži suradnik 
bio je neki Englez, koji mu je na dugo i široko pri- 
čao o beskrajnom području, koje obuhvata gotovo 
cijelu sjevernu polu Sjeverne Amerike. 

»Treba da znate, da je Kanada britska kolo- 
nija, koja je iza Indije i majke zemlje najdragocje- 
niji alem-kamen u kruni Velike Britanije«. 

»Poradi čega je Kanada tako dragocjena? Ko- 
liko sam imao prilike čuti, ona je dosta rijetko na- 
seljena«. 

»Imate pravo, da nije bogata pučanstvom. U 
svemu ima sedam milijuna i dvjesta tisuća stanov- 
nika«. 

»Pa toliko ima gotovo sam London!« 

»Da, a ipak je Kanada skoro tako velika, kao 
cijela Evropa i veća od Udruženih Država Sjeverne 
Amerike. Zemlja se proteže na istok i na zapad 
toliko, da tvori četvrti dio okruga zemljina. Ako 
se vozite pacifičkom željeznicom u Kanadi od Mon- 
treala u Vancouver, prevalit ćete 4700 km.! Sad 
možete zamisliti, koliko je neizmjerno blago takova 
zemlja za onoga, koji ju posjeduje«. 

»Pa tako je i u Sibiriji; i ondje je pučanstvo 
dosta narijetko posijano«. 

»Upravo tako. No u Kanadi odbacuju polja, 
oranice i bregovi, šume i vode, bajoslovni prihod. 
Iz Kanade se samo žitarica otprema svake godine 
u vrijednosti od pola milijarde. A onda, koliko ima 
zlata! Da i ne govorimo o ribama i krznenoj robi. 
Englesko gospodstvo u Sjevernoj Americi proteže 
se, tako reći, izmedju dva zlatna rudnika. Na kraj- 
njem istoku je Nova Fundlandija, a na krajnjem za- 
padu Klondike. Nikada ne ću zaboraviti one zlatne 

groznice, koja je zahvatila pustolove gotovo svih 
zemalja, kad se saznalo, da se na prudovima i pi- 
jesku rijeke Jukon naplavljuje zlato u gomilama. I 
ja sam bio jedan od njih. Čovjek je besmisleno jurio 
onamo, samo da na vrijeme stigne i da si osigura 
ma i najmanji dijelak zemljišta, u komu se skriva 
zlato. Bio je to pravi razbojnički život! Pa kako 
nam je bilo zlo! Za jedan dvopek plaćali smo jednu 
marku, za kutiju sardina deset maraka! Kako smo 
bili sretni, kad je koji lovac ustrijelio jelena ili soba, 
pa nam meso prodao za neznatnu cijenu — zlatnih 
zrnaca. Stanovali smo zbijeni pod šatorima, podno- 
seći strašnu zimu. Snježne vijavice harale su zimi 
preko cijele zemlje a toplomjer padao na 25 stup- 
njeva ispod ledišta. Pa tek posao, dok čovjek dodje 
do tog bijednog zlata! Tamo gore površina je 
zemlje gotovo redovito zamrznuta, tako da se mora 
najprije naložiti vatra, da se malo razgrije, ako že- 
liš raditi.*) Prilike su se tek polagano počele popra- 
vljati; na zlatnom polju nastao je mali grad, pa je 
mnoga godina donijela dobit od čitavoga zlata oko 
stotinu milijuna maraka«. 

»A drugi zlatni rudnik?« 

»To je Nova Fundlandija! Pouzdano poduzeće, 
ali isto tako opasno kao i Klondike. Hladna po- 
larna struja dogna svake godine morske pse. tu- 
lanje, pastrve, sledjeve i jastoge (rakove) u velikim 
količinama u Novu Fundlandiju gdje se nalazi do 
pedeset tisuća ribara. Budući da taj ribolov donosi 
godišnje dvadeset do pedeset milijuna, i taj je istoč- 
ni otok Sjeverne Amerike takodjer zlatni majdan 
— Osim toga obuhvata Kanada i silna područja, 
koja su prilično bezvrijedna. Obala Sjevernoga 
Ledenoga mora, gdje stanuju Eskimi, ne donosi nam 
baš mnogo radosti«. 


*) Ovaj je život najsjajnije opisao Jack London u svom 
romanu »Kći snijega« (knjiga 317. Zab.^Bibk). Uredništvo. 


»Čudnovato je, da baš Engleska drži u svojoj 
vlasti tu polovicu Sjeverne Amerike«. 

»U Udruženim Državama ima još više ljudi, 
koji misle tako kao i vi, te požudno zirkaju na Ka- 
nadu. Najbolje bi bilo, da nam oduzmu čitavo po- 
dručje, kao što smo ga mi jednoć oduzeli Francu- 
zima. No zasad ćemo još pridržati za sebe taj dra- 
gocjeni posjed«. 

»Vama su zacijelo dobro poznata jezera?« 

»Kako ne, kad se već deset godina vozikam 
po njima, pa poznajem sve zalive i znam, kad se 
voda smrzava, kad se led topi i kad prijeti bura«. 

»No ovdje valjda ne mogu biti bure tako 
opasne?« 

»Da vam pravo kažem: bura znade i ovdje biti 
baš tako opasna kao i na Atlantskome oceanu, pa 
kad dune izvjestan vjetar, tada svaki brodar nastoji 
da nadje siguran kutić. Ubrzo ćete imati prilike, da 
na rodjenoj koži osjetite da vidite i čujete, kako 
bjesne valovi na žalu, baš kao i na morskoj obali. 
A ta su jezera svojom površinom velika, za polovicu 
veća od Istočnoga mora. Najsjevernije, t. zv. Gornje 
jezero, najveće je jezero na svijetu. Onamo napređ, 
iza onoga šiljka, nalazi se Huronsko jezero. Zar to 
nije divna slika? Da li ste već kada vidjeli ovako 
tamno-plavu površinu, tako tamno-zelene šume i 
tako veličajno, svečano tihe obale? Tako šta ne- 
mate u vašoj maloj domovini! Da ste mi zdravo!« 


12 . Niagara. 

V 

Š teta što ne plovimo po jezeru Erie«, reče jedno- 
ga dana Englez Fritzu, kad su zajedno doruč- 
kivali — »budući da se na njegovome istočnome 
šiljku nalazi jedno od svjetskih čudovišta i najveća 
znamenitost Sjeverne Amerike«. 

Zab. Bibl. 351. »Kroz Ameriku«. 

»Jamačno mislite na slapove Niagare? 0 tomu 
sam već mnogo slušao«. 

»Da. Zamislite, da sjedite i vozite se parobro- 
dom na jezeru Erie pa dalje u rijeku, koja utječe u 
Ontarijsko jezero. To jezero leži sto metara niže 
od jezera Erie, a od prilike na polovici puta izmedju 
obadva jezera ruše se u dubljinu goleme mase vode 
preko jednog kosoga praga. Sam prag širok je 900 
metara, a sastoji se od golemih naslaga vapnenca. 
Medju kamenjem ima i mnogo škriljevca. Škriljevac 
se lakše rastvara, nego tvrdi vapnenac, koji zbog 
toga visi kao preko neke ravne ploče, a sa rubova 
se ruše mlazovi vode. Kad mase škriljevca postanu 
do izvjesnoga stupnja prhke i šupljikaste, tada na 
rubovima ne podnose težinu vode i počnu se krhati 
komadi, koji se uz zaglušni šum valjaju u ponor. 
Tako izjeda slap svoj prag, pa se Niagara pomiče 
sve bliže jezeru Erie«. 

»Ali to valjda ne ide baš tako brzo?« 

»Dakako da ne ide, jer za svaki kilometar 
treba od prilike dvadeset hiljada godina«. 

»No pa onda će zacijelo biti još na svom sta- 
rom mjestu, kad ja kasnije opet jedanput dodjem 
ovamo!« 

»Mislim, da hoće, pa ćete se lako snaći. Već 
u daljini od 60 kilometara čuje se strahovit šum i 
grmljavina vode, a kad pridjete bliže, opazit ćete 
ogromne oblake pjene od vode, koja iz dubokoga 
ponora štrca u vis pedeset metara ispod praga vo- 
dopada. Odista je Niagara nešto najveličajnije, što 
sam ikada vidio. Na čitavome svijetu nadmašuju 
Niagaru samo Viktorijini slapovi u Sambesi, koje 
je otkrio Livingstone. Nemate .pojma, kako čovjek 
izgleda sićušan, ako se odvaži na jedan od tih mo- 
stova nad padom ili ispod njega i vidi onih 8000 ku- 
bičnih metara vode, koje se u jednoj sekundi ne- 
čujno poput ulja prelijevaju preko praga, da se već 
u narednome trenutku uz gromovit tresak rasprše 
u pjenu vode«. 

»Zacijelo ne bi bio osobit užitak, kad bi ta 
golema vodena struja povukla čovjeka u ponor?« 

»Pa ipak je jedan nebojša poduzeo taj vrato- 
lomni lijet. 

»Poradi veće sigurnosti zavukao se u jednu 
čvrstu bačvu, koju je iznutra obložio jastucima. 
Ovako opremljen, pustio je bačvu, da ju nosi struja; 
kliznula je preko praga i okomito se survala u vo- 
denu grobnicu. Stvar nije bila opasna, dok je plo- 
vio mirnom strujom, pa još i onda, kad je sa jednim 
slapom vode jurnuo na stranu. No tada, kad je pao 
na površinu vode i tresnuo o nju, pa zapao u vir. 
koji ga je kao kakovu loptu vukao na dno gdje su 
stršile kamenite pećine, da ga odjedanput s neiz- 
mjernom brzinom pogna kroz jame i tunele ispu- 
njene vodom! Ali ta je vožnja brzo protekla, pa kad 
je bačva opet stigla u mirne vode, tada su je izvu- 
kli na kopno«. 

»Pa kako je bilo pri duši tomu nebojši, kad 
su mu prijatelji otvorili dno bačve? Jamačno se 
dotle pretvorio u dobro istučeni beefsteak?« 

»Nije, samo je bio omamljen i, kako vele, iz- 
gubio je pamćenje. Kad je izašao iz bačve, uvjera- 
vao je, da ne bi htio još jednoć poduzeti takovo 
putovanje!« 

»Da li i preko rijeke Niagare ima mostova, 
kao na ostalim ovdašnjim rijekama?« 

»Dabome da ima! Ispod vodopada je most na 
luk od čelika, koji jednim jedinim svodom presvo- 
đjuje Četvrt kilometra. Na čitavoj zemaljskoj 
kruglji nema veličajnijega mosta. Jedanput se neki 
Čovjek proslavio na taj način, što je proplesao na 
zategnutome užetu preko Niagare. On je s jednoga 
kraja obale na drugi pričvrstio i napeo uže od žice, 
te je s motkom za ravnotežu prešao na drugu 
stranu«. 

»Volio bih znati, kako mu je bilo pri duši, kad 
su posljednji crni izdanci pećina ostali iza njega i 
kad je učinio prve korake povrh bijelih uskipjelih 

vodenih masa! Mirna krv i sigurno oko, inače pro- 
pade! A što bi tek bilo, da je uže puknulo i on se 
stropoštao u slapove? A da li je sretno prešao 

preko?« v , . rp, 

»Jest, i u ta] je čas postao slavan čovjek, ti- 
suće gledalaca kratko su se vrijeme zabavljale, a 
poslije toga se jedan cijeli dan nije govorilo ni o 
čemu drugomu, već samo o njemu«. 

»Još vas nešto molim: što biva s tom silnom 
vodom ispod slapova?« 

»Ona utječe u jezero Ontario, baš naspram 
Torenta, drugoga najvećega grada u Kanadi. Zatim 
iz sjeverozapadnoga kuta toga jezera teče dalje i 
tvori vijugave vodene putove oko mnoštva otoka, 
koji se nazivaju »Tisuće otoka«. Poslije toga je ri- 
jeka uska s brojnim riječnim brzicama, a na mahove 
i poput jezera. Kasnije se zove rijeka Sarikt Lo- 
renzo, te kraj velikoga grada Montreala mirno pro- 
tječe. Nedaleko od grada Quebeca ponovo se pro- 
širuje i poprima oblik lovačkoga toga. Tok rijeke 
je tako slab, da se svake zime smrzne; led je mje- 
stimice tako debeo, da na njega postave tračnice, 
kojima voze teški teretni vlakovi. Ali kad se u pro- 
ljeće počne led kretati, veoma je opasno biti u bli- 
zini, jer se često dogadja, da udolnjim dijelovima 
grada Montreala valovi izdignu čitava ledena brda«. 

»Zar je u Montrealu tako hladno?« 

»Da, do 35 stupnjeva, a u Sjevernoj Kanadi 
je zima još i oštrija. Ljeta su ondje uopće veoma 
kratka. U ljetno doba nije neugodan rad na jeze- 
rima, ali zato kad počne zima, dobro ćete učiniti, 
ako drugdje potražite toplo skrovište«. 



13. Indijanci. 

N akon više unosnih vožnja po Michiganskom i 
Huronskom jezeru Fritz je toliko zaslužio, da je 
mogao izvesti svoju osnovu i otputovati na krajnji 
Zapad. Namjeravao je, da svoje dolare potroši na 
željeznice, pa kad se do sita nagleda američkih veli- 
kih gradova, nastanit će se u kraju, koji mu se pri- 
čini najzgodniji. Tada će ondje ostati dotle, dok ne 
zaradi toliko, koliko mu je potrebno, da u staroj 
domovini kupi kakav posjed. 

Otputovao je iz Chicaga, prošao već i Saint 
Louis, te krenuo dalje pacifičkom željeznicom na 
Zapad kroz Missouri i Kanzas, gdje se protežu bes- 
krajnje prerije. 

Ondje je unišao u vlak neki dakotski Indija- 
nac i sjeo na klupi naprama Fritzu. Fritz ga je po- 
mno motrio, kao da si je htio razjasniti, što je ču- 
dnovatije: beskrajne prerije unaokolo ili taj Indi- 
janac bakrene boje. Ovaj je dugo sjedio miran i oz- 
biljan. Napokon je rekao: 

»Toliko zuriš u mene, kao da još nikada nisi 
vidio Indijanca?« 

»Naprotiv, vidio sam već mnogo crvenokožaca 
i uvijek me je nešto privlačilo k njima. No zašto 
si tako smrknut i ozbiljan?« 

»Ozbiljnost je značajka našega naroda. Mi se 
ne smijemo i ne vičemo kao vi bljedunci. I u ča- 
sovima, kad u nama kipi i vrije, zadržavamo spo- 
ljašnji mir i dostojanstvo. Pa zar imademo razloga 
veseliti se? Od takovih i tebi sličnih primili smo 
kršćanstvo, plug i škole, ali ujedno i boginje, te 
mnoštvo drugih bolesti, rakiju i vatreno oružje. Od 
toga vremena nam je odzvonilo. Mene u mome ple- 
menu zovu »bizonom«. U prijašnje je doba bilo to 
časno ime. Danas znači nesreću. Moj bijeli brat je 
sigurno čuo, da je bizon ili bivol nekada na mili- 
june živio izmedju pećinastoga pogorja i Mississip- 
pijja, izmedju Kanade i Mehičkoga zaliva. Danas 

je osim nešto malih krda u Narodnome parku u 
Yellowstonu i u Texasu, gotovo sasvim iskorenjen. 
To će se isto dogoditi s indijanskim plemenima«, 
»Crvenokošče, ja dijelim tvoju bol. Ti imaš 
razloga, da se zgražaš. Da li svi Indijanci tako ja- 

dikuju kao ti?« _ # 

»Zar se moj bijeli brat ne bi žalostio, kad bi 
vidio, da izumiru i ostatci ostataka njegovoga na- 
roda? Ako ima crvenokožaca, koji se ne tuže na 
svoju sudbinu, ti mora da su se već sasvim poživin- 
čili. Oni su odbacili od sebe svoju vjeru u Veli- 
koga Duha i odrekli se svake nade. Nekada su pre- 
rije vrvjele bivolima. Oni su poput Indijanaca u 
bezbrojnim krdima putovali od jednoga pašnjaka 
na drugi. Na tisuće ih je propalo; svladala ih hlad- 
noća; snijeg je sakrio travu. Putovali su dalje i 
tražili bolju pašu. Morali su prelaziti velike rijeke 
po nesigurnom ledu; prelazila su čitava krda u 
redu jedan za drugim; led se prolomio, stražnji su 
redovi pritiskivali prednje, pa su se tako potopile 
cijele mase životinja. — I moji su očevi tomu mnogo 
doprinijeli. Jašući na poludivljim konjima, progonili 
su mlade bikove i debele krave. Konj je točno znao, 
koju je žrtvu njegov jahač odabrao iz dotičnoga 
krda. Indijanac drži u desnoj ruci jahaći bič i do 
krajnosti goni svoga konja, a u lijevoj ruci luk i 
svežanj poput noža oštrih strelica. Kad se dosta 
približio, izbacio je strelicu, koja se sve do pera 
zabila u meso životinje. Potom je odabrao novu 
žrtvu, a Indijanac prestaje loviti tek onda, kad 
krdo izgubi svoje najbolje životinje i kad mu se 
konj od umora gotovo sruši. Zatim se vraća obo- 
renim životinjama, oko kojih su se već sakupile 
žene s golim noževima. Kože se obradjuju za odi- 
jela, a prave se od njih i postelje, sedla, šatori i 
čamci; tetive se upotrebljavaju za žice na luk i za 
šivaći konac, od kopita se kuha ljepenka, od kostiju 
se prave kožarski noževi od vratnih žlijezda prave 
se konopi, a meso je kao poslastica . . . No štu su naši 


lovovi spram lovova bljedokožaca! Kad su oni došli 
sa svojom strašću za ubijanjem i sticanjem, svake 
je godine bivalo sve manje bivola. Nije to ni tako 
davno! Najveće je zlo nastalo od pacifičke željez- 
nice, jer su bijeli lovci mogli brzo projuriti preri- 
jama, odabrati najbolja stada, te se na dvije stotine 
metara udaljenosti postaviti u zasjedu i sve ih po- 
tući, Bilo je lovaca od kojih je svaki znao u jednom 
satu oboriti stotinu bivola. I ja se još dobro sjećam 
vremena, kad su se ovda-onda, mogli opaziti manji 
čopori bivola, kako bježe preko tračnica, kad je 
vlak jurio dalekim prerijama«. 

Fritz je pomno promatrao toga stasitoga i 
snažno gradjenoga »bizona«, koji je u trošnom, žuto- 
sivom ogrtaču preko pleća pred njim sjedio s kra- 
ljevskim dostojanstvom. U vrpci na čelu, koja je 
obvijala dugu, razbarušenu kosu, bilo je nekoliko 
šarenih pera, smedja boja njegove kože crvenkasto 
se caklila, lične kosti se izbočile, a čelo se zavalilo 
unazad, pogled njegovih očiju bio srdačan, sanjarski 
i bolan. Naušnice ispod smionog orlovskog nosa ne- 
maju ni maška od kakovih brkova. Oblik njegova 
lica mnogo podsjeća na mongolsku rasu. Tko zna, 
nije li nekada u pradavna doba njegovo pleme po- 
teklo od iste loze kao i Mongoli, Ta na Beringovoj 
prevlaci pružaju si ruke Azija i Amerika. 

»Šteta je takovoga naroda, kao što je vaš. Zar 
nema sredstava, da se još spase ti jadni preostatci?« 

»Ja sam kroz dugi niz godina razmišljao o tom 
pitanju. Indijanci nisu u borbi s bijelcima tako ži- 
lavi kao crnci. Pred četiri stotine godina bilo je u 
Sjevernoj Americi najmanje pet milijuna Indijanaca, 
Uto je došao prvi bljedunjavi čovjek, onaj Kolumbo, 
čije ime još i danas proklinju dusi mojih otaca pod 
svojim zračnim šatorima na drugome svijetu. Već 
on i njegovi najbliži sljednici iz zemalja s druge 
strane mora postupali su sa crvenokošcima kao sa 
stokom, odvodili u ropstvo muškarce, žene i djecu, 
te od njih učinili robove, omastivši oštrice svojih ma- 

čeva našom krvlju. Kad bi zemlja mojih otaca mogla 
govoriti — njezin bi osvetnički krik zaglušio i sam 
šum Niagarinih slapova!« 

»Želiš li time reći, da je ovdje prije dolaska 
Evropljana vladao mir i zadovoljstvo?« 

»To ne. Naša su plemena, još prije nego su 
znala za bijelce, medju sobom ratovala. Bilo je 
ovdje utvrda i bojnih jaraka, koje je jedno pleme 
protiv drugoga gradilo kao obranbenu zaštitu. Već 
su tada bili razni indijanski narodi istrijebljeni u ra- 
tovima sa svojim susjedima«. 

»Da, sada se baš sjećam, da se u svoje vri- 
jeme mnogo govorilo o starodrevnim nalazima u 
Arizonama i Novome Mehiku, iz čega se zaklju- 
čilo, da je neki izumrli narod na kamenitoj viso- 
ravni Mesa Verde imao svoje gradove i razne utvr- 
de. Da su Indijanci bili složni, ne bi Evropljani tako 
lako osvojili Ameriku«, 

»To je naša najveća nesreća! Mi nismo imali 
uredjenih država kao vi. Jedina plemenska veza, 
koja je bila slična državi, bijaše država Montezuma, 
u Mehiku. Ali što je to koristilo, kad su osvajača 
Corteza podupirali neprijatelji, koje je Montezuma 
imao u svojoj rodjenoj zemlji, A kako je tek bilo na 
istočnoj obali! Bijelci su prevarom, vjerolomstvom 
i silom zaposjeli naše zemlje i zemljišta. Za zlato i 
rakiju zamijeniše naša lovišta. Lijepo su se ondje 
udomili i potiskivali nas korak po korak. Hrabri i 
ratoborni Irokezi na gornjem Hudsonu i na Onta- 
riju bili su najmoćniji medju Indijancima, ali su uza 
sve to i njih otprhnuli. Što je još preostalo od toga 
plemena, pretvorilo se u zemljoradnike. Oni imadu 
svoje strogo omedjašeno područje i govore svojim 
starim jezikom. Delavari na dolnjemu Hudsonu bili 
su jaki pedeset tisuća ljudi, kad su bijelci ušli u 
zemlju. Potom su se povukli prema zapadu na ve- 
like rijeke i danas ih nema više od osam stotina! 
Mohikanci u Novoj Engleskoj sasvim su istrijebljeni. 
A moje rodjeno pleme, Diakota ili Sioux-Indijanci, 


tako se srozalo, da ga ima jedva još dvadeset i pet 
tisuća ljudi, No mnogi od nas, i razna plemena u 
pećinastom pogorju, u Arizonama i Coloradu žive 
još i danas nekadašnjim slobodnim, velikim i divljim 
životom. Neki stanuju u kožnim, šatorima čunja- 
stoga oblika, te kao u starim vremenima idu u lov 
po prerijama i planinama. Istrebljivanje je medjutim 
toliko uznapredovalo, da danas nema više od 
dvjesta i sedamdeset tisuća Indijanaca, od kojih 
preko jedne trećine žive u Kanadi. I u Mehiku ima 
još mnogo Indijanaca, samo što se ondje sve više 
miješaju s potomcima Španjolaca, pa će uskoro či- 
tav Mehiko postati država meleza, U Texasu poti- 
skuju Indijance Cowboy-i, oni; poludivlji pastiri, 
koji lutaju prerijama sa svojim nepreglednim čopo- 
rima goveda, ovaca i konja. Na zapadu od Mississip- 
pija sve više napreduje poljodjelstvo, pa se pre- 
rije preoravaju. Bijelci dolaze kao jata skakavaca, 
a Indijanci uzmiču korak po korak pred njima, 
poput prerijskih pasa i antilopa, kad bukne straho- 
viti požar prerijske trave«. 

»Pa ipak imadu Indijanci dosta prijatelja me- 
dju bijelcima. Sjećam se iz svoga djetinjstva, da smo 
se uvijek najradije igrali Indijanaca«. 

»Znadem, Poznato mi je i to, da bijelci rado 
pišu i čitaju knjige o Indijancima. Možda je to 
utjeha za nas, kad znademo, da će i onda, kad se 
posljednji crvenokožac odazove glasu Velikoga 
Duha Manitova i nadje se u krugu svojih otaca, biti 
još uvijek knjiga, koje će bijelce podsjećati, da su 
baš oni iskorenili naš narod. Da li je moj bijeli brat 
pročitao Cooperovu knjigu »Zatornik jelena?« 
Tako, nije! Iz nje se razabire, kako su prvi naselje- 
nici ovdje gazdovali i prodrli u zemlju Indijanaca, 
Indijanci su vazda bili vjerni i pouzdani u miru, ali 
užasni i lukavi u ratu — baš kao i bijelci. Bilo je 
bijelaca, koji su se od nas naučili odsijecati glave 
neprijateljske! Njihova je vlada plaćala svaku skal- 
piranu glavu«. 

»Da li je i »Zatornik jelena« bio medju tim 
ljudima?« 

»Ne, on je bio pošten naseljenik, koji je poradi 
svoje hrabrosti i čestitosti medju Irokezima bio na- 
daleko i široko čuven. U čitavoj zemlji bio je naj- 
vrsniji strijelac, pa su ga zato i prozvali »sokolo- 
vim okom«. On se pridružio jednoj naseljeničkoj 
porodici, koja je usred nekog malog jezera sagra- 
dila drveni čardak, koji su prozvali »kulom«. Sta- 
novnici su čamcima dolazili na obalu, gdje su Iro- 
kezi u zasjedi čekali. Čitava knjiga piše o njihovim 
pustolovinama i borbama s Indijancima. »Velika 
zmija« i njegova zaručnica Wah-ta-Wah ili »Stilt- 
oh-Stil« pripadali su stranome plemenu, te su pri- 
stajali uz naseljenike. 

»Jednoć su Indijanci ulovili »Zatornika jelena«, 
koji je znao, kakva ga sudbina čeka: najprije će iz- 
gubiti glavu, a potom će ga peći na laganoj vatri. 
Prije toga su mu još dozvolili, da može posjetiti 
svoju kulu, ako dade poštenu riječ, da će se sutra- 
dan vratiti. Njegovi prijatelji u kuli navalili su na 
njega, da ostane kod njih i da se ne vraća krvože- 
dnim neprijateljima; no on je držao zadanu riječ, 
pa se u odredjeno vrijeme vratio Indijancima. 
»Raskoljeni hrast« poglavica indijanskoga tabora, 
rekao je zatočeniku: »Ako se oženiš Indijankom, 
kojoj si ubio muža, ostat ćeš u životu i možeš biti 
s nama. Ne ćeš li, onda će ti još večeras pasti 
glava!« No on nije htio na to pristati Nato je »pan- 
ter«, udovičin brat, bijesan zbog povrijedjenoga po- 
nosa, skočio i zamahnuo svojom tomahawkom 
prema njegovoj glavi. Zatočenik je munjevitom br- 
zinom uhvatio oružje u zraku i bacio ga na napa- 
dača. Panter se raskoljene glave srušio na zemlju. 

»Dok su se Indijanci natiskivali oko mrtvaca, 
upotrebio je zatočenik pogodan čas i udario u 
bijeg. Indijanci potekoše za njim, proganjajući ga 
preko brda i dolina, a da ga nisu mogli stići. Najzad 
je stigao do obale, gdje mu je bio čamac. Bez daha 

i izmučen, stigao je napokon do cilja — a njemu za 
petama kao krvožedni psi, jurili su Indijanci; no 
kakav ga je strah obuzeo, kad je vidio, da su oni 
promišljeno sakrili vesla. Natrag nije mogao! Ne 
promišljavajući dugo, skočio je u čamac — j odgur- 
nuo ga u jezero, legavši potrbuške u čamac. Malo 
zatim stigli su i Indijanci na obalu, pa je hitac za 
hitcem udarao u rebra čamca, ali njega nije^ nije- 
dan ozlijedio, a kad je laki vjetrić potjerao čamac 
sve bliže sredini jezera, nisu ga hitci više mogli 
doseći poradi velike udaljenosti. Malo zatim na- 
stala je tišina, pa je on već mislio, da se spasio. 

»Uto je vjetar okrenuo i na smrt osudjeni od- 
jednoć spazi nad svojom glavom krošnju hrasta, te 
osjeti, kako mu se čamac približio obali i još prije 
nego što se potpuno razabrao, bio je opet u rukama 
neprijatelja. 

»Sada mu je kucnuo posljednji čas, a Indijanci 
ga, veselo kličući, povedoše u svoj tabor, gdje ga 
čvrsto privezaše o jedno stablo. No prije nego što 
su ga usmrtili, htjeli su u natjecanju ispitati njegovu 
postojanost. Mladi Indijanci s tomahawkom u ba- 
krenastim rukama počeli su igru, koja se sastojala 
u tomu, da su tako spretno bacali to smrtonosno 
oružje, koje se zabijalo u stablo, u neposrednu bli- 
zinu osudjenikove glave, a da ga nisu ozlijedili. 

»Oko osudjenikovih ušiju zviždale su sjekire 
jedna za drugom, pa je mnoga od njih pribila nje- 
gove pramenove uza stablo. No on nije ni trenuo 
okom, tako da je njegova hladnokrvnost nagnala u 
čudo i same Indijance, koji su bili vični ovakvome 
mučenju. Zatim su izvršeni isti pokusi s hitcima iz 
pušaka. I sada je ostao postojan. 

»Kad su se mučitelji već umorili tom utakmi- 
com, počeli su podizati oko njega lomaču. Već su 
počeli šiljiti ražanj, koji će mu zabiti u tijelo i baš 
su htjeli da potpale gomilu drva — kad al nešto za- 
bljesnu iza drveća: četa engleskih vojnika opko- 

lila je tabor. Još prije zalaza sunca ležali su Indi- 
janci, poput samljevenog zrna, povaljeni u šumi. 

»Tako je bilo onda, a tako je i uvijek. Što su 
mogli naši očevi protiv bijelaca, koji su u sve guš- 
ćim povorkama poplavljivali našu zemlju? Dakako 
da su Indijanci znali biti okrutni, kad se radilo o 
tomu, da se uhvaćene žrtve muče i skalpiraju. No u 
bijelcima su i u tom pogledu našli svoje majstore. 
Velim ti, bijeli čovječe, s nama je kao i s bivolima, 
samo što je nama utvrdjeni rok nešto dulji. Domala 
će i posljednji crvenokožac završiti svoj život. Tada 
će izumrijeti jedna cijela ljudska rasa i nestat će 
joj traga s lica zemlje. Možda će kakav bijeli mi- 
sionar sjesti na log crvenoga čovjeka, da otme po- 
sljednji oproštaj velikoga Manita iz doline mrtvih. 
Ili će posljednji Indijanac, kad osjeti, da mu se pri- 
bližava smrt, poći u duboku šumu i sigurnom rukom 
zabiti oštru sjekiru u hrastovo deblo, pa onda, osa- 
mljen poći tragom svojih otaca u carstvo duhova?« 


14. Kamenito gorje. 

U pravo kad je »bizon« dovršio svoj govor, stao je 
vlak na jednoj stanici. Indijanac ustade i laga- 
nim, dostojanstvenim naklonom oprosti se, te se za 
trenutak izgubi u vrevi ljudstva na kolodvoru. Kad 
je on otišao, ušao je u vlak neki njemački prirodo- 
slovac i sjeo na mjesto Indijančevo. Sav je bio za- 
prašen i bez daha, pa se radovao, što će se moći 
malo odmoriti, čim namjesti i poslaže svoju prtljagu 
u vlaku. 

Kao prirodoslovac, naučen na oštro promatra- 
nje, odmah je u svome saputniku Fritzu upoznao 
zemljaka i još prije nego što je prešao granicu iz- 
medju Kanzasa i Kolorada, već se dao opširno iz- 
vijestiti o sudbini i osnovama Fritzovim, 


Na zapadnoj strani okolice ukazao se svijetlo- 
plavi zid, kojemu su vršci bili obaviti oblacima. 
Fritz opet oživi, kad je spazio svježe, hladne visine 
Kamenitoga gorja, jer ga je melankolična Indijan- 
čeva pripovijest i mukla jednoličnost beskrajnih 
prerija i suviše umarala, pa je počeo ispitivati no- 
voga suputnika, što je njega dovelo u ove daleke 
krajeve Zapada. 

»Dobio sam stipendij heidelberškoga sveučili- 
šta«, — rekao je naučenjak — »da u zapadnim drža- 
vama sabirem biljke i životinje, a da mi novac što 
duže potraje, putujem što jeftinije i kako se dade* 
Ja volim ovu veliku, prekrasnu Ameriku. Nije li 
vam udarilo u oči, kako je ovdje sve lijepo i goro- 
stasno, uredio to dobri Bog ili zločesti ljudi! Naba- 
samo li na kakav gorski lanac kao što je ovo Ka- 
menito gorje i njegovi južnoamerički nastavci, 
Ande, onda je to najduže gorje na zemlji. Vozimo 
li se rijekom, kao što su Mississippi-Missouri, ču- 
jemo, da je to najdulja rijeka od svih rijeka na svi- 
jetu. Krenemo li parobrodom preko Kanadskih je- 
zera, doznajemo, da na svijetu nema tako velikoga 
slatkovodnoga jezera. A onda ovi bezbrojni vele- 
gradovi, koji su postali iz ničega za stotinu ili dvije 
stotine godina. Te željeznice, ti čudesni mostovi, ta 
neiscrpljiva prirodna bogatstva i ta trgovina, koja 
obuhvata cijeli svijet! Kako je samo taj narod osvi- 
ješten i radin, kako se ovdje brzo sve razvija, groz- 
ničavije pulzira život, nego u Starome Svijetu, u 
umornoj, preživjeloj Evropi, iz koje na milijune ljudi 
dolaze ovamo, da si poboljšaju sudbinu«. 

Fritz je u sebi mislio, da se njegov učeni ze- 
mljak ipak malo zaletio; nakon njegovih dosadaš- 
njih iskustava, znatno je ohladio Fritzov nesazreli 
zanos za Novi Svijet. No on se još stidio, da to 
prizna, pa je izbjegavajući odgovorio: »Izgleda doista 
prekrasno, kako se sve bolje razaznaju razni lanci i 
kose toga Kamenitoga gorja, što god mu se čovjek 
više približava«. 

»No, dakako! Već po vožnji vlaka možete ra- 
zabrati, da se uspinjemo. Pogledajte samo, kako 
se prerije sve više stapaju s podnožjem planine* Za 
čas ćemo stići u carstvo patuljastih hrastova i gor- 
skog mahagonija. Sasvim gore nalaze se pristranci, 
puni prekrasnih šuma crnogorice, a uz potoke i 
rijeke uspijevaju vrbe i jalšovina baš kao i kod 
naše kuće«. 

»Budući da ste vi prirodoslovac, znat ćete mi 
reći: Da li je istina, da ovdje na Zapadu, kako mi je 
pričao jedan brodar na Michiganskom jezeru, ima 
stabala, koja su visoka preko stotinu metara?« 

»Živa istina. Vaš je poznanik zacijelo mislio na 
one dvije vrste crnogorice. koje se nazivaju »ma- 
mutova stabla«, jer pripadaju divovima u bilinskom 
carstvu, kao što je nekada mamut spadao medju 
divove životinjskoga carstva. Oni rastu u Kalifor- 
niji i na zapadnim obroncima Sierra Nevade. Kad 
čovjek pogleda ta stabla, koja se uzdižu pod ne- 
besa, gotovo bi pomislio, da je njihova životna svrha 
uzdignuti se tako visoko, da im krošnje preko gor- 
skoga sljemena obalnoga lanca slobodno zagospo- 
duju Tihim oceanom. Jedan od takovih divova, koji 
je već davno oboren, dosegao je pače 144 metra 
visine, a baza mu je obuhvatala 35 metara. Zvali 
su ga »ocem šume«. Deblo je bilo šuplje. Isti je 
slučaj i kod nekoga drugoga mamutova stabla, 
koje su nazvali »jahačkom školom«, jer se u nje- 
govoj šupljini moglo nesmetano jahati. Ta su drveta 
stara po nekoliko tisuća godina. Kad bi mogla go- 
voriti! Ili kad bi njihovi godišnji kolutovi poput sta- 
rih kronika, sadržavali u sebi upisane sve one do- 
življaje, kojima su ti divovi bili svjedoci pod zašti- 
tom svojih grana! Gledali su, kako dolaze i odlaze 
jedna generacija za drugom, kao i plemena crve- 
nokožaca. Napokon su došli bijelci. »Onomadne su 
došli«, rekla bi ta mamutova stabla — jer što je, 
prema njihovo} starosti, nekoliko stotina godina! 
Onaj kraj u Sierra Nevadi, gdje još ti posljednji 

šumski divovi počivaju na svojem prastarom ko- 
renju, zove se »Šuma branjevina«, te je vlasnost 
čitavoga naroda. Nitko ne smije dirnuti u nju, Da ju 
ne štite zakoni, zadesila bi je ista sudbina kao i bi- 
zone i Indijance«. 

»A nema li i u ovom Kamenitome gorju tako- 
vih branjevina?« 

»Ima, Nacionalni park na Yellowstonu u dr- 
žavi Wyoming. To je pravo čudovište! 0 tomu su 
napisane čitave debele knjige. U njegovim doli- 
nama ima oko četiri tisuće toplih izvora i na sto- 
tine vodoskoka. Jedan od njih »Gorostas« baca 
vodu gotovo sto metara visoko a »Stari, dobri vodo- 
skok«, skače svakoga sata. Osim toga ima ondje 
još sva sila drugih prirodnih čudesa: krdo bivola, 
sobova, antilopa i jelena. I dabar je u rijekama toga 
parka našao utočište«. 


15. Medvjedina. 

r\a li u Kamenitom gorju ima i grabežljive zvje- 
i-^radi?« pitao je Fritz prirodoslovca, dok se vlak. 
stenjući i pišteći, vukao uz neku tamnu uzvisinu. 

»Dakako da ima. Najveća je medju njima med- 
vjedina, takozvani medvjed »Grisli«. On sam po 
sebi i nije tako opasan, kao što je razvikan. Ako 
ga ne diraju, ne će nikomu ništa učiniti, pače i onda, 
kad se na njega navali, bojažljiv je kao zec. No ako 
je ranjen, a napadač mu je u blizini, tada se užasno 
osvećuje. On je najjača životinja u tome kraju, pa 
je u prijašnja vremena bila najveća čast i slava ju- 
naštva, tko je od njegovih zubi i čaporaka imao 
gjerdan oko vrata, 

»Lijepo je vidjeti tu životinju kad se provlači 
šumama i šikarama, gdje se smatra neograničenim 
gospodarom svih životinja na zemlji. Ti su med- 
vjedi ili smedji ili sivi, ali su sivi mnogo opasniji od 

smedjih. Veći je od švedskoga medvjeda a cesto je 
dugačak 2 pol metra. Inače živi kao i običan med- 
vjed: zavuče se u svoj brlog, hram se jagodama, 
voćem, orasima, korenjem, ali usmrćuje i životinje, 
a vele, da je i spretan ribolovac. Bas sam se sjetio 

neke male lovačke pripovijesti. , 

»Neki bijeli lovac želio je jednoć ustrijeliti 
takvu medvjedinu, pa ga je jedan mladi Indijanac 
odveo na mjesto, gdje se zvijer običavala zadrža- 
vati. Obadva su se lovca sakrila iza jedne stijene, a 
prije toga su kao mamac nastavili jelena, koga su 
čas prije oborili. Indijanac, komu su bile poznate 
medvjedove navike, nije se prevario. Domalase iz 
šume dovaljao golem medvjed; hodajući izgledao je 
tako smiješan, da se bijeli lovac nije mogao su- 
spreći od smijeha. Indijanac je ostao miran i ozbi- 
ljan. Medvjed je češće zastajkivao, njuškao okolo 
i ogledavao se na sve strane, ne prijeti li mu ka- 
kova opasnost. Na jednom mjestu iskopao je zemlju, 
onjušio svoje prednje šape i legao na ledja, te se 
počeo valjati po zemlji; jamačno je htio da si natare 
ledja kakvom mirisavom biljkom, koje ondje u izo- 

bdju Jj a z S ^ u to g a j e po i a g ano pošao dalje. Za kratko 
vrijeme je stao, sjeo na zemlju i počešao se, pogle- 
dao svoje prednje noge i oblizao tabane. Potom se 
stražnjim nogama počešao iza uha I kad je tako 
dovršio toailetu, odjurio je trkom do onoga mjesta, 
gdje je ležao jelen. Kad je pred sobom opazio ži- 
votinju. bio je kao zapanjen, ispravio se u svoj svo- 
joj veličini i propeo na stražnje noge, naćulio usi, 
namrštio čelo i neodlučno promišljavao. Kad mu 
je bilo jasno, da je jelen mrtav, pošao je oprezno do 
njega i onjušio ga. Zatim ga je prevrnuo na drugu 
stranu i ponovno onjušio, da se uvjeri, da li je i s te 

strane jelen mrtav . . . v 

»U svojim refleksijama nije stigao dalje, jer 
je lovac ispalio hitac, medvjed se prevalio, ali se u 
isti mah opet propeo na stražnje noge. Lovac se 

poveo za njegovim primjerom i lakomisleno se po- 
digao iza svoga zakloništa, ne slušajući savjete In- 
dijančeve, da se opet brzo sakrije, jer će ranjeni 
medvjed preći u navalu. No već je bilo kasno. Tek 
što je ranjena zvijer spazila svoga neprijatelja, već 
je pojurila prama njemu. Lovcu nije preostalo ništa 
drugo, nego da potraži spas u bježanju, pa je, dok 
bi dlanom o dlan udario, zajedno s Indijancem sje- 
dio na debeloj grani jednoga hrasta. Ovdje su iznova 
nabili puške, dok se ranjeni medvjed na tri noge 
dovukao do drveta i počeo penjati. Pogodjen sa dva 
hitca, stropoštao se na zemlju,, šapama raščupao 
zemlju i travu, i konačno se prevalio mrtav na 
ledinu«. 

»Ipak nije pravo, da se iz puke lovačke strasti 
ubijaju ti kraljevi Kamenitoga gorja. Možda je i 
njima sudjeno, da podju istim putem, kao Indijanci 
i bivoli«. 

»Dotle će proteći još dosta vremena! Oni će 
se još dugo zadržavati u nepristupačnim gorskim 
krajevima i nenapučenim dijelovima Kanade. No 
svakako je nepravedno, da se bez potrebe uništa- 
vaju. Ova medvjedina ima u sebi i nešto viteško. 
Slušao sam, da je neki putnik ponio sa sobom u 
Evropu jednoga ovakvog medvjeda, pa su ga na 
brodu svi zavoljeli. Jeo je i pio, što su mu dali, a 
osim toga se i sigrao s mornarima. Osobito je bio 
nježan sa jednom malom antilopom, koja je s njim 
putovala. Kad je brod pristao u luci, te su antilopu 
vodili ulicom, navalio je jedan buldog na sirotu ži- 
votinju. Medvjed koji je iza antilope išao vezan na 
lanac, kad je spazio opasnost, jednim se zamahom 
otrgnuo od svoga vodje i oborio na buldoga s tako- 
vom snagom, da je pas zavijajući i krvave kože po- 
bjegao... Nije li to krasna crta jedne nerazumne 
životinje? Neka se lovci ugledaju u taj primjer«. 


0 


Zab. Bibl. 351. »Kroz Ameriku 

16 . Jaguar i puma. 

P oslije kratkoga vremena reče Fritz: »Vi bi mogli 
imati pravo, da je u Americi sve kolosalno. Samo 
što se to ne može primijeniti na životinjsko carstvo: 
ovdje nema lavova i tigrova!« 

»To doduše nema, ali zato ima ovdje jaguara 
i puma, i to više u južnoj, negoli u Sjevernoj Ame- 
rici, Jaguar je potisnut u jugozapadne države^ i u 
Mehiko, Ove dvije zvijeri žive na ivicama šuma i u 
visokoj travi »pampasa«, gdie poludivlji jahači kao 
na trci za njima jure i love ih lasosima, pa ih onda 
dotle vuku uz konja, dok ih ne zaguše. Jaguar se 
rado zadržava u šipražju riječkih obala i u močva- 
rama. On ostaje miran na zemlji, dok se smiona 
puma vere i na drveća te progoni majmune. Uz 
strašnu dreku i zaglušni krik, opominjući jedni 
druge, bježe majmuni s jednoga stabla na drugo, no 
puma juri za njima, kliže se do krajnjega vrška 
grane a onda skoči na drugu granu najbližega dr- 
veta. Obadvoje su krvožedna zvjerad, samo što je 
jaguar jači, veći i divljačniji, On se nikada ne može 
ukrotiti i nikada ga ne ostavlja podmuklost. Na- 
protiv puma se može pripitomiti kao pas, iako joj 
se gospodar mora dobro čuvati, kad se s njom igra. 
Puma običava, da se iz šale sakrije pred svojim go- 
spodarom i kad se on najmanje nada, skoči na 
njega; na takovoj bi se nježnosti svatko brzo za- 
hvalio. 

»Puma medjutim, nikada ne napada ljude; ali 
se zato valja dobro čuvati jaguara. Obadvije zvijeri 
su neprijatelji stada; puma nikada ne razdire veće 
mirne životinje osim ovaca, dok se jaguar zalijeće 
i na konje, mule i mlada goveda. U lov polazi samo 
u cik zore, za sutona ili za jasne mjesečine; puma 
pak lovi samo pred večer i u noći. Puma je tamne, 
crvenožute boje, a jaguar žarko žute sa crnim pje- 
gama i kolutima na koži oznaka, koja mnogo pod- 
sjeća na izvjesne zmije otrovnice, Mladunci od 

pume dražesna su mala stvorenja, slična mladim 
mačkama, ali samo nešto veća. Progledavaju tek 
deseti dan. Zatim se počnu veoma teško micati, pa 
se kod svakoga drugoga koraka prevrnu i veru se 
na ledja majci. Veoma brzo ojačaju i onda se, baš 
kao i mačići, igraju s majčinim repom. 

»Jaguar je prevejani lovac, neobične strplji- 
vosti i ustrajnosti. Utaji se poput mačke i iz zaklo- 
ništa u šikari pažljivo motri i vreba na odabranu 
žrtvu. Neobičnom okretnošću šulja se i nečujho 
vuče, a kad je siguran za svoju stvar, onda skoči i 
razdere vratne žile antilopi, ovci ili već kojoj bilo 
životinji, našto odvuče plijen u šikaru. Manje živo- 
tinjice proguta zajedno s kožom i dlakom. Od konja 
pojede toliko, da se gotovo raspukne, a onda se 
zavuče u šikaru i odabere skrovito mjesto za spa- 
vanje. Kad se probudi, ponovo se vrati strvini baš 
kao i tigar u Indiji. 

»Na jednoj cesti u Južnoj Americi rastrgali 
su jaguari dvadeset Indijanaca u toku od nekoliko 
godina. Ako čovjek ne izgubi prisutnost duha, može 
zvijer otjerati vikom i krikom. Inače je čovjek iz- 
gubljen, jer i onda, ako mu podje za rukom da snasi 
goli život, ostaju mu užasne i opasne rane od tupih 
čaporaka i jaguarovih zubi, U Južnoj Americi ima 
Indijanaca, koji ovako love jaguare: omotaju lijevu 
ruku kožom od ovce, u desnoj ruci drže dugačak, 
s obadvije strane naoštreni nož. Tako naoružani 
traže jaguara i draže ga psima. Kad se jaguar po- 
put medvjeda propne na stražnje noge i podje prama 
Indijancu, ovaj mu ispruži lijevu ruku, da se u nju 
zagrize, a u isti mah zabode mu oštri nož u stce. 

»Jedan mi je putnik pripovijedao veoma zani- 
mljivu priču o jaguaru. Na obali-jedne rijeke u Juž- 
noj Americi iskrcali su se neki evropski pomorci, 
da se malo odmore. Odjednoć opaziše, kako sa su- 
protne obale prama njima pliva jaguar. Oni brzo 
pograbiše puške, udjoše u čamac i zaveslaše spram 
nemani. Ispališe jedan hitac, koji je ranio jaguara, 

ali ovaj nije htio okrenuti natrag. Naprotiv, on se 
je uzverao na čamac, ne plašeći se mornara, koji 
su po njemu veslima udarali. Kad je jaguar preko 
ruba skočio u čamac, mornari su učinili, što je je- 
dino bilo moguće: poskakali su u vodu i otplivali 
što brže do obale. Jaguar je ostao u čamcu i pustio, 
da ga voda nosi. Dalje su se niz rijeku dru gj^ mornari 
prikačili uz čamac, iz kojega je nato iskočio jaguar 
i sakrio se u šikaru. Svakako, junačko djelo, jer se 
spasio, pošto je dvjema skupinama mornara, napr- 
kosio«. 


17 , Jaruge rijeke Colorado. 

V lak je produžavao svoju zaglušnu vožnju kroz 
planine. S obje strane otvarale su se tamne, 
divlje doline. Jednolično udaranje željeznih kotača 
na tračnicama uspavljuje, pa su se i naša dva put- 
nika povela za primjerom ostalih putnika i zadrije- 
mali svaki u svome kutu. 

No kad je neumorna lokomotiva s teškim svo- 
jim vagonima prelazila preko mosta u vrtoglavim 
visinama, pa je štropot kotača odjekivao jasnije i 
slobodnije, nego u uskoj dolini, opet je sve oživjelo 
u vlaku. Sve je jurnulo na prozore i stalo proma- 
trati duboke gudure i ponore ispod sebe, dok je 
vlak lebdio u zraku kao da se nalazi na putu u 
nebesa. 

Prirodoslovac zapali smotku i poče svomu za- 
hvalnome suputniku iznova predavati. 

»Sada se vozimo preko izvora rijeke Colorado. 
Jedino ovi ne pristaju uz moju tvrdnju da je u Ame- 
rici sve kolosalno. Usprkos tomu možete se uvjeriti, 
da se na cijeloj zemlji ništa ne može uporediti s ve- 
likim jarugama rijeke Colorado. Možete govoriti o 
visokim brdima, koja rigaju vatru i o Koralnim gre- 
benima, o vršku Mont Everesta i o velikim morskim 


dubinama, o jasno plavim Alpama u Evropi i o 
mračnim prašumama Afrike, možete me voditi po 
čitavoj zemlji, kamogod hoćete, ja ću vazda tvrditi, 
da na svijetu nema ni bribližno veće ljepote, ni ništa 
veličajnije od jaruga i ždrijela rijeke Colorado. 

»Slušajte! Ta rijeka, kojoj se voda izlijeva u 
Kalifornijski zaliv, prima u sebe bezbroj potoka, 
koji dolaze iz kršnih, visokih krajeva Kamenitoga 
gorja. Ostavivši udruženu rijeku Utah i prešavši u 
Arizonu, prolazi suhu, kišom oskudnu visoravan, 
gdje su se te silne mase vode usjekle do dva kilo- 
metra duboko u vapnenac. Kamenite naslage su 
koso položene, pa je snaga vode, poduprta šljunkom 
i odvaljenim kamenjem, koje se neprestano kotrlja, 
s vremenom podlokala čitave slojeve naslaga. Od 
prvog perioda povijesti zemlje — taj se najraniji 
stupanj znanstveno nazivlje »pliozen« — taj je 
posao nesmetano napredovao; računa se, da je od 
toga vremena proteklo milijun godina. Pa ipak se 
to vrijeme od pliozena do današnjih dana u geolo- 
giji smatra ništicom, ako ga uporedimo s duljinom 
predjašnjih većih geoloških perioda. Tada moramo 
priznati, da šest tisuća godina, koje smatramo po- 
vjesničkim vremenom, nije više od jedne sekunde 
na satu vječnosti«. 

»Oprostite, no ja ne mogu tako lako pratiti tok 
vaših misli«. 

»Dakle pazite: ondje, gdje povjesničar, u po- 
mankanju dokaza izgubi svaki oslonac za pradavno 
vrijeme, počinje geolog. Ono što povjesničar na- 
zivlje »pradobom«, to je najnovije i najmladje od 
svih posljednjih perioda geologije. Dok se povje- 
sničar kreće samo izmedju jadnih 365 sunčanih 
dana, geolog se zadovoljava tek s tisućljećima i mi- 
lijunima godina. I sami ćete priznati, da za vodu 
tekućicu nije malenkost probiti se do d.vije tisuće 
metara u dubljinu kroz najčvršće kamenje. A ta 
jaruga — koju su Španjolci nazvali »cancon« — du- 
gačka je preko sedam do osamnaest kilometara! 

»Rijeka je svojim radom na licu zemlje izre- 
zak krajobraze, koji promatrača čine malodusmm 
i sile ga na što dublje razmišljanje. Sto su spram 
totfa sve slike, koje je dosele vidio! Kad je stajao 
na podnožju Alpa, gledao ie u snijegom Pokrivene 
glavice visova i golemih kamenitih masa. Kad stoji 
na rubu jaruge rijeke Colorado, pogleda ispod sebe 
i spazi strašnu prazninu. No zato na suprotnoj stra- 
ni te vrtoglave dubljine izdižu se ili_ okomite sti- 
jene ili blagi pristranci. Čovjeku se čim kao da stoji 
pred umjetnički ukrašenim fasadama golemih kuca 
i dvorova u nekom orijaškome gradu. U stijenama 
su probijene špilje i udubine, koje podsjećaju na 
polukružnicu cirkusa s uzdignutim redovima upa. 
Sa strane od tih špilja izdižu se rubovi pećina poput 
visokih tornjeva i altana. Ispod snažnih ukrasa 
dižu se u stijenu zataknuti ili sasvim slobodno sto- 
jeći stupovi: sve to u jednakom divovskom omjeru. 
Kosi zidovi stijena najtamnije su obojeni, dok sve 
ostalo odsijeva ružičastim, žutim, svijetlocrvenim i 
toplim smedjim bojama, a sunce prosipa svoje zlato 
povrh te veličanstvene pustoši. Nikakova travka, 
ni vegetacija ne daje tim ravnim ili kosim plohama 
ni tračak zelenila. Tek tu i tamo po gdjekoja jela 
izdiže svoju krunu ponad ruba ponora, a kad joj 
padaju češerike, zaustavljaju se dolje u dubokoj 
dolini. 

»Ranom zorom, kad je zrak poslije noćne hlad- 
noće čist i jasan, a sunce se tek pomolilo, leži ja- 
ruga u najdubljoj tišini, a iza jarko osvijetljenih 
glavica stupova padaju sjene mrke i crne kao ga- 
rotina od ugljena. Tada smiona skulptura polagano 
zasja u svemu svome sjaju. — Za tihe noći, kad pun 
mjesec razapinje svoj most od svjetlosti nad ze- 
mljom, carstvuje nad jarugom grobna tišina; poradi 
velike udaljenosti ne čuje se ni šum same rijeke. 
Posjetnik zapadne u čarobno raspoloženje. Čini mu 
se, kao da je zapao u začarani svijet i kao da mora 

preko ruba ponora koraknuti, te na nevidljivim kri- 
lima poletjeti u sjajne i blistave dvorove priča«, 

»To mora da je prekrasno! No za četvrt sata 
bit ćemo već u gradu slanoga jezera, a tamo vi že- 
lite izaći. Nikada ja ne ću vidjeti Colorada. Sva- 
kako sam vam zahvalan i zbogom!« 

U ljepotu svojih fantastičkih slika zadubljeni 
učenjak složio je svoje stvari i izišao; veliko slano 
jezero i glavni grad Mormona prve su postaje nje- 
govoga istraživalačkoga putovanja. Fritz se vozi 
dalje brdovitim krajevima Nevade i Kalifornije, pa 
kad je vlak konačno stigao u San Francisco, bio 
je on na cilju svojih želja. Ovdje je vidio jedan od 
najljepših gradova na zemlji, sazdan na jednom po- 
luotoku, sred dubokoga, mekoga, brdinama okru- 
ženoga morskoga zatona. Tragovi strašnoga zemljo- 
tresa od prije nekoliko godina, koji je grad do te- 
melja razorio gotovo su sasvim iščeznuti, te se iz 
nekadašnjih ruševina ponosno koče i uzdižu pre- 
krasne zgrade od kamena i željeza. Putnik je ubrzo 
shvatio, da je San Francisco kao grad svjetske 
trgovine za beskrajne vodene putove Tihoga oceana 
isto tako važan, kao i New-York za Atlantski 
ocean. 

Za sada je iseljenik još uvijek u glavnome 
gradu krajnjega Zapada. Mi ćemo ga sasvim pre- 
pustiti njegovoj sudbini, zaželjeti mu najbolji uspjeh, 
što ga on sam sebi može poželjeti, u nadi, da je on 
jedan od onih rijetkih, koji će ipak jednoć ponovno 
ugledati zemlju svojih otaca. 


18 . Abraham Lincoln. 

pored Georgea Washingtona, utemeljitelja neovi- 
* snosti Udruženih Država i njihovoga prvoga 
predsjednika, nema Amerika nijednoga narodnoga 
junaka, koji bi pošteno zasluživao iskazivano mu po- 
štovanje i ljubav, nego što je Abraham Lincolu. 

Gdje ste samo vidjeli to ime? No, vi, tisuće 
sabiratelja poštanskih maraka, koji se nalazite me- 
dju mojim čitateljima,, zacijelo se sjećate američkih 
plavih maraka od pet centi, koje vam tako često 
dolaze u ruke. Zar vam nikada nije udarila u oči 
ona značajna glava s dostojanstvenim crtama, širo- 
kim, ispupčenim usnama, malom mornarskom bi’ a " 
dicom, jakim ušima i dobroćudnim pogledom očiju. 
Zamislite k tome još isto tako nezgrapno, golemo 
tijelo s dugim rukama* neobično velikim nogama i 
tvrdim kretnjama, odjeveno u staromodno^ odijelo, 
pa ćete imati »oca Abrahama« ili »Abe Lincolna«, 
kako su ga intimno zvali njegovi poznanici i prija- 
telji iz mladih dana, kao i mali ljudi iz cijele Ame- 
rike, kad ih je slučaj nanio u Washington, te su u 
»[Bijeloj kući« imali prilike govoriti sa šesnaestim 
predsjednikom Udruženih Država,, da mu stisnu 
ruku ili da mu kažu ovo i ono, što oni misle o vo- 
ljenju vladinih poslova. »Abe Lincolnu« nije bilo ni- 
kada teško da prihvati i prodrma ruke, koje su mu 
se pružale i da sasluša sve one nazore i dobro 
mišljene savjete, iz kojih je njemu ozvanjao — glas 
božji!« 

Lincoln nije bio samo izvrstan otac svoga na- 
roda, koji je svojim promišljenim razborom za vri- 
jeme četirigodišnjega predsjedništva sretno proveo 
brod Unije kroz burne valove bratoubilačkoga rata. 
On je ne samo svojoj domovini nego i cijelome čo- 
vječanstvu učinio neprocjenjivih usluga, jer Je u 
Americi dokinuo ropstvo i pobjedonosno navijestio 
jednaka ljudska prava za crnu i bijelu rasu. Taj je 
boj izmedju barbarstva i civilizacije stajao golemih 
žrtava u krvi i imetku, ali je bio potreban, snažan 
korak na putu kulture, a onaj, koji ga je učinio, ju- 
nak je ne samo Novoga, nego isto tako i Staroga 
Svijeta. 

Engleskoj pripada žalosna slava, da je u Ame- 
rici uvela ropstvo. Godine 1620. iskrcao se na ame- 
ričko kopno prvi brod s robljem iz Afrike, pa su od 

toga vremena transporti robova postali najunosnija 
trgovina engleskih trgovaca. Čitavo poslovanje, 
osobito u južnim dijelovima Sjeverne Amerike, 
obavljali su robovi. Godinu dana nakon uvedenja 
»crne slonove kosti«, počeo se u Americi proizvo- 
diti prvi pamuk, a plantaže šećera i riže donijele su 
tek zbog jeftinoga rada robova željenu zaradu po- 
sjednicima. Sa crncima se postupalo kao sa stokom, 
te su ih na sajmovima prodavali onomu, koji je naj- 
više nudio. Tko ne poznaje sudbinu »Čika Tome«, 
dobroga staroga crnca, koji je išao od jednoga gospo- 
dara drugomu, te morao raditi kao živinče, bez mi- 
losrđja otrgnut od svojih, da konačno kao najgori 
čovjek umre pod batinama. Rijetko je koja knjiga 
tako obratila na sebe pažnju čitavoga svijeta, kao 
ova, iz strašne zbilje prenesena pripovijest jedne 
hrabre američke gospodje po imenu Jelisave 
Beecker-Stowwe, pa je dvanaest godina iza izda- 
nja knjige »Koliba čika Tome«, za Sjevernu Ame- 
riku bilo riješeno pitanje robova! Danas ima robova 
još samo u Africi i zapadnoj Aziji! 

Već od proglašenja neovisnosti Sjeverne Ame- 
rike od Engleske, bila je izmedju Sjevernih i Juž- 
nih Država Unije stalna preporna točka ukinuće 
ili zadržavanje ropstva. Čitavo blagostanje južnih 
država osnivalo se na ropskom poslovanju, dok su 
prilike Sjevernih Država, s jakom industrijom, za- 
htijevale slobodu rada. Od godine do godine taj se 
spor zaoštravao, pa je svaki put, kad god bi koja 
nova država pristupila Uniji, dolazilo do sve većih 
nesuglasica u pitanju postupanja sa crncima. Sve 
dotle, dok predsjednik Unije, koji se, kako je po- 
znato, bira svake četvrte godine, nije bio izraziti 
protivnik ropstva, dale su se južne države utišati, 
jer se nisu trebale bojati novih zakona protiv sebe. 
No kad je godine 1860. općim izborom došao na 
čelo Udruženih Država Sjeverne Amerike Abra- 
ham Lincoln, opazile su južne države, da je došao 
čas, koje se one u tišini već dugo željele; istupile su 

iz Unije, stvorile nov ustav i imenovale svoga vla- 
stitoga predsjednika! To odcjepljenje nisu mogle 
podnijeti Sjeverne Države pa je nastupni govor no- 
voizabranoga predsjednika Lincolna dne 4. ožujka 
1861. bio ujedno i početak gradjanskoga rata izme- 
dju juga i sjevera. 

Amerika ima dosta državnika i vojskovođa, 
koji su se rodili u potleušicama; no onako bijedne 
mladosti nije nitko imao kao Abraham Lincoln. U 
jednom pustom kraju države Kentucky posjedovao 
je njegov otac neznatnu farmu, na kojoj je Abra- 
ham ugledao svijet dne 12. veljače 1809. U Lincol- 
novoj je kući bio život od prilike onakav, kao u ko- 
libi Rip van Winkle-a, pa bi djeca možda u bijedi 
sasvim propala, da se poslije smrti njihove ogor- 
čene majke nije za njih zauzela energična i prak- 
tična im maćuha, koja je i oca gonila na rad. U to 
se vrijeme porodica preselila u groznicom zaražene 
prašume Indiane, pa je Abraham već kao osamgo- 
dišnji dječak morao poput nadničara raditi na oče- 
vom polju ili na susjednim farmama, da tako do- 
prinosi za porodično uzdržavanje. Po katkad je bio 
zaposlen i kao sluga u jednom dućanu, te je sa^ de- 
vetnaest godina poduzeo prvi izlet U svijet pošavši 
kao brodski sluga na nekoj splavi niz Mississippi u 
New-Orleans. Kad se god. 1830, njegov otac po- 
novno iselio, ovaj put u Illinois, pomagao mu je nje- 
gov snažni sin pri gradnji kućice, da se iza toga 
rastane s roditeljima i vlastitim rukama, kako može 
i umije, zaradjuje svakidašnji kruh. 

0 kakvom školskom obrazovanju u tim prili- 
kama nije bilo ni govora, pa bi Lincoln jedva na- 
učio čitati, pisati i računati, da mu nije prirodjena 
želja za znanjem naknadjivala pomanjkanje uče- 
vnih sredstava. Poput psa njuškao je za knjigama, 
koje su slučajno zalutale kojemu naseljeniku ili 
trgovcu, pa je gotovo gutao svaki štampani list, koji 
je našao. Iz Esopovih basana zarana se naučio pri- 
povijedati kratko i jasno pa je kasnije bio kao go~ 

vornik pravi majstor, a povijest Udruženih Država 
i životopis Washingtonov već su u najranijoj mla- 
dosti probudili u njemu domovinsko-politički inte- 
res. Potreba da razvije svoje lične nazore, očitovala 
se već tada, kad je za tezgom u dućanu posluživao 
mušterije, pa je svojim živim humorom postigao to, 
da je bio rado vidjen i na daleko poznat kao šaljiv- 
džija, koji nije smio uzmanjkati ni u kojoj zgodi, a 
to s tim manje, što se i u svakoj tučnjavi umio naj- 
spremnije zauzeti za svoga čovjeka. 

S vremenom su se prijatelji i znanci priučili, 
da u njemu gledaju nešto neobično, jer je on ovda- 
onda imao svoje časove zamišljenosti, u kojima ga 
nije smio nitko smetati. Tada je drvenim ugljenom 
pisao po bijelo oličenom drvetu ili na daščicama 
lipova drveta, budući da je rijetko mogao doći do 
papira, koji je za njega bio vrlo skup, pa je već po- 
radi toga u svojim književničkim pokušajima bio 
prinužden, da se što kraće i zbijenije izražava o 
svojim iskustvima i zapažanjima dnevnoga života. 

Kao punoljetan mladić, opet je pošao za bro- 
darskog slugu u New-Orleans, gdje je doživio nešto, 
što je bilo od odlučnoga utjecaja za njegov kasniji 
razvitak: prvi put je prisustvovao smaknuću jed- 
noga roba, pa se najdublje zgražanje nad tom bar- 
barskom uredbom duboko usjeklo u njegovu dušu 
i ostalo ondje kao miraz za čitav daljnji život. 

Iza toga su došle godine, kad je napola kao 
skitnica, napola kao nadničar, služio danas na ka- 
kvom parobrodu na Mississippiju, sutradan u ka- 
kvom mlinu, onda je opet u kakvoj rakijašnici ispo- 
magao točiti i prodavati, ili je oborivši kakvog po- 
znatog razbijača, skupio oko sebe četu mišićavih 
drugova, s kojima je osnovao dobrovoljačku četu 
za rat s Indijancima. Ali on nije zlorabio svoju 
snagu, počinjajući grozote na crvenokošcima, nego 
je više puta bio u položaju, da uz opasnost vlasti- 
toga života zaštiti njih od bijesa svojih bijelih 
drugova. 

Poslije svršenoga rata otvorio je svoj vlastiti 
dućan, što mu ga je medjutim doskoro zatvorio sud- 
beni izaslanik, pa su mu se isto tako izjalovili i 
drugi slični pokušaji, da si osnuje gradjansku eksi- 
stenciju. No on zato nije gubio glave. Neprekidno 
se dalje naobražavao pa znao ići milje daleko, 
samo da od kojega učitelja posudi gramatiku, te se 
znao zadupsti u proučavanje zakona, bez kojega 
znanja, kako se brzo uvjerio, nije mogao razviti 
javnu djelatnost, za koju je u sebi osjećao toliko po- 
ziva, Već 1834. godine izabraše ga u upravu države 
Illinois; dvije godine kasnije otvorio je odvjetničku 
pisarnu u gradu Springfieldu, gdje je poradi svoga 
pravednoga značaja i umiljate originalnosti svoje 
osobe uskoro postao tako uvažen, da je godine 
!846. kao zastupnik Illinoisa izabran u kongres 
Udruženih Država. 

Oči cijele Amerike uprle su se u njega tek 
tada, kad su se pedesetih godina zbog ropskoga 
pitanja svi duhovi raspalili do neobične žestine, te 
je Lincoln u tim raspravama bio najsretniji i naj- 
pošteniji protivnik ropstva. Što je u mladosti sam 
stekao svojom izobrazbom, jasnoću, kratkoću i 
oštrinu izražaja, sada mu je dobro došlo kao go- 
vorniku, jer su poradi neumoljivih logičkih dokaza, 
koje je umio začiniti sa sijaset prikladnih anegdota, 
postali sofistički branitelji ropstva tako maleni, kao 
nekada razbijači pod rječitim govorom njegovih šaka 
i ruku. Svak je osjećao, da je njegovo mišljenje nik- 
nulo u njegovom srcu i da on ne bi mogao kazati ni 
jedne riječi, ako nije bio čvrsto uvjeren o njenoj 
istinitosti. Kod njega se pretvorila u strast mržnja 
protiv ropstva, koja ga je cijeloga prožimala i nije 
mu dala mira, dok narod ne protrese u njegovoj 
ravnodušnosti, da se odluči: za ropstvo ili protiv 
njega! Narod za koga je on toliko godina radio, od- 
govorio mu je izabravši ga predsjednikom! 

Za njega kao čovjekoljuba bilo je s tim straš- 
nije, kad je njegovo ime postalo lozinkom za gra- 

djanski rat, koji je razdvojio Uniju i progutao na 
stotine tisuća ljudskih žrvata, uništivši na milijarde 
imetka. Najzad je nakon četirigodišnjega ogorče- 
noga boja pobijedila pravedna stvar, te su južne 
države poražene, no do posljednje velike bitke 
kolebala je bojna sreća, pa je predsjednikovo pouz- 
danje u Boga često dolazilo do teških iskušenja. 
Medjutim je taj jednostavni čovjek, koji se ni u Bi- 
jeloj kući u Washingtonu nije odricao svoga nis- 
koga porekla, te vazda izgledao kao drvocijepac u 
nespretnom nedjeljnom odijelu, vodio državne po- 
slove s tolikim mirom i diplomatskom razboritošću, 
da je mnogi izučeni političar pred njim ustuknuo. 
Vrhunac njegovoga predsjednikovanja bijaše dan 22. 
rujna 1862., kad je Lincoln proglasio slobodnima 
sve robove Sjeverne Amerike i tako barem moralno 
pridobio kao saveznike čitav civilizirani svijet. Broj 
crnaca i meleza u Sjevernoj Americi iznosio je de- 
vet milijuna, koji su od sada takodjer imali riječ kod 
vlade Udruženih Država, 

Lincoln medjutim nije doživio, da vidi plodove 
svoje pobjede. Baš su ga — pošto su prošle prve 
četiri godine njegova predsjednikovanja — po drugi 
put izabrali predsjednikom, pa je Washington još 
sav bio pod dojmom posljednje velike pobjede, jer 
je glavna vojska južnjaka dne 9, stravnja 1865. po- 
ložila oružje — kad je 14, travnja, za vrijeme jedne 
predstave u kazalištu, Lincoln usmrćen hitcem iz 
revolvera! Ubojica je bio glumac, neki fanatični 
južnjak. koji je poraz svoje domovine htio osvetiti 
na pobjedonosnome predsjedniku; tako je »oslobo- 
ditelj robova« poginuo junačkom smrću za veliku 
ideju svoga života! 

Glasan krik bola i zgražanja odjeknuo je svi- 
jetom zbog zlodjela jednoga mahnitca, te se osobito 
kosnuo vojnika, koji su još bili na ratištu, radujući 
se konačno izvojštenome miru. Bila je još sva sreća, 
što je dokončan bratoubilački rat! Jer da su ti ljudi 
još jednoć morali krenuti u neprijateljsku zemlju, 

osveta bi zbog prolivene krvi njihovoga dobroga 
»oca Abrahama«, urodila djelima, od kojih bi se 
stoljeća zgražala! No brzo je stigla osveta Lmcolno- 
voga ubojicu. Bio je pobjegao u Virgini)u ali su ga 
progonitelji našli sakrivena u hambaru jedne farme. 
Premda je na bijegu prebio jednu nogu stavio se on 
s puškom u ruci na obranu, tako da nije ništa drugo 
preostalo, nego hambar zapaliti; pri žaru plamena 
prkosno je dočekao osvetničku kuglu. Kod ubije- 
noga našao se dnevnik, u kojemu se on sam upore- 
djivao s Brutom i Vilimom Tellom, te se gorko tužio, 
da ga progone kao divlju zvijer, dok se om slave 
.kao junaci u svjetskoj povijesti! Njegovi drugovi 
zavjerenici svršili su manje teatralno, jer su ih na- 
prosto — objesili! 

Jedan od zanesenih pristaša i prijatelja Lin- 
colnovih bio je Karlo Schurz, koji je kao dvadeseto- 
godišnji mladić sudjelovao u revolucionarnom po- 
kretu god. 1849., a koga je radi istoga prestupka 
uhvaćeni pjesnik Gottfried Kinkel oslobodio iz ka- 
zemata u Spandau-u, pa je onda pobjegao u Ame- 
riku, gdje je postigao velike časti. On je neiscrpljiv 
u svojim sjećanjima, kad se radi o tomu, da se 
osvijetli i prikaže državničko oštroumlje, dobrota 
srca i neutaživi humor opće ljubljenoga predsjed- 
nika. Baš svojoj dosjetki ima Lincoln da zahvali 
veći dio svoje popularnosti, pače i kod onih, koji 
nisu imali prilike izbliže upoznati njegovu vrijed- 
nost kao čovjeka, tako da još i danas kolaju o njemu 
brojne priče od usta do usta po čitavoj Americi. 
Dvije od njih spominje i Karlo Schurz^ u svojim 
»Uspomenama«. Kad je Lincoln na početku gra- 
djanskoga rata sakupljao dobrovoljce,^ navalila je 
bujica Nijemaca koji su mu dobro došli kao izvjež- 
bani vojnici, te su mnogi zapremili visoke.polozaje i 
oružanim djelima Unijine vojske doprimjeh mnogi 
slavan čin. Medju njima je bilo dosta visokoga 
plemstva, pa je često gdjekoji gradjanski general 

Unije imao punokrvnoga kneza ili baruna za po- 
bočnika. 

Jednoga dana javio se jedan njemački grof, koji 
je tražio da bude primljen u službu u vojsci Unije, 
ali je uporno zahtijevao ličnu audienciju kod pred- 
sjednika. Kad se najzad našao pred njim, nije ništa 
drugo rekao, nego samo istakao, kako su njegovi 
predji već preko stotinu godina njemački grofovi. 
Predsjednik ga je neko vrijeme mirno slušao, a 
onda utješio svoga gosta: 

»No poradi toga si ne trebate razbijati glave! 
To vam kod nas ne će smetati, samo ako budete 
valjan voinik!« 

Grof je bio zapanjen tim odgovorom i još je 
dugo razmišljao, što je upravo Lincoln mislio reći 
tom svojom neobičnom napomenom. 

Nekom drugom prigodom, došao je jedan mladi 
Englez, koji je proputovao Udružene Države i po- 
sjetio Lincolna, pa ga izmediu ostaloga u čudu za- 
pitao kako to, da si u Americi mnogi ugledni go- 
spodin kod kuće sam čisti cipele. 

»Pa to je sasvim u redu«, odgovorio mu je 
Lincoln — »zar kod vas doma ne bi ugledni ljudi to 
isto činili?« 

»Ne. nipošto!« odvrati Englez. 

»Tako?« mirno doda Lincoln — »pa čije cipele 
oni onda čiste?« 


19 . „Merrimac" i „Monitor". 

K ad je u proljeću god. 1861. buknuo rat izmedju 
sjevernih i južnih država Unije, bilo je na obje 
strane silnih teškoća zbog nestašice velike, stalne 
vojske, koje bi izvojštile odluku. Iako su prido- 
lazili brojni dobrovoljci, nisu to ipak bili boju vični 
ratnici, nego ljudi, koji su se istom trebali priučiti 
vojnoj službi i disciplini, prije nego što se od njih 


uzmogne očekivati bilo kakav uspjeh i uporabivost. 
Tu je pored isluženog njemačkog vojnika, odgojenog 
u najstrožem vojničkom zaptu, vježbao kakov fan- 
tastički kostimirani lovac, koji je došao sa dalekih 
prerija ili iz prašume, da se bori za svoj stijeg, a za 
njima su u taktu — sjeveroameričke narodne pjes- 
me »Yankee Doodle« — stupali razni zuavi, turkosi 
ili Arapi, tako da je često ovakova satnija bila shcna 
grupi statista, koji su u svojim pozorišnhn kostimima 
pobjegli s pozornice. No i zapovjednici su bili isto 
tako šareno društvo. Mnogi od njih nije nikada ni 
sabljom zamahnuo, nego su ravno od svoga građan- 
skoga rada došli k zapovjedništvu, gdje su tek mo- 
rali koješta učiti. To je bio američki princip, ko- 
jemu se klanjao i sam predsjednik Lincoln, držeći 
da se sposoban čovjek mora na pravom mjestu i u 
svim prigodama snaći, pa i u samom ratu biti maj- 
stor krvavoga djela. 

Poradi toga je trebalo dosta vremena, dok se 
na obje strane razvilo vodjenje rata po nekoj osnovi, 
pa je proteklo preko godine dana u besmislenom 
čarkanju, koje je stajalo brojnih ljudskih žrtava, a 
koje nisu značile ništa za konačnu odluku. U prvoj 
polovici rata bili su vojnici južnih država u pre- 
moći, budući da su se u njihovoj šarenoj vojsci sa- 
kupili Štokakvi pustolovi, koii su od najranije mla- 
dosti obiknuli bojevanju s divljim životinjama pra- 
šuma, pobjeglim Indijancima ili Mehikancima, te 
su lako podnosili svaku oskudicu, kišu i buru, glad i 
žedj, z ; mu i rane, samo kad su imali u ustima mr- 
vicu duhana i nisu morali skrštenih ruku ležati pod 
šatorima, nego se razbijali pod vrhovnim zapovjed- 
ništvom bilo kojega smionoga gerilskoga vodje, 
koga su bez ikakova predomišljavanja^ imenovali 
generalom konfederirane vojske južnih država. 
Dašto da se pri tom nije nitko ni osvrtao na ika- 
kove osnove ili zapovijedi vrhovne ratne uprave. 
Te bande, sastavljene od kojekakovih zlikovaca, 
najradije su na svoju ruku vodile rat i bez obzira na 


to, da li su u prijateljskoj ili neprijateljskoj zemlji, 
svuda su krali i ubijali. 

Nadmoć Unijinih četa sastojala se donekle i 
u tomu, što su imali mornaricu, za koju su trebali 
cijelu godinu dana da je opreme, tako da se tek u 
proljeću god. 1862. bilo moglo zagaziti u tok doga- 
djaja. Počeli su stoga blokirati luke »Konfederi- 
raca«, kako su se rado same nazivale južne države, 
te im presiekli dovoz živežnih namirnica i na mno- 
gim točkama neprijateljskoga područja uhvatili 
čvrsta uporišta. Zbog toga je ubrzo pao u opasan 
položaj Richmond u državi Virginiji, koji je bio oda- 
bran kao glavni grad Konfederiraca, budući da su 
neprijateljski brodovi mogli lako do njega pro- 
drijeti rijekom James, pa se tako i neprijatelj počeo 
spremati na skoru pomorsku bitku. 

Južno od Richmonda leži na ušću rijeke Eli- 
zabete grad Portsmouth s velikom lukom Norfolk i 
velikim brodogradilištem. Južne države domogle su 
se za vremena toga arsenala, pa se sada razvila 
izvanredna djelatnost. 

Dan i noć su radili strojevi, iz dimnjaka su se 
izvijali stupovi dima, a u radionicama odjekivao 
neprekidni koncert od udaranja čekića po željezu i 
čeliku. Goleme ploče željeza putovale su u Ports- 
mouth, gdje su se preradjivale. No nitko nije znao, 
što se u tim zadimljenim špiljama kuje i radi; vlada 
južnih država držala je to najvećom tajnom. Tek su 
nejasne glasine kolale od usta do usta o nekome 
brodu, koji će sav biti obložen željezom, tako da 
mu ne će moći nahuditi ni naiteži topovski metci. 
Ali su se i sami stanovnici Portsmoutha, koje je 
radoznalost privlačila brodogradilištu, smijali toj 
priči i predbacivali vladi, što na takove bezizgledne 
eksperimente trati teške milijune. 

Dne 8. ožujka 1862. konačno je tajna postala 
javnom: ratno ministarstvo južnih država dalo je u 
najvećoj brzini sagraditi jednu oklopnjaču, pa se 

skorih dana trebala spustiti u more. Okrstili su je 
imenom »Merrimac«, Bezbroj znaličnika sakupi se, 
da pribiva predstavi, koja će se odmah naći sred 
krvave ozbiljnosti rata. Pred lukom Norfolka već 
su se bili usidrili ratni brodovi Unije. 

Tek pred nekoliko godina počele su se — i naj- 
prije u Francuskoj, zatim u Engleskoj — graditi 
oklopnjače, a »Merrimac« je imao da dokaže nji- 
hovu uporabivost u pomorskom boju. 

Jedan očevidac toga nezaboravljenoga^ doga- 
djaja veli, da se poput crne aveti valjao taj željezni 
kolos u otvorenom zaljivu. Na toj plovećoj tvrdjavi 
nije se vidjelo živoga stvora; oko njega su kružile 
topnjače poput morskih galebova, prokušavajući 
svoju snagu i u brzom lijetu preko valova opet se 
vraćale u zaštitnu blizinu oklopnjače. Uzbudjena 
svjetina na obali motrila je kretanje malene konfe- 
derativne flote, koja se, izim »Merimaca« i njego- 
vih topnjača, sastojala još samo od dva korvetna 

broda. ( ... . 

Na neprijateljskim brodovima Unije primijetilo 
se živahno kretanje, te je »Minnesota« ispalila jak 
hitac u znak opasnosti. Svi su ostali manji brodovi 
poput preplašenih ptica potražili zaštitu ispod jakih 
utvrda blize utvrde Monroe. Svi topnički prozori 
neprijateljskih brodova najednoć su se otvorili, pa 
su se opazile topovske cijevi u znak, da je sve 
spregmo prihvatiti izazov. 

Kad se brodovlje Konfederacije približilo na 
domak hitcu, zaostala su obadva drvena broda i 
.topnjače, a jedini je »Merrimac« polagano i mirno 
kretao napred, kao da se želi sam upustiti u borbu 
s neprijateljskim brodovljem. I kad se našao na- 
prama »Congresu«, brodu Unije, otvorio je strašnu 
paljbu, »Congres« je vatru uzvratio, pa su i kopnene 
baterije otvorile živu vatru na »Merrimac«. Ali bez 
uspjeha! 0 željezni oklop odbila su se sva taneta, 
a »Merrimac« je bezbrižno produžavao svoj put, 
kao da je tko na njega bacao snježne grude. 

Krenuo je izravno na neprijateljsku fregatu 
»Cumberland«, a kad se približio na četrdeset ko- 
račaja, njegova je posada mogla čuti svaku riječ, 
koja se govorila na neprijateljskome brodu. 

»Što je to. što dolazi? Kako, do djavola, ta 
stvar izgleda? Što želi?« 

U taj mah na »Merrimacu« odjeknu zapovijed 
i u isti čas golem naboj preleti preko palube »Cum- 
berlanda«, uništavajući sve, što mu se našlo na 
putu. Zatim »Merrimac« promijeni pravac i klju- 
nom uperi prema boku neprijateljskoga broda. Ka- 
petan »Cumberlanda« otvorio je iz svih topova 
vatru protiv ploveće nemani. No hitci su ostali bez 
učinka i već je »Merrimac« svojim kljunom dosegao 
stijene neprijateljskoga broda. Nastao je prasak i 
lomljava i taj još pred nekoliko časaka lijep brod, 
počeo je glavinjati poput kakovoga pijanca, nakre- 
nuo se na jednu stranu i počeo tonuti: valovi su 
zalili sve topničke otvore, koji su do posljednjega 
trenutka rigali vatru; zatim se »Cumberland« nagnu 
na stranu i valovi ga progutaše zajedno s junačkom 
posadom, od koje se nije čuo ni jedan krik! 

Sada su ostali brodovi Unije, vidjeli, što znači 
»Merrimac« i kakova ih čeka sudbina. »Congres« je 
još bio na svom mjestu i nije uzmaknuo, našto je 
»Merrimac« pošao ravno na njega. Plitka voda 
priječila mu je, da probije i »Congres;« zato je na 
njega otvorio tako strašnu paljbu, da je kapetan, 
samo da spasi brod od potpunoga uništenja, izvje- 
sio zastavu u znak kapitulacije. Budući da prigo- 
dom predaje nisu obalne baterije prestale s vatrom, 
zapovjedio je kapetan >>Merrimaca«, da se užarenim 
nabojima obaspe »Congres«, pa je za čas i drugi 
neprijateljski brod potonuo na morsko dno. 

Pobjedničko slavlje zahvatilo je sve gledaoce 
na obali, Oklopnjača je za kratko vrijeme, kao za 
šalu, uništila dvije ponosne neprijateljske fregate, a 
sutradan će doći na red i ostali neprijateljski bro- 
dovi, tako da će jednim udarcem biti luka očišćena 

od neprijatelja. Te noći nije nitko mogao spavati, 
većina ih je provela noć pod vedrim nebom na 
obali, nestrpljivo iščekujući zoru i nastavak boja. 

Napokon je svanulo, a daleko u luci pružao s 
neobičan prizor. Od neprijateljskoga brodovlja 
ostala je još samo »Minnesota«; svi ostali brodovi 
povukli su se iza utvrda tvrdjave Monroe No pored 
korvete »Minnesote« nalazila se neka neobična ma- 
lena stvar, koja je jedva bila nalik na brod; »eki 
su mislili, da je prevaljem camac za lov na kitove, 
a drugi se počeli smijati toj »kutiji za sir« koja je 
ondje plovila. Nešto je malo uzrujanosti bilo samo 
poradi toga, što je na toj »kutiji za sir« bio posve 
maleni toranj, iz koga su strsila dva golema topov- 
ska zjala. , . 

»Merrimac« je uz gromko klicanje svjetine na 
obali pobjedonosno plovio protiv neprijatelja. Opre- 
za radi poslao je kapetan napred dva svoja topnička 
broda, da promotre onaj neobični neprijateljski 
brod. No tek što su se približili na dohvat hitcu, 
obadva su topa sa »sirove kutije« izbacila dva 
strahovita metka. Obadvije topniače krenule su 
smjesta natrag. 

Uto je »Merrimac« krenuo prama drskome ne- 
orijatelju. Već mu se bio približio na trideset ko- 
ra čaj a i za tren mogao ga probiti svojim kljunom 
— kad al neprijateljski brod munjevitom brzinom 
poput ribe izmaknu u stranu, te ispali u »Mern- 
maca« jedno tane, dokazujući mu, da ima pred so- 
bom dostojnoga protivnika. 

Vlada Unije bila je naime isto tako oprezna, 
kao i njena protivnica, pa je isto tako u isto vri- 
jeme dala graditi jednu oklopnjacu, koja nekim 
nesretnim slučajem nije mogla stici dan prije na 
svoje mjesto. Graditelj te oklopnjace. koja se zvala 
»Monitor«, bio je švedski inzinjer John Ericsson. Za 
sto dana on je izumio i načinio oklopnjacu, koja se 
jedva 60 — 80 centimetara izdizala nad morsKom 

površinom, pa tako pružala tek neznatnu plohu za 
napadaj; osim toga nije imala jarbola, a bila je oko- 
vana jakim željeznim oklopom; o$im svega toga 
znatno je nadmašivala »Merrimac« svojom velikom 
pokretnošću. 

Izmedju obadva broda, u daljini od sto i pe- 
deset koračaja, razvio se sada topnički boj, koji je 
potrajao više sati, a da tanad od sto dvadeset funti 
nije ni na jednoj strani prouzročila nikakove štete. 
Napokon je »Merrimac« izgubio strpljivost, pa je 
pokušao punom parom .nasrnut! na »Monitor«, da 
ga probije i potopi. No okretni je »Monitor« i opet 
izmaknuo, te »Merrimacu« sasuo jedan strahoviti 
metak, koji je kroz topnički otvor jurnuo u unutraš- 
njost broda i načinio čudo i pokor. Sada je kapetan 
»Merrimaca« uvidio, da ne može ništa nahuditi 
tomu spretnomu protivniku, te pošto mu ni strojevi 
nisu bili u najboljemu stanju zbog sretno ispaljenoga 
metka s »Monitora«, okrenuo se i vratio natrag 
u luku. 

Mnoštvo naroda na obali nije medjutim moglo 
razumjeti, zašto »Merrimac« nije još brže svršio 
s onom malom »kutijom od sira«, kao dan prije 
s onim ponosnim brodovima. No kad su čuli, da i 
mornarica Unije ima oklopnjaču, koja sprečava ve- 
likome^ »Merrimacu« izlazak iz luke, ubrzo se po- 
bjedničko veselje pretvorilo u najveću zabrinutost, 
a vladi, koju su još do nedavna prekoravali zbog 
rasipanja milijuna u besmislene eksperimente, po- 
čeli su sada predbacivati nehaj, zašto nije odmah 
sagradila više »Merrimaca«. 

Kako je »Merrimac« slavno započeo, tako je 
jadno završio svoj kratkotrajni vijek. Kad su se 
Unijine čete počele sve više približavati neprija- 
teljskom glavnom gradu Richmondu, odredila je 
konfeđerativna vlada, da se razore brodogradilišta 
u Portsmouthu i Norfolku, kako ne bi pala u ruke 
neprijatelju. Ali nisu znali, što bi upravo učinili s go- 
rostasnom oklopnjačom. Ministar mornarice izdao 

je medjutim zapovijed »Merrimacu« da isplovi iz 
luke i krene prema New-Yorku, te uz put ošteti i 
potopi što više neprijateljskih brodova, a onda neka 
se sam digne u zrak u newyorškoj luci. 

Zapovjednik je u sporazumu sa časnicima i 
momčadi zaključio, da se ne izvede na og mimstrov. 
On je htio, šta više, olakšati brod, te krenuti uz ri- 
jeku James, jer bi mogao dobro doci pri obrani 
glavnoga grada. 

Momčad je bila s time sporazumna, pa se cijelu 
noć neumorno radilo, da se lanci, sidra, zeljezo to- 
povi i t. d. bace u more. I odista, sutradan se brod 
digao za osam stopa iznad vode. No sada se otkrila 
njegova Ahilova peta: onaj dio broda, koji je bio 
pod vodom, nije više imao željeznoga oklopa, pa 1 C 
poradi toga »Merrimac« bio nemoćan spram »Mo- 
nitora!« Zapovjednik nije znao drugoga izlaza, nego 
da prvom prilikom, kad se približe neprijateljski 
brodovi, svu momčad u čamcima dade prevesti na 
kopno, a onda da izvrši barem drugi dio ministarske 
naredbe, te odredi, da se »Merrimac« zapali! 

Za nekoliko časaka počeli su iz svih otvora 
sukljati gusti oblaci dima, žarki plamenovi lizali su 
kroz topničke otvore, topovi se ispaljivali sami od 
sebe, pa je željezni gorostas, ponosni zatormk ne- 
prijateljskoga brodovlja, stajao u moru plamena. 
Napokon bukne strahoviti prasak, valovi siknuse u 
vis poput najviše kuće, vatra upali barutanu i »Mer- 
rimac« se u tisuću komada razleti po moru. Tako 
je bila zajamčena nadmoć Unijinoga brodovlja: 
oklopnjača Konfederacije nije više postojala. 

Od toga vremena gradile su se jos veće oklop- 
njače, nego što su bili »Merrimac« i »Monitor«, a 
inžinjeri cijeloga svijeta neumorno rade na usavr- 
šavanju toga razornoga oružja, koje ima u budućim 
pomorskim bitkama donijeti odluku. U povijesti 
pomorskoga ratovanja od velike je važnosti ovaj 
prvi, strašni dvoboj oklopnjača, budući da su i uruge 
države kupile Ericssonov izum, pa je gradnja oklop- 

njača pošla snažnim korakom napred. Unutar toga 
američkoga secesionskoga rata svakako je najinte- 
resantnija njegova epizoda taj pomorski boj, koji je 
držao čitav svijet u napetosti i postao tako popula- 
ran, da su se još dugo vremena školska djeca u 
školskim dvorištima igrala »Merrimaca i Monitora«. 


20, Aleksandar Novoga Svijeta. 

O tkako je Kolumbo svojim otkrićem obdario čo- 
vječanstvo jednim novim svijetom s neizmjer- 
nim neprohodnim krajevima, nepoznatim narodima 
i bogatstvima, koja su se više mogla naslućivati, 
nego vidjeti, jurnula je mašta evropske mladeži 
poput neobuzdanoga konja preko Atlantskoga oce- 
ana, koji je prestao biti strašilom, pošto su mu otkri- 
vene granice. Već god. 1495. španjolska je vlada na 
savjet ljubomornih zavidnika Kolumbovih, svakom 
svome podaniku dozvolila, da može poći na istra- 
živalačka putovanja na daleki Zapad, te po dota- 
dašnjim tragovima za španjolsku krunu osvojiti 
dalnje velike, nepoznate zemlje. To je bio signal za 
sakupljanje svih pustolova Staroga Svijeta pod za- 
stavom Španije, tako da su bezbrojni brodovi, pre- 
puni sretnih vitezova, kojima je iz različitih razloga 
u domovini gorjelo tlo pod nogama, stizali na tajan- 
stvene obale, za koje se još nije znalo, da li su to 
sve sami otoci, ili kakovo novo kopno. Gdje god su 
se iskrcali, izvjesili su andalusku zastavu, sazidali 
oltar od sirova kamenja, postavili križ ili čak i sliku 
Bogorodičinu, a svećenik, koji je s njima pošao, da 
sve još nepoznate neznabošce obrati pravome 
Bogu, odslužio je pred pobožnim mornarima svečanu 
službu božju, te su u najbliža stabla urezali imena 
španjolskoga kralja i kraljice, a> iz najbliže rijeke 
vodja se napio vode dotične zemlje. Na taj se način 
obala i njeno zaledje uzelo u posjed španjolske 

krune, te se vladi poslao opsežan izvještaj zajedno 
s raznim dragocjenostima, pa je tako Španija po- 
novno obdarena jednim nepreglednim i nepoznatim 
područjem, koje je ležalo negdje onkraj velike 
»slane struje«, ( r 

U početku su povjerljivi urodjenici puštali 
strance, da idu mirno svojim putem, te su za razne 
staklene predmete, limene kutije i tomu slične bez- 
vrijedne predmete davali dragovoljno živežne na- 
mirnice, kokoši i kukuruz. No s time nisu bili baš 
osobito zadovoljni »konkvistadori«,, kako su se na- 
zivali vodje španjolskih istraživalačkih komisija. 
Svi su oni sanjali o nekoj zlatnoj zemlji, u kojoj se, 
kao u priči, nalaze goleme zalihe plemenite kovine, 
tako da se mogu na gorskim pristrancima otkidati 
kao kamenje od pećine, a drago kamenje leži ra- 
zasuto kao šljunak pa ne treba ništa drugo, nego 
se samo prignuti i pokupiti ga. Umjesto toga nala- 
zili su ponajviše zapuštenu,, pjeskovitu obalu, a kad 
su kod stanovništva otkrili kakove zlatne predmete 
i pitali otkud im, oni su upućivali dublje, dalje u 
unutrašnjost zemlje. Nezdrava klima, oskudica i 
bolesti svih mogućih vrsti, prouzrokovale su, da su 
propale sve naseobine, koje su Španjolci sad ovdje, 
sad ondje, osnivali, a požuda i gramzljivost bijelih 
uljeza učiniše od urodjenika ogorčene i opasne ne- 
prijatelje, Osim toga je još izbio i medju samim 
osvajačima beskrajan ljubomor, tako da su se me- 
djusobno zatirali, a nespretnom stranačkom poli- 
tikom iz domovine još se povećavao nastali razdor. 
Svaki je pojedinac htio za sebe imati toliko sni- 
vanu zlatnu zemlju, »E1 Dorado«, a nikome ni iz 
daleka nije padalo na pamet kao Kolumbu, da ste- 
čenim i ugrabljenim blagom osvoji Sveti Grob od 
Turaka. 

Sve su više nova jata junačkih i smionih osva- 
jača neodoljivo preplavljivala te nove španjolske 
kolonije. Da je Kuba, koju je otkrio Kolumbo, tek 
jedan otok, dokazao je već godine 1508. Sebastian 

Ocampio svojom smionom plovidbom. God. 1511. 
osvojio je Diego Velasquez taj najznatniji otok Ve- 
likih Antila i postao ondje prvim državnim upra- 
viteljem. Odavde do čvrstoga tla Amerike bio je još 
samo malen korak: morska linija od 220 kilometara 
dijeli Kubu od poluotoka Yucatana,, pa je on bio 
most, preko kojega su Španjolci prešli u unutraš- 
njost središnje Amerike. Jedan od konkvistadora, 
Juan de Grijalva, podčinio je sebi jedan dio te 
zemlje, te je dopr’o do granice Mehika, gdje je s ta- 
mošnjim Kazikima izmijenio noževe i škare za zlato 
i biserje, ali je i na svoje zaprepaštenje vidio, da 
uporedo s velikom kulturom tamošnjih Indijanaca 
ide rukom o ruku najodvratnije žrtvovanje ljudi, 
pače i ljudožderstvo. 

Strast za zlatnom zemljom bila je udovoljena, 
jer -se konačno našla ta zemlja, pa je Grijalva, krcat 
dragocjenostima, pošao natrag državnome namjes- 
niku na Kubi, Velasquezu. Ovaj je smjesta napisao 
izvještaj o bajoslovnom kulturnom narodu na zapa- 
du od svojega otoka i odmah odlučio, da svoju vlast 
protegne i na netom otkriveni dio zemlje. Brzo je 
opremljena velika mornarica, kojoj je Velasquez 
postavio za vrhovnoga zapovjednika svoga tajnika 
i ljubimca Ferdinanda Corteza. 

Tim je izborom Velasquez, doduše na štetu 
svoga ugleda, ali zato za povjesnicu otkrića Novoga 
Svijeta bio vanredno sretne ruke. Cortez (Kortes) 
je postigao najviše uspjeha od svih tih konkvista- 
dora,< pa se ne može nazvati preuzetnošću, što je 
on sam sebe smatrao »Aleksandrom Novoga Svi- 
jeta«. Neumornom ustrajnošću i junačkom hra- 
brošću išao je Cortez za svojim ciljem, ali se on nije 
ograničio samo na krvavo osvajanje, nego je prvi 
pokušao osvojene zemlje kolonizirati, njeno stanov- 
ništvo upoznavati s evropskom kulturom, nastojeći 
pri tom sačuvati i staru kulturu Mehika, 

Cortez je rodjen godine 1485. kao sin plemić- 
kih roditelja u Medellinu, u španjolskoj provinciji 

Estremaduri; dvije godine studirao je na sveučilištu 
Salamanke, te se čini, da je već u mladosti prošao 
uzduž i popreko svoju domovinu, jer u svojim po- 
znijim izvještajima o osvajanjima u Mehiku, javlja- 
jući o sijaset novosti, vazda je sve uporedjivao s pri- 
rodom i prilikama u Španiji, iz čega proizlazi, da je 
svoju domovinu temeljito poznavao. Otkrića Ko- 
lumbova zarana su već raspalila njegovu ^ usijanu 
maštu; čar čudnovatoga, koji je na drugoj strani 
Oceana, uz viteške pustolovine, obećavao zlatna 
brda, vabio je i njega, pa se već u svojoj devet- 
naestoj godini ukrcao u jednu mornaricu, koja je 
bila odredjena za Hispaniolu (Haiti), Mladić se tako 
odlikovao prisutnošću duha, neustrašivošću i ustraj- 
nošću, da ga je državni namjesnik na Santu Do- 
mingu uzeo u svoju službu. Sedam godina kasnije 
učestvovao je u osvajanju Kube, pa je tako došao 
do posjeda i blagostanja u Novom Svijetu. Državni 
namjesnik Velasquez uzeo je toga neobično daro- 
vitoga i lijepoga čovjeka k sebi, imenovao ga je 
svojim tajnikom, kasnije ga učinio alkaldom grada 
Santiago na Kubi, te ga je konačno imenovao admi- 
ralom nad jedanaest brodova, koje je poslao prema 
Mehiku. 

U Corteza su bila sva najbolja španjolska 
svojstva: strastven narodni ponos, neustrašiva hra- 
brost, pravednost i viteštvo. Osim toga bio je neis- 
kazano častoljubiv. S neobičnom gorljivošću pro- 
vodio je naoružanje i opremu ekspedicije, te je sam 
na sebe preuzeo velik dio troškova. No još prije 
nego što je ostavio Santiago, uznemirila se duša na- 
mjesnikova, da bi se Cortez, raspolažući tolikom 
ratnom silom, mogao otrgnuti ispod njegovog vrho- 
vnog gospodstva i na vlastitu ruku poduzeti istra- 
živalačko putovanje. Zato je zapovjedio admiralu, 
da ne otputuje, dok on ne stigne. . 

No Cortez je slutio opasnost. On je dobro znao, 
kako je mnogim hrabrim drugovima, pored často- 
ljubivih starješina, oteta slava i plodovi osvajanja, 



pa mu nije ni na um palo, da doživi sudbinu jednoga 
Kolumba. On nije htio staviti na kocku svoj ime- 
tak i život u službi jednoga već sada sumnjičavoga, 
a kasnije zacijelo nezahvalnoga namjesnika, pa se 
zato odlučio na ovaj smioni čin. Čim je primio Ve- 
lasquezov nalog, smjesta je odjedrio sa svojim bro- 
dovljem iz Santiaga u Trinidad, gdje je u miru do- 
vršio sve pripreme i nabavio hrane i zaire za svoju 
ekspediciju, te krenuo na put dne 18. veljače 1519. 

Sa četiri stotine španjolskih ratnika, dvije sto- 
tine Indijanaca, šezdeset konjanika i četrnaest to- 
pova plovilo je brodovlje duž obale Yucatan, iskr- 
calo se na otoku Cozumel, pa je ubrzo doseglo 
obale Mehika. U blizini Chiahuitztla Cortez je obi- 
čajnim načinom uzeo u posjed novu zemlju za Špa- 
niju, te osnovao naseobinu Villa Rica de Vera 
Cruz i ondje postavio španjolsku upravu. Nove 
službe podijelio je medju svoje vjerne pristaše, dok 
su ga oni, prema strogo propisanoj formi, izabrali 
generalnim kapetanom i vrhovnim sudcem španjol- 
ske krune. Tako je dobio jedan pravni naslov, koji 
mu je dozvoljavao i naproti Velasquezovim prija- 
teljima da u maloj osvajalačkoj vojsci sačuva svoj 
autoritet, pa je razne kaznene ekspedicije, koje je 
namjesnik slao za njim u potjeru, mogao mirnim 
raspravama pridobiti za sebe. 

Sa tom malom četom započeo je vojnu u ne- 
poznatoj velikoj državi, u kojoj se jako i ratničko 
pučanstvo, što je Cortez i predvidjao, nije htjelo 
bez borbe predati šačici stranih provalnika. 


21. Cortez na putu u Mehiko. 

0 zemlji koja je bila pred njim, nije Cortez znao 
ništa više, nego da sto sati daleko u unutraš- 
njosti ima jedna jaka indijanska država, u sredini 
koje se uz nepristupačno jezero nalazi velik zlatni 
grad sa tisuću kula. Tom državom i zlatnim gradom 

vlada krvožedni kralj po imenu Montezuma f pa mu 
se Indijanci na obali nisu mogli dosta napripovije- 
dati o bezgraničnoj moći toga vladara. Čitava zemlja 
nadaleko i široko daje mu tribut u zlatu, dragocje- 
nostima i — mladim ljudima, koji se na stotine 
žrtvuju idolima Azteka. 

Na milje daleko stenjalo je indijansko pučan- 
stvo pod tim krvožednim ugnjetačem, — jedna ne- 
obično sretna okolnost za umnoga i smionoga Špa- 
njolca, koga su već u Cempoalli, prvom velikom 
indijanskom gradu blizu obale, raširenih ruku do- 
čekali, kao dugo očekivanoga osloboditelja ispod 
krvavoga jarma Azteka. 

Cortez je bio oprezan i nepovjerljiv, ali je ipak 
rado prihvatio ponudjeno mu indijansko prijatelj- 
stvo. S druge strane mora, kojim je on plovio * — 
tako je pripovijedao Indijancima — vlada još moć- 
niji knez nego Montezuma, pun dobrote i blago- 
naklonosti, pa je on došao, da od Indijanaca primi 
poklonstvo za svoga velikoga cara. Taj vladar, 
s druge strane mora, ne traži ljudskih i krvnih žrta- 
va — ništa drugo do samoga zlata. Cortez je bio 
dosta oprezan i čovječan, te nije silom ubirao taj 
zlatni tribut od urodjenika; medju svojim ljudima 
podržavao je strogi zapt, te nije dozvoljavao da se 
s narodom postupa surovo i okrutno. Tako je u 
prvoj etapi svoje ekspedicije mirno prošao s uro- 
djenicima. Oni su bili navikli plaćati tribut, pa su 
dragovoljno donosili svoje blago i predavali ga 
glasniku bajoslovnoga vladara onkraj neizmjernoga 
mora. 

Još prije nego što je Cortez krenuo iz Cem- 
poalle, stigli su mu glasnici kralja aztečkoga. Mon- 
tezuma je od svojih uhoda brzo doznao o neobičnom 
bijelom strancu, koji je samo izaslanik jednoga još 
mnogo moćnijega kralja. Zamolio ga je, da ne stupi 
na njegovu zemlju ni u njegov grad, budući da je on 
kao i njegov narod puka sirotinja, pa ne bi mogli 
dostojno pogostiti Španjolce. Medjutim je sam sebe 


stjerao u laž, jer je poslao takove darove, da su se 
Cortez i njegova pratnja snebivali od čuda. 

Bila je tu izmedju ostaloga jedna ploča u veli- 
čini kotača od kola, koja je prikazivala sunce, a 
izvedena u prekrasnoj radnji od suhoga zlata; mogla 
je vrijediti 20.000 zlatnih piastera. Osim toga su 
Montezumini poslanici donijeli još jednu, samo 
mnogo veću ploču, od čistoga srebra. Ova je pred- 
stavljala mjesec s brojnim zrakama, a u njoj bile 
gravirane vanredne figure. Treći dar bijaše kaciga 
za juriš sva ispunjena suhim zlatnim zrncima, onako 
kako se nalaze u zlatnim rudnicima, u vrijednosti 
od 3000 zlatnih piastera, što je za Španjolce bilo 
tim vrednije, jer im je ta pošiljka odala, da se u toj 
zemlji nalaze brojni zlatni majdani. Osim toga su 
donijeli dvadeset zlatnih pataka, prekrasno, izradje- 
nih po naravi, zatim likove pasa, životinja, lavova 
i majmuna, te deset zlatnih lanaca za vrat, zlatom 
i srebrom optočenih hladilica i svežnjiće najljepših 
zelenih pera, te konačno još trideset zamotaka pa- 
mučne tkanine, protkane šarenim perima. 

Dakako da ništa drugo nije bilo zgodnije za 
podražaj radoznalosti i gramzljivosti španjolske, 
nego baš ti dragocjeni darovi, pa je Cortez učtivo, 
ali neopozivo odgovorio poslanstvu: da je od svoga 
carskoga gospodara u dalekoj Španiji primio izvje- 
stan nalog, da imenuje njegovim vazalom kralja 
Azteka, a pošto se to može samo osobno izručiti, 
on će svakako doći u Mehiko. Pri tomu odgovoru 
uporno je ostajao, ne osvrćući se na molbe i pri- 
jetnje odaslanika. 

Cortez je već iz Cempoalle poslao izvještaj 

0 svojim dotadašnjim pustolovinama i ujedno, kao 
najjači dokaz veći dio primljenih dragocjenosti za 
vladara španjolskoga, cara Karla V. Svoj odnošaj 
spram Velasqueza prikazao je s potrebnim oprezom 

1 zamolio, da njega samoga prizna kralj namjesni- 
kom i vrhovnim sudcem u novim zemljama, koje je 
osvojio. Dragocjeni tovar ukrcao je na najbolji 

brod, koji je, iako kasno, a ono ipak sretno prispio 
u Španiju. 

Preostale brodove, kao nesposobne za plo- 
vidbu, nasukao je na žalu, da tako onemogući odla- 
zak i povratak strašivicama i pristašama namjes- 
nika na Kubi medju svojom momčadi, koji su već 
bili skovali pobunu protiv svojih vodja. Tek tada 
je Cortez započeo svoj pravi Aleksandrovski pohod 
preko indijanske države prama glavnome gradu 
Mehika, 

U Vera Cruzu ostavio je 150 ljudi, koji su imali 
sagraditi tvrdjavu, a njihovom vrhovnom zapovjed- 
niku predao je ujedno vlast nad Indijancima Cem- 
poalle. Za što veću sigurnost svoje naseobine, da 
ne bude iznenada i mučke napadnuta, pridobio je 
veći dio gradskih odličnika i brojne ratnike, da 
s njim podju u Mehiko. Ti ljudi iz Cempoalle bili 
su mu najvjerniji saveznici. 

Ta vojska od 350 Španjolaca i nekoliko tisuća 
Indijanaca krenula je kroz pokrajinu Cempoallu, te 
uznapredovala gorskim sljemenom prama visoravni 
Anahuac, prošavši kroz pustinju sve do grada 
Tlatlanquitepec. Ovdje su Španjolci prvi put ugle- 
dali izvrsno sazidane kuće od klesanoga kamena, te 
naišli na tragove koji su svjedočili o visoko razvi- 
jenoj stranoj kulturi. 

Kad je Cortez zapitao poglavicu, ili koga od 
Kazika, da li je i on vazal Montezumin, dobivao je 
začudjeni odgovor: 

»Pa zar ima ikoga, tko nije Montezumin 
vazal?« 

Cortez se nije zbunio takovim odgovorom, nego 
je poglavici objasnio, da Montezuma nikako nije 
vladalac čitavoga svijeta, nego da ima još mnogo 
drugih i većih knezova od njega, koji su svi vazali 
španjolskoga kralja, pa se time još i ponose. I sam 
Montezuma mora sa svojim cijelim narodom postati 
vazal toga najmoćnijega od svih vladara, pa Kazik 
iz Tlatlanquitepeca nije znao ništa bolje učiniti, 


nego se odmah dao u službu evropskoga Veličan- 
stva. Da to i dokaže, pozvao ga je Cortez, da dade 
tribut u zlatu, obećajući mu velike časti i ugled; 
bude li se pak ustručavao poslušati, bit će kažnjen. 

Lukavi poglavica htio je dati svoje blago samo 
na Montezumin nalog, čime se Cortez zadovoljio, 
samo da si u zaledju ne stvori neprijatelje. I ostale 
poslanike susjednih indijanskih knezova primio je 
nadasve srdačno, iako su oni donijeli tek najnuž- 
nije darove gostoprimstva. Njemu je stalo do toga, 
da dozna od njih, u kakovom su odnošaju naprama 
Montezumi, a onda je, premda su ga od toga odvra- 
ćali njegovi prijatelji iz Cempoalle, nastavio put u 
Mehiko. 

Kod velikoga grada Tlascale prvi put su Indi- 
janci neprijateljski istupili protiv Corteza. Sred 
teških okršaja s nadasve ratobornim urodjenicima, 
morao se Cortez u jednom poganskom hramu na 
vrhuncu ušančiti, te je odande poduzimao ispade i 
navale čas ovamo, čas onamo na neuredne čopore 
neprijateljske, te im nagovijestio svoju nadmoć ra- 
zorivši njihova sela. Večerom bi se vazda vraćao u 
svoju tvrdjavu. 

Ono nekoliko konjanika, što ih je Cortez sa 
sobom poveo, izazivali su u tim bojevima najveći 
strah, budući da crvenokošci nisu uopće znali za 
konje, pa kad su za rat opremljeni ratni konji jur- 
nuli u guste gomile indijanskih bojovnika, zadavali 
su na sve strane strah i trepet, a to s tim više, što 
je bojna oprema od pamuka sprečavala Indijance u 
bijegu. 

Brzo su crvenokošci uvidjeli, da usprkos svojoj 
brojčanoj nadmoći nisu ni iz daleka dorasli brojem 
malenoj vojsci Evropljana; zato su posegnuli za 
varkom. Njihovi poglavice dodjoše Cortezu i po- 
korno ga zamoliše za oproštenje, te se izjaviše va- 
zalima najmoćnijega vladara, kojega im je Cortez 
po svojim tumačima prikazao gospodarom svijeta. 
Dok su donosili živežne namirnice i pregovarali sa 

Španjolcima, upamtili su unutrašnjost tvrdjave, 
kako 'bi se za vrijeme noćne navale mogli pravo 
snaći. 

No Cortez je jednoga zarobljenika prisilio da 
prizna i otkrije tu ratnu osnovu, pa je bio stalno na 
oprezu. Kad tako nije koristila ni lukavost indijan- 
ska, napokon je njihov vrhovni zapovjednik sa pe- 
deset najodličnijih Kazika iz Tlascale ponudio mir. 
Cortez je rado pristao, budući da je njegovu mom- 
čad već zahvatio panički strah; oni su se bojali, da 
se ne će moći trajno odupirati nadmoći hrabrih 
crvenokožaca, pa je trebalo umjetničke vještine, da 
se momčad odvrati od pobune. 

Pošto je Cortez neko vrijeme počekao, ko- 
načno se je odazvao neprestanome pozivanju po- 
glavica i stupio u provinciju Tlascala, t. j. zemlju 
kruha, i u istoimeni krasni glavni grad. Kako su se 
Španjolci začudili, kad su tamo vidjeli divne kuće, 
prekrasno tržište, na kom se moglo dobiti svega 
kao i kod njih u domovini: meso, povrće, pamučne 
tkanine i odjeće, porculan, ništa lošiji nego u Spa- 
niji, ljekovito bilje i korenje, te mnoštvo zlatnih 
ukrasa i nakita. Bilo je pače i javnih kupališta i bri- 
jačnica, gdje si je čovjek mogao dati oprati glavu. 

Uprava grada i provincije bila je neke vrsti 
republika, gdje se brojno činovništvo brinulo za 
javnu sigurnost. Stanovništvo se pokazalo, da je 
sada pouzdano i vjerno, jer ih je Cortez uvjerio, 
da će i moćnoga Montezumu učiniti vazalom svo- 
jega kralja. Oni su i sami mrzili Azteke i službu bo- 
govima, kojima se žrtvovalo mnoštvo njihovih mla- 
dića na krvnim oltarima, kad bi ih prevarom ili u 
ratu ulovili i zarobili. Hrabri i boju vični, mogli su 
se dosad održati uza sve Montezumino tiranstvo, 
pa su se radije odrekli uživanja soli, nego da dodju 
u doticaj s Mehikancima, koji su imali goleme so- 

Kad je Montezuma doznao za poraz Tlasca- 
lana, koji su se i njemu mogli oduprijeti, poslao je 

sada još veće odaslanstvo Cortezu, koje je ponijelo 
veliku zalihu zlata i pamučne tkanine. Sada je po- 
novio svoj zahtjev, neka se kloni njegove zemlje; 
on će radije sam dragovoljno platiti tribut. 

Cortez je, dakako, ostao kod svoje odluke. 
Nato je dobio od Montezume poziv, da dodje u 
prvi grad Cholulu, pa premda su ga Tlascalani od 
toga odvraćali, on se odazvao pozivu i ušao u pre- 
krasni grad, pun kula i tornjeva, Medjutim nije pro- 
pustio, a da se dobro ne ušanči u velikom stanu, 
što su mu ga stavili na raspolaganje, budući da je 
brzo opazio, kako je Montezuma odlučio, da ga 
ondje uhvati kao u kakovoj mišolovci. Pošto je od 
jedne pokrštene Indijanke, koja mu je služila kao 
tumač, doznao o podmuklim Montezuminim osno- 
vama, pretekao ga je tako, što je k sebi pozvao 
glavne ličnosti grada i zapovjednike ratne vojske, 
te ih jednostavno uapsio. Ostavši aztečka vojska 
bez svojih vodja i zapovjednika, lijepo se pokorila, 
a to su učinili tim radije, što im je Cortez obećao, 
da će zatrti tiransko gospodstvo kralja Azteka, pod 
kojim su svi stenjali. 

Kad već ni sve molbe, ni prijetnje, varka i 
sila i neprestano novi darovi nisu mogli suzdržati 
stranoga upadača, najzad je Montezuma popustio i 
poručio mu, neka dodje »u dobri čas«. 

U pratnji sjajne svite iz Mehika, Cortez je sa 
svojom malom španjolskom pratnjom, koja je uz 
mnoštvo njegovih indijanskih prijatelja narasla do 
velike vojske, krenuo preko uvala izmedju obadva 
velika vulkana Popocatepetla i Iztaccihuatla, te 
došao na drugu stranu granice u prostrana selišta, 
koja su imala dosta hrane i drva za gorivo, budući 
da su ondje bile veoma hladne noći zbog blizine 
visokih planina. Zatim su krenuli dalje preko Cuitla- 
huaca i Iztapalapa, grada visećih vrtova i miris- 
noga cvijeća, na lagunama duž Mehika, tako da se 

već iz daleka visoko izdizao cilj njihova putovanja: 
grad sa golemim mnoštvom kula i tornjeva. 

Sada su se najodličniji Kazici požurili, da 
moćnoga stranca dočekaju sa zlatnim darovima; 
stanovnici su stajali u skupocjenim haljinama s oba- 
dvije strane vojne povorke i u čudu promatrali, na- 
pola nepouzdano, napola s dječjom radoznalošću te 
strane bljedokošce. I kod njih su naročitu pažnju 
pobudili sjajno opremljeni konji s oklopljenim ko- 
njanicima, Put je vodio širokim nasipom i jakom 
utvrdom pa je preko mnogih mostova stupio Cortez 
n čarobni glavni grad Azteka, 

Sa svojih trista Španjolaca bio je sada stotinu 
sati daleko od obale, prošavši tudjom zemljom i 
ratničkim narodom, nemajući druge zaštite do svoje 
čvrste volje, svoga hrabroga srca i dobroga mača. 
Njegova neobična spodoba i tajnovito poslanstvo 
tudjinca svemoćnomu Montezumi od jednoga još 
mnogo moćnijega vladara s druge strane mora, sve 
je to u očima urodjenika obavilo šačicu Španjolaca 
nadzemaljskom aureolom. I to čudjenje bilo je nji- 
hova najsigurnija zaštita protiv tisućstruko nadmoć- 
nijega neprijatelja u indijanskim čoporima. 


£2. Kralj Azteka. 

D ne 8. studenoga 1519. ušli su Španjolci u Mehiko. 

Da li u »dobri čas«, kako je indijanski knez pri- 
jazno zaželio — to je bilo pitanje, koje je i kneza 
i Corteza najviše zanimalo. 

Glavni nasip, koji je vodio u grad, bio je širok 
osam koračaja, ali još uvijek i suviše uzan za 
mnoštvo ljudstva, koje je htjelo skupa sa strancima 
ući u grad, ili koje je, da ga pozdravi, počelo dolaziti 
sa svih strana. Sve kule i hramovi prestolnice bili 
su krcati znalične svjetine, a cijelo jezero preplavili 
su čamci, prepuni znaličnika, »Pa tko bi se tomu i 

čudio«, piše jedan od pismenih Cortezovih prati- 
laca, Bernal Diaz — »budući da oni još nikada nisu 
vidjeli ljude našega kova, kao ni naših konja. Svaki 
čas smo morali prelaziti preko mostova, a pred 
nama se u svoj* svojoj veličajnosti prostirao veliki 
grad Mehiko. A mi, prolazeći kroz nepregledno 
mnoštvo ljudi, bili smo tek šačica od trista i pedeset 
ljudi, kojima se po glavi neprestano motale opo- 
mene stanovnika iz Tlascala i ostalih gradova, kao 
i opreznosti, što su nam preporučili, da zaštitimo 
svoje živote od Mehikanaca. Prosudjujući naš polo- 
žaj, slobodno se može svijet pitati: da li je ikada 
bilo ljudi, koji su poduzeli ovako smiono djelo?« 

Sa sjajnom pratnjom od dvjesta uglednih Ka- 
zika izašao je Montezuma glavom pred svoje goste 
kroz glavnu ulicu grada, pa su za čas stajali jedan 
pred drugim, okom u oko. Pod baldahin, ukrašen 
zelenim perima, zlatom, srebrom i dragim kame- 
njem, unijeli su najveći dostojanstvenici države 
Montezumu i posadili ga na prestolje od suhoga 
zlata. Kad se približio Cortez, sašao je on s pre- 
stolja i po razastrtom sagu korakom pošao prema 
gostu. 

Knezovi kraljevske pratnje, tako je izvijestio 
Cortez caru Karlu V,, svi su išli bosonogi, iako su 
bili odjeveni jednoličnom dvorskom nošnjom. Bili 
su poredani u dva reda, s desne i lijeve strane ulice. 
Ulica je bila veoma široka, lijepa i ravna, tako da 
se mogla pregledati s jednoga kraja na drugi, a du- 
žina joj je iznosila tri četvrt sata hoda, S obadvije 
strane dizale su se lijepe i velike zgrade, djelomice 
za stanovanje, djelomice hramovi. 

Montezuma je išao sredinom ulice sa dvojicom 
pratilaca i to jedan s lijeve, a drugi s desne strane; 
svaki ga je podupirao jednom rukom. Sva trojica 
su bili stasiti i slikovito odjeveni, jedino je Monle- 
zuma imao polučizme, optočene draguljima i zlatne 
poplate, dok su njegovi pobočnici hodili bosi kao i 
svi drugi. Na glavi je knez imao struk zelenih pera, 

budući da je zelena bila kraljevska boja. Nitko iz 
gomile nije smio na njega gledati, nego su svi mo- 
rali oboriti pogled. 

Kad je Cortez spazio kralja, sjahao je s konja 
i pošao prema njemu; zatim je uzeo gjerdan od bi- 
sera i staklenih dijamanata i objesio mu ga o vrat. 
No kad ga je htio zagrliti, spriječila ga je u tomu 
kraljeva pratnja, budući da se vladarova osoba sma- 
trala svetinjom. Nato je indijanski knez izvršio 
običajne pozdravne ceremonije; on i njegovi prati- 
oci dotakli su se rukom zemlje i poljubili je. a pošto 
je kralj sa Cortezom izmijenio nekoliko riječi, pri- 
stupili su Cortezu svi ostali poglavice, koji su stajali 
poredani s obje strane, i to jedan za drugim, u naj- 
većemu redu, da mu i oni, prema običaju zemlje, 
zažele dobrodošlicu. 

Zatim je čitava povorka krenula u grad. Mon- 
tezuma je zapovjedio jednomu svome pratiocu, koji 
mu je bio brat, da ostane uz Corteza i da ga vodi 
za ruku. On sam pošao je s drugim pratiocem ne- 
koliko koračaja napred. Za čas je prišao jedan sluga 
s kotaricom, iz koje je Montezuma izvadio dva 
gjerdana od morskih raka, koje je opet on stavio 
Cortezu oko vrata. Taj ukras je bio sastavljen od 
crvenih školjčica, koje su kod Mehikanaca u oso- 
bitoj cijeni, a sa svakoga gjerdana visjelo je po osam 
zlatnih raka, svaki od njih do petnaest centimetara 
velik. 

Nato je kralj produžio svoj put niz ulicu, dok 
povorka nije stigla do velike i prekrasne palače, u 
kojoj je prije stolovao Montezumin otac, a sada bila 
udešena za odsjedanje stranih gostiju. Sobe su bile 
ukrašene šarenim zastorima od pamučne tkanine, 
a podovi pokriveni sagovima od rogoza. Došavši 
onamo, primio je Montezuma svoga gosta za ruku i 
odveo ga u jednu dvoranu, rekao mu da sjedne na 
neko poviše mjesto, koje je bilo krasno uredjeno za 
samoga kralja; zamolio ga, da ovdje malo počeka i 
otišao iz dvorane. 

Za kratko vrijeme vratio se s mnoštvom drago- 
cjenosti od zlata i srebra, dragocjenom perjanicom, 
sa šest tisuća komada pamučne tkanine, koja je na 
razne načine umjetno tkana, kao i golemom količi- 
nom živežnih namirnica. Sve je to poklonio Cortezu 
i najzad zamolio svoga gosta, da raspolaže s njim i 
njegovom zemljom, budući da sada više ne sumnja, 
da je Cortez, nitko drugi nego Bog Svijetla, za koga 
su toliki proroci govorili, da će se jednoć vratiti. 
Taj Bog Svijetla bio je svećenik i reformator Tol- 
teka, koje su nekada sebi podčinili Azteki. Budući 
da je on suzbijao žrtvovanje ljudi u Azteka, pro- 
tjerali su ga iz zemlje, pa kako priča veli on je na 
čarobnom brodu, načinjenom od zmijske kože, oti- 
šao preko mora na Istok, ali je svečano izjavio, da 
će se opet jednom povratiti i preuzeti svoju državu. 
Vjerovanje u povratak toga Mesije bilo je živo u 
prostom puku, pa su sada svi znaci govorili za to, 
da je Cortez taj toliko žudjeni spasitelj, jer su oni 
i onoga boga zamišljali sa isto tako svijetlom bojom 
kože, istoga visokog uzrasta i valovite brade. 

Kad su došli Španjolci moglo je Montezumi 
biti oko četrdeset godina. Bio je lijepoga, vitkoga 
stasa i otmene pojave. Boja kože bila je u njega 
svjetlija, nego u ostalih Indijanaca, kosa mu je bila 
kratko podrezana, te se samo oko uha spuštala u 
gustim pramenovima. Dugoljasto lice obraslo je 
rijetkom crnom bradom. Bio je živahan i prijazan 
čovjek, a njegove »oči izvrsnoga izgleda«, pripovi- 
jeda Bernal Diaz — »odavale su već prema potrebi 
ljubav i ozbiljnost«. 

Cortez je pred svoj stan, koji je zbog debelih 
zidina i tornjeva unaokolo, bio kao stvoren za tvr- 
djavu, postavio straže, a na ulaze smjestio topove. 
Sutradan je sa četvoricom svojih glavnih ljudi uz- 
vratio kralju posjet. 

Kraljevska palača bila je od klesanoga mra- 
mora, stijene soba obložene pločama od mramora, 
jaspisa i porfira. koje su bile tako glatko izbrušene, 

da se u njima moglo ogledati. Pod sobe bio je po- 
kriven dragocjenim sagovima od perja s utkanim 
pticama i cvijećem, a u predvorjima su žuborili 
vodoskoci, Montezuma je imao sijaset takovih pa- 
lača s visećim vrtovima ponad jezera i kanala. 

Jedna od tih palača bila je preudešena u zoo- 
logijski vrt, a broma služinčad nije imala drugoga 
posla, nego da se brine oko uzgoja onih raznoličnih i 
rijetkih životinja. Neka druga palača služila je kao 
muzej, kakav si je teško ikoji tiranin staroga svijeta 
mogao zamisliti i urediti. Tamo su se nalazili u dvo- 
rištu i kavezima poput divljih zvijeri sve same 
ljudske nakaze, divovi i patuljci, guravci i svi, koji 
su imali kakovu osobitu, rijetku manu. Ovamo je 
kralj Montezuma često zalazio sa svojom pratnjom, 
da se zabavlja s tim dvorskim ludjacima. 

U drugoj jednoj palači nalazili su se najdra- 
gocjeniji predmeti. Od svega, što je samo bilo u 
njegovoj zemlji, od životinja i voća, koliba i posudja, 
od sunca mjeseca i zvijezda, sve je to kralj običa- 
vao dati lijevati od čistoga zlata, a na velikim pru- 
gastim listovima aloje morali su dvorski slikari ovje- 
kovječiti svaki važniji dogadjaj, kao primjerice, 
dolazak Španjolaca s njihovim nikada nevidjenim 
koniima i brodovima, sve je to bilo izradjeno bojom. 
Kralj je dao pače izraditi i zemljovidne karte, koje 
su Cortezu iskazale divnu uslugu u kasnijim ratnim 
pohodima. 

Na Montezuminom dvoru vladao je veoma 
strog ceremonijal. Stalno su ga okruživali i poslu- 
živali tri stotine mladića iz najuglednijih indijanskih 
porodica. Usto ga se nitko nije smio dotaknuti ili 
ma samo i pogledati. Meštar ceremonija nosio je 
uvijek pred njim tri tanka visoka štapića, pred 
kojima su se svi morali duboko pokloniti, da nijedan 
profani pogled ne oskvrne svetu osobu kraljevu. 
On se redovno četiri puta na dan presvlačio, uvijek 
u druge haljine; jeo je sasvim sam u jednoj prekra- 
snoj dvorani. Svaki put se uzimalo drugo posudje, 

•jedno se moglo samo jedanput upotrebiti, Svoje 
najviše dostojanstvenike odlikovao je naročito time, 
da im je gdjekada dao nešto od svoga kraljevskoga 
objeda. Poslije jela dobivao je svaki dan nov pra- 
onik i novi dragocjeni ručnik. 

Iako je kraljevsko dostojanstvo bilo vezano o 
jednu porodicu, ipak nije prelazilo izravno od oca 
na sina, nego su uvijek najviši dostojanstvenici iza- 
birali novoga kralja. Prije Montezume vladao je 
njegov otac, poslije Montezume njegov brat, zatim 
sinovac, s kojim je dinastija ugasnula, premda još i 
danas ima odvjetaka te kraljevske porodice u Me- 
hiku, koji žive kao španjolski grandi, 

Montezumino carstvo protezalo se na dvije 
stotine sati daleko uokrug. Polja su na milje daleko 
bila zasijana kukuruzom, najvažnijom žitaricom u 
zemlji; pored toga su bile biljke duhana, banana i 
kakao, Azteki su pušili duhan, savijen u obliku ci- 
gara, a od zrna kakao, kao i od soka šećerne trstike 

— koju su tkodjer uzgajali — priredjivali su piće 

— pogodite kakovo? — naravno čokoladu! Čoko- 
lada je aztečka riječ, koja se udomila u svim kultur- 
nim jezicima, pa zato svaki put kad vas gdjegod 
počaste čokoladom, sjetite se na taj kulturni indi- 
janski narod Cortezov. 

Osim toga se ondje naveliko uzgajao pamuk 
i jedna vrsta aloje, od kojih se — t, j, od vlakana- 
stih listova njenih — priredjivao papir, a od soka 
pravilo vino, koje se još i danas u Mehiku pije pod 
imenom pulque-vino, U većini rijeka hvatali su 
zlato, pa su stanovnici pojedinih pokrajina jedan dio 
tih produkata davali u ime poreza za uzdržavanje 
•kralja i njegova dvora u prestolnici. 

Glavni grad Mehiko ležao je izmedju dva je- 
zera, jednoga slanoga, a drugoga slatkoga, kojih su 
krajevi spojeni širokim kanalom, tako da je grad 
bio opasan, kao vodenim prstenom. Sa tri razne 
strane vodili su u grad široki nasipi koji su, osim 
toga, uzduž i popreko prosječeni vodenim kanalima. 

Golemi mostovi, koji su se u slučaju rata mogli brzo 
odstraniti, spajali su pojedine dijelove grada, koji 
su svaki za sebe sačinjavali zatvorene, nepristu- 
pačne otočne tvrdjave. Broj četverouglastih kuća, 
koje su sa svojim ravnim krovovima nalikovale na 
velike kocke s .kulama, bilo je po Cortezovu sudu 
60.000, a stanovnika 300.000, a budući da je zemlja, 
kako su se Španjolci mogli uvjeriti na svome putu 
od obale donde, bila veoma napučena, činilo se 
Cortezu i njegovoj pratnji u tvrdjavi, da su kao 
šačica brodolomaca na malenom ostrvu velikoga 
svjetskoga mora. 


23, Žrtvovanje ljudi u Mehiku. 

O dmah, čim je Cortez uzvratio posjet kralju, sa- 
općio mu je po tumaču, da je od svoga kraljev- 
skoga gospodara primio nalog, da Montezumu obrati 
na kršćanstvo. No koliko je god puta Španjolac za- 
počinjao, da mu objašnjava temeljne istine kršćan- 
stva, kralj mu se redovno izmicao, uvjeravajući ga, 
da je spreman svome španjolskom vrhovnom zapo- 
vjedniku platiti zahtijevani tribut, 

Montezuma je prije sam obnašao čast vrhov- 
noga svećenika, pa da sada odjednoć odustane od 
krvavih misterija svoga naroda i predje na blagu 
vjeru* to bi bio korak, za koji ga Cortez uza svu 
svoju rječitost i nastojanje nije mogao pridobiti. 

Koliko god su se Španjolci u Tlascalu i Cholulu 
čudili mnoštvu velikih hramova i tornjeva, bili su 
tek u prestolnici Mehika iznenadjeni iznad svakog 
očekivanja. Ondje su se jedva mogla pobrojati sve- 
tilišta, budući da je gotovo svaka odličnija porodica 
imala svoj vlastiti hram za kućne bogove, kao i 
svoje vlastite grobnice u tornjevima. No sve ih je 
nadvisivalo golemo svetište Boga Rata. 

Taj jc hram bio usred grada iza jednoga viso- 
koga, veoma učvršćenoga zida, pa je sa svojih četr- 
deset tornjeva izgledao kao kakva strahovita tvr- 
djava. Najviši toranj nalazio se usred velikoga trga, 
gdje su se slavile vjerske igre. Oko toga dobro po- 
pločenoga, trga nizala su se brojna krasna zdanja, 
u kojima su, pored brojnih kapelica za pojedina 
božanstva, bili i stanovi svećenika, kao i mnogi 
grobovi. Taj je toranj imao do vrška sto i^ sedam 
stuba, a na vršku bio plosnat krov sa dvije dvo- 
rane. U tim dvoranama bili su kipovi glavnih bo- 
gova, u nadčovječnoj veličini, svi od neke tvari, o 
sastavu koje je Cortez u svojim izvještajima španjol- 
skome kralju dao grozovito objašnjenje. Od jedne 
mase sjemenja i povrća načinili su svećenici neko 
tijesto, koje su namočili vrućom krvi iz srca zakla- 
nih ljudskih žrtava. Gore na najvišem dijelu tornja, 
na velikoj ploči od jaspisa ovim su žrtvama, pošto 
su ih najprije prisilili da plešu pred kipovima bo- 
gova, istrgnuli srce iz živoga tijela i onda krv po- 
miješali sa tijestom, koje su mijesili sve dotle, dok 
se nije nagomilalo toliko toga tijesta, da se mogao 
načiniti onako velik kip. Kad je kip božanstva bio 
dovršen tada mu se prinijela nova žrtva od drhta- 
vog ljudskog srca, pa se običavala ljudskom krvi 
mazati lica bogova, kad su bili blagdani ili ako su 
svećenici imali kakovu naročitu naklonost spram 

svojih bogova. , A . i - 

Najviši i ujedno najkrvožedniji bog Azteka, 
kojemu su prinošene te užasne žrtve, zvao se Huizi- 
lopohtli; on je bio božanstvom proglašeni prvi vodja 
Azteka koji ih je, po prilici početkom četrnaestoga 
stoljeća doveo na visoravan Anahuac, odakle su 
protjerali prijašnje stanovnike Tolteke i nadvla- 
davši brojna susjedna plemena, osnovali golemo 
carstvo kojim je zavladao Montezuma. 

Za tu groznu službu bogovima trebali su Me- 
hikanci svake godine 20.000 ljudi, koje su susjedna 
plemena davala u ime tributa, ili su ih ulovili u 



ratovima ili razbojničkim pothvatima. Lubanje za- 
klanih žrtava slagale su se u piramide, pa neki Cor- 
tezovi pratioci tvrde, da su samo na jednom jedinom 
takovom sabiralištu lubanja nabrojali 136.000 ljud- 
skih glava! 

Te strahovite religiozne potrebe učinile su na- 
rod Azteka strašilom za sve susjedne narode, pa 
je zacijelo poradi toga ličnost hrabroga Španjolca, 
koji se je bez straha zaputio u tu lavsku špilju, svim 
tim ugnjetavanim narodima izgledala poput Boga 
Svjetlosti, koji je došao po nalogu svoga, još mnogo 
moćnijega vladara, da ih oslobodi od krvave vla- 
davine Montezume i njegovih Azteka, Ako je i 
sam Montezuma u Cortezu gledao toliko žudjenoga 
Boga Svjetlosti, radio je sasvim isto kao nekada 
kralj Irud, koji je varkom htio da se dokopa no- 
voga kralja Judejskoga, Mesije, da ga uzmogne 
ubiti. O tomu se je Cortez morao ubrzo uvjeriti. 


24« Montezumino zatočenje i smrt. 

N nekoliko dana poslije posjeta kod Montezume 
primio je Cortez vijesti s obale, da je ondje na 
njegovu naseobinu izveden napadaj, da su dva 
Španjolca usmrćena, a njihov zapovjednik na smrt 
ranjen. Radilo se o izdaji, pa Cortez nije ni na čas 
sumnjao, da taj napad nije izvršen bez kraljeva 
znanja. Zato je tražio od njega ne samo da se kazne 
zločinci, nego je odlučio uhvatiti kraljevu osobu, 
kako bi u svojim rukama imao najodličnijega taoca 
za sigurnost svoje osobe. 

Montezuma je najprije ponudio za taoce svoga 
sina i svoje kćeri, no pošto se Cortez nije time 
zadovoljio, nego mu se zaprijetio silom, pošao je 
kralj u španjolsko zatočeništvo, a kad je narod po- 
kazao znakove, da želi osloboditi kralja, kralj je 

sam umirio narod uvjeravajući ga, da se drago- 
voljno ponudio za taoca svome gostu. 

Španjolci su, uostalom, postupali sa zatoče- 
nikom tako, da su mu iskazivali svaku čast, pa i® 
provodio dvorski život kao u svojoj palači. »Moj 
postupak s njime«, pripovijeda Cortez »bio je 
takav* da je kralj bio nadasve zadovoljan sa mnom, 
te sam se usudio podražiti ga slobodom, pače sam 
ga molio, da se opet vrati u svoj vlastiti^ stan. No 
on nije htio da ide, pošto je odlučio postati vazalom 
Njegovoga Veličanstva, pa želi o tomu uvjeriti i 

svoje podanike«. , 

No Cortezova sumnja na Montezumu bila je 
ipak potpuno opravdana. Kad je buntovnički vodja 
Kazika, koji je napao španjolsku naseobinu, po kra- 
ljevom poslaniku doveden u Mehiko, te je Cortez 
njega i njegova sina, kao i još petnaestoricu njegovih 
glavnih ljudi, osudio na smrt na lomači, priznali su 
on i njegovi drugovi, kad su stajali na lomači, da 
su sve radili po kraljevom nalogu. Poradi toga je 
Cortez dao podmukloga Montezumu, kao začetnika 
izdaje, okovati u verige, dakle najveće poniženje, 
što ga je mogao učiniti kralju pred njegovim naro- 
dom. Kad mu je kasnije poklonio slobodu, nije se 
Montezuma više usudio izaći ispod zaštite Španjo- 
laca i tako je ostao u odredjenoj mu palači. 

Kad je kasnije kraljev sinovac, koji je bio knez 
u jednome velikom susjednom gradu od 150.000 sta- 
novnika, htio da učini kraj nedostojnome postupku 
prema domaćem vladaru, uapšeni su zavjerenici po 
nalogu samoga Montezume, koji je pred prvim od- 
ličnicima svoga naroda u svečanom govoru veličao 
španjolskoga vladara. U javnoj skupštini izjavio je 
svojim podanicima da se ispunilo staro proročan- 
stvo o povratku Boga Svjetlosti, pa zato neka cijeli 
narod odsad služi generalu velikoga kralja Karla i 
neka mu daje zatraženi tribut. 

Azteki su poslušali kraljevu zapovijed, pa su 
Španjolci mjesecima nesmetano krstarili zemljom, 

osnivajući kolonije i ubiruči poreze za kralja Karla 
u obliku zlata i dragocjenosti. U tajnosti se pak 
širila pobuna u zemlji, čekajući samo povoljan čas, 
da izbije sa svom snagom, pošto je Cortez oskvrnuo 
ne samo posvećenu osobu kraljevu, nego je kao 
dobar kršćanin poduzeo oštre mjere protiv žrtvo- 
vala ljudi -u Azteka. I taj čas, koji su Indijanci 
željno očekivali, bio je blizu. 

Povrijedjeni ponos i želja za osvetom u srcu 
državnoga namjesnika Velasqueza nije mirovala, 
pa je već bila na putu jedna ekspedicija, koja je 
trebala uapsiti i kazniti odmetnika. Velasquez je 
opremio osamnaest brodova sa osamdeset konja, 
osam stotina ljudi i sedamnaest topova, dakle sa 
znatno većom bojnom snagom nego ju je Cortez 
ikada imao. I najedared se opunomoćenik namjesni- 
kov, kapetan Panfilo Narvaez, iskrcao na obali 
blizu Vera Cruza. 

Pored opasnoga položaja, o kojemu je Cortez 
bio svijestan, ta je vijest djelovala na njega i nje- 
gove ljude poput groma iz vedroga neba. Najprije 
je pokušao, da se mirno nagodi s protivnikom. No 
Narvaez je poslane glasnike uapsio, ispitao ih o po- 
ložaju, u kom se nalazi Cortez, te pozvao njegove 
podčinjene zapovjednike, i Indijance-saveznike, da 
predju k njemu, budući da je on, Narvaez, jedini po 
španjolskom kralju imenovani general i guverner. 

Nenadani dolazak toga pretendenta ne samo 
da je Cortezu prijetio, da će mu uništiti sav njegov 
mukotrpni rad i sve plodove, nego je ozbiljno ugro- 
žavao i one, mirnim putem stečene zemlje za špa- 
njolsku krunu. Ako se ti novi došljaci još slože 
s buntovnim Aztecima, onda je Cortez propao. 

Tu \e mogla pomoći samo brza odluka. Zapo- 
vjednik Vera Cruza nije se dao smesti dolaskom 
Narvaeza, nego je njegove poslanike okovao i po- 
slao Cortezu. Pošto ih je Cortez ljubezno primio, 
oni su brzo postali njegovi ljudi, pa su ga izvijestili, 
da su mu i Narvaezovi vojnici skloni. Tu se nije 

smjelo gubiti vremena, Cortez ostavi kralja Mon- 
tezumu i u stanu nagomilano blago pod nadzorom 
svojih sto i pedeset ljudi u Mehiku, a sa ostatkom 
svojih ljudi, u svemu dvjesta i šezdeset Španjolaca 
i dvije tisuće Indijanaca, pošao u susret Narvaezu, 
Iznenada je, u noći, na njega navalio i zarobio ga, 
»Kad smo provalili«, pripovijeda Bernal Diaz 
»bilo je tamno kao u rogu i padala je jaka kiša, pa 
se tek kasnije razvedrilo i mjesec zasjao; no baš je 
ta tama dolazila nama u prilog, budući da su za 
mrke noći letjele množine krijesnica, koje^ su Nar- 
vaezovi ljudi smatrali luntama za pripravljivanje 
musketa, pa su zbog toga mislili, da je u nas van- 
redno velik broj pušaka i drugog vatrenog oružja«. 

Uhvaćenoga kapetana i njegove prijatelje po- 
slao je Cortez pod jakom pratnjom u Vera Cruz; 
svi ostali vojnici naprosto su prešli k njemu bez 
ikakovoga otpora, tako da je Cortez, osim dvojice 
svojih ljudi,, koji su pali, raspolagao s vojskom, koja 
se povećala za osam stotina ljudi i osamdeset konja, 
Indijanci su stigli tek drugoga jutra; Cortez nije htio 
da ih pusti u boj, da ne vide poraz bijelaca i da. tako 
ne probudi u njima sumnje o svojoj nesavladivosti, 
Nimbus, koji je u očima Indijanaca obavijao bijelce, 
kao neka nadzemaljska bića, već je i tako počeo 
pomalo iščezavati. 

No jedva je Cortez sretno dovršio boj, kad iz 
Mehika stiže još nepovoljnija vijest. Zapovjednik 
tamošnje posade lakomislenom je strogošću prjg°~ 
dom indijanske svečanosti žrtvovanja dao poubijati 
šest stotina mladih otmenih Azteka, budući da su 
kovali urotu, da oslobode Montezumu. S tim je bio 
kraj indijanskoj strpljivosti: čitav se grad pobunio, 
pa su Indijanci opkolili malenu šačicu Španjolaca, 
koji se bez vanjske pomoći ne bi mogli dugo držati. 

Cortez se žurno vratio u Mehiko. Taj, inače 
tako živahni grad, izgledao je kao da je izumro, pa 
tek što je Cortez nekako razmjestio i ukonačio 

svoju vojsku u okolišnim palačama i svoj tabor 
utvrdio, započeo se boj. 

Uz zaglušnu ratničku kriku poduzele su ne- 
pregledne mase Indijanaca navalu na španjolsku 
tvrdjavu, pa da Cortez nije imao topove, njega bi 
i njegovu četu smlavila očajna navala i srdžba indi- 
janske nadmoći. Grudobrani i kućni zidovi stršili su 
strelicama i nabacanim kamenjem, a dvorišta pa- 
lača bila su prekrivena gomilama kamenja. Azteki 
su bili dobri vojnici, koji nisu jurili u bitku bez reda 
i discipline. Njihova je vojska bila gotovo evropski 
podijeljena u satnije i bataljune, a bilo je i raznih 
stupnjeva časti. Prosti vojnici zaštićavali su se pro- 
tiv lakših hitaca oklopima od pamuka; odličniji su 
nosili srebrne ili zlatne prsne oklope, a na glavi 
imali drvene, perima ukrašene kacige. Pored luka 
i strelice imali su mačeve, kijače i koplja, a inače 
su bili veliki i čvrsto gradjeni ljudi, s kojima se 
Evropljani ne bi mogli mjeriti, da nisu imali pušaka 
i topova. 

Sutradan Cortez provali sa svojim strahovitim 
konjanicima, no crvenosmedji ljudski zid, koji je 
opkolio njegovu tvrdjavu, kao da je sve više rastao, 
iako su Indijanci u redovima bili obarani od pušča- 
niih i topovskih metaka; topnici nisu uopće trebali 
gadjati i nego su naprosto uperili topovska zjala i 
sipali vatru u gomile navalnika. Prezirući smrt, na- 
tiskivale su se nove gomile neprijatelja, a sa kućnih 
krovova osula se kiša teškoga kamenja na bijelce. 
Ništa nije koristilo, što je Cortez dao spaliti naj- 
bliže kuće, jer je drugih još previše bilo a vatra se 
nije mogla dalje širiti, pošto su je brzo ugasili, jer su 
imali dosta vode u susjednim jarugama. 

Još su uvijek imali Španjolci u svojoj vlasti 
kralja Montezumu, pa pošto on nije učestvovao u 
gradskoj pobuni, oni su i dalje postupali s njim pri- 
jazno. No kada je Cortez uvidio, da će usred nepri- 
jatelja morati jadno svršiti zajedno sa svojom po- 
sadom, ne bude li imao živežnih namirnica i vode 

za niče nije mu preostalo ništa drugo, nego uzmak, 
pa je Montezuma trebao da stupi u 
Izveli su ga na krov jedne kuće, da od svojih v 
tih podanika isposluje slobodan odlazak Španiolaca 
P Kralj je medjutim izgubio sav svoj ugled pred 

narodom poradi nedostojnoga robovanja kod bije- 
laca tako da su mu već izabrali brata nasljednikom. 
Pa kad je sada kao svrgnuti kralj, u potpunom sjaju 
svoje predjašnje časti, počeo ljudima govoriti o pri- 
ateljstvu Španjolaca i o njihovom naumi, enom 
odlasku, počeli su ga grditi zbog kukavnosti i 
umjesto odgovora stadoše bacati na njega kamenje 
i strelice, tako da se srušio teško ranjen. 

Kad se Montezuma osvijestio i kad mu je bilo 
jasno poniženje, što ga je doživio od svoga rodje- 
noga naroda, razderao je povoje sa svoje rane t 

dana kasnije bio je mrtav, , 

To je bilo 30. lipnja 1520. Cortez ie poštovao 
kralja Azteka, koji je pao zbog njega. Po zaroblje- 
nim Indijancima poslao im je kraljevo mrtvo tijelo, 
da ga pokopaju prema njegovome dostojanstvu,^ sto 
je i učinjeno Iza smrti Montezumine nije bilo ničega 
više što bi Indijance sklonulo da poštede neprija- 
telja, pa su se zakleli, da ne će prije položiti oružje, 
dok ne padne i posljednji Španjolac. 


25. „Tužna noć.“ 

D va dana poslije Montezumine smrti bio je Cor- 
tez spreman za odlazak. Nestašica hrane i v o e 
dosegla je već najviši stepen, a u neprestanim bor- 
bama za obranu tabora bile su španjolske ćete go- 
tovo uništene. Jednoga dana bilo ih je osamdeset 
ranjenih. Bili su već izbrojeni sati, kad ce se po- 
sljednja šačica bojovnika morat predati ili se za. 
jedno sa ranjenicima dati posmicati od Indijanaca 
Od raspaljenih i krvožednih divljaka nije se mogla 

očekivati nikakova milost. Oni su već izveli juriš 
na jedan dio španjolskih opkopa i osvojili kapelicu, 
koju su Španjolci uredili u nekadašnjem poganskom 
hramu, te su sa plosnatoga krova toga hrama go- 
spodovali čitavim taborom bacajući odande strelice, 
koje su izvrsno gadjale. Ponude za mir i predloge 
za uzmak odbili su podrugljivim gestom; izjavili su, 
da doduše vide, koliki će od njih morat umrijeti, ali 
su čvrsto odlučili da podju svi zajedno u smrt, ako 
samo mogu da tako unište sve omražene Španjolce. 
Neka se Cortez samo osvrne, pa će vidjeti, kako su 
sve ulice, svi trgovi i krovovi još uvijek krcati svje- 
tine! Sve da i 25.000 palih Indijanaca otpadne na 
svakog pojedinog usmrćenog Španjolca, Španjolci će 
ipak prije svršiti! 

Iako su dosad Španjolci pod svojim junačkim 
vodjom pokazali čuda od hrabrosti, uzmak iz Me- 
hika ipak je jedno od najslavnijih, ali i najstrašnijih 
ratnih djela, što ih povijest uopće pozna. Samo je 
bio jedan izlazak iz grada, pošto su Indijanci razo- 
rili sve nasipe, koji vode na kopno osim jednoga, a 
ovaj je bio prosječen brojnim kanalima, preko kojih 
sada nije bilo mostova, jer su ih neprijatelji raski- 
dali. Cortez nije imao nikakovih prevoznih sred- 
stava, dok su jezerom plovili bezbrojni redovi brzih 
indijanskih čamaca. 

Pošto je Cortez za cara Karla odredjeno zlato 
iz blaga Montezumina dao u pohranu najvjernijim 
Indijancima, smio si je svaki vojnik uzeti od toga 
blaga toliko, koliko je mislio da može sa sobom no- 
sit', pa je mnogi od njih morao tu gramzljivost 
kasnije platiti životom, jer se unatoč zapovjedniko- 
vim opomenama preopteretio, tako da se nije mo- 
gao valjano braniti. 

Tako su Španjolci u noći 1, srpnja 1520, osta- 
vili svoju tvrdjavu u nutrašnjosti Mehika, svi do 
jednoga čvrsto odlučivši istrči se iz toga indijan- 
skoga sklopa i po što po to dokopati se slobodne 

zemlje. Cortez je prije toga dao istesati prenosive 
mostove, koji su mu dobro poslužili prigodom pre- 
laza na prvome kanalu. Pošto je kiša lijevala kao iz 
kabla, konji su se oklizavali i omicali na svježe 
ostruganim balvanima, a osim toga su se od ratnoga 
urlanja neprijateljskoga, koji su bili zaposjeli nasip, 
konji poplašili, pa su jurnuli medju redove samih 
Španjolaca ili se stropoštali u vodu. Najzad se i 
most izvrnuo i svi popadali u kanal, koji je za cas 
bio pretrpan tjelesima konja i ljudi, pošto su nestr- 
pljivi stražnji redovi neprestano potiskivali napred, 
ne znajući, zbog kiše i tame, što se dogadja na 

čelu voda. T ,. 

U divljem pobjedničkom slavlju jurili su Indi- 
janci na svojim čamcima s obje strane, pa je u 
uskome vodenom rukavcu nastala očajna borba, 
tako da se zbog dubokoga mraka i guste kiše nije 
razaznavao prijatelj od neprijatelja. Ukliješteni me- 
dju vodom i talasima neprijateljskih četa, potiski- 
vali su bezglavi Španjolci napred gazeći preko ži- 
voga mosta od ljudi u kanalu, da opet nagaze na 
nove vodene zapreke, koje su isto tako bile pre- 
natrpane ljudskim tjelesima, dok su Indijanci sa 
svojim čamcima tražili nove žrtve. Svi su Španjolci 
mislili samo, kako će spasiti život, pa tko nije pao 
pod udarcima indijanskih kijača i kamenja, koga 
nisu pregazili rodjeni drugovi ili se utopio u krvlju 
obojenim valovima, toga su, kad se vec plivajući 
dokopao kopna, dočekali neprijatelji, zarobili ga_ i 
sa sobom odveli kao dobro došlu žrtvu za svoje 
bogove, koji su već dugo žedjali za svježom krvi 
ljudskih srdaca. No Cortezu je usprkos svemu tomu 
pošlo za rukom, da sa pet konjanika i sto pješaka 
prepliva kanale i spasi se na čvrstom kopnu. 

Kad su napokon prešli sve kanale, sabrao je 
Cortez sve preostale svoje ljude i smjestio ih u prvi 
red. »A ja sam«, tako veli u svome izvještaju 
»sa tri-četiri konjanika i oko dvadeset pješaka, 
koji su imali još toliko srčanosti, da ostanu uz 

mene, bio kao zalaznica. Uz neprestanu borbu 
s Indijancima, probili smo se do grada Tlacuba, koji 
je bio s druge strane nasipa. Sam Bog znade, kolike 
sam imao podnijeti muke i svladati opasnosti. Svaki 
put, kad sam naišao na neprijatelja, posule su me 
strijele i kamenje. Budući da nam je s obje strane 
bila voda, ranjavali su nas, jer su oni sami bili u si- 
gurnosti i bež straha. Oni, koji su izašli na kopno, 
brzo su opet poskakali u vodu, čim smo se mi po- 
javili, tako da nisu pretrpjeli veće štete. Oštro smo 
se borili sa predstražama kao i na krilima; no naj- 
žešće je bilo u zaledju, gdje je protiv nas izašlo 
cijelo stanovništvo grada. 

»Stigavši u grad Tlacubu, zatekao sam sav svoj 
narod, šćućuren na H jednom mjestu. Nitko nije 
znao, što bi. Zapovjedio sam im, da što brže krenu 
na otvoreno polje, dok se još ne sakupe Indijanci i 
ne zaposjednu kuće, jer bi nam sa krovova mogli 
nanijeti veliku štetu. Ljudi na prednjem krilu nisu 
znali, kuda bi. Zato sam od njih učinio zalaznice, a 
sam podjoh napred, dok ih nisam sve izveo iz 
grada. Na jednoj sam oranici stao i čekao ostale. 
Ondje sam se borio s Indijancima, dok nisu prošli 
svi moji ljudi i dok nisu pješaci zauzeli jedan bre- 
žuljak, na komu se nalazio toranj, što smo ga zapo- 
sjeli bez ikakovih gubitaka. Ja se nisam maknuo 
sa svoga mjesta, niti sam puštao protivnika napred, 
dok nije brežuljak bio zaposjednut. 

»Samo Bog znade, kakovu smo ovdje prepatili 
muku i napor. Od dvadeset i četiri konja, koji su 
nam još preostali, nije bilo ni jednoga, koji bi mo- 
gao trčati, kao ni konjanika, koji bi mogao dići 
ruku, a još manje pješaka, koji nije bio ranjen ili 
koji bi još bio sposoban za boj. Stigavši do tornja, 
odmah smo se utvrdili. Neprijatelj nas je blokirao i 
čitavu noć podsijedao, tako da nismo imali ni časa 
mira«. 

Ovaj strahoviti uzmak pod imenom »tužne 

noći«, krvavim je slovima zapisan na pločama po- 

vijesti, te je još i poznoj unučadi kasnijih doselje- 
nika dugo vremena ostao u užasnoj uspomeni. Ud 
1300 Španjolaca, te je noći ostalo 860 u rukama 
krvožednih Indijanaca, a svi, koji su Cortezu ostali 
vjerni, saveznički urodjenici i njegovi pratioci, me- 
dju kojima sin i dvije kćeri Montezumine, naprosto 
su smlavljeni. Sve zlato i dragocjenosti, pa i sami 
topovi, svega je toga nestalo netragoim Kod to- 
potla, pod jednim cedrovini stablom, održao je Cor- 
tez smotru nad ostatcima svoje ponosne vojske, 
koja je još prije nekoliko dana propisivala zakone 
moćnome kraljestvu Azteka. 

Iz Tlacube pošao je Cortez pod vodstvom 
jednoga vjernoga Tlascalanca prama sjeveru, te je 
7. srpnja stigao do dviju glasovitih piramida u llo- 
tihuacanu — »stanova bogova« — najstarijih gra- 
djevnih spomenika Mehika, koji su donekle jos i do 
danas sačuvani. Indijanci su im bili neprestano za 
petama i sutradan, kad se Cortez odmarao kod 
grada Otumbe, bio je i sam teško ranjen sa dva ba- 
čena kamena. No on nije klonuo, nego je kao i 
dotle ostao na čelu svoje jadne čete, koja otkako su 
otišli iz glavnoga grada, nije ni okusila druge 
hrane, do kuhanoga ili pečenoga kukuruza i to u 
najmanjim obrocima, ili trave i korenja, što su ga 
vojnici ponalazili na pećinama. 

Iza grada Otumbe bila se slegla indijanska 
vojska od 200.000 ljudi protiv izmorenih jadnika, 
opkolivši ih sa svih strana. Sada je sam Cortez po- 
čeo sumnjati u mogućnost spasa, ali je preziruci 
smrt i goneći napred sokolio svoje iznurene ljude 
ponosnim poklikom: »Danas još nije dan, kad re a 
da budemo pobijedjeni!« U času najveće nevolje, 
spasio je Španjolce od sigurne smrti smion pothvat 
jednoga od njihovih glavnih ljudi. .... , 

Vitez Juan Salamanca opazio je, dok je svuda 
unaokolo bjesnio boj, kako se usred vreve ponosno 
vijori neprijateljska zastava; brzo je sabrao oko 
sebe nekoliko konjanika i s njima probio neprna- 


teljske redove, obarajući i gazeći neprijatelja u 
snažnom naletu; oteo je barjaktaru zastavu i usmr- 
tio odbcnoga Kazika, koji je nosio stijeg. To juna- 
štvo zapanjilo je indijanske rulje, jer je pad vojsko- 
vodje bio znak za bijeg i tako se, dok bi dlanom 
udario, raspao živi oklop, koji je prijetio šačici 
Cortezovih ljudi i njemu samomu, da će ih zagušiti. 

Pošto su se nekoliko dana bez boja odmarali, 
konačno su stigli u pokrajinu Tlascala, gdje su ih 
indijanski saveznici u nepokolebljivoj vjernosti na 
granici dočekali i najspremnije ih primili. Ondje je 
odredjen odmor, pa su svi ranjenici, a osobito Cor- 
tez, čije se stanje jako pogoršalo, njegovani i lije- 
čeni, tako da je uz povraćenu snagu hrabra četa 
Corteza bila opet spremna za nova bojna djela. 


26 . Razorenje Mehika. 

C ortez je u svom drugom izvještaju na španjolsku 
vladu, javljajući o svom velikom porazu i o ne- 
sretnom uzmaku iz Mehika, dodao još jednu malo 
utješnu vijest: da je nasljednik i brat Montezumin 
svim svojim vazalima oprostio tribut pod uvjetom, 
ako se izjave pripravnima, da nastave neumoljiv 
rat protiv svih stranih upadača. Usprkos tomu smi- 
oni je Aleksandar Novoga Svijeta zaključio svoj 
list na cara Karla V. s izjavom, da je otkrivenim i 
donekle osvojenim zemljama dao ime »Nova Špa- 
nija Velikoga oceana«, i to poradi »velike sličnosti 
sa Španijom, kako u plodovitosti, tako i u veličini, 
pače i u hladnoći i mnogim drugim stvarima, koje se 
u obje zemlje mogu uporediti«. Njegova energija i 
poduzetnost nisu još bile iscrpene, pa nije ni na čas 
pomišljao, da tu zemlju zlata prepusti njezinim 
prastanovnicima. 

Samo da ga daleki car konačno potvrdi guver- 
nerom Nove Španije! Ali kod kuće u Madridu sjedili 

su ljudi od pera i sudili uzurpatoru i izdajniku, pa 
je već 11. aprila 1521, španjolski veliki kancelar 
Fonseca, osobiti prijatelj Cortezova neprijatelja, 
državnog namjesnika Velasqueza, potpisao uhid- 
benu zapovijed protiv osvajača Mehika, Ali Corte- 
zovi pristaše nisu dozvolili poslaniku španjolske 
krune ni da se iskrca, nego ga prisilili, da uz iz- 
vjesnu odštetu izruči bojnu opremu i oružje, pa ga 
iza toga poslaše Velasquezu na Kubu, Ovaj se ne- 
malo začudio neočekivanome gostu i njegovom 
izvještaju, jer je još nedavno svome glavnom pouz- 
daniku, Narvaezu, za koga je mislio, da je već 
odavna gospodar zemlje i da je ukrotio Corteza, 
poslao pomoćnu vojsku, I ove su čete nakon krat- 
kih pregovora prešle Cortezu, pa je tako i opet bila 
na okupu jedna prilična vojska, koja je imala da 
osveti pretrpljeni poraz i da nanovo osvoji glavni 
grad Mehiko, 

Cortez je ponajprije podupr’o svoje vjerne 
indijanske saveznike iz Tlascale i Cempoalle protiv 
vojske Azteka, osvojio nanovo zemlju izmedju Po- 
pocatepetla i Citlatepetla, te podložio ili se sprija- 
teljio sa svim okolišnim indijanskim knezovima. 
Iza toga je u Tlascali počeo graditi trinaest bro- 
dova, da uzmogne i na vodi biti takmac Mehikan- 
cima. Pojačavši svoju preostalu vojsku sa 130 ljudi 
od ekspedicije, koja se u to doba iskrcala u Mehi- 
kanskom zalivu, raspolagao je sada sa 40 konja- 
nika, 550 pješaka, 80 manjih i 8 velikih topova i sa 
100,000 Indijanaca, koji su se nadali, da će unište- 
njem Mehika, izvojštiti neovisnost, krenuo je na 
drugi dan Božića god. 1520. drugi put na razbojište 
»tužne noći«. 

Da mu čete ne postradaju prije reda od za- 
sjeda i iznenadnih napadaja, odabrao je najstrmiji 
i najnepristupačniji put prema visoravni Mehika, 
Oprezni neprijatelj ubrzo je i taj put uredio za 
obranu. Preko puta su povaljali golema stabla od 
jela i cipresa, a u zemlju pozabijali šiljate kolce. 


Cortez je napredovao uz najveće teškoće, »Pretu- 
rivši medjutim pola sata«, veli on u svome izvje- 
štaju — »prohtjelo se Bogu, da smo došli u visine, 
gdje sam mogao zastati i sačekati svoje ostale ljude. 
Kad su stigli, svima sam rekao, neka zahvale Go- 
spodinu Bogu, koji nas je dosad štitio i dovde do- 
veo, otkuda smo mogli pregledati čitavu pokrajinu 
Mehika sa svim lagunama. Iako smo uživali, kad 
smo ga ugledali, ipak nas je podišla tuga, kad 
smo se sjetili gubitaka, koje smo ovdje pretrpjeli. 
Zakleli smo se, da ne ćemo odavde otići, dok ne 
pobijedimo, makar svi do jednoga izginuli! S tim 
zaključkom krenuli smo veselo napred, kao da 
idemo u svatove«, 

Cortez je najprije krenuo protiv grada Tez- 
cuco, gdje su mu Kazici već na prvom njegovom 
pohodu nanijeli mnogo zla. Sa svih okolišnih brda 
sazivali su signali od plamenova Indijance u boj, pa 
je Cortez bio spreman na žestok otpor, S tim više 
se začudio, kad su četiri Indijanca iz Tezcuca došli 
pred njega sa zlatnom zastavom mira, uvjeravajući 
ga o vazalskoj vjernosti svoga kneza i ponudivši mu, 
da se njegove čete utabore u njihovome gradu. Na 
prijašnje neprijateljstvo nagnali su ih samo Mehi- 
kanci. 

Uoči nove godine ušao je Cortez u Tezcuco, 
ali je brzo razabrao, da je ponudjena predaja grada 
prosta ratna varka. Indijanci su htjeli dobiti samo 
što više vremena, da uzmognu pokupiti sve, što su 
imali od svoje imovine i pobjeći u gore ili u prestol- 
nicu Mehiko. I poglavica grada je umaknuo. Cortez 
se medjutim lijepo udomio u opustjelom gradu, koji 
je brižljivo utvrdio i odabrao glavnim stanom za 
svoje daljnje pothvate. 

Za gradnju trinaest brodova, bez kojih se Cor- 
tez nije usudio obsijedati grad Mehiko, trebalo je ne- 
koliko mjeseci vremena, koje je vrijeme Cortez upo- 
trebio na to,, da obidje čitavu obalu jezera i tako 
prouči područje i položaj glavnoga grada sa svim 

lagunama, da zapamti sve ulaze i izlaze i tako dobro 
promisli sve mogućnosti za navalu. Osim toga je 
pokušao na daleko i široko pročistiti zemlju od ne- 
prijatelja. Susjedne savezničke gradove Mehika 
osvojio je i uništio, ako se urodjenici nisu htjeli 
predati, a Kazici pokrstiti i postati njegovi savez- 
nici. Usto se je Cortez pobrinuo i za to, da put u 
Vera Cruz bude slobodan i čist od neprijatelja, da 
mu u slučaju nevolje uzmogne odande stići pomoć. 

Pročišćavanje zemlje iziskivalo je dan za da- 
nom najtvrdokornije borbe s urodjenicima, koji su 
svojom hrabrošću i lukavošću znali da se brane od 
stranih upadača. Zamalo te su Španjolci prigodom 
jurišanja na grad Iztapalapa doživjeli istu sudbinu, 
kao i one nezaboravljene »tužne noći«. I taj je grad 
od veće česti bio izgradjen na lagunama, na rubu 
jezera u Tezcucu, samo dva sata vodom daleko od 
Mehika. pa su njegovi branitelji namamili neprija- 
telje u krajnje dijelove grada, koji su zadirali du- 
boko u samo jezero, pa da onda iza njih jednostavno 
provale već potkopane nasipe i tako ih ulove kao 
u kakovoj mišolovci. Posred žestokoga boja pro- 
zreo je Cortez neprijateljsku namjeru, pa se smjesta 
okrenuo i u posljednji čas izmaknuo propasti, izgu- 
bivši tek nekoliko Indijanaca i sav plijen, što ga je 
ostavio u gradu. »Uvjeravam Vaše Veličanstvo«, 
veli on u svome izvještaju na kralja Karla — »da 
nismo još istu večer prešli preko vode ili da smo 
makar tri sata samo oklijevali, ne bi se ni jedan od 
nas mogao spasiti; bili bi sasvim opkoljeni vodom, 
ne imajući nikako va izlaza!« U bojevima o grad 
Xochimilco srušio se pod njim konj od umora po- 
sred neprijateljskoga okršaja i da mu nije priskočio 
u pomoć jedan Indijanac iz Tlascala, bio bi vojsko- 
vodja podlegao nadmoći neprijatelja. 

Cortez je morao biti na oprezu i protiv nepri- 
jatelja u vlastitoj vojsci, budući da je medju njima 
još uvijek bilo pristaša državnoga namjesnika Ve- 
lasqueza, koji su pokušavali pobuniti vojnike i pod 

izgledom skoroga povratka u domovinu posijati u 
njihovim redovima nezadovoljstvo, nagovarajući ih 
na nevjerstvo i kujući urotu protiv Corteza i njego- 
vih najvjernijih časnika. Pošto je Cortez još za vre- 
mena ušao u trag uroti, dao je smaknuti glavne ko- 
lovodje i tako razbio njihovu nakanu. 

I spram neprijatelja bio je Cortez čovjek sklon 
popuštanju, pa nije njegova krivnja, što je taj drugi 
pohod na Mehiko obilježen rijekama krvi. Mehi- 
kanci su u tim pripremnim bojevima izdašno, na 
kopnu i vodi, podupirali stanovništvo oko jezera, 
pa su Španjolci u tim okršajima Češće dolazili u 
blizinu glavnoga grada boreći se sa pobjednicima 
»tužne noći«, koji su još nosili ugrabljene španjol- 
ske mačeve, praveći ruglo od svih mirovnih ponuda. 

»Dodjite samo u naš grad!« dovikivali su Cor- 
tezu i njegovim ljudima — »da si prikratimo dosadu! 
Sto mislite, da je ovdje drugi Montezuma, koji bi sve 
činio, što vama srce zaželi?« 

Kad im se Cortez zaprijetio, da će ih iz- 
gladnjeti, počeli su se na njega nabacivati kola- 
čima od kukuruznoga brašna i vikati: 

»Evo, uzmite i najedite se, ako ste gladni! Mi 
smo siti! Podje li dalje tako, požderat ćemo još i 
vas i one ljude iz Tlascale!« 

No još je više Španjolce ogorčio grozni pogled 
na ono, što ih je čekalo u hramovima osvojenih 
mjesta. Pred kipovima kumira s užasom su vidjeli 
preostatke svojih bojnih drugova, koji su na ne- 
sretnom uzmaku »tužne noći« ondje ostali i živi pali 
u ruke Azteka, koji su ih žrtvovali svojim kumi- 
rima, Tko bi onda španjolskim ratnicima mogao 
zamjeriti, ako su se u žestini borbe osvećivali za 
svoje umorene drugove? Često se u Cortezu pro- 
budio »samilosni osjećaj, da nije sve poubijao i ra- 
zorio«, Gdje je ozbiljnost položaja zahtijevala, štedio 
je mjesta, ako su se stanovnici pokorili i pokajali 
za sve što je ranije bilo, pa im je dozvolio, da se 
vrate svojim kućama. 

Premda je još i mogao obuzdavati svoje vlastite 
ljude, ipak nije imao nikako ve vlasti nad svojim in- 
dijanskim saveznicima, koji u grozotama i krvo- 
žednosti nisu zaostajali za Aztekima, ako je htio da 
ih zadrži u prijateljstvu i da ih ne izgubi, da mu ne 
postanu neprijatelji. Oni su i pošli za to, da unište 
i iskorene omražene Azteke, pa nisu poznavali ni- 
kakove milosti u pljački i ubijanju; oni su zahtijevali 
robove, plijen i živežne namirnice za tisuće svojih 
ratnika, što im je Cortez morao dozvoliti, makar 
mu se okretalo srce u grudima pred onim nečuve- 
nim ljudskim žrtvama. Jednoć je — kako sam pri- 
povijeda — učinjen tako krvav pokolj, da j»e jedan 
mali potok preko jednoga sata bio tako okrvavljen, 
da vojnici nisu mogli iz njega piti, iako su bili stra- 
hovito žedni. A prigodom razorenja Mehika čitamo 
u izvještaju vojskovodje i ovo: »Naši dobri prijatelji 
imali su danas slasnu večeru; pale neprijatelje 
isjekli su u sitne komadiće i sa sobom ih ponijeli, 
da ih pojedu«. Tako je pobožni ratni zov Španjo- 
laca češće urodio grozotama, od kojih se kršćanska 
srca moraju skameniti. 

Medjutim su u Tlascalu bili dovršeni brodovi, 
te su pojedine drvene i željezne dijelove prenosili 
na plećima 8000 Indijanaca, idući osamnaest sati 
do Tezcuca. Od početka do kraja bila je povorka 
duga puna dva sata, a sa obje strane povorke bili 
su odjeli španjolskih četa i goleme vojne mase 
sprijateljenih Indijanaca kao zaštita. Četvrti dan 
ušla je povorka uz svirku i bubnjeve svečano u grad 
Tezcuco, gdje je Cortez uz svoju pomoćnu indi- 
jansku vojsku izgradio jedan kanal sve do jezera. 
Na tom kanalu sastavljeni su i sklopljeni brodovi, 
a 28. travnja 1521. godine pušteni su u vodu na za- 
čudjenje i užas neprijateljskih crvenokožaca. Sada 
se mogla započeti opsada Mehika. 

Cortez je ponajprije, uz žestoke bojeve s Az- 
tekima, dao prerezati njihov vodovod, koji je iz gor- 
skih izvora u drvenim cijevima proveden u grad, 

našto je, preuzevši vrhovno zapovjedništvo nad 
brodovljem, izvojštio sjajnu pobjedu nad flotom ča- 
maca aztečkih, »Iznenada«, tako sam pripovijeda 
— »sabrala se vrlo velika flota od čamaca, koja je 
imala na nas navaliti i ispitati, što upravo snujem 
s tim svojim splavima. Prema našemu računu moglo 
je biti preko pet stotina čamaca. Kad sam razabrao, 
da plove pravo na nas, brzo sam se ukrcao sa svo- 
jim ljudima, koji su bili izašli na jedan brežuljak. 
Zapovjedio sam kapetanima svojih splavi, da se ne 
miču, tako da neprijatelji prvi navale na nas i 
misle, da se mi ne usudjujemo od straha krenuti na 
njih, U udaljenosti od dva puškometa oni su stali i 
ostali mirni. Mnogo sam želio, da se ovaj naš prvi 
sukob svrši s odlučnom pobjedom, da neprijatelje 
uhvati što veći strah pred nama, budući da je u 
tome upravo bio ključ čitavoga rata. 

»Uto se svidjelo Gospodinu Bogu, dok smo 
tako jedni druge gledali, te je poslao za navalu 
veoma povoljan vjetar s kopna, U tom trenu zapo- 
vjedio sam kapetanima, da jurnu medju čamce i da 
ih ne prestanu goniti, dok ne budu opet zatvoreni u 
Mehiku, Vjetar je bio vrlo dobar, pa smo probili 
sredinu, uništili im brojne čamce, usmrtili i potopili 
množinu neprijatelja. Na svijetu nije bilo važnijega 
momenta. Progon se nastavio tri sata daleko, dok 
sej čamci nisu opet našli u sigurnosti iza zgrada u 
svojemu gradu. Tako se svidjelo Gospodinu Bogu, 
te nam je dao veću i ljepšu pobjedu, nego što smo 
se usudili moliti i željeti«. 

Iza toga je Cortezu pošlo za rukom, da se do- 
kopa glavnoga nasipa u predgradju Xolucu, pa se 
odande imala poduzeti navala na glavni grad. Svaki 
korak zemljišta morao se oteti od neprijatelja, koji 
se očajno borio, ali su se Španjolci svake večeri 
morali vraćati u svoj glavni stan, budući da u tami 
nisu imali nikakove zaštite na nasipu. No svakoga 
jutra našli su sve vodene kanale, koji su presijecali 
nasip, a koje su oni dan prije zasuli kamenjem od 

porušenih kuća, opet otvorene i očišćene: na tisuće 
smedjih aztečkih ruku ispraznilo je tokom noći sve 
te grabe i iskopalo još mnogo novih, što god su se 
Španjolci više približavali gradu. I koliko god je 
neprijatelja od oružja Španjolaca ili njihovih savez- 
nika palo ili našlo smrt u jezeru, sve više su nicali 
iz zemlje, tako da su Španjolci često nemoćno klo- 
nuli i pustili oružje iz ruke. Jedino ih je željezna 
energija vojskovodje držala na okupu u tom na oko 
beskorisnom hrvanju. 

U Mehiku je nakon vladavine od četiri mje- 
seca preminuo i Montezumin brat, a' naslijedio ga 
je sinovac, posljednji vladar, star dvadeset i pet 
godina, Guatemotzin, koji je s neobičnom hrabrošću 
i junaštvom branio svoj grad i prestolje. U nje- 
govoj se osobi još jednoć obnovila sva smionost i 
hrabrost kraljevskoga plemena Azteka, Pojedine 
dijelove grada učvrstio je što se jače dalo, a narod 
podsticao na najogorčeniji otpor. Na svaki poziv 
predaje odgovorio je sa još žešćom navalom, pa i 
onda, kad je zbog gladi bila već zapečaćena sudbina 
Mehika, ponosno je od sebe odbio svaki pokušaj 
mirovnih pregovora. Radije smrt i propast čitavoga 
naroda, negoli milost od omraženih Španjolaca! 
Jednoga zarobljenoga Kazika, koga je Cortez po- 
slao s mirovnom ponudom, žrtvovali su uz grozne 
muke svojim kumirima, a ista je smrt zadesila na 
najgornjemu dijelu hrama, na očigled svih drugova, 
svakoga onoga Španjolca, koji bi dopao u ruke po- 
živinčenih Azteka, 

Cortez bi rado poštedio taj lijepi grad. No 
svaka je kuća bila jedna neprijateljska utvrda, koja 
je iziskivala ljudskih žrtava, dok se osvoji, pa najzad 
nije ništa drugo preostalo, nego kuće jednu za dru- 
gom sravniti sa zemljom. Tako su ostale samo ru- 
ševine od toga veličajnoga grada s prekrasnim pa- 
lačama, vrtovima i neizmjernim dragocjenostima. 

Već je sedamdeset i pet dana trajala opsada; 
trg i veći dio grada bio je već odavna u rukama 


csvojitelja, ali se još uvijek vodila odlučna bitka o 
veliki hram Boga Rata, gdje se kralj sa svojim, za 
oružje sposobnim ljudima, ušančio — kad al Cor- 
tezu podje za rukom da uhvati kralja, koji je poku- 
šao u čamcu pobjeći preko jezera, i s time je bila 
odlučena pobjeda Španjolaca, 

Doveden pred Corteza, izjavio je Guatemotzin, 
da je sve učinio, što mu je bila dužnost, da obrani 
sebe i svoj narod; sada može njegov pobjedonosni 
protivnik s njime učiniti, štogod ga je volja. »Zatim 
je«, nastavlja Cortez — »stavio ruku na bodež, što 
sam ga ja nosio i rekao mi, neka ga probodem i 
usmrtim. Ja sam ga medjutim osokolio, neka se ni- 
čega ne plaši . . . Čim je on pao u naše zarobljeni- 
štvo, prestao je i rat. Bio je baš utorak, dan sv. Hi- 
polita, 13. kolovoza 1521., kad se gospodinu Bogu 
svidjelo, da ga dovrši«. 

Padom Mehika bila je moć Azteka sasvim uni- 
štena, a divna metropola stare indijanske kulture 
u Sjevernoj Americi zauvijek razorena. No Cortez 
nije bio samo osvajač i uništavač, nego i koloniza- 
tor i unapredjivač podložene zemlje. S najvećom 
obzirnošću odmah je pristupio ponovnoj izgradnji 
grada, brojne su grabe zasuli, ulice proširili, a je- 
dinu glavnu ulicu ostavili onako, kako je i bila. 
Gdje se nekada razlijegao smrtni krik kumirskih 
žrtava, ozvanjala su sada svečana zvona kršćanske 
crkve. Već nekoliko godina kasnije nastanilo se u 
Mehiku dvjesta španjolskih porodica, a Cortez je 
bio od kralja potvrdjen državnim namjesnikom i 
generalnim kapetanom Nove Španije. 

Ali je i njega zadesila Kolumbova sudbina. 
God, 1528. morao se vratiti u Španiju, da se opravda 
od optužbe svojih neprijatelja, pa nikada više nije 
dobio natrag upravu zemlje. Jedino su mu dozvo- 
lili, da smije činiti još daljnja otkrića i voditi osvaja- 
lačke vojne, pa je takovom jednom prigodom obreo 
god. 1536. morski zaliv u Kaliforniji. Četiri godine 
kasnije opet je morao osobno doći pred kralja 

Karla V., da razbije intrige svojih neprijatelja. No 
napori su mu bili uzaludni, pa pošto je u tim nate- 
zanjima protratio šest godina, zaključio je, da za- 
uvijek ostavi svoju nezahvalnu domovinu. Uto je 
obolio u Sevilli i preminuo u jednom susjednom selu 
dne 2. prosinca 1547, 


27 . Car Maksimilijan od Mehika. 

G otovo puna tri stoljeća ostao je Mehiko, što ga 
je Cortez osvojio, najdragocjenija kolonija špa- 
njolske krune i usprkos mnogim pobunama protiv 
nasilja i gramzljivosti španjolskih potkraljeva, vazda 
im je polazilo za rukom, da se održe u nekadašnjoj 
Montezuminoj državi. Krvavu religiju Azteka po- 
bjedonosno je potisnulo kršćanstvo, ali je s njom 
nestalo i hrabrih te sposobnih indijanskih plemena, 
koja su nekada izdašno napučivala visoravan Ana- 
huaca, provodeći, prema svome shvaćanju, sretan 
život. Sve pomalo potiskivali su ih u nepristupačne g 
jazbine prašuma i gora, pa su španjolski običaji i 
način života preotimali sve veći mah. Većina Indi- 
janaca dala se krstiti od katoličkih misionara; špa- 
njolski naseljenici preuzeli su obradjivanje i isko- 
rištavanje zemlje, a pored Evropljana, koji su se 
ondje rodili, takozvanih »kreola«, niknula je nova 
mješavina ljudstva, koja se vijekovima tako proši- 
rila, da je danas Mehiko preko polovice država 
meleza, U melezima se osobito razviše ne predno- 
sti, nego griješke latinske i mehičke rase, tako da 
je Mehiko, počevši od devetnaestoga vijeka, postao 
jedan revolucionarni vulkan, gdje su stanovnici mo- 
rali neprestano računati s nenadanim provalama 
razornih elemenata. Možda na cijeloj zemlji nije 
bilo kraja, gdje bi se ljudi s takovom tvrdokornošću 
nemilosrdno medjusobno kasapili u gradjanskim ra- 
tovima. 

Otkako su se pak Udružene Države Sjeverne 
Amerike odcijepile od matere zemlje Engleske, po- 
čelo se kolebati i španjolsko gospodstvo u Srednjoj 
Americi, a godine 1824, poveli su se Mehikanci za 
primjerom svojih sjevernih susjeda: proglasili su re- 
publiku, te su po uzoru Udruženih Država donijeli 
nov ustav i protjerali Španjolce iz zemlje U pro- 
sincu god, 1823, objavile su Udružene Države »Mon- 
roevu doktrinu«, koja je dobro došla i Mehikan- 
cima. Ta za današnju i buduću svjetsku politiku 
vanredno važna, od predsjednika Monroa izdana 
objava, kaže kratko i jezgrovito, da se odsele ni- 
koja evropska vlast nema prava miješati u unu- 
trašnje prilike američkih država, pa su prema tomu 
prestala ona lijepa vremena, kad su bogate krajeve 
sjeverne i južne Amerike važile kao dobar plijen 
poduzetnih konkvistadora. »Amerika Amerikanci- 
ma!« glasi današnja formula', 

Vanrednu dalekosežnost te objave upoznale 
su evropske velike sile tek po jednom dogadjaju, 
koji je iedna od najtužnijih epizoda moderne po- 
vijesti. 

Sredinom devetnaestoga stoljeća postigli su 
vrhunac zapletaji i nemiri u Mehiku. Crkvena i li- 
beralna stranka ogorčeno su se borile, pobjedjujući 
sad jedna, sad druga, tako da je često bilo veoma 
teško reći, tko je od njih imao zakonitiju vladu. Go- 
dine 1854. bilo je ništa manje nego četiri prete- 
denta za predsjedničku čast, koje su izdizale njihove 
stranke i svi su se mogli pozivati na glasove naroda 
ili se osloniti na junaštva soldateske, sastavljene od 
štokakvih razbojničkih družina. Godine 1857. digla 
je liberalna stranka na predsjedničku čast Indi- 
janca Juareza, čovjeka umnoga i vanredno ener- 
gičnoga i tvrdokornoga, a ujedno i bezobzirnog i 
groznog, koga su Udružene Države priznale pravim 
predsjednikom. Svećenička stranka imala je dosta 
razloga, da se bori protiv te vladavine, budući da 
je Juarez ne samo proklamirao slobodu vjeroispo- 

vijesti, nego je dokinuo i sve samostane, te crkvenu 
imovinu proglasio narodnim dobrom. Godine 1861. 
imenovao ga je kongres mehikanske republike dik 
Šorom, a S on je iskoristio tu moć tako, dri«., 
dvije godine odgodio sve ugovorom vezane plateze, 
koje je Mehiko dugovao vanjskim vjerovnicima 

Za vrijeme tih unutrašnjih borba, dasto da je 
posve mirovala trgovina i promet; gerilske ćete 
krstarile su zemljom, pa su na dnevnom redu bila 
razbojstva i umorstva. Inostrane! su bili izvrzem 
najsramnijoj pljački i iznudjivanju, pa je evropskim 
državama palo u neotklonivu dužnost, da se zauzmu 
za svoje podanike, kojima je u Mebiku bio ugrožen 

i život i sva imovina, i i i 

U jeseni god. 1861. zaključile su dakle Špa- 
njolska, Engleska i Francuska savez, da oružjem 
prisile Mehiko na platež dugova i da pripomognu 
svojim podanicima, da dodju do svojih prava. En- 
gleska i Španjolska brzo su se povukle od toga za 
fedničkoga pothvata, pa su tako ondje ostale samo 
francuske čete. Častoljublju francuskoga cara Na- 
poleona III. bio je poželjan ovakav preokret; njegov 
je cilj bio očit, da u središnjoj Americi uhvati čvrsto 
tlo i da, kako se sam izražavao, pripomogne latin- 
skoj rasi do premoći. Tako je došao na misao, da 
u Mehiku osnuje monarhiju, koja će biti ovisna o 
Francuskoj, a budućim carem odabrao je jednoga 
austrijskoga nadvojvodu brata Franje Josipa, cara 
austrijskoga. Uz pomoć francuskih bajuneta odre- 
dilo se u dijelovima Mehika, što su ih bili zaposjeli 
Francuzi, takozvano pučko glasovanje, koje se 
dakako, izjavilo za monarhiju, budući da se nije ni 
dozvolilo glasovanje za republiku, pa se u ljetu 
1863. nadvojvodi Maksimilijanu austrijskom p 

d : la nova carska kruna. , 

Maksimilijan je bio mlad i darovit knez, koji 

je stekao zasluga za mornaricu svoje domovine, a 

u to doba je na svom krasnom dvoru Miramar kod 
Trsta kao guverner provodio misaoni život, koji 

ipak nije posve zadovoljavao njegove sujete. Uto 
mu se odjednoć nametnula zadaća, u svakom po- 
gledu dostojna jednoga rodjenoga vladaoca. Valjalo 
je jedan anarhistički kaos pretvorili u uredjenu 
državu i bogatu zemlju, koja je krvarila u gradjan- 
skim ratovima, privesti miru i novome procvatu! 
Kako zamamna zadaća za jednoga idealnoga kneza. 
Njegova mlada supruga Charlotta,i kći belgijskoga 
kralja Leopolda, bojala se tih pustolovnih osnova. 
No zar mehikanski narod nije sam dao oduška svo- 
joj volji, pa zar da se on ne odazove tome pozivu? 
Bijedni knez nije ni slutio, kako se provelo glasanje 
i da velik dio Mehikanaca ne će ni da znade o no- 
vom katoličkom Veličanstvu. On je povjerovao 
uvjeravanjima Napoleonovim, pa je primio ponu- 
djenu mu krunu i 28. maja 1864,, kao drugi Cortez, 
iskrcao se u Vera Cruzu. Dne 12. lipnja ušao je u 
glavni grad Mehiko, koji je već godinu dana bio u 
rukama Francuza, a da usprkos niza krvavili okršaja 
nije bila uništena republikanska vojska. Predsjednik 
Juarez zadržavao se sakriven negdje kod Indija- 
naca, a oko njegovih generala kupile su se nepre- 
stano nove čete, dokaz, da nisu uzmanjkali odlučni 
pristaše Republike. 

Napoleonov je račun bio pogrešan. On nije 
promislio, kako će se spram njegovih mehikanskih 
osnova držati Udružene Države sa svojom Monro-' 
evom doktrinom. Vlada u Washingtonu priznala je 
Jaureza zakonitim predsjednikom, pa iako je bila 
veoma zainteresirana na umirenju Mehika, ipak je 
izričito otklonila zajedničko sudjelovanje sa one tri 
evropske vlasti. U isto vrijeme bile su Udružene 
Države previše zaokupljene gradjanskim ratom, pa 
je Napoleon računao, da će, dok se ovaj ne svrši, 
sretno provesti svoju mehikansku pustolovinu. No 
u tomu se prevario, jer kad je vlada Unije, nakon 
mira god. 1865,, opet dobila slobodne ruke, počela 
je raditi na tomu, da odstrani nepoćudno carstvo 

Zab. Bibl. 351. »Kroz Ameriku«. 

na svojim južnim granicama koje nije nikako prista- 
jalo u organizam Sjeverne Amerike. Za kratko vri- 
jeme imao je Napoleon da se odluci, ili rat s 
ženim Državama u prilog jedne strane zemlje — w 
uzmak iz Mehika i odricanje od svakoga utjecaja 
na njegov politički razvitak, i , + 

Napoleon je bio dosta razborit, da odabere 
miran izlaz, pa je naložio svojim četama, da se 
ukrcaju za put u Evropu i vec 5. veljače 1857. otišle 
su posljednje francuske kolone iz Mehika, iako su 
bile ugovorom obvezane Maksimilijanu, da ce jos 
najmanje tri godine podupirati mladu carevinu. Ba- 
zaine nije čak smatrao potrebnim ni da o svojoj 
odluci obavijesti cara Maksimilijana, nego ga je 
prepustio samom sebi sa njegovih tisuću momaka, 
iako 200,000 stanovnika u Mehiku n:su svi bih pri- 
jatelji crkvene i carske stranke, a gradom su se ne- 
prestano vrzle gerilske rulje, koje su se lako jnog ® 
zaskočiti, da se samo malo bolje na to pazilo. A 
kakove su bile čete, kojima je bila prepuštena bu- 
dućnost carstva? Sav talog narodni našao se na 
okupu: prosjaci i klatež, koje su noći po cestama 
lasom ulovili, otupjeli i apatični potomci staroga, 
hrabroga naroda Azteka, koji su vrebali svaki cas, 
da pobjegnu. Tko je u kakovom okršaju zarobljen, 
taj bi bez premišljavanja stupio u neprijateljsku 
vojsku; na nijednoj strani nije bilo ni govora o voj- 
ničkoj časti. , , . , 

Još gore nego to tužno stanie carske vojske 

bilo je to, što su na sebe navukli sav gnjev, koji se 
osobito kod republikanaca sabrao protiv samovolj- 
nog francuskoga gospodarenja, a naročito poradi 
Bazainove odredbe, da u buduće ne smije biti za- 
robljenika, nego da se svaki zarobljenik po ratnom 
pravu ima ustrijeliti. Ta nesretna odredba pokopala 
je i ono malo popularnosti, što ju je car Maksimili- 
ian stekao svojim značajem i pravednošću. , 

Zašto se dakle car nije priključio francuskim 
četama na odlasku? Nedoličan nastup Bazainov nije 

mu dozvoljavao, da se stavi pod njegovu zaštitu. 
Neizmjerno častoljublje kasnijega kapitulanta pred 
Metzom, zanosilo se mišlju, da se sam okruni car- 
skom krunom mehičkom. Promjenljiva ratna sreća 
pomrsila je njegove osnove, pa kad je primio Na- 
poleonovu zapovijed za odlazak, mislio je: neka 
s njime iščezne i mehičko carstvo. Bazaine je htio. 
da ga prisili, neka položi carsku krunu, pače se nije 
|acao ponuditi generalu Porfiriju Diazu carevo 
izručenje. Ponosni Mehikanac otklonio je tu nedo- 
stojnu! i zasjedničku ponudu. Prigodom svoga od- 
laska nagovorio je još francuske i belgijske časnike 
iz careve vojske, da se takodjer vrate u domovinu. 

Tako je Maksimilijan sam sebi onemogućio 
povratak i spas. Sa šačicom još preostalih vjernih 
vojnika i sa generalima Miramonom i Meiiom, 
došao je 19. veljače 1867. u gorski grad Queretaro, 
gdje mu je pučanstvo ostalo vjerno do posljednjega 
časa, Maksimilijanova supruga Charlotta vratila se 
u Evropu još u ljetu 1866., da kod sprijateljenih 
država traži pomoć za ugroženi položaj svoga 
supruga. 

Ovdje u Queretaru trebalo je da dodje do od- 
lučne bitke s neprijateljem. No umjesto da su po- 
sebice navalili na republikanske čete, dok su se 
sakupljale, čekao je car na savjet neodlučnoga 
generala Miramona tako dugo, dok nije neprija- 
teljski general Escobedo, bivši gonič mula, sam 
prešao u navalu. Prepustili su čak i to, da zapo- 
sjednu i učvrste okolišna brda, pa se je kasnije uz 
krvave gubitke moralo jurišati na pojedine točke, 
s kojih su neprijateljski topovi vladali gradom. 

Maksimilijan je ubrzo uvidio, da se ne će moći 
održati, ako ne dobije pomoći. Zato je poslao svoga 
generala Marqueza u Mehiko, da ondje sakupi novu 
vojsku i za Četrnaest dana dodje u pomoć gradu. 
No general je pogazio svoju riječ i nije se više 
vratio! 

Deset nedjelja trajala je opsada Queretara, pa 
je za to vrijeme malena carska vojska počinila ču- 
desa od junaštva protiv brojem nadmoćnoga nepri- 
jatelja. Car Maksimilijan je još uvijek slušao savjete 
svoga inače hrabroga generala Miramona, koji ni- 
kako nije mogao doći do odluke, niti je umio izra- 
biti uspjehe, što ih je izvojštila carska vojska. Kad 
je konačno u Queretaru izbio najveći i najjači ne- 
prijatelj, glad, nije više ništa drugo preostalo, osim 
predaje grada ili da se probije kroz neprijateljske 
redove. 

Na nagovor ostalih generala car se napokon 
odluči. Zorom 15. svibnja imalo se provaliti, ali još 
prije nego što je car o svanuću dana ustao, našao 
se u njegovoj vojsci izdajnik, pukovnik Lopez, koji 
je neprijatelja u grad doveo i tako se sve srušilo! 
Sa svojim posljednjim vjernima borio se car na bre- 
žuljku Cerro de Campana. Kad su neprijateljski 
topovi počeli sa svih strana sipati vatru na nje- 
gove opkope, Maksimilijan je, da spasi svoje ljude, 
predao neprijatelju svoj mač. Iako je vazda stajao 
u prvim bojnim redovima, nije mu bilo sudjeno, da 
kao junak padne na bojištu. 

Ipak republikancima možda ne bi bilo ne- 
pravo, da je car pobjegao iz Queretara. Pače je 
izdajnik Lopez, kad je neprijatelj prodr o u grad, 
sam doveo jednoga konja caru, a i za vrijeme nje- 
gova zarobljeništva svaki čas se našao po koji 
časnik ili zapovjednik neprijateljske vojske, koji su 
bili spremni uz dobru plaću pomoći caru da po- 
bjegne. 

Maksimilijan, koji je od prevelikih napora duge 
borbe i gadjenja nad zarobljeničkom hranom obolio, 
nikako nije mogao da dodje do konačne odluke. 
Kad je prigodom prvoga ličnoga susretaja s gene- 
ralom Escobedom molio za život svojih generala i 
časnika, odgovoreno mu je, da će se s njima postu- 
pati kao s ratnim zarobljenicima. Maksimilijan je 
previše vjerovao tim riječima generalovim, pa je u 

torn pouzdanju propustio, da se za vremena spremi 
za bijeg, dok nije dobio strašnu vijest, da će Juarez 
s njim i njegovim generalima postupati po zakonu, 
kako ga je složio sam predsjednik u siječnju 1862. 
godine, a prema kojemu se vodje carske vojske, pa 
i sam car, proglašuju buntovnicima! Ratni sud imao 
je da odluči sudbinom junaka od Queretara. 


28 . Tragedija u Queretaru. 

r\ne 13. lipnja sastao se ratni sud, da izrekne 
posudu caru i generalima — jedna prosta kome- 
dija, budući da su prema zakonima Republike mo- 
rali bezuvjetno biti sudjeni na smrt. Za zasjedanje 

** a Iooga suda odabrali su — * da bude ruglo veće 

kazalište »Iturbide«, koje su, kao u kakvoj sveča- 
noj zgodi, iskitili zastavama i bojama Republike, 
bve su lože zaposjeli časnici republikanske vojske 
i njihove supruge, pa se mnogi, caru vjerni gradja- 
nin, da zaštiti svoju ličnu sigurnost, morao i protiv 
svoje volje poslužiti s poslanom ulaznicom i prisu- 
stvovati toj odvratnoj predstavi. Kazalište je bilo 
već u ranu zoru dupkom puno; u devet sati je bio 
odredjen početak komedije. 

Na pozornici, koja je dekoracijama bila pre- 
tvorena u dvoranu, sjedili su zastupnici zakona: 
potpukovnik Sanchez, koga su u mjesecu studenom 
još iste godine umorili njegovi vlastiti vojnici, sa 
još šestoricom mladih kapetana, od kojih većina 
nije znala ni čitati, ni pisati. 

Pošto se pročitala optužnica, prešlo se na pre- 
slušavanje optuženih. Vrhunac senzacije imala je 
da bude nazočnost samoga cara. No to se nije do- 
godilo. Car je izjavio, da ga mogu samo silom do- 
vestj pred sud. Neki humani liječnik dao mu je svje- 
dodžbu o bolesti. Zato su dva »suokrivljenika, tako- 
zvani generali Miramon i Meija« morali do kraja 

odigrati svoje uloge u toj komediji. Svaki od njih 
došao jc u pratnji dvojice vojnika s nataknutim bo- 
dovima na pozornicu i posadjeni su na optuženički 
stolac; treći stolac, u sredini, odredjen za cara, 

ostao je prazan, , , - j 

Vojnici, koji su ih pratili, imali su nalog, da pri 
prvoj sumnjivoj kretnji smjesta prohodu optuženi e 
toliko su se bojali slavne hrabrosti dvojice ju- 
nak^, koji su stekli simpatije i samoga općinstva u 
kazalištu. Pred ponosnim nastupom Miramona, koji 
je prema svojoj navici bio odjeven s biranom ele- 
gancijom, te se kretao sa sigurnošću uglednog sa- 
lonskog junaka, i sama je brutalna soldateska toga 
zlikovačkoga ratnoga suda došla u nepriliku, tndi- 
janac Mejia bio je malenoga stasa, pa je sa sjedala 
jedva dohvaćao nogama pod; osim toga je bio slab 
od bolesti; no kad ga je predsjedatelj suda upitao 
za ime, odgovorio mu je sa sarkastičnim smiješkom: 
»Pa to ste dobro zapamtili!« Mejia je bio jedim od 
trojice optuženika, koji je možda mogao računati na 
pomilovanje; dok je mladi, žestoki kreol Miramon 
imao na duši mnogi akt bezobzirne strogosti, Indi- 
janac Mejia jc za vrijeme čitavoga rata protiv Re- 
publike blago postupao s neprijateljskim zaroblje- 
nicima, pače je i generalu Escobedu, koji je pao u 
njegove ruke, poklonio slobodu! Da je, uostalom 
ratno vijeće dobilo nalog od Escobeda, da protiv 
sve trojice izreče smrtnu osudu, znalo je cijelo ka- 
zalište, pa je prema tomu carevim braniteljima pre- 
ostala jedino zadaća, da s juridičke strane pobijaju 
kompetenciju toga suda, što bi u najsretnijem slu- 
čaju moglo na kratko vrijeme zategnuti izrečenje 
osude, Sudci se nisu nimalo osvrtali na advokatska 
naprezanja, a general Miramon je za vrijeme govora 
svojih branitelja ostentativno izvukao sat iz džepa, 
kao znak, da bi se toj okrutnoj komediji već imao 
učiniti kraj. 

Sud je sjedio do tri sata poslije podne, nasto 
su odveli zatočenike, a Mejia se, odlazeći sa pozor- 



nice, prijazno naklonio i pozdravio općinstvo u 
parteru. Tek je sutradan imala pasti odluka, kojom 
se car i obadva generala osudjuju na smrt strijelja- 
njem, Tri prisežnika glasali su za izgon, ali je pred- 
sjedateljev glas odlučio za smrt. 

Dne 16, imala se izvršiti osuda. Nesretni car 
se još uvijek nadao, da će predsjednik Jaurez u 
posljednjem času obustaviti krvavu katastrofu ili 
da će mu poći za rukom da pobjegne. Kako se 
Maksimilijanu strašno osvetilo preveliko pouzdanje 
u Escobeda! Sve pripreme za bijeg bile su izosta- 
vljene, a nije se našlo ni toliko novca, da se pot- 
kupe vojnici i časnici, jer se s novcem mogla čudesa 
počiniti usprkos kratkome vremenu. Za gotov no- 
vac mogli su se svi kupiti, dok na mjenice i papirne 
obvezneie nisu htjeli ni gledati, pa su radije sve 
saopćili Escobedu, da sami sebe zaštite od izdaje, 
I još prije nego se u noći od 15, na 16, moglo pristu- 
piti osnovi bijega, svi su diplomatski zastupnici raz- 
nih evropskih država, koji su učestvovali u toj pri- 
premi, bili prisiljeni ostaviti grad i nitko od caru 
vjernih nije više pripušten k njemu. 

Čete, odredjene za strijeljanje, pošle su sa 
glazbom na stratište, koje je odabrano na Cerru, 
istom onome brežuljku, gdje se car tako junački 
borio. U taj čas je stigla brzojavka od predsjednika: 
smaknuće se odgadja do 19.! Dakle čovječnost! 
Milost!? Carevi su prijatelji već odahnuli. Nije se 
moglo ni pomisliti, da bi predsjednik bio toliko 
okrutan, da samo produžuje smrtnu borbu trojice 
osudjenika! 

No car je bio izgubio svaku nadu. Jedino 
kad je general Eseobedo navečer dana 18, lipnja, 
kad je njegova žrtva već bila zaspala — našao za 
zgodno, da se oprosti s njim, na čas je u Maksimi- 
lijanovim očima sinulo nešto poput tračka nade. No 
general se ubrzo oprostio, ne rekavši ni riječi o — 
pomilovanju! To je bilo pravo mehikanski, da osu- 
djeniku poremeti i posljednji san. Pruskomu posla- 

niku bilo je pošlo za rukom sklonuti Juareza, da 
odgodi smaknuće. Na izvršenju zakona nije se dalo 
ništa promijeniti, — krvožedne republikanske čete 
već su počele mrmljati, kad se na čas činilo, da bi 
im car mogao izmaknuti. Ali se to nije usudio ni 
sam Juarez učiniti. I posljednju je carevu molbu 
odbio, da se poštede bar ona dva generala. 

Tako je svanulo jutro 19. lipnja. Car je ustao 
već u 3y 2 sata; obukao je kratak ; crni kaput, crne 
hlače i prsluk, a šešir stavio na glavu. Saslušavši 
misu, dao je car svome tjelesnome liječniku još neke 
naloge i pozdrave na svoje vjerne; oporuku je već 
prije načinio; oprosna pisma na suprugu i rodbinu 
bila su već u rukama sigurnih glasnika. 

Točno u 6 sati došao je zapovijedajući časnik, 
7 *a kojim je car odmah pošao. Kad je pred ćelijom 
nekoliko njegovih slugu zaplakano uhvatilo i izlju- 
bilo njegove ruke, tješio ih je riječima: »Budite 
mirni; božja je odluka da umrem, pa se protiv toga 
ne da ništa učiniti!« 

Zatim je pristupio k ćeliji dvojice svojih ge- 
nerala i doviknuo im: »Gospodo, jeste li spremni? 
Ja sam već gotov!« Kad su izašli ovi drugovi smrti, 
car ih je zagrlio i čvrstim korakom pošao niz stube. 
Na ulici je udahnuo svjež jutarnji zrak i rekao: 

»Oduvijek sam želio ovako krasan dan, kad 
budem umirao!« 

Zatim je sa svećenikom sjeo u jedna obična 
kola, koja su čekala. 

Po ulicama se sabralo mnoštvo svijeta, premda 
je general Escobedo htio čitav sat ranije izvršiti 
osudu, nego što je bilo odredjeno, da tako spriječi 
eventualne demonstracije. Sve je pozdravljalo cara 
u nijemoj boli, a žene udarile u plač. Osudjenik je 
pozdravljao s prijaznim smiješkom. Bilo je upravo 
prošlo četiri mjeseca, otkako ga je ovo općinstvo 
sa slavljem dočekalo. Kako strašna opreka izmedju 
onoga ulaska u Queretaro i sadašnjeg posljednjeg 
hoda na stratište! 

Došavši na Cerro, nisu se dala kola otvoriti, 
pa je nestrpljivi car skočio iz njih. Nije bilo nikoga 
od onih, koji su se u doba sreće gurali k njemu. Po- 
sljednji njegovi vjernici sjedili su u sigurnom zato- 
čenju, jer im je Escobedo zabranio, da isprate cara. 
Jedini je njegov kuhar, neki Madžar, izmolio, da 
može biti svjedokom smaknuća svoga gospodara. 

Dok svećenik, koji je trebao da ih tješi, nije 
mogao ni da se drži na nogama, car je čvrsta ko- 
raka pošao u otvoreni četverokut, gdje su ga čekali 
vojnici i postavio se sa svojim generalima uza zid, 
koji je bio podignut za eksekuciju. Da i u smrtnom 
času počasti Miramona, ponudio mu je mjesto u 
sredini. 

Uto je došao časnik i sedam momaka pred 
svakoga od trojice osudjenika. Car je pristupio voj- 
nicima i svakomu u ruku utisnuo po jedan dukat, 
pa uprvši prstom na svoje srce, rekao: »Dobro ga- 
djajte, upravo ovamo!« Već je ranije zamolio Esco- 
beda, da mu ne pucaju u glavu, da ne bude izna- 
kažen. Zatim je opet pošao na svoje mjesto, obrisao 
si rupcem čelo, predao rubac i šešir svome kuhaču 
s nalogom, da te stvari preda njegovoj majci i jasnim 
glasom se oprostio od mehikanskoga naroda: 

»Mehikanci! Ljude moga položaja i moga po- 
rekla odredio je Bog ili za usrećitelje svojih naroda 
ili za mučenike. Pošto su me neki od vas pozvali, do- 
šao sam, da poslužim dobru ove zemlje; došao sam 
u najboljoj želji, da donesem koristi ovoj adoptivnoj 
domovini i onim svojim vjernicima, kojima, evo pred 
smrt, zahvaljujem za sve prinesene žrtve. Mehi- 
kanci! Neka moja krv bude posljednja, koja se pro- 
lijeva za dobro domovine! Pa ako bude potrebno, 

1 S *? ov * ove zemlje prolijevaju i dalje svoju krv, 
neka bude na njenu korist, a nikada na izdaju. Neka 
21 vi neovisnost! Živjela Mehika!« 

Uto planu pet hitaca, od kojih je svaki bio 
smrtonosan. Car je pao na desnu stranu, no pošto 
Se još trzao, pokazao je časnik vrškom mača na ca- 

revo srce, našto pristupi jedan vojnik i ispali još 
jedan hitac na označeno mjesto. Poslije nekoliko 
trenutaka pala su i obadva generala i tragedija u 
Queretaru bila je dovršena. Carevo je tijelo balza- 
mirano i 18, siječnja 1868, iz Mehika prevezeno u 
Beč, gdje je sahranjeno u Kapucinskoj crkvi, ^ 

Mlada carica poludjela je, kad je čula, što joj 
se dogodilo s mužem, pa je preko pedeset godina 
živjela u samoći jednoga dvorca nedaleko od Bru- 

S ^ a Osvojenjem Queretara i smaknućem cara bila 
je utvrdjena pobjeda predsjednika Juareza. I glavni 
grad Mehiko predao se generalu Porfiriju Diazu, 
koji ga je opsijedao, pa je 16, lipnja 1867, Indijanac 
Juarez kao triumfator ušao u nekadašnju palaču 
Ferdinanda Corteza! Tokom narednih decenija do- 
nekle su se smirile i unutrašnje prilike u Mehiku, 
naročito otkako je general Porfirio Diaz godine 
1876,, zatim ponovno godine 1884, postigao čast 
predsjednika, te se sve do god, 1911, umio uzdr- 
žati na tom teškom mjestu. No uza sve to jos m 
danas nisu Evropljani ondje sigurni, jer zemljom vla- 
daju razbojničke družbe kao i u doba cara Maksi- 
milijana. 


29. Panamska prevlaka. 

N iste li još nikada opazili, kako je teško otkinuti 
pogled sa zemaljskoga globusa? Svaki put, kad 
ga promatrate, nalazite koješta novo. On vam pruža 
istinskiju sliku zemlje, nego ikoja geografska karta. 
On vam jasno pokazuje, kako dijelovi zemlje i mora 
tvore svodove i objašnjuje vam njihov položaj i nji- 
hovu veličinu u medjusobnom odnosa ju. 

Zacijelo ste već više puta opazili, da sjeverni 
stožer leži u sredini golemih masa zemlje, okruže- 
nih morem, dok se južni može naći posred čvrstoga 

kontinenta, što ga oplakuju velika mora. Bez sumnje 
ste se upitali: kako to, da se svi dijelovi svijeta 
upravo prama jugu istežu u poluotoke. Pogledajte 
samo u Evropi Skandinaviju, zatim Španiju, Italiju i 
Grčku. Prama jugu okrenute su i Kamčatka, Ko- 
reja, Arabija i indijski poluotoci. Afrika, Australija 
i južna Amerika svršavaju se prama jugu u sve 
užem obliku poput kakovoga klina. Čovjek bi pri 
tome mogao gotovo pomisliti na kakovu špilju sa 
sigama. No možete o globusu razbijati glavu i pitati 
najveće učenjake, a da ipak ne ćete nikada doznati, 
zašto je obličje zemlje primilo baš te i nikakove 
druge crte! 

Drugi put ćete opaziti, da Evropa, Azija, 
Afrika i Australija gotovo u jednom suvislom luku 
leže na istočnoj polukruglji zemlje, dok Amerika 
sama za sebe zaprema zapadni dio. Ona leži poput 
golemoga rastavnoga zida izmedju dva mora i vazda 
obraća na sebe pogled svojom neobičnom prote- 
gnutošču od sjevernoga do južnoga stožera. Moglo 
bi se pomisliti, da stvaralac zemaljske kruglje nije 
bio sasvim zadovoljan sa svojim poslom, pa je u 
posljednji čas htio da od Amerike načini dva naro- 
čita dijela svijeta. Zar se svuda ne vide tragovi nje- 
gove jake ruke? U lijevoj drži Sjevernu Ameriku, 
a u desnoj Južnu, Ondje, gdje Hudsonov zaliv za- 
dire u kopno, bio je njegov kažiprst, a Mehikanski 
zaton otisak je njegova dlana. Južnu Ameriku 
čvrsto je obuhvatio Čitavom rukom, a jedini otisak 
palca vidi se na granici izmedju Peru-a i Chile, Nje- 
gove su ruke s takovom snagom stisnule čitav ovaj 
dio svijeta, da se zapadni rub rasprsnuo u goleme 
nabore, koje mi ljudi zovemo Kamenitim gorjem i 
Andama. Kad ne bismo znali, da vjetrovi Oceana 
kišom natapaju rijeke — gotovo bi se moglo pomi- 
sliti, da rijeke Mississippi i Amazona, Rio de la 
Plata i sve ostale nisu ništa drugo, nego vlaga, koju 
[os i danas puštaju gore pod snažnim stiskom ruke 
Stvoriteljeve. 

A kako je morao vrtjeti i kidati, dok je A - 
riku ovako rastrgao! Na jednoj je strani odista ras- 
kinuta suvislost, dok su pojedini komadi jos zajedno, 
a i Semo zapadnoindijskim otočjem ili An- 
tillima Na drugim je mjestima bio materijal vrlo zi 
av Pr’ema jug£ tvori Mehiko jedan k in, kao da ze i 
svršiti u moru a centralna Amerika lezi poput isci- 
iedienoša “ueAika. Izmedju Guatemale i Hondurasa 
gotovo se prodrlo tlo, a i veli o ]ezc Ali tek 

ra đue takodjer prikazuje jedno slabo mjesto. Ali 
on^ie, Rd;e Costa Rica prelazi u Pan 5. msl i?.‘ l| “” 1 ' 
umalo da nije prekinula spona izmedm obje pole 
Novoga SvijetaT No zemaljsko tijesno oduprlo se lo- 
biju i kidanju, pa kad se tužilo na šezdeset ki- 
lometara širine, onda se Stvoritelju 

i da ioš poprave djelo, s kojim je on bio sasvim za- 
finvnlian Dakako da je trebalo mnogo vremena, 
dok su se ljudi odlučili prihvatiti tako golemoga 
nothvata. No budući da im je dobro pošlo za rukom . 
nrliipliti Afriku od Azije putem Suezkoga prokopa, 
konačno su" probili kanal kroz »to metara vtsoka 
brda Panamske prevlake. Za ta] posao treba ] 
mnogo godina i mnogo milijardi, da se majstorskim 
ororezom Južna Amerika odcijepi od sjeverne po- 

K Novoga Svijeta I oko < 511 Sg e T ii prvi 
ieknuo je glas poput pobjedničke fanfare, da je prv, 
parobrod sa zadimljenim dimnjacima prošao prekim 
putem od Tihoga prema Atlantskomu oceanu A 
Kl £ malo djelo, jednim jedinim 
za tisuću milja put od Liverpoola ^San Franc^sco^ 
Prije deset godina prekinut je most i sad 
možemo više suhom nogom preci u Južnu Ameriku 
ondje, gdje Kordiljeri Anda počinju dizati silni svoj 
lanac duž čitave zapadne obale. Poput golemih 
utvrda od kamena, udva ili više redova protezu 
se prema Tihom oceanu, a izmedju tih lanaca pro- 
stira le visoravni u visini od 4000 mftara nad mor- 
2om lovržinom. Ondje se uzdižn najvsa brda No- 

voga Svijeta, a najveća u Argentini — Aconcagua, 
utrnuli, vječnim snijegom i ledom pokriveni vulkan? 
u Boliviji Sorata, u Ecuadoru Chimborasso, isto tako 
jedan ugasnuli vulkan, koji svojim ledenim ogrtačem 
nalikuje na mramornu kupolu, i konačno jedan od 
najglasovitijih bregova na zemlji, Cotopaxi, najviši 
vulkan na svijetu, koji još ni danas ne miruje. 

A sada ćemo na čas svrnuti pogledom na do- 
linu povrh granice drveća, gdje na kamenitome tlu 
još jedino uspijevaju slabe travke. Tu se nalazi 
okruglo brdo, slično vršku Fujijame. Njegov krater 
ima 700 m. u promjeru, a sa njegovoga, 6000 metara 
visokoga ruba, spušta se na sve strane snježni ogr- 
tač, poput traka kakve velike morske zvijezde. Kad 
su pred 400 godina španjolski uljezi osvojili te ne- 
kada slobodne zemlje, baš je tada Cotopax bio u 
momentu svoje najjače djelatnosti, a evropski su 
putnici još i u najnovije doba vidjeli, kako se njegov 
snježni ogrtač tali kao da je kakova usijana peć, 
dok je crvenkastosmedji odsjev užarenoga kratera 
osvjetlivao pustošenje, što ga je u selima i doli- 
nama na podnožju brijega počinila lava i vodene 
rijeke od otopljenoga snijega i leda. 

Dakle se i pod žarkim suncem ekvatora izdižu 
ti gorski gorostasi s kapama vječnoga snijega i pla- 
vetnih ledenih poljana posred ledenoga zraka u ne- 
hotičnim visinama. Čovjek bi gotovo mislio, da se 
nalazi u blizini stožera. Na tim visokim gorskim ko- 
sama, koje se izdižu neposredno iz dubljina Tihoga 
oceana, nema ni traga drveću; no uza sve to je 
klima podnošljiva, a oranice daju hranu ljudima. Na 
istočnim obroncima, koje oplakuju česte kiše, van- 
ređno je bujna vegetacija, pa na tom mjestu stupa 
putnik u tropske prašume. Ovdje je domovina kinin- 
skoga drveta, orhideje se vuku od stabla k stablu, 
a. šume se čine kao da su stegnute mrežom od po- 
vijuša. Neizmjerno velika područja Brazilije i Boli- 
vije prekrivaju neprohodne prašume, koje još i da- 

nas čine velike zapreke u napredovanju istraži- 
valaca. 

Tako Ande ujedinjuju gotovo sve moguće po- 
jase vegetacije od studenih do vrućih, od tropske 
prašume pa sve do posve pustih visočina, od su- 
sjedstva ekvatora pa sve do visokoga južnoga 
stupnja širine. 


30. Carstvo Inka. 

f 1 brdinama na zapadnoj obali južne Amerike 
,, s ^ an ovao je nekoć udivljenja vrijedan narod, 
koji je sa svojim pravednim i ljubljenim kraljevima 
bio moćan i obrazovan. Glavnome plemenu pridru- 
žilo se nekoliko okolišnih naroda, pa je tokom vre- 
mena ovdje procvala moćna država i najviša kul- 
tura južne Amerike. Prema priči potjecala je vla- 
dajuća kraljevska kuća iz okolice, gdje se snježne 
poljane najviših vrhunaca Anda zrcale u vodi jezera 
Titicaca. Kralj se zvao Inka, pa kad govorimo o 
državi Inka, onda mislimo na stari Peru, zemlju, 
kojoj su Evropljani, Španjolci, razorili i uništili ne- 
dužne sanje. 

Država Inka protezala se od Kolumbije i 
Ecuadora na sjeveru sve do današnjega Chila. Moć 
toga vladara bila je neograničena, a nakon njegove 
smrti iskazivalo mu se božansko poštovanje. U 
znak dostojanstva krasio mu je glavu kalpak s bije- 
lim i crnim perima, a okružavao ga kraljevski sjaj 
i bogatstvo. Uz njega je stajao vrhovni svećenik, 
komu je bila dužnost, da doznaje volju bogova i da 
ju objavljuje. 

U Cuzcu, svetom gradu Indijanaca, sjeveroza- 
padno od jezera Titicaca, sagradio je narod Inka 
veličanstveni hram Suncu i Mjesecu. Dvorane sun- 
čanoga hrama bile su popločene pločama od crve- 
noga zlata, a frize i portali takodjer su bili naći- 

njeni od čistoga zlata. U unutrašnjem svetištu 
lirama obožavali su sliku Sunca, koja je bila nači- 
njena od jedne zlatne ploče, kojoj je sredina, ukra- 
šena tracima i dragim kamenjem, prikazivala neki 
ljudski lik. U drugoj dvorani sjala se slika božan- 
stva Mjesečeva od čistoga srebra. 

Sunce i Mjesec bili su dakle predmeti najvi- 
šega obožavanja. No narod Inka molio se i Dugi, 
kao i bogu Groma, preporučujući njihovim kumi- 
rima zaštičivanje stada i stanova, polja i kanala. 
Urodjenici su nosili oko vrata amajlije, koje su ih 
čuvale od nagle smrti i svake opasnosti, pa su te 
amajlije pokapali zajedno s mrtvacima. Mrtva tje- 
lesa pokojnika uvijali su u kožu ili u rogozinu, 
koju su zašili, te ih sahranjivali pod kuću ili — ako 
su bili imućniji — u za to naročito sagradjene tor- 
njeve — mauzoleje. Na obali su sahranjivali mrtvace 
u krševite špilje, pjeskovite brežuljke ili u velike 
sudove. Mrtvim muškarcima metali su u grob 
oružje i alat, ženama kućno posudje i ručne radove, 
a djeci igračke; pokojnicima su žrtvovali cvijeće i 
voće. Grobnica za kraljeve bila je sam sunčani 
hram, a za kraljevske supruge mjesečeva dvorana. 

U doba zimske promjene sunca slavila se sve- 
čanost Sunca, pa je tada Inka lično, kao sin Sunca, 
izvršavao vrhovnu svećeničku čast. Tada se na 
jednome žrtveniku zapalila sunčana vatra, koju su 
cijelu godinu čuvale sunčane djevice. Djevice su 
imale svoj samostan u blizini hrama, kraljevskoga 
dvora i plemićkih kuća, pa im je, osim ostaloga, 
bila i ta dužnost, da tkaju dragocjene haljine za 
svećenstvo i knezove, da vare kukuruzno pivo za 
svečanost bogova, te da se i same žrtvuju bogo- 
vima prigodom pobjedničkih svečanosti ili prigo- 
dom nastupa i preuzimanja vlade jednoga Inke. 

Najranija povijest naroda Inka obavita je ta- 
mom priče. Točnije nam je poznato državno uredje- 
nje i socijalne prilike, budući da su španjolski osva- 
jači imali prilike, da to sve motre i vide svojim ro- 

djenim očima. Ustav je bio naskroz komunistički. 
Zemljište i zemlja, oranice i livade dijelile su se u 
tri dijela; dva su dijela pripadala Inki i svećenstvu, 
a jedan je dio bio vlasništvo naroda. Obradjena 
zemljišta bila su pod nadzorom naročitih državnih 
činovnika, koji su se morali brinuti za potrebito 
gnojenje s guanom sa otočja zapadne obale, te za 
pravednu razdiobu prihoda. Država je pače medju 
narod dijelila odijelo i domaće životinje. Svi su se 
poslovi zajednički obavljali u korist općenitosti; 
gradili se mostovi i zemaljske ceste, kopali se 
rudnici, kovalo oružje, a kad su neprijateljska ple- 
mena ugrožavala mir, kretali su u boj svi za oružje 
sposobni muškarci. Porezi su se plaćali u vladinim 
zgradama pojedinih pokrajina, te se vodio najtoč- 
niji račun o svemu vlasništvu države, kao živežnim 
namirnicama, odijelu i oružju. Nitko nije bez po- 
sebne dozvole smio ni mogao promijeniti mjesto 
obitavanja, a isto tako se Ulje nitko smio posvetiti 
drugome zvanju, nego što ga je imao njegov otac. 

Povrh toga vladao je vojnički red i zapt, pa je 
ta uredba učinila, da je narod Inka bio dovoljno jak, 
da si pokori svoje susjede. Točno su se vodili za- 
pisci o porodu i smrti pojedinaca. A kakovim 
pismom, upitat ćete. Da, taj neobični narod nije 
imao pisma! Umjesto pisma služili su se pojedinim 
vrpcama, na kojima su uzlovi i zavezice u raznim 
bojama imale različito značenje. Ako je Inka htio 
izdati kakvu zapovijed kojoj udaljenijoj pokrajini, 
poslao je jednoga trkača sa snopom takovih vrpca, 
PrimateJj je razmotrio uzlove i odmah znao, o čemu 
se radi. 

Za lakše otpremanje svoje vojske načinio je 
Inka dvije izvrsne ceste, jednu kroz bregove, a 
drugu duž obale. Obje ceste sastajale su se u Cuzcu, 
Evropljani su se punim pravom divili tome djelu. 
Vo : ničke su ceste bile taracane i providjene zido- 
vima i drvoredima, a u odredjenim razmacima bila 

su konačišta, kamo su se u noći navraćali brzonogi 
glasnici. Glavna je cesta spajala Cuzco i Quito. Kad 
se sam Inka nalazio na putovanju, sjedio je na zlat- 
nome prestolju, koje su na nosilima nosili prvi do- 
stojanstvenici države. 

Još i danas evropski istraživači nalaze izvan- 
redne starine iz doba Inka. Oni su bili izvrsni gradi- 
telji, iako nisu poznavali ni svodova, ni opeka, kao 
ni žbuke. Pa ipak su njihovi hramovi i tvrdjave, nji- 
hove kapije, tornjevi i zidovi pravo biserje gradi- 
teljske umjetnosti. Često se jedva mogu zamijetiti 
sastavci pojedinih ploča; mnogi su portali izklesani 
od jednog jedinog kamena, u kojemu su umjetnički 
isklesane razne slike i kipovi boga Sunca. 

Tako isto bio je narod Inka velik u lončarstvu, 
a u metalnom izradjivanju nije mu bilo premca na 
južnoameričkom tlu. Od bronca su pravili kijače i 
bradve, a od zlata i srebra kojekakve ukrasne 
stvari. Narod Inka bio je veoma vješt u tkanju, o 
čemu su novovjeki istraživaoci našli mnoštvo do- 
kaza u starim grobovima. U tkalačke svrhe služila 
im je vuna od lame, alpaka, vicufia i guanaka, koje 
su životinje slične devama, te se još i danas njima 
služe Indijanci. Lama živi u najvećem dijelu Anda, 
te poput deva služi za karavane. To je plašljiva ži- 
votinja, glupa i mirna, a ima glavu kao ovca. Alpaka 
nije za terete, nego ju više drže kao domaću životi- 
nju poradi fine vune i dobroga mesa. Vicuna i gua- 
nako ne služe ljudima. Posljednja se životinja na- 
lazi u stepama Patagonije, gdje provodi život i dijeli 
sudbinu južnoameričkoga noja, te pada od indijan- 
skih strelica. 

Od vune tih životinja i od pamuka tkao je na- 
rod Inka odijela. Najvažniji odjevni predmet kod 
muškaraca bila je kratka košulja bez rukava, a 
kod žena dugačka košulja, koja se vezala pašom u 
struku. Muškarci su nosili podrezanu, kratku kosu, 
a oko glave crni povoj, oko koga su omotali laso, 
uže za bacanje i lovljenje. Žene su imale dugu kosu. 

Kao obuća služile su im sandale, a u ušima okrugle 
naušnice. 

Narod Inka bavio se stočarstvom, lovom i 
ribarstvom. Sadili su krumpir i razno voće, banane, 
duhan i pamuk, a na golemim poljanama uspijevao 
je kukuruz. Svi urodjenici imali su pravo obilježje 
američke rase: kratku lubanju, koja je često silom 
pritiskivana, oštro izražene crte i snažno gradjeno 
tijelo. 


31. Pizarro. 

U nepomućenom miru živio je narod Inka u svo- 
jim lijepim dolinama i na suncem obasjanim vi- 
soravnima izmedju Kordiljera i Anda. Ako su gdje- 
kada ratnička susjedna plemena i narušila mir, či- 
tavom je državom išao poziv uzlatoga pisma, te 
Inke nisu ni sanjali o velikim opasnostima. Kroz 
više stoljeća prelazila je moć i vlast u naslijedje od 
oca na sina, pa nijedan susjed nije bio toliko jak, da 
istrgne žezlo iz ruku Inkinih. Najzanimljivije u tomu 
jest to, što u Evropu nije prodrla ni spomen o ime- 
nima kao što su Chimborasso i Cotopaxi. 

U 16. vijeku umro je jedan veliki Inka i ostavio 
vlast dvojici svojih sinova: Huascaru i Atahualpi. 
Baš kao u Starom Svijetu, tako je i ovdje ta dioba 
bila razlogom razmiricama i konačno otvorenom 
bratskom ratu. Ti unutrašnji bojevi razdijelili su na- 
rod Inka u dva neprijateljska tabora, te ga tako 
oslabili, da je lako mogao postati plijenom stranih 
osvajača. I uskoro je imao da kucne posljednji sat 
gospodstvu Inka i da se jedna od najljepših država 
na zemlji počne raspadati. 

Jedva je zamuknula buka oružja, otkako je 
viteški Cortez na obalama Mehika uništio svoje 
brodove, osvojio Montezuminu državu i podčinio je 
kruni kastilskoj, kad je jedan novi Španjolac, 

okrutni Pizarro, uperio svoje poglede na jug, da 
osvoji nove zemlje zlata, S najvećim pustolovima 
krenuo je na vojnu, ali je ubrzo uvidio, da bez po- 
moći domovine ne će moći ništa postići. Car Karlo 
V. saslušao je njegovo pričanje o neizmjernome 
zlatu i svim mogućim veličajnostima, tako da je go- 
dine 1531, stavljen Pizarro na čelo sto i osamdeset 
dobro oboružanih konjanika, s kojima je ponovno 
krenuo prema južnoj Americi. Usput je svuda do- 
bivao još pojačanja, pa se u novembru god. 1532, 
iskrcao na peruanskoj obali i unišao u državu Inka, 
Pizarro je bio mudra glava, ali obrnuto od 
Corteza, niska duša. Nije imao ni najprimitivnije 
izobrazbe, a o osjećaju pravednosti nije u njega bilo 
ni govora; nije čak umio ni da svoje ime napiše, dok 
je, kako smo vidjeli, Cortez u svojim izvještajima 
španjolskom kralju dokazao, da je vrstan historičar 
svojih djela i pustolovina. Pizarro je bio zatucan i 
lukav, ali je umio iskoristiti povoljne momente. 
Zašto je samo morao Montezuma stajati u zavadi 
sa susjednim plemenima, kad je u zemlju došao 
Cortez i oteo mu državu! A zašto je morao Peru 
baš u toj godini biti razdvojen gradjanskim ratom, 
kad je došao Pizarro sa svojim sramotnim krdom? 

Po uhodama i poslanicima Pizzaro se brzo 
točno informirao o stanju stvari, S najljepšim uvjera- 
vanjima znao je tako uspavati Atahualpu, jednoga 
od dvojice Inka, da ga je ovaj čak zamolio, da ga 
podupre protiv rodjenoga brata Huascara. Da su 
braća bila složna, mogli su s najvećom lakoćom oči- 
stiti zemlju od španjolske kuge. Njihova svadja za- 
pečatila je sudbinu obadvojice. 

Dogovorili su se, da Atahualpa lično dodje u 
Pizarrov tabor. I on je došao s najvećim sjajem i 
poveo sa sobom vojsku od trideset tisuća ratnika! 
Uspravno je sjedio na zlatnoj nosiljci, a oko njega 
stupala je cijela njegova vojska. No vrlo se preva- 
rio, ako je mislio, da će na taj nač:'n moći dokazati 
novom savezniku svoju snagu i moć. Pred njega je 

stupio Pizarrov vojni propovjednik, držeći u jednoj 
ruci raspelo, a u drugoj brevijar, te podigavši ras- 
pelo, opomenuo je pater u ime Isusovo Inku, da 
primi kršćanstvo i da kastilskoga kralja prizna svo- 
jim gospodarom. 

Atahualpa je mirno odgovorio, da mu nitko 
ne može oteti prava, koja je naslijedio od svojih 
predaka. On se ne želi iznevjeriti vjeri svojih otaca 
i ne razumije, što to velečasni govori. 

»Evo, u ovoj je knjizi sve zapisano!« rekao je 
svećenik, pruživši kralju brevijar. 

Atahualpa prisloni knjigu na uho i reče, ba- 
civši je na zemlju: »Pa vaša knjiga ne govori!« 

To je bio znak za užasno krvoproliće. Topovi 
i puške Španjolaca sasuše živu vatru u crvene re- 
dove peruanske vojske. Zaštićeni svojim čeličnim 
šljemovima i oklopima, jurnule su divlje čete konja- 
nika s ispruženim kopljima i buzdovanima kroz re- 
dove polunagih urodjenika, šireći oko sebe zabunu 
i strah. Što su dohvatili mačevima, kopljima i tane- 
tima, sve su bez smilovanja poklali i poubijali. Na 
bojištu je ostalo preko četiri tisuće mrtvih, a još 
više ranjenih i okrvavljenih. Vojska urodjenika pot- 
puno se raspršila i razbježala u beznadnom trku. 
Kralja su uhvatili i zarobili, da im bude kao taoc u 
rukama. Pobjednicima je pao u ruke bogat blijen. 
Glasine o zlatnoj zemlji na jugu nisu bile nikakove 
bajke. Časnici i momčad razdijelili su medju sobom 
plijen, pa su još — razbojnici! — zahvaljivali Bogu 
na pobjedi! 

Zarobljeni Inka molio je i preklinjao, da mu 
vrate slobodu, a Pizarro mu ju je i obećao, ali pod 
ovim uvjetom: — Atahualpa je morao jednu sobu 
srednje veličine napuniti zlatom tako visoko, koliko 
se može rukom doseći. Zarobljenik je pristao na po- 
godbu. Glasnici su počeli juriti zemljom, koja mu 
je ostala vjerna, pa su iz hramova i dvorova počele 
stizati posude, zdjele, dragocjenosti i zlato u pru- 
tovima. Za kratko vrijeme bila je soba napunjena 

zlatom i položena otkupnina. No Pizarro nije ni po- 
mišljao na to, da održi svoju riječ, nego se lukavo 
smijao. Umjesto da dade kralju slobodu, optužio ga 
je zbog nevjerstva i osudio na smrt ugušenjem. Taj 
odvratni čin zauvijek je prekrio ruglom i sramotom 
španjolska osvajanja. 

Pomoću jednoga svoga ratničkoga druga, ime- 
nom Almagro, dobio je Pizarro nova pojačanja, pa 
je sa pet stotina ljudi krenuo dalje visočinama 
prama gradu Cuzco, koji je osvojio. Ovdje se odi- 
jelio od Almagra, koji je pošao da na svoju ruku 
traži zlatne poljane dalje na jugu. S malenom četom 
ljudi prošao je gorske klance Bolivije, a odande 
duž obale južnim pravcem sve do Aconcague. Na 
tom putu, dakako da nije našao zlata, ali je izveo 
veliko herojsko djelo, jer je proveo svoju četu kroz 
pustinju Atacama. 

Medjutim je Pizarro preuzeo u svoje ruke 
vladu u novoosvojenoj državi i u neposrednoj bli- 
zini obale osnovao grad Limu, koji je dugo vremena 
ostao prestolnicom španjolskoga potkralja. Još je 
i danas Lima sa 150.000 stanovnika glavni grad 
Peru-a. U gradu je sva sila samostana, crkava i 
zdenaca, te prekrasna katedrala. Lučki grad Callao 
je pred sto i šezdeset godina gotovo posve uništio 
potres, tako da su se kuće porušile i otplovile s va- 
lovima a stanovnici se potopili. Sada imade Callao 
opet oko 50.000 stanovnika. 

Pizarrova je okrutnost ubrzo urodila pobunom. 
Dok je on sam bio u Limi opkoljen, dotle su njegova 
tri brata bila opkoljena u Cuzcu, U isto vrijeme sti- 
gao je Almagro iz pustinje Atacama, potukao Peru- 
ance i osvojivši Cuzco, zarobio ona tri brata. Pizarru 
podje za rukom, da ih oslobodi, pa je sad imao na 
red doći Almagro. Pao je u ruke osvajača, koji ga je 
objesio. Nekoliko godina kasnije osvetili su se A1- 
magrovi prijatelji na Pizarru. Vičući: »Smrt pod- 
lacu!« jurišali su zavjerenici na palaču državnoga 
namjesništva te s golim mačevima provalili u dvo- 

ranu, gdje se nalazio Pizarro sa svojim prijateljima 
i slugama. Većina ih je poskakala kroz prozore; svi 
ostali su smaknuti, 

Pizarro se bijesno branio s mačem i štitom u 
ruci i tek što je četvoricu protivnika oborio, srušio 
se na tle, vičući iz svega glasa za ispovjednikom. 
Dok je na podu crtao križ, sjuriše mu mač u grlo. 

Tako je svršila ta zvijer u ljudskoj spodobi. 
Svu su mu imovinu opljačkali, da nije ostalo ni za 
pogrebne troškove. U najvećoj tišini odnio ga je i 
pokopao njegov vjerni sluga, 

Inka Atahualpa, kojega je strašni Pizarro onako 
grozno umorio, simbol je okrvavljene Južne Ame- 
rike^ Prosvjetu i kršćanstvo htjeli su Španjolci pro- 
širiti, da se utru novi putovi svjetskoj trgovini. 
Uistinu su pak uništili urodjenike, koji su zatrpavali 
zlatom sobe Evropljana, a ovi ih mrcvarili do smrti. 
Civilizacija je bila samo lijep izgovor, a pravi razlozi 
bili su umorstva i pljačke. Glavno je, da se oni'na- 
site — a tko će da se brine za to, što će sa lica 
zemlje nestati jednoga kulturnoga naroda? 


32. Kondor. 

I^ondor je kralj medju pticama južne Amerike i 
** najsnažniji jastreb na zemlji. Neobičnoga je 
izgleda sa svojom sivom krestom na razdijelku, 
obješenim mesnim zaponcima pokraj kljuna i gologa 
vrata, što ga okružuje prsten mekoga paperja. Ne- 
čujno lebdi on povrh lanca Anda, a u sumrak se 
spušta na kakvu pećinu, omotavši tijelo crnim plaš- 
lom svojih golemih krila. Dok ovako sjedi, izgleda 
kao kakovo strašilo, a osobito kad zabode kljun u 
kakovu strvinu, koju je dovukao sebi za hranu. No 
zato je divan i veličanstven, kad uperi svoj lijet 
spram sunca u zračne visine, U vrtoglavim visi- 
nama, gdje bi morao uginuti svaki ljudski život, 

kondor se osjeća veoma voljko. Raširi krila, koja 
od jednoga kraja do drugoga iznose šest metara, pa 
se uzdiže po nekoliko tisuća metara nad zemljom. 
Vršak Aconcague vidi on pod sobom u dubini poput 
svijetle mrlje. Žubor potoka sa Soratskog glečera 
čuje se do njega u visine, zatim sve tiše, dok sasvim 
ne umukne, što se više ptica uzdiže. Kad iz kratera 
Cotopaxa sunu u vis usijani oblaci pare, on zacijelo 
misli, da je na namreškanome čelu zemlje puknuo 
kakav čir. 

Kako kondor dobro poznaje Kordiljere Anda! 
Ta on je sav svoj život proveo iznad njih, te je sa 
svojom svojtom nebrojeno puta prelijetao put iz- 
medju Magalanova puta na jugu i visoravni kod 
Quita na sjeveru. Poput mnogostrukih zidova leže 
duboko pod njim sivi bregovi. Njemu je poznata 
gola, žuta obala pustinje do Tihog oceana, kao i 
vatreno crvene pećine portira na zapadnom pod- 
nožju Anda. On znade, da samo ondje, gdje rijeke 
prosijecaju obalni pojas, čarobnom moći izbija iz 
zemlje riža, kukuruz, šećerna trstika, maslina i 
groždje, a u dolinama pod zaštitom pećina carstvuje 
bujna vegetacija mimoza i bagrema, oraha, tama- 
rinda i eukaliptusa. U nekim dolinama vidio je i da 
pamuk raste. U doba topline, od prosinca do ožujka, 
vidi on grad Limu, ožaren jarkim suncem. Jedino od 
lipnja do rujna može se ondje dolje izdržati. Hladni 
vjetrovi s Anda vrlo gode kondoru, pa on tada plovi 
povrh srebrne površine na jezeru Titicaca, 

Kondorovi predci vidjeli su slobodni život 
Indijanaca u pradavnim vremenima. Oni su vidjeli 
Inke kao djecu, kad ukrašavaju svoja čela šare- 
nim perjem, prolaznim simbolom njihovoga dosto- 
janstva; vidjeli su njihovu moć u punome cvatu, a 
zatim, kako stare i umiru, te se konačno smiruju u 
svojim mirnim grobovima u hramu Sunca. Tri sto- 
tine godina motrili su predji kondorovi, kako špa- 
njolski upadači ugnjetavaju nekada onako sretni 
Peru, — dok nije sazrelo doba, da se protjeraju i 

posljednji tirani. Sada znade kondor, da se danas 
tek polovica pučanstva u Peru sastoji od Indijanaca, 
pa mu se teško vidi, kako bijeli i crni, kao i izmije- 
šani ljudi, na sve strane potiskuju čistu američku 
rasu. 

Pun začudjenja i straha uzletio je kondor u 
najviše visine, kao nikada ranije, kad su klancima 
Anda počele juriti prve željeznice u visini od 4500 
metara iznad morske površine. Što je samo gonilo 
te bijele ljude, da u visinama, koje nadmašuju Mont- 
blanc, probijaju tunele kroz bregove! 

Kad kondor uzleti tako visoko, da do njega 
ne može doprijeti ni glasak sa zemlje, onda miruje 
na raširenim svojim golemim krilima i ogledava se 
unaokolo. Nema toga dalekozora na zemlji, koji bi 
ga mogao odozdol razaznati. Prije nekoliko sati po- 
jeo je jednu lamu, premda je njegovo tijelo i bez 
toga dosta teško, pa ipak lebdi u zraku poput pjene 
od sapunice. On ne poznaje straha ni vrtoglavice, 
ali ne zna ni to, da bi jedan grč u mišicama mogao 
prouzročiti, da se surva i razbije na kamenitom sti- 
jenju. On je ondje gore sam samcat i nema toga 
stvora, koji bi ga pratio po tim zračnim putovima. 
Okružuje ga tišina beskrajnoga prostranstva, tako 
da ne čuje ništa drugo, do vjetra, koji propuhuje 
njegovim perima. 

Daleko na zapadu svjetluca se Ocean. Oko- 
mito u dubljim proteže se lanac Anda, pokriven 
ledom i snijegom. Prema istoku iščezavaju sivi to- 
novi pećina i prelijevaju se u zeleno. To su prašume 
Brazilije, Ovdje-ondje zasvjetluca nešto medju drve- 
ćem, kad se jutarnje svijetlo počne lomiti u vode- 
nom zrcalu jednoga od golemih pritoka rijeke Ama- 
zone. 

No još više nego kondor uspinje se sunce. Vru- 
ćina dana izvlači pare i magle iz voda i močvara 
rijeke Amazone, a iz neprohodnoga šipražja pra- 
šuma suklja u vis para vlage. Siva koprena širi se 
nad zemaljskom površinom i prekriva Braziliju. I 

sada se kondor vlastitom težinom ruši u okomitom 
lijetu strelovitom brzinom na milje daleko kroz sve 
rjedje slojeve zraka. Na strmoj pećini u Andama 
Bolivije čeka ga njegova ženka: ondje je njegov 
dom. 


33. Vožnja Orellana. 

f 1 Peru-u izvire najveća rijeka na zemlji: Ama- 
^ zona. Izmedju zeleno obraslih lanaca Anda, koji 
se sa svojim vršcima gube u nebeskom plavetnilu, 
protječe rijeka prema sjeveru. Na obalama se lelu- 
jaju klasovi žita i po gdjegdje se u vodi zrcale mau- 
zoleji ili ruševine iz doba Inka. Male splavi služe 
umjesto mostova preko rijeke. No za vrijeme po- 
plave se pjeni i razlijeva po dolini. 

Sasvim iznenada tvori luk prama istoku, te si 
probija korito kroz istočne lance Anda. Kroz jedan 
klanac, širok pedeset metara, protiskuju se mase 
vode, koje se ruše zaglušnim šumom u vodopadima 
i riječkim brzicama. Često u svom toku ove mase 
vode posve miruju i razliju se u širini od pet stotina 
metara. Sa ledenih poljana Anda pritječu rijeci 
Amazoni kristalni pritoci; brda i šume na njenim 
obalama prinose joj harač u izvorima i potocima, pa 
kad iza sebe ostavi i posljednji brežuljak, onda je 
jedna veličanstvena rijeka. 

Izvore rijeke Amazone otkrio je god. 1535. 
neki španjolski vojnik Maranon, a već u godini 
1500. obreo je njeno ušće Vincente Pinzon, No Ma- 
ranon nije znao, gdje se rijeka izlijeva u more, a 
Pinzon opet, u kojoj dolini izvire. Nekom drugom 
Španjolcu bilo je sudjeno da otkrije tok od izvora 
do ušća. 

Pod^zapovjedništvom osvajača Franciska Pi- 
zarra služio je njegov brat Gonzalo u Sjevernom 
Peru-u. Pripovijesti o bogatim zemljama zlata na 

istoku, ponukale su i njega da podje onamo, S voj- 
skom od 350 španjolskih konjanika i pješaka, te 
4000 Indijanaca, krenuo je iz Quita i podnožjem 
Cotopaxa pošao preko Anda u nizinu rijeke Napo, 
Luđački pothvat! Indijanci su se u masama smrza- 
vali na visočinama, a umjesto zlata našli su prazne 
pustoline, močvare ili šume, a zemlja je bila razmo- 
čena dvomjesečnom kišom. Od životinja nisu našli 
ništa drugo do debelokožnoga tapira, koji svojom, 
poput rila produženom njuškom, njuška za bilinama 
i lišćem, te odabira močvarne krajeve dubokomu 
unutrašnjosti prašume, Rijetko rasijani urodjenici 
pokazivali su se veoma neprijateljski raspoloženi. 

Na samo Novo Ljeto godine 1540, stigla je ta 
već veoma smanjena četa ljudi na obalu rijeke 
Napo, pa pošto im je ondje glad zaprijetio sa svim 
svojim mukama, zaključio je Pizarro, da najhrabri- 
jega čovjeka od svoje pratnje, nekoga mornara 
Orellana, pošalje napred u južnom pravcu, ne bi li 
našao ljudi i živežnih namirnica, U jednom taboru 
gdje su se smjestili, osnovali su brodogradilište, te 
s najvećim pospješenjem načinili brodicu za jedrenje 
i veslanje. Sa pedeset ljudi posade krenuo je Orel- 
lana niz vodu, 

S obje strane obale vidjele su se tamne, tihe 
prašume. Ni sela, ni ljudi! Golemo drveće izdizalo 
je svoje krošnje, poput kakovoga slavoluka, ponad 
rijeke, a sa grana visjele liane (povijuše), koje su 
služile repatim majmunima namjesto ljestava od 
užeta, da se na njima njišu. 

S dana u dan zalazila je Orellanova brodica 
sve dublje u tu vlagom presićenu zemlju, koje još 
nikada nije vidio ni jedan bijelac. Uzalud su tražili 
i zurili, da spaze kakvoga urodjenika, kao što su 
uzalud nastojali, da im pogled prodre kroz zelenu 
tamu izmedju drveća. Strah i nemir zahvati mom- 
čad. Jedino je Orellana bezbrižno sjedio uz kormilo 
dijeleći zapovijedi veslačima i udešavajući jedra već 
prema tomu, kakav je udario vjetar. 

Nigdje nije bilo kakovoga selišta na obali, 
nigdje kolibice, pokrivene palmovim listom ili makar 
travom, nigdje se nije opazio ni oblačić dima, iz 
čega bi se moglo zaključivati, da su u blizini Indi- 
janci, Na jednom obronku u grmu ležala je jedna 
boa, rod »pytona« Staroga Svijeta, savita u graci- 
oznom kolutu i zabavljena žderanjem životinjice 
»aguti«. U obalnoj kaljuži, prepunoj korenja, va- 
ljalo se nekoliko vodenih svinja, a ispod bodljikave 
guštare vrebao je na njih njihov najopasniji nepri- 
jatelj jaguar, čije su se oči sjale kao dvije užarene 
kruglje. 

Napokon se i obala malo pročistila, U prorije- 
djenoj šumi vidjele se kolibe, izmedju kojih su pre- 
strašeni Indijanci jurili amo-tamo. Orellana sa svo- 
jim ljudima izadje na kopno i umirivši divljake, 
ostade neko vrijeme kod njih, da sakupi živežnih 
namirnica što se više bude dalo. Indijanci su ga 
uvjeravali, da za deset dana može stići do velike ri- 
jeke na jugu, pa je Orellana odmah znao, da je to 
rijeka, kojoj je ušće otkrio Pinzon, 

Glavno je, da su se našle živežne namirnice. 
No da su Pizarro i njegova družba čekali na Orel- 
lana, morali bi davno poumirati od gladi, a ovaj opet 
nije ni mogao sa svojom brodicom ploviti uz vodu. 
Dakle radije dalje ploviti! Možda će im poći za ru- 
kom da stignu do Atlantskoga oceana. Njegovi ljudi 
nisu imali ništa protiv toga predloga svoga vodje, 
budući da su se voljko osjećali u indijanskom na- 
selju. Počeli su graditi jednu veću jedrenjaču, od 
povijuša spleli su konope, a od urodjeničkih ogrtača 
od trave sašili su jedra. 

Pošto se Orellana nije povratio mislio je Pi- 
zarro, da je pao žrtvom neprijateljskih plemena, pa 
je stoga zaključio, da se opet vrati u Quito, Oni, 
koji su još preostali u životu, hranili su se konjskim 
mesom, zatim su pojeli pse i najzad počeli jesti 
travu, korenje, pa i samu kožu. Nakon golemoga 
oskudijevanja Pizarro napokon stiže u Quito, ali 

mu je od pratnje preostalo još samo osamdeset ljudi! 
Na tom putu postradalo je četiri tisuće Indijanaca i 
dvjesta bijelaca! 

Orellana je medjutim nakrcao obadva svoja 
broda hranom, na veći brod postavio trideset, a na 
manji dvadeset svojih ljudi i produžio vožnju, da 
tako jednim mahom riješi riječki sistem tropske 
južne Amerike. Oko njega prostiralo se najveće ze- 
maljsko tropsko nizozemlje, a pred njim tekla naj- 
veća rijeka svijeta. Nije vidio ništa drugo do vodu 
i šumu, nije imao druge opreme do one, što mu pru- 
žaše obala rijeke Napo, a osim svega toga počeli su 
njegovi ljudi mrmljati i buniti se poradi preduge i 
nesigurne vožnje. 


34. Kroz prašume rijeke Amazone. 

N akon deset dana stigoše obadva broda do »ve- 
like vode«, kako su im Indijanci rekli; Napo je 
utjecao u rijeku Amazonu, koja je baš počela naglo 
rasti. Za vrijeme najvišega vodostaja, u mjesecu 
lipnju i srpnju, dosegne voda dvanaest metara nad 
normalom. Što dalje niz vodu, ta se razlika sve više 
izjednačuje, budući da sjeverni pritoci Amazonke 
dolaze od ekvatora, gdje u svako doba padaju kiše, 
a dalje južnije rastu u različito doba, već prema 
krajevima, u kojima se nalaze izvori. Da voda stigne 
od podnožja Kordiljera do ušća, trebaju talasi viso- 
koga vodostaja glavne rijeke oko dva mjeseca. 

Španjolci su mislili, da se nalaze na kakvom 
beskrajnom jezeru. Gdje je bila ravna obala, ondje 
se vidjela šuma na milje daleko poplavljena, a isred 
vode stršila su stabla. Divlje zvijeri razbježale su 
se u sigurnije krajeve, a ostale samo šumske i vo- 
dene ptice i četverenošci, koji sav svoj život pro- 
vode na drveću. Na pojedinim dijelovima obale, 

kamo nije voda dopirala, izgradili su Indijanci ko- 
libe. Na tim mjestima, koja su zaštićena od poplave, 
nalaze se još i danas naselja sabirača gume. 

Kad je voda počela padati, mogli su Orella- 
novi ljudi promatrati, kako se od raskvašene obale 
odvaljuju golemi komadi zemlje, te se pod težinom 
orijaških stabala, koje su sa sobom povukli, stro- 
valjuju u rijeku. Čitavo otočje od korenja, zemlje, 
drva i Hana nosila je vodena struja. Nešto se za- 
ustavilo i nasukalo na prudovima usred rijeke, ne- 
što zapelo i zadržalo se na izdancima obale, a na 
ovom se opet sakupljali i zaustavljali novi komadi, 
koje je voda sa sobom nosila, da ih kasnije ponese 
u samo more. Tako su se svaki čas mogli sudariti 
s kakvim stablom i razbiti se. Brzina rijeke iznosila 
je tri četvrtine metra u sekundi, a kad je bio po- 
voljan vjetar, obadva su broda brzo napredovala. 

S obzirom na promjenljivi izgled šume, mom- 
čad je ubrzo naučila i znala prosuditi, gdje se može 
iskrcati, a gdje ne. Ondje, gdje su velike krošnje 
lisnatog drveća tvorile talasaste svodove nad pal- 
mama, bila je zemlja suha. Ako je pak lepeza palme 
sa svojim krasnim zelenilom nadvisivala lisnatu 
šumu, bio je to znak, da ondje voda preplavljuje 
obalu. 

Bez obzira na te opasnosti za plovidbu, još su 
ih više ugrožavali Indijanci, koji su u svojim brzim 
čamcima u jatima dolazili i zasipavali strance ki- 
šom otrovnih strelica. 

Koncem mjeseca svibnja stigoše do ušća Rio 
Negra, od kojega veoma nabujava rijeka Amazona. 
Rio Negru pritječu rijeke vode iz Columbije, Vene- 
zuele, Guayane i vodom obilatog Llanosa na sje- 
vernoj strani rijeke Amazone, te ondje, gdje ju otoci 
dijele u više rukava, doseže širinu od pedeset kilo- 
metara. 

Ovdje je Orellana ostao više sedmica kod pri- 
jateljski raspoloženih Indijanaca, koji su imali svoje 
prijazne kolibice pod drvećem banana. Brodovi su 

temeljito popravljeni, nabavljene nove zalihe kuku- 
ruza, živadi, riba i kornjača. Ovdje je sve vrvjelo 
od kornjača za jelo, pa su ih lovili i sami Indijanci i 
sakupljali njihova jaja, I ribolov je bio izdašan, bu- 
dući da u rijeci Amazoni živi oko dvije tisuće raz- 
nih vrsti riba. 

Plovidba se produžila s novim silama, pa su 
Orellanovi brodovi ubrzo plovili na 2 i pol kilome- 
tra širokom ušću Madeire, Tim pritokom dobiva 
Amazona moćan priliv vode, budući da ne zaostaje 
mnogo za njom; izvori Madeire nalaze se daleko 
na jugu, te dolazi iz Kordiljera Perua i Bolivije, ili 
iz visokih krajeva Brazilije. 

Mjesecima se nije vidjelo nigdje ništa do bes- 
krajnih površina vode i šume! Usto još i toplina, 
koja je ostala kroz čitavu godinu ista i nepromije- 
njena, koja je doduše veoma rijetko dosegla 40 
stupnjeva, ali je zbog vlažnoga zraka nastajala spa- 
rina, koja je čovjeka uspavljivala. No zato je svaki 
dan vožnje donosio nove promjene. Momčad, na- 
slonjena na jarbole ili spustivši mirno vesla, pro- 
matrala je delfine kako se igraju, brze kretnje ali- 
gatora, kad juri za velikom ribom, ili nespretne 
kretnje lamantina — vrste sirenskih životinja — 
koja na rubu obale čeka na jegulji slične ribe, koje 
slučajno izlaze na kopno. Možda su prigodice spa- 
zili i Indijance u njihovim lakim čamcima, gdje pro- 
gone i love lamantine i aligatore, da se dokopaju 
njihova mesa. Ali ih je na dogled golemoga razvodja 
rijeke Amazone spopadala neka tjeskoba. 

Tako su prokrstarili beskrajno veliku prašumu, 
koja se proteže od podnožja Anda i izvora Madeire 
sve do ušća Orinoca i rijeke Amazone, onaj gusti, 
krasni šumski kompleks, koji se zove Selvas, te 
svojim živim životom prekriva čitavu niz:nu Brazi- 
lije, koju natapaju tropske kiše i silne vode. Sva 
kiša, koja padne na Selvas i Llanos, stiže brojnim 
pritocima u Amazonu, te kroz njeno, trublji slično 
ušće, u more. S neizmjernim šumama na svojim oba- 

lama ta je rijeka slična rogu obilnosti velike, divlje 
i nesavladive naravi. Ovdje sve vrije i vrvi, kuha i 
kipi sočna zemlja od životne snage, roji se divljač i 
kukci, a leptira ima više nego igdje na zemlji, i svi 
su u divnim, žarkim tropskim bojama. Prastara 
drveta na obalama podlokava voda i odnosi sa so- 
bom, dok druga istrunu u tamnim, neprohodnim 
prašumama. Poradi guana i lješina parnulih zvijeri, 
kao i istrunulih bilina, zemlja je vazda vanredno 
nagnojena, tako da iz grobova niču neiscrpna blaga 
prirode i novo rastlinje. 

Španjolci nisu imali prilike, da zalaze u unu- 
trašnjost zemlje, a ne bi im bilo ni lako provući se 
kroz guštare i šikare. Postrance od toka vode, a 
naročito u području izmedju nekoliko velikih južnih 
pritoka, nalazi se prašuma od pamtivijeka u svom 
prekrasnom zelenilu. Možda u njezinoj nutrašnjosti 
ima i kakovih indijanskih plemena, koji još nisu ni 
čuli o tomu, da su bijeli ljudi otkrili Ameriku, pa 
mogu biti sretni, što strani osvajači još nisu postali 
gospodarima njihove šume. Ondje još stoje palme u 
svom rajskom miru. Pod visokim stablima lovorike, 
kojih se krošnje izdižu poput crkvenoga svoda, uz 
mimoze, fikuse i ostale vrste palma, vlada ovdje 
tamno zelenilo. Jedino se Hane iz dubljina dižu i 
pružaju uz stabla, da suncu otvore svoje cvjetove. 
Na zaštićenim, suncu izloženim obalama jezera po- 
nosno se koči najponosniji svih cvjetova: Victoria 
regia od roda vodenih ruža. Njeni su listovi veliki 
do dva metra, a cvijet oko tri četvrt metra. Samo 
dvije večeri otvaraju se cvjetovi; prve večeri je 
cvijet bijel, a druge purpurno žarke boje. Na šezde- 
set metara visokom drveću sazrijevaju okrugli, po- 
put drveta tvrdi plodovi u veličini dječje glave. Kad 
sazriju, padnu dolje, ljuska popuca, a iz nutrine se 
prospe pregršt trouglastih oraščića. Svjetlinom 
svoga debla i svojim svijetlozelenim lišćem očituje 
nam se drvo gume, iz kojega curi sok, bijel poput 

Zab. Bibl. 351, »Kroz Ameriku«. 

mlijeka, pa je to najbolja guma, što ju svijet poznaje. 
Indijanci danas mrze to drvo, budući da Evropljani 
zlikovački s njim postupaju samo da se obogate. 
Indijanci rade poput robova za bijelce sabirući 
kaučuk, kako bi se gospoda u Evropi mogla lagodno 
vozikati automobilima. 

U toj šumi uspijeva još jedno drvo, poznato 
svakomu djetetu. Naraste do petnaest metara vi- 
soko i ima velike, gole kožne listove. Njegovi cvje- 
tovi rastu iz debla, a ne iz lista, a njegovi žutocrveni 
plodovi, slični krastavcu, sazrijevaju u svako doba 
u vječitom ljetu Amazonije. Drvo raste divlje u 
šumi, a zasadili su ga Indijanci još prije dolaska 
Evropljana, koji, kao i Mehikanci, iz samljevene 
jezgre toga ploda priredjuju — čokoladu i kakao. 

Isto je tako poznato i omiljelo piće kava. Ka- 
vino drvo ne raste u prašumi, nego na plantažama. 
Njena je domovina pokrajina Kaffa u Abesiniji, pa 
je iz Arabije prispjela kava najprije u Carigrad, a 
odande dalje u Evropu. Sada Brazilija podmiruje % 
potrebe kave na čitavome svijetu, jer na godinu 
daje tisuću milijuna kilograma. 

Medju te osobite goste prašume spada još i 
biljka vanilija, kojoj su domovina gorske šume Pe- 
ru-a i Mehika. Da ta divlja biljka uzmogne donositi 
plod, moraju kukci prenositi pelud cvijeta. Prije 
mnogo godina prenijeli su tu biljku na otok Re- 
union, gdje vanredno uspijeva, ali ne nosi ploda. 
Ali ipak ondje nije bilo dosta kukaca rodnoga kraja. 
Zato se pokušalo umjetnim putem prenositi pelud 
u svrhu oplodjenja, što je izvrsno uspjelo. Danas 
Reunion uglavnom podmiruje potrebe cijeloga svi- 
jeta s vanilijom. 

A tek ona raznoličnost životinja, koje žive po 
tim prašumama! U grmlju bambusove trstike igra se 
ženka jaguara sa svojim mladima, a na rubu mo- 
čvare nalazi se »pekari«, mala, niska svinja s klju- 
nom, na svojim vitkim i elastičnim nogama. Ovdje 
se još nalazi osobita vrst tobolčara, kao i oklopljeni 

pasanci, koji ljube odurne termite, bijele mrave, 
kojih oštre čeljusti razglodju papir, tkaninu, drvo, 
pače i cijele kuće. Ovdje još živi i ljenivac sa svojom 
okruglom majmunskom glavom i jakim velikim ča- 
porcima. Po čitave dane pospano visi sa grane i 
probudi se tek kad zamrači. Zadržava se samo u 
krošnji drveća, te se hrani lišćem. U praiskonsko 
doba bilo je tih ljenivaca velikih poput slona. U šu- 
pljim stablima spava po danu medvjed žutosmedje 
boje; po noći traži male sisavce ili ptice, ili ide u 
potragu za jajima i voćem; no on ne potroši svoga 
plijena prije dok ga prije dobro vodom ne opere. 
Na rubu prašume, a na granici izmedju države sunca 
i sjene, kriješte šarene papige, leprše bezbrojni 
leptiri prekrasnih boja i guču golubovi leteći s gra- 
ne na granu. Strelovitom brzinom prolijeću zrakom 
kolibrići, malene ptičice, kojih se glava, vrat i prsa 
sjaju žarkim, živim metalnim bojama. Njihova su 
gnijezda brižno sačinjena od mahovine i travčica, a 
kljun im je tako dugačak i tanak poput šila. Koli- 
brići su dugački 3% cm, a teški jedva jedan gram. 

Kroz taj zemaljski raj plovio je Orellana sa 
svoje dvije brodice. Ispod ušća Madeire iskrcao se 
na sjevernoj obali u kraju, gdje su navodno živjele 
visokog uzrasta djevice »Amazonke«, pa se i rijeka 
po njima prozvala Amazonom, Odista ta priča o 
Amazonkama nije bila drugo do mornarska bajka. 

Plovilo se sve dalje i dalje. Rijeka kao da nije 
imala kraja. Izmedju ušća velikih pritoka, Šingu i 
Tapajoza, pokazaše se veliki travnici, pa su putnici 
s teškom mukom izmaknuli ljudožderima sjeverne 
obale. 

Uto se napokon počeše približavati svjetskome 
moru. Prijazniji Indijanci upozoravali su bijelce i 
opominjali ih, da se čuvaju Proroca, jednoga tajno- 
vitoga vodenoga pada, koji je u vezi sa plimom i 
osjekom, te dvaput mjesečno teče iz oceana u ri- 
Ie sve rušeći i obarajući, što zateče na svom 

putu. Uto je Orellana konačno prispio do sjever- 
noga rukava ušća rijeke Amazone, 

Ondje je na svojim ladjama napravio prekri- 
venu palubu i zaplovio u otvoreno more. No golema 
rijeka slijedila ga je daleko u Atlanski ocean i kad 
mu je već odavna iz vida nestalo obale, plovili su 
brodovi još uvijek u zamuljenoj, žutoj, slatkoj vodi. 
Još nakon pet stotina kilometara pred uscem na- 
lazi se slatka voda rijeke Amazone na površini sla- 
noga Oceana. Tek dalje u sjevernom pravcu pri- 
spjeli su konačno u plavozelenu vodu mora. 

Orellana je trebao pet mjeseci za 4000 kilo- 
metara od ukupnih 5000 kilometara duljine rijeke. 
Sada je zaplovio sjevernim pravcem, da duz obale 
Guayane i Venezuele dodje u Zapadnu Indiju, a o 
Božiću se usidrio na obali San Dominga. 


35. Aleksandar Humboldt. 

O tkako je razbojnik Pizarro razorio državu Inka, 
španjolski su i portugalski konkvistadori bacili 
oko i na južno-američki kontinent, o rasegnutosti 
kojega tek kasnije doznadoše kolonisti i geograh. 
Indijansko je pučanstvo nakon žestokih bojeva po- 
počelo da se sve više povlači u nutrašnjost, gdje su 
neprohodne, groznicama presićene prašume i bes- 
krajne puste travne stepe, »Llanosi« pružah su naj- 
sigurniju zaštitu pred pohlepnim upadačima. Obalni 
dijelovi ubrzo su napučeni i kolonizirani; Evropljani 
i kreoli, Indijanci i melezi razdijelili su si zemlju, 
koju su obradjivali iz Afrike dopremljeni robovi. 

Dublje u nutrašnjost zemlje prodrli su uz obalu 
velike rijeke jedini misionari Isusovci, a kasnije Ka- 
pucini; no moskiti i krokodili, mravi i jaguari ogor- 
čavali su život i onom malom broju Evropljana, pa 
su se upravo gušili u onoj neiscrpnoj vegetaciji, koja 
ih je okružavala svojom bujnošću. Ono nekoliko 

kolibica od palmi oko drvenoga križa, a uz njih mi- 
sionarska kućica od bambusa, imalo je da pred- 
stavlja sela ili čak i gradove, koje su s ponosnim 
imenima ucrtavali u geografske mape, ispunjavajući 
ih, onako od oka, rijekama i planinama, samo da na 
mapama ne bude bijelih praznina, a španjolski i 
portugalski ministarski kabineti prepirali su se 
s najvećom diplomatičnošću i varkama o granicama 
svojih dalekih posjeda, kojih nitko od njih nije ni 
vidio, pa su u istini još uvijek pripadali urodjeni- 
cima i životinjskom carstvu Južne Amerike. 

Ova tama, koja je još pod kraj osamnaestoga 
vijeka pokrivala Južnu Ameriku, podraživala je 
jednoga njemačkoga učenjaka, čije je ime s povi- 
ješću otkrića ovoga dijela svijeta za sva vremena 
ostalo usko skopčano. Bio je to Aleksandar von 
Humboldt. On je prvi načinio pouzdanu i istinsku 
geografsku mapu Južne Amerike; za pet godina 
svog istraživalačkog putovanja u unutrašnjosti, išao 
je on uz rijeke i ucrtavao konture planina; on je od- 
redio tamošnju faunu i floru, načinio studije o klimat- 
skim prilikama, o potresima i vulkanskim erupci- 
jama, utvrdio položaj pojedinih mjesta prema stup- 
njevima zemaljske širine i duljine, te kolonijalnim 
državama dao dragocjene upute i podatke za razvi- 
tak njihovih naseobina. Humboldta je stajalo to 
putovanje preko 100.000 tadašnjih maraka, gotovo 
preko polovice cijeloga imetka, ali mu je zato pri- 
bavilo svjetsku slavu i učinilo ga besmrtnim. Možda 
nije nikada bilo takovoga učenjaka, koji bi, kao 
Humboldt, još za svoga života uživao toliku popu- 
larnost u svih pet dijelova svijeta. 

Dne 14. rujna 1769., u doba, kad su Napoleon 
i njegov pobjednik Wellington ugledali svijet, rodio 
se u Berlinu i Al. Humboldt. Odrastao je uz svoga 
brata Vilhelma, takodjer slavnoga čovjeka, i briž- 
ljivo bio odgojen. Kao dijete bio je veoma slab, te 
je istom u kasnijim godinama ojačao tako, da se 
mogao posvetiti studijama, pa su obadva brata pošla 

na sveučilište u Frankfurt na Odri god. 1787. Ale- 
ksandar je već kao dijete sabirao kukce i leptire, 
školjke i kamenje i sve to brižno spravljao u kutije, 
pa su ga prozvali »malim apotekarom«. 

Budući da im je otac rano umro, bila je maj- 
čina želja, da mladji brat Aleksandar postane 
državnikom, dok je stariji bio odredjen za pravničko 
zvanje. Poradi toga je Aleksandar isprva studirao 
financijalnu struku; no kad je kasnije došao u 
Gottingen, prihvatio se omiljelog studija prirodnih 
znanosti, te se sprijateljio s pomorcem Georgom 
Forsterom, s kojim je putovao po Rajni, a kasnije 
po Engleskoj i Francuskoj. U društvu su tako va- 
trenim poklonikom tropskoga svijeta, kao što je bio 
Forster, probudila se u Humboldta strastvena 
čežnja za zemljama onkraj ekvatora, a malena pri- 
povijest francuskoga pisca de Saint-Pierre pod na- 
slovom »Pavao i Virginija«, kojoj je radnja stavljena 
na jedno ostrvo Južnoga mora, bila je za njega 
neopisiv užitak. 

Svršivši Humboldt trgovačku akademiju u 
Hamburgu i rudarsku u Freibergu, nije zaboravio 
svojih mladenačkih snova o istraživalačkom puto- 
vanju u strane zemlje, pa je sve, što je u tim godi- 
nama učio, imalo da posluži tim putovanjima. Po- 
četkom god. 1792. postao je asesorom u departe- 
mentu za rudarstvo, te je kasnije putovao i prouča- 
vao razne solne rudnike u Gornjoj Bavarskoj i Salz- 
kammergutu. Geologija, fizika i prirodoslovlje bili 
su mu najmiliji studiji, a već prve njegove knjige 
dovele su ga u doticaj s najvećim tadašnjim učenja- 
cima. 

Smrću majke god. 1796. došla su obadva brata 
do priličnoga imutka. Tako je za Aleksandra došlo 
doba, da privede u život svoje mladenačke snove. 
Zbacio je sa sebe činovničke verige i krenuo na pu- 
tovanje. Nekoliko pokušaja, da se priključi kakvoj 
znanstvenoj! ekspediciji, bilo mu je osujećeno, pa 
je odlučio da na svoju ruku podje na istraživalačka 



putovanja. Prigodom boravka u Parizu upoznao se 
s francuskim botaničarom Aime Bonplandom, a za 
boravljenja u Španiji stekao je naklonost španjol- 
skoga dvora, koji se je zainteresirao za njegove 
osnove. Tako je imao u svojim rukama ključ za 
Južnu Ameriku i sve španjolske posjede u Tihom 
Oceanu, pa je dne 5. lipnja 1799., skupa sa svojim 
prijateljem Bonplandom, krenuo na višegodišnje ve- 
liko istraživalačko putovanje. 


36. Preko Llanosa u Venezueli. 

D ana 16. srpnja 1799. stupio je Humboldt sa Bon- 
plandom na tlo Južne Amerike. Poradi groznice, 
koja je izbila medju momčadi na brodu, bio je ka- 
petan »Pizarra« prisiljen, da se iskrca kod Cumane 
u Venezueli. Obadvojica učenjaka bili su iznena- 
djeni, kad su stupili na kopno i u jutarnjem svijetlu 
ugledali onaj krasni kraj. Kokosova debla, koja su 
bila preko dvadeset metara visoka, obrubljivala su 
obalu, a raščehani listovi palma jasno su se ocrta- 
vali u nebeskoj plaveti, koje nije mutio ni najmanji 
dašak pare. Mimoze poput drveća rasprostirale su, 
kao i pinije u Italiji, poput kišobrana svoje grane, 
a na obali vrvjeli smedji pelikani, čaplje i flamingosi. 
»Blistavo danje svijetlo«, zapisao je Humboldt još 
na brodu »Pizarra« u svoj dnevnik — »snaga bi- 
linskih boja, obličje rastlinja, žarke boje pera u 
ptica, sve je to imalo na sebi veličajan biljeg tropske 
prirode«. 

Pošto su oba istraživača četiri mjeseca lu- 
tala uzduž i popreko po okolici Cumane, pošli su u 
glavni grad Caracas, a odande južnim pravcem 
preko Llanosa Venezuele — golemih travnih stepa 
— koje se ljeti natječu u suhoti i pustoši sa pješča- 
nim ravnicama, ali se zato u kišno doba od aprila 
do oktobra pretvaraju u nabujalo more tropske ve- 

getacije, da prodru dalje do Orionca, treće velike 
rijeke Južne Amerike, koje je slatku vodu kod ušća 
u Atlantski ocean i Kolumbo osjetio na svom tre- 
ćemu putovanju u blizini otoka Trinidada. 

Već sama okolica Cumane i gorskoga kraja 
Caracasa pružila je istraživačima neizmjernu mno- 
žinu nalaza svojom ljepotom i raznolikošću vege- 
tacije; ovdje su morali ostati duže vremena na 
zdravim mjestima morske obale, da se priuče trop- 
skoj klimi. Ovdje su na pješčarama rasli kaktusi, 
koji su dosezali po deset metara visine, pa čitavi 
džbunovi bodljikavih kaktusa, dok su se na oba- 
lama rijeka verale prekrasne biljke, povijuše s buj- 
nim lišćem uz prekrasno drveće tamarinda i ceiba, 
Sago-drvo, banane i stabla kakao omogućivali su 
lijenim urodjenicima da žive kao u raju; kukuruz 
i šećerna trstika nisu ni trebali kakove njege, Tulci 
palmova cvijeća služili su im za pokrivanje glave 
i odijevanje, a bambusovina za gradnju koliba, pri- 
ugotavljanje oružja i kućnih potrepština, Humboldta 
je najviše iznenadilo mliječno drvo (Galactoden- 
dron) kao najveće čudo prirode. On o tomu piše: 
»Na goloj stijeni raste drvo s lišćem, suhim i poput 
kože; debelo njegovo korenje jedva prodire u ka- 
menje. Po nekoliko mjeseci u godini ne pokvasi ga 
ni kap kiše, grane mu se čine osušene i kao izumrle; 
no ako počnemo drvo bušiti, proteče iz njega slatko, 
hranivo mlijeko. Za izlaza sunca najživlji je taj ve- 
getabilni izvor, pa u to doba dolaze urodjenici sa 
svih strana i love u posude mlijeko, kojega se povr- 
šina odmah skruti i požuti. Neki odmah istruse 
svoje zdjele još pod samim drvetom, a drugi ih nose 
djeci. Kao da gledaš pastira, kako dijeli mlijeko 
svoga stada medju svoju čeljad«. 

Bezbrižno botanizirajući išli su Humboldt i 
Bonpland jedne večeri morskom obalom Caracasa, 
da se poslije dnevne žege malo osvježe i da pro- 
matraju plimu. Šum nekih koračaja nagnao je Hum- 
boldta da se osvrne — pred njim je stajao jedan 

poput stabla dugi crnac, koji je baš bio podigao 
svoju drvenu kijaču, da njom udari Humboldta po 
glavi. Ovaj odskoči u stranu i spasi se, pa je uda- 
rac zahvatio u sljepočicu Bonplanda, koji se one- 
sviješten srušio na zemlju. Dok je Humboldt bio 
zabavljen prijateljem, nije se crnac više brinuo za 
svoju žrtvu i njegovoga pratioca, nego podigao sa 
zemlje Bonplandov šešir, koji se je dalje otkotr- 
ljao, neko ga je vrijeme udivljeno motrio i onda se 
polagano udaljio. Poslije kratkoga vremena Bon- 
pland se osvijestio i oba istraživača podjoše u po- 
tjeru za napadačem, koga su i dostigli. Kad ga je 
Bonpland htio pograbiti, izvukao je divljak oštar nož 
iz svojih pamučnih hlača, pa bi naša dva istraži- 
vača, koja su bila slučajno neoboružana, zlo prošla, 
da im nisu pritekli u pomoć trgovci, koji su upravo 
onuda prolazili. Pred premoći pobjegao je crnac i 
sakrio se u živicu od kaktusa, a kad su ga sa više 
strana opkolili, pobjegao je u jedan kozji tor, gdje 
se bez opiranja dao uhvatiti. 

Kao što je flora bogata i raznolika, tako je bo- 
gato i životinjsko carstvo Južne Amerike. Kroz gu- 
štare provlači se jaguar i vreba na plijen, a u obal- 
nim kaljužama i močvarama, te lagunama, koje na- 
staju od ljetnih kiša, leže na desetke krokodila sa 
razjapljenim ustima i sunčaju se. Poradi njih i bez- 
brojnih vodenih zmija potreban je kod kupanja naj- 
veći oprez. Šumama odzvanja krik i vrištanje koje- 
kakovih vrsti majmuna, a močvarne ptice najšareni- 
jega perja lepršaju po trsticima. Na sve strane vidi 
se i osjeća vrhovna moć stvaralačka! Najčudnova- 
tija je bila glasovita špilja »Guaharo« kod Cara- 
casa. Visoka dvadeset i tri metra, proteže se daleko 
u unutrašnjost jednoga brijega, a u njoj se ugnijez- 
dilo na tisuće noćnih ptica, koje se zovu »guaharo«. 
Raširena im krila iznose ravno jedan metar. Na sti- 
jenama špilje prilijepile su svoja gnijezda, koja vise 
poput kakovih kesa, a pred Ivanje, tik pred vrijeme 

kad mladi počinju lijetati, dolaze susjedni misionari 
i Indijanci, da obave svoju godišnju »žetvu masti«. 
Dugačkim motkama ruše gnijezda, sabiru i ubijaju 
mlade životinjice, dok stare uz žestoke udarce kri- 
lima i strašno kriještanje pokušavaju da obrane 
svoje mlade. Iza toga se na velikoj vatri dobiva toli 
omiljela »guaharova mast«, jer te ptice na dolnjem 
dijelu tijela imadu debele naslage masti i tako cijela 
okolica dobiva potrebnu mast, a misionari i ulje za 
crkvena svijetla. Priroda u tropskim krajevima tako 
je neiscrpna, da usprkos redovitom ubijanju čita- 
vih masa tih ptica, još uvijek preostaje dovoljna ko- 
ličina za narednu godinu, 

Humboldt se osobito mnogo bavio naučnim 
istraživanjem električnih pojava kod životinjskoga 
organizma, pa je baš na tom putovanju u Južnu 
Ameriku nastojao da učini neke nove eksperimente, 
U tu svrhu su mu izvrsno poslužile lagune Llanosa 
u Venezueli, gdje žive »ugori drhtavci« (Gymno- 
tus electricus), koji u sebi proizvode tako snažnu 
električnu snagu, da mogu zadavati opasne udarce 
ljudima i životinjama. Urodjeni Indijanci boje se tih 
ugora kao živoga vraga, pa je Humboldtu s teškom 
mukom pošlo za rukom, da ih nagovori, neka ga 
odvedu na jednu od tih njima poznatih laguna. 

No kako da se dokopa tih životinja? Indijanci 
su i to razumjeli. Natjerali su oko trideset mula uz 
veliku viku u lagune. Taj neželjeni posjet uzbunio je 
ugore, pa su za čas prešli u navalu i to tako, da su 
u masama pojurili prema mulama i došavši s njima 
u dodir, počeli puštati svoje električne udarce. Mule 
su drhtale i od straha razrogačile oči, više ih se one- 
svijestilo i utopilo, dok su druge udarale kopitima 
i pobješnjele jurnule na obalu, odakle su ih nanovo 
nagonili u vodu. No ugori mogu proizvoditi samo 
izvjesnu količinu električne snage, pa kad ju u borbi 
s mulama istroše, postanu umorne i bježe na obalu, 
gdje ih onda ljudi lako hvataju. Humboldt i Bon- 
pland su činili pokuse, od kojih se javljala mučnina. 


i oslabljenje muskula kod oba istraživača. Kad je 
Humboldt iz neopreznosti stao s obje noge na jed- 
nog ugora i time prouzročio spoj električne struje, 
osjetio je tako snažan udarac, da je još dugo vre- 
mena patio od žestokoga bola u zglobovima. 

Dvadeset dana jahali su kroz Llanose, dok su 
stigli do točke, gdje je Humboldt sa svojom ekspe- 
dicijom na Rio Apure, jednoj prirječici Orinoca, 
htio da se ukrca na brod. Na milje daleko nije se 
mogla opaziti nikakova vidljivija uzvisina, ni naj- 
manji grmečak, koji bi pružio barem malo zaštite 
pred sunčanim zrakama, koje su padale okomito. 
Ta neizmjerna jednoličnost ravnice bez brežuljaka, 
stabla ili grmlja, postala je gotovo kobna po Hum- 
boldta i Bonplanda, 

Pune dvije noći neprekidno su proveli na ko- 
njima; po danu nije bilo ni govora o spavanju uz 
onu užasnu vrućinu. Uto su konačno došli do jedne 
kuće, u kojoj je stanovao neki gojitelj stoke sa svo- 
jim slugama. Goveda, konji i mule slobodno su ho- 
dili unaokolo, a pastiri su preko Savana jurili na 
konjima i natrag vraćali blago, koje se je predaleko 
udaljilo od kuće. No umjesto toliko željkovanoga 
mlijeka, nisu putnici dobili drugo, do neku žutu, 
blatnu vodu, da ugase žedj. S mula su poskidali 
teret, neka si same nadju vode u pustinji, U početku 
su uzdignule glavu i njuškale po zraku, a onda za- 
vitlavši repovima jurnule prema malenoj, blatnoj 
bari, gdje se zadržalo još nešto malo vode, Humboldt 
i Bonpland podjoše za njima u nadi, da će se ba- 
rem moći okupati, ali tek što su se počeli praćakati 
po mutnoj vodi, kad se na protivnoj strani pojavi 
krokodil, koji ih je potjerao, da na vrat na nos 
udare nazad. 

Uto je odjedared zanoćalo i oni podjoše, da se 
vrate kući. No na čitavome obzorju nije se mogla 
vidjeti ni silhueta kakove kuće. Uza se su imali do- 
duše kompas, ali im je slabo koristio, jer nisu znali, 
kojim su pravcem krenuli od kuće. Tako su pošli 

nasumce i lutali dalje po noći. Uzalud su gledali, 
da gdjegod na obzorju opaze svijetlo — samo su 
blistale zvijezde, koje su zbog atmosferskih para 
poprimale crvenkasti, povećani izgled. 

Onako žedni i nesposobni za dalje lutanje, za- 
ključili su, da dočekaju dan na suhom, kratkom tra- 
vom obraslom mjestu. 

Tako su obojica ležali u tihoj noći, uzrujano 
očekujući zoru. Uto su odjednoć čuli topot konjskih 
kopita — sve bliže i bliže, i odjednoć spaziše pred 
sobom jednoga Indijanca, oboružanoga kopljem, koji 
je vraćao zalutalu marvu. Spazivši dvojicu bijelaca, 
pobojao se zasjede, pa je trebalo truda i muke, dok 
su ga umirili i nagovorili, da ih odvede natrag do 

one kuće. „ , ... . 

Poslije ove pustolovine bili su rlumbolat i 
Bonpland oprezniji, pa su bez daljnjih opasnosti i 
neprilika stigli 27. ožujka 1800. u kapucinsku misiju 
San Fernando na Rio Apure. 


37. Na Orlnocu. 

P rije Humboldtova istraživalačkog putovanja sla- 
bo se što znalo o sistemu rijeke Orinoco. Da 
Orinoco odvaja jedan široki vodeni rukav i šilje ga 
Rio Negru, pritoku rijeke Amazone, dakle da oba- 
dvije velike vodene žile Južne Amerike stoje me- 
djusobno u spoju, — taj čudnovati prirodni feno- 
mcn smatrali su mnogi naučenjaci pukom bajkom 
bez ikakove stvarne podloge. Aleksandru Hujn- 
boldtu bilo je sudjeno, da definitivno utvrdi to ne- 
obično razdvojenje Orinoca i tok Casiquiare, spoj- 
nicu izmedju obadva riječna sistema. 

Dne 30. ožujka 1800. ukrcao se on sa svojom 
družbom u San Fernandu na Rio Apuru, jednom 
— u ono doba — gotovo posve nepoznatom pritoku 
Orinoca, Na stražnjem dijelu vrlo širokoga čamca, 
i, zv. »piroge«, uredili su kao kolibicu sa stolom i 

klupama i ponijeli hrane za mjesec dana, a naročito 
banana za kormilara i četiri urodjenika veslača, te 
rakije za trgovačku zamjenu s Indijancima. Jaka 
struja brzo ih je nosila niz rijeku, pa su putnici do- 
mala stigli u prašumu. 

Već šesti dan zašla je ekspedicija u Orinoco. 
Sada se plovilo uz vodu. Dokle god je oko dosizalo, 
sterala se nepregledna površina vode. S obje strane 
prostirala se prašuma, dok su krajevi uz obalu bili 
posve jednolični i osamljeni. Kod Encaramade do- 
pirali su bregovi do rijeke; slikovito stijenje bilo je 
kao sagovima prekriveno najkrasnijim biljkama, dok 
su im jedine glavice bile gole, nalikujući na razru- 
šene velike zgrade. , . 

Povoljan vjetar tjerao je pirogu pokraj velikih 
otoka. Jednom su se prigodom gotovo prevalili, pa 
su već knjige i papiri Humboldtovi plivali u vodi. 
Uto se na sreću prodere jadro i opasnost mine. Kad 
su izgrdili indijanskoga kormilara zbog nespretnog 
manevra, on je mirno odgovorio, da bijelim ljudima 
ne će uzmanjkati sunca, pa će moći da osuše svoje 
papire. Tako je i bilo, ali im je često ponestalo vode 
za piće, da ugase tešku žedj. Kad su putnici zbog 
opasnih jaguara noćivali u čamcu ili na kakvom go- 
lom i pustom otoku, morali su se često zadovoljiti 
s mutnom i mlakom vodom Orinoca. Mjestimice su 
se vidjali na obalama odurni Indijanci^ koji su mjesto 
odijela naprosto crvenom bojom obojili tijelo, dakle 
oblačili se najprimitivnijom toaletom, u kojoj su 
ipak razvijali velik raskoš. Ta crvena boja, nazvana 
»onoto«, bila je naime tako skupa, da je zaslužba 
od dva tjedna rada u zavodu misije ili kod kojega 
naseljenika jedva dostajala za .boju, da se^ čitavo 
tijelo premaže. Kao što mi sažaljavamo čovjeka, 
koji ide u dronjcima, tako otprilike ovi Indijanci 
smatraju siromašnim djavolom onoga, koji nema 
boje više nego samo za jedan dio tijela. 

Iznad širokoga ušća Rio Mete iznosi širina 
Orinoca oko pet kilometara ; pa za Čas udare brzice 

Atures i Maypures, koje onemogućuju daljnju plo- 
vidbu, Ovdje Orinoco prolama gorje Parime, te se 
ruši preko dvije granitne stube. Da se predje preko 
toga slapa, bila je piroga prevelika. Predstojnik 
misionog zavoda kod tih katarakta, pater Bernardo 
Zea, priskrbio je putnicima čunj, izduben od stabla, 
kakvim se služe Indijanci za vožnju po rijeci, du- 
gačak trinaest metara, a širok samo jedan metar. 
Ispod male kolibice na stražnjem dijelu mogli su 
Evropljani zaštititi samo gornji dio tijela od žarkoga 
sunca. Pored knjiga, papira, herbarija i zbirki, vo- 
zili su oni sa sobom svaki dan veću menažeriju od 
majmuna i ptica, pa je izmedju tih kaveza i zaliha 
hrane posadi, stiješnjenoj i šćućurenoj, navečer, kad 
su izašli na kopno, bilo kao da su se oslobodili ta- 
mnice. Za toga putovanja obiknuo je Humboldt pi- 
sati na koljenima, pa se toga običaja nije nikada 
mogao odučiti, čak ni kasnije kod kuće, u Berlinu. 

Ekspediciji se priključio i pater Zea. Bio je to 
velik dobitak za istraživače, budući da su njegovom 
posredovanju imali zahvaliti pomoć, koju su im uvi- 
jek pružali Indijanci. Na »raudalesima« Aturesa i 
Maypuresa bila je rijeka mnogo uža, pa je izmedju 
golemih granitnih klisurina padala voda u zapjenje- 
nim slapovima. Često je bila vodena cesta tako 
uska, da se čamac zaglavio medju stijenama, pa su 
ga morali užetima vući ili ga izvlačiti na kopno. 
Četrnaest dana nisu Evropljani vidjeli krova nad 
glavom, pa je trebalo štošta preturiti, dok su opet 
stigli u mirnu vodu.*) 

Poslije kratkog odmora zaokrenuli su putnici 
u jedan pritok Orinoca, Atabapo, a onda opet u 
drugi pritok, Rio Temi, vozeći se uz vodu. Pošto 
je rijeka preplavila obalu, zapadali su često u 
uske kanale kroz gustu prašumu sve do takozva- 
nog »prenosnog mjesta« na Pimichinu, gdje su 
Indijanci bili već navikli, da svoje čamce sa Rio 

*) Vidi sliku na čelu knjige: Humboldt na Orinocu. 



Tema prenose na kopno i dalje do obližnjega po- 
toka Pimichina, Na drvenim balvanima guran je 
Humboldtov čamac punih pet dana, a poslije toga 
se započela vožnja po Pimichinu. Već iza pet sati 
zaplovili su u Rio Negro, jedan od najznatnijih pri- 
toka velike Amazone. 

Dne 10. svibnja stigao je Humboldt sa svojom 
pratnjom do mjesta, gdje Casiquiare iz Orinoca sa 
sjevera pritječe u Rio Negro, te pošto su deset dana 
veslali uz jaku struju, stigli su opet natrag na Ori- 
noco! Tako je Humboldt utvrdio svezu obaju ri- 
ječnih područja, Amazone i Orinoca, i uskoro našao 
najjednostavnije rješenje toga problema. Sedam sto- 
tina metara široki Orinoco naprečac je razdijeljen 
jednom pećinom; dok glavna rijeka produžuje svoj 
tok prama sjeverozapadu, jedna trećina vode 
skreće nalijevo, a pošto se ovdje terrain spušta 
prema Rio Negru, ne nalazi ona više svoj put do 
glavne rijeke, nego teče prema Rio Negru, s kojim 
se spaja. 

Humboldt bi vrlo rado još pošao do neistraženih 
izvora Orinoca. Ali u tim krajevima obitavaju rato- 
borni Indijanci, koji nisu nikomu dopuštali, da stupi 
na njihovo područje. Na jednom mostu od Hana, 
koji su bili razapeli ponad rijeke u jednom uskom 
klancu, stojao je dan i noć jedan stražar, koji je pro- 
matrao tok rijeke i javljao dolazak svakoga stranca. 
Pače se i jedna vojnička ekspedicija, nekoliko go- 
dina prije Humboldta, morala na tom mjestu vratiti 
natrag neobavljena posla. Još i danas nije točno 
istražen izvor Orinoca. Atmosfera, okužena grozni- 
com, neprohodna prašuma i smrtonosno napadanje 
insekata bolji su stražari nego oni, danas već davno 
iščeznuli indijanski stražari. 

Struja Orinoca brzo je nosila ekspediciju n'z 
rijeku; mjesec dana kasnije opet su putnici plovili 
pokraj ušća Atabapa, pozdravljajući na obalama 
svoja stara mjesta odmarališta. Na tom povratku po- 
sjetio je Humboldt špilju Ataruipe, gdje se pokapalo 

Humboldt šest stotina dobro sačuvani ljudskih 
ctura muških, ženskih i dječjih, bvaki je skelet dio 
pomno "avit 'i strpan a košaru, spletenu od |,bl,a 
palmova lišća, pa su se urodjemci lutli na 
r^liatip kad su ovi ponijeli za svoje zbirke neke ske 

lete U kolovozu god- 180 °- sti ž U s £°P et U ^ uinanU - 
1 'Poslije kratkoga posjeta na Kubl ! P r0 4^ z ^° 
ie Humboldt sa svojom pratnjom putovanj 
južnu Ameriku još daljnje četiri godine. 

Dne 23. lipnja 1802, uspeo se pače i na Uiim 
borasso i došao do visine od 5810 metara, te staja 
na najvišoj točki, koju je ikada prije njega ikoji čo- 
vjek dosegao! Samo jedan duboki klanac priječio g 
[i da prodre još pet stotina metara vise, do 

VrhUI Jedan mali Chimborasso je i djelo, što ga je 
Humboldt o tom putovanju objelodanio, ali ga ) 
dovršio; sadrži trideset golemih svezaka, a a*zra 
dlivanie toga posla morao je učenjak ostati u ra 
rizu sve def 1827. godine. Otišavši odande nastanio 
se u Berlinu, gdje je bio savjetnik kralja Fridnka 
Vilima II. i njegova nasljednika, donoseći tako ko 
risti znanosti i umjetnosti svelikomdiplomatskom 
vještinom. Još u svojoj šezdesetoj godim posao je 
na poziv ruskoga cara Nikole na istraživalačke , pu- 
tovanje u rusku Aziju. I taj, u mladosti slabunjavi 
diečak otvrdnuo je na svojim putovanjima zbog ne 
preslanog duševnog rada tako, da je doživio starost 
od devedeset godina! 

38. Medju Indijancima u Grand Chacu. 

/godine 1908. jedan je mladi Švedjanin po imenu 
^Erland Nordenskiold, sin obretnika sjeveroisto- 
čnoga prolaza, pošao u Buenos-Aires, glavni grad 
savezne republike Argentine i najveći grad Južne 
Amerike, koji se nalazi na južnoj obali Rio de la 
Plata sa podrug milijuna stanovnika. Odande se od- 
vezao, dokle željeznica dopire, prama sjevero- 
zapadu i na krajnjoj točki njenoj naišao na Indijance 
u velikoj ravnici Gran Chaco na istoku od gorskoga 
lanca Anda. Ovdje je vidio nekada slobodne sinove 
divljih krajeva, kako kao robovi bijelaca vrše teški 
posao u tvornicama šećera, provodeći žalosnu sud- 
binu, koja ih tjelesno i duševno uništava. 

Iza^toga je švedski istraživač udario putem 
kroz prašumu prema slobodnim prostranstvima, gdje 
se snijegom pokrivena glavica brda Cal : lequa po- 
nosno izdiže visoko povrh mrkih šumskih zakutaka, 
tvornica šećera i pilana. U tim regionima vladala 
je još zemaljska božica Pachamama, kojoj Indijanci 
ovoga gorja, inače kršćani samo po imenu, prinose 
žrtve. Kad lutaju duž obronaka i prelaze klance, 
ne bi nikada propustili, a da sa ceste ne dignu koji 
kamen i ne prinesu ga kao žrtvu na kamenitu pira- 
midu, koja se nalazi na ulazu u klanac, — da se ne. 
umore na putovanju. 

Indijanci ovoga kraja stanuju u malim četverc- 
uglastim kolibicama, sazidanima od kamena ili 
opeke, sušene na suncu, i pokrivenima travom. Za 
zaštitu od groma usadjen je na krovu jedan križ. 
Protiv bolesti i drugih nevolja znadu se oni dobro 
U n °g ai ua liječe mašću od tapira, med- 
vjeda ili jaguara, koji je, po njihovom shvaćanju, 
preobražen čovjek. Kad udari potres, hodočaste na 
grobišta i ondje se mole, a ako pada tuča, onda 
spaljuju palmovo lišće, koje bacaju u obliku križa. 


Zab. Bibl. 351. »Kroz Ameriku«. 

Odatle ie Nordenskiold odjahao sjeverozapad- 

S5S&q£=£~S 

»?> ■S’s.rJ&s# 

'tov S jfXo K od ribe, koju nalaze u velikom ob.liu u 
rijeei. tko je koji bijelac tako duboko zaronio u 

nar kao sa sebi ravnim stvorenima. Na taj način 

bioS S Ka1Te”SX 

X 'LbLtU^ta te" P°Pa‘.' ££££££ 

ukrašavao glavu zataknuvsi u čeone vrpce sar - 
pera oko bokova nosio grubo tkanu pregaču, boji 
si lice dao da mu tetovira ruku jedna stara Indi 
jauka koja je bila vanredno vješta u to, vještim, te 
e slušao priče, bajke i ratničke pjesme urodjemcke 
kad su mirno sjedili pred svojim kolibama, piiuci 
pfvo iz posude, koja je išla od ruke do ruke Govo- 
rio je njihovim jezikom. ,eo njihova jela i P 10 j z ^ 
hov h vrčeva. Bio je i sam kao neki bijeli Indijanac, 
lio je s Sma i na ribolov. Kad su oni u sumskim 
guMa'rama gonili sa psima i kijačama d.vlje svmm d. 
kad su svojim strelicama ubi, ali ptice po sumarna, 
cn je bio vazda s njima, a kad je poslije dnevnog 
rada kružila lula duhana od usta do usta sjedio e 
i on u društvu i mirno čekao, dok zajednička lula 
stigne do njega, da povuče nekoliko dimova. v , 
S Jedino nije išao s njima u ratne pohode. Kad 
jc koje indijansko pleme krenulo u rat protiv su- 


— 195 — 


sjeda, nagovarali su ga, da podje s njima, ali je on 
uvijek odgovarao, da bijeli čovjek nema toga prava, 
da Indijance svojim nadmoćnim vatrenim oružjem 
usmrćuje kao kakove ptice. Obećavali su mu konje, 
zarobljenike i skalpirane glave kod diobe plijena, 
te nisu mogli shvaćati, kako da ga ni to ne može 
namamiti. Često je pokušavao, da ih odvrati od nji- 
hovih bojnih osnova. Na ratnom pohodu nemaju 
Indijanci nikakove veće zajednice, kao ni kakovog 
većeg moćnijeg poglavice, koji bi preuzeo vodstvo 
jednoga cijelog plemena. Svako selo ide za sebe 
u rat, a o kakvom redu nema ni govora. 

Prema našem shvaćanju, mnogi su indijanski 
običaji barbarske naravi, ali su po njihovom mi- 
šljenju sasvim prirodni. Ako majci postane novo- 
rodjenče na teret, ona ga naprosto usmrti. Sin usmr- 
ćuje svoga staroga oca ili slijepu majku, ako se ne 
mogu više sami prehranjivati, a da u tome nitko ne 
vidi ništa nepravedno. Pače on ide i tako daleko, 
da Ih žive pali, ako misli, da su u kakvome savezu 
sa vješticama i zlim duhovima. Mrtvace meću u 
velike urne, koje pokapaju ispod koliba živih ljudi. 

Jednom je prilikom Nordenskiold jahao sa ne- 
kim svojim ljudima i jednim vodjom u sjeverni 
Chaco, zašavši duboko u divljačke krajeve. Tu je 
nagazio na neko ratničko pleme, koje je imalo rato- 
bornog poglavicu, a u šipražju šume ležali su u za- 
sjedi njegovi ratnici sa lukovima i kijačama. Nor- 
denskiold je usprkos tomu odjahao ravno u selo 
poglavice. Ljutit pošao je ovaj na njega s kijačom 
u ruci. No kad mu je Nordenskiold poklonio nož, 
kao da se je umirio i spustio kijaču. Ustrašen pri- 
jetnjom poglavice, poveo je tumač četu natrag iz 
sela, a kad je zanoćalo, ponovno su morali potra- 
žiti konak u jednom indijanskom taboru. 

U noći se tumač probudi iza sna zbog oštrog 

signala iz šume, te opazi, kako je jedan Indijanac 

izmedju njih polagano ustao, te se odšuljao, a za čas 

se vratio sa četom oboružanih drugova, koji su 

* 





— 197 — 


medju sobom nešto šaputali. Jedan pridošlica za- 
pita, zašto Indijanci nisu poubijali putnike, da se 
dokopaju njihovih pušaka i bjeloputnih skalpa (lu- 
banja) za ukras svojih kolibica prigodom raznih sve- 
čanosti. Kad je tumač podigao viku, Indijanci su 
opet pobjegli u šumu. 

Nordenskiold je proširio svoje putovanje sve 
do srca Bolivije, te posjetio posljednje ostatke nekoć 
tako brojnoga plemena, koje se bavi ribolovstvom u 
pritocima Madeire. Od fikusovih vlakanaca zgota- 
vljaju si odijela, a lule si prave od čistih stabljika. 
Na obalama Sare stanuju u četverouglastim koli- 
bama, kojih su stijene načinjene od bambusove 
trstike i ilovače, a krov od palmova lišća. Ognjište 
je smješteno u naročitoj kuhinji. Križevi i svete 
slike odaju, da su kršćani barem po imenu. U du- 
bini svoje duše oni su još uvijek ostali pogani, pa još 
i danas s neobičnom maskom i odijelima od nojeva 
perja igraju i plešu svoje poganske plesove oko 
vatre u taborištu. Noću spavaju na hasurama od 
palmova lišća, a mjesto jastuka meću za uzglavlje 
drvenu cjepanicu. I oni su robovi bijelaca; rakija je 
njihova propast i nesreća, koja ih je survala u du- 
gove, a njihovi poslodavci bez srca i duše sile ih, 
da svoj dug oduže teškim radom na plantažama i u 
šumama gume. 

S Indijancima kao provodičima i veslačima 
preplovio je Nordenskiold čamcem Rio Grande, je- 
dan pritok Rio Mamore, koji je opet pritok Ma- 
deire, što utječe u Amazonu. Dok je njegova barka 
glatko odmicala uz rub prašume, sjedili su urodje- 
nici crveno obojenih lica i u košuljama mirno na 
obali, pažljivo prateći i najmanji zvuk. Opažali su 
i najsitniju ribu u vodi, kad se praćaka, poznavali 
svaki glas, koji iz šume dopire do njih, te neobično 
vješto oponašali krikui i smijeh majmuna. Norden- 
skiold se često iskrcavao i odlazio u sela duboko u 
prašumi, u kojima je nalazio banane, ananas i čitava 
polja povrća. Djeca su se ondje igrala s ulovljenim 




— 198 — 


majmunima, tobolčarima i pticama. Na drvenim sti- 
jenama u kolibi visje'le su strelice, camci i vesla, 
dragocjenosti su se spravljale u pletene kosare. 
Umre li koji član porodice, onda preživjeli elanov 
odlaze s toga mjesta, da se tako uklone zloduh 
pokojnika. Sva sila prekrasnih ptica živi u sumama 
i u močvarnoj ravnici toga kraja: crne rode, divlj 
patke, ibisi, flamingi i razne močvarice. 

Tragajući za Chacobo-Indijancima stigao je 
jednoć Nordenskiold na svojim volovskim kolima 
do jedne nabujale rijeke, preko koje nije mogao 
preći kolima! Poradi toga su uzeli najnužnije stvari 
S čamac, te preplivali preko. Kad ,e Nordenskiold 
sa svojim pratiocima bio baš usred rijeke, odjedare 
se iza njih pokaza aligator; otjerali su ga vikom. Na 
drugoj strani obale produžili su put pješice. Cesto je 
šuma bila preplavljena, pa su se morali verati od 
drveta do drveta, ili kroz poplavljenu sumu veslati 
ili si šumskim nožem i sjekirom krčiti put. Napo- 
slietku su opet došli do suhoga tla. Jos vidljivi i 
cvježi tragovi stopala odavali su blizinu Indijanaca 
i domala se Nordenskiold našao u jednom selu 
plemena Chacabo. 

Začudjeni i razljućeni tim nenadanim posjetom, 
počeli su Indijanci strašiti strance strelicama, da se 
udalje odande. No kako se on nije dao smesti u 
svom miru, dali su njemu i njegovo, pratnji mjesta 
u prostranoj krčmi. U sredim te kuće bila je po- 
stavljena velika zemljana bačva, a u njoj neka vrsta 
pive, koju su varili od korenja mamoka. Oko te 
bačve plesali su Indijanci uz svirku frule, a vam sje- 
dile na zemlji njihove žene i promatrale muževe, 
kako se zabavljaju. Susjedi s lukom i strelicama do- 
laze u posjete i piju to pivo do besvjestice. 1 om 
ostaju preko noći ondje i razapinju svoje mreže za 
spavanje u toj kući. Izmedju pojedinih ležaja gon 
malena vatrica, da se odbrane od mušica i noćne 
hladnoće tropskoga kraja. 

Čudnovata je i tajinstvena takova noć u indi- 
janskoj kući. U mutnom svijetlu one vatre ocrtavaju 
se crni i mrki lukovi, strelice i nakiti. Sve unaokolo 
je čisto i uredno. Pojedini gosti bakreno-smedje 
boje još se u poluglasu zabavljaju pričajući o ratnim 
djelima i lovačkim pustolovinama, a izvana, iz noćne 
pustoši dopiru u sobu zagonetni glasovi. 

Velika zasadjena polja oko koliba zapravo su 
najizdašnija vrela prihoda ovih Chacabskih Indija- 
naca. Oni sade mamiok, banane i rižu, te sabiru 
žetvu u hambarima, koji stoje na stubovima. Strane 
putnike časte kukuruznim klipovima, pečenim go- 
moljikama mamioka, brašnom od mamioka i kuha- 
nim ribama. 

Muškarci se više ukrašavaju nego žene. Pre- 
mazuju lice crvenom bojom, a ruke ljubičastom. 
Kroz nosnu hrskavicu probuše rupu i provlače 
crvena pera od tukana, što im je naročiti ukras. U 
ušima nose, poput naušnica, zube od morske svinje, 
a preko ramena prebačena im je boa od puhovine i 
papiginih pera. Raspuštena kosa kod muškaraca i 
žena visi niz tijelo, koje natiru vanilijom, da ugod- 
nije mirišu. U svečanim prigodama povješaju na 
sebe sve svoje dragocjenosti, u kosu zatiču šarena 
pera od papige i tukana a oko vrata objese lanac 
od podrug tisuće majmunskih zubi. Budući da se u 
tu svrhu uzimaju samo prednji zubi, mora Indijanac 
svojim priprostim strelicama oboriti do dvjesta maj- 
muna, da uzmogne složiti gjerdan oko vrata. 


39. Albatros. 

P rama jugu suzuje se južna Amerika poput škrba- 
va mača. Na zapadu se uzdižu ehilske Ande a 
na istok protežu »pampasi« Argentinije i Patagonije. 
Preko beskrajnih stepa pojahat ćemo sada na 
divljim vrancima fantazije na jug. 

Poput žalca na otrovnoj žlijezdi škorpiona za- 
rinula se Ognjena zemlja, južni šiljak Amerike, u 
Južno more. Odijeljen je morskom cestom, nazva- 
nom po imenu neustrašivoga Magalhaesa, U ta- 
mošnjim prašumama, gdje rastu vječno zelene 
bukve, vladali su nekada bakrenosmedji Indijanci, 
koji su pripadali plemenu Ona. I njih šuškao i nji- 
hovu ostalu braću u čitavom Novom Svijetu, pro- 
tjerali bijelci, te su sada osudjeni, da izumru; danas 
ih je preostao još veoma malen broj. No i taj jadni 
ostatak pokazuje još sva karakteristična svojstva 
njihovoga roda: čvrsto su gradjeni, ratoborni i 

smioni i žive sa svojim susjedima u nesigurnim 
odnošajima krvne osvete, a vatra njihovih selišta 
zaplamsa čas u šumi, čas na žalu kojega unutraš- 
njega jezera ili gdje na obali. 

Na Magalhanovoj cesti morale su mnoge je- 
drenjače zauvijek skinuti svoje zastave. To je uopće 
veoma opasna voda i na zlu glasu poradi žestokih 
bura, koje iznenada znadu zavitlati niz strme klisu- 
rine morskoga tjesnaca. Sigurnije je ostati na otvo- 
renoj pučini i ploviti južno oko otočja Ognjene 
zemlje. Ovdje nabujali valovi Atlantskoga i Tihoga 
oceana pjevaju zajedničku svoju pjesmu oko strmih 
klisurina Kap Hoorna. 

Tko prisluškuje njihovu pjesmu? Tko kraljev- 
skim prezirom gleda na zapjenjene krune njihovih 
talasa? Tko se krili raširenim krilima povrh Kap 
Hoorna? Tko drugi nego albatros, najveća od svih 
ptica morskih, najsmioniji i najneumorniji krilati sta- 
novnik zračnoga carstva! 

Samo ga brzo pogledajte, jer će za jednu se- 
kundu opet iščeznuti! Kako vidite, on je velik i 
bijel poput labuda, ali ima kratak, debeo vrat i 
snažnu glavu s jakim ružičasto-žutim kljunom, te na 
jednom dijelu pera crne mrlje. Njegova su krila ču- 
desna djela prirode! Kad ih sklopi, tako se priljube 
uz tijelo, da posve nestaju. No sada ih je raširio, pa 
iznose od jednoga kraja krila do drugoga puna če- 


tiri metra. Krila su dugačka i uska, tanka i krasno 
zaobljena poput oštrice u mača; on se služi njima 
sa čudesnom sigurnošću, te je u lijetu ustrajniji i 
izdržliiviji od svih ostalih ptica. Nijedna ptica ne 
leti tako lijepo i otmeno kao on. I za najjačega vje- 
tra jedva primjetljivo svake sedme minute zamahne 
krilima, a za sve ostalo vrijeme oštro su mu napeta 
poput čvrsto zategnutih jedara na brodu. 

Ta vještina letenja samo je njegova tajna; sa- 
stoji u tomu, kako raširuje krila i u kutu priklona, 
što ga on tim svojim izvrsnim monoplanom primje- 
njuje snošaju izmedju tijela i vjetra. Sve ostalo, kao 
polet u zraku i dalje kretanje uz vjetar ili protuvje- 
tar, izvršava sam vjetar. Kad albatros želi da se 
uzdigne s morske površine, on naprosto razastre 
krila, okrene se prama vjetru i pušta da ga ovaj 
nosi u zračne visine. Zatim se u elegantnim luko- 
vima i zavojima kliže po nevidljivim obroncima 
vjetra. 

Najčudnovatija je u ove ptice njena beskrajna 
ljubav za slobodom. Ona mrzi široko kopno, pa se 
gnijezdi na osamljenim otocima; na zemlji se jedva 
može gibati, i stupa po kopnu samo onda, kad baš 
mora, ali se i onda gega kao labud. Sa zemaljskim 
prahom dolazi on u dodir samo onda, kad u gnijezdu 
sjedi na jednom jedinom jajetu i svoju bijelu glavu 
zarije pod krila. Inače se ne dotiče zemlje. Hranu 
uzima sa morske površine, pa najmanje tri četvr- 
tine svoga života provodi lebdeći u slobodnom 
zraku, lutajući od mora k moru, poput trabanta 
zemlje, koji u neskučenoj slobodi poput pera lako 
prati tešku zemaljsku kruglju na njenom kotrljanju 
kroz svemir. Albatros se ne drži odredjenih pu- 
tova, pa nema te udaljenosti, koje bi se on pobojao; 
on se na svojim krilima odmara i pušta, da ga nose 
od jednoga oceana k drugomu. Na Atlantskom 
oceanu rjedji je gost nego na Tihom, pa se ugiba 
toplini oko ekvatora. Inače on jedri svuda, gdje 

misli, da ima najviše izgleda za utaživanje svog 
neobično velikog apetita. 

Pripovijedaju o jednom albatrosu, koji je kroz 
šest dana i šest noći neumorno pratio jedan brod, 
da bude vazda uz njega, kad se u more bacaju 
otpadci od jela. Momčad ga je prije toga jednoć ulo- 
vila i, da ga drugi put prepoznadu, namazali su ga 
raznim bojama. Brod se nalazio na_otvorenom moru T 
prevaljujući dvanaest morskih milja u satu, ali 
albatros nije smalaksao. Naprotiv, on je u priličnoj 
visini kružio na milje daleko oko broda. Na brodu 
su se straže izmjenjivale, da se odmore i ispavaju, 
no albatros nije trebao mira ni počinka. On nema 
nikoga, komu bi povjerio komandu svojih krila, da 
može poći na spavanje, pa je tako izdržao punu ne- 
djelju dana, ne pokazujući ni traga kakvoj umorno- 
sti. Neprestano je letio i na časove izmicao pogle- 
dima, ali samo tako, da se nakon jednoga sata opet 
pokaže, dolazeći preda nj — odnapred. Da je to hio 
uvijek jedan isti albatros, vidjelo se po boji, kojom 
su mu namazali prsa. Tek je jednoga dana ostavio 
brod, kad mu više nije prijala hrana, koju su mu ba- 
cali. Morao je preletjeti stotine i stotine milja do 
obale, a kako ga je lako mogla usput iznenaditi že- 
stoka bura! No za njega ništa ne znače udaljenosti, 
jer je on u zraku isto tako kod kuće, kao mi na uli- 
cama svoga grada. 


40. Lovac kitova. 

K oliko je čudesa i neobičnosti na svom zračnome 
putovanju vidio albatros za svoga života! On je 
gledao, što se sve dogadja na palubi velikih jedre- 
njača; gledao je crne oblake dima, kako se uzdižu 
iz golemih parobrodskih dimnjaka. Spazio je ne- 
spretno kretanje šest metara dugačkoga tulanja na 
pješčanome žalu otočja Južne Georgije, istočno od 


Kap Hoorna, te motrio kako se uvijaju crna ili siva 
ledja kitova, kad se igraju na vodi. 

Sigurno se gdjekad zaletio i na Atlantski 
ocean i spazio, kako norveški lovci navaljuju na pla- 
voga kita, jednu od najvećih danas živućih životi- 
nja, koja je dugačka 27 metara. Današnji lovci ki- 
tova služe se dobro i čvrsto gradjenim, brzim i lako 
upravljivim parobrodima, koji na provi imadu po- 
kretne topove za izbacivanje harpuna. Na pred- 
njem kraju harpuna nalazi se šiljasta granata, koja 
eksplodira u tijelu kitovu i tako ga usmrti. Na 
stražnjem dijelu pričvršćen je debeo konopac. Pa- 
robrod goni kita, dok ne ugine, a onda ga izvuku 
na palubu i otpreme ga na kitovsku postaju na ka- 
kvome fjordu. Tamo ga raščine, izvade mast i salo, 
koje se skuha i u bačve napuni, te šalje u trgovinu. 

Ljepši i mnogo opasniji bio je lov kitova, što 
su ga nekada gledali predci današnjega albatrosa 
na Sjevernom moru, budući da je čovjek poslije ti- 
suću godina postao najveći neprijatelj kitova, pa da 
su neke vrste kitova već sasvim izumrle. Tada lovci 
nisu pucali iz topova, nego su zabadali snažnom 
rukom harpune u tijelo kitovo. Svaki je brod imao 
po više brodica za kitove, koje su bile s obje 
strane, napred i odzad, šiljate, da se moglo po volji 
veslati. Čim se u daljini opazio kit, spuštali su se ti 
čamci u more. U svakom čamcu bilo je po šest 
iskusnih lovaca; jedan je od njih bio kormilar, drugi 
je bacao ostve (harpune), dok su drugi bili veslači. 
Ostve su bile pričvršćene na jakom konopu. Svaki 
je od šestorice lovaca svaki čas znao, što ima ra- 
diti, pa je poradi toga na takvoj brodici vladala 
grobna tišina i svi su radili svoj posao bez ikakove 
komande. 

Kad čamac zaplovi prama kitu, onda iz daljine 
od četiri metra ostvičar baci svoje ubojno oštro 
oružje i svom snagom ga zabije ribi u slabine. U 
tren, kad je ostva pogodila svoj cilj, već se i čamac 

sa strelovitom brzinom povukao natrag, jer je u taj 
čas stajao život na kocki! Ako su lovci nesretni, 
tada kit svojim snažnim repom jednim udarcem pre- 
vali čamac. No najviše misli kit samo na to, kako 
će umaći progoniteljima, S neopisivom brzinom 
zaroni u morske dubine, tako da konopac, na ko- 
jemu je pričvršćena ostva, upravo zafićukne, Jao 
onomu, koga zahvati konopac, jer ga povuče sa so- 
hom u morske dubljine. Kit jednim zamahom za- 
roni do četiri stotine metara u dlibljinu. Ondje dolje , 
je tiho i mračno, pa on ostane po čitav sat u du- j 
bljini, dok mu ne istekne dah, a onda opet izlazi na 
površinu. Konopac pokazuje lovcima, gdje će od 
prilike opet isploviti, pa onamo odmah krene jedan 
čamac. Tek što se kit pojavi na površini, već za- 
zviždi zrakom druga ostva, t 

Sada kit nema više dovoljno daha, da po drugi j 

put zaroni. Umjesto toga pliva on po moru i repom ■ 

diže valove, da se oslobodi svojih progonitelja. No 
makar sa kolikom očajnom brzinom odmicao i uz- 
dizao valove, s tolikom brzinom juri i čamac, što . 

ga on vuče za sobom. Mornari su svoj konopac dotle ; 

uvukli, te su se čamci već sasvim približili kitu, ali je ; 

još uvijek potrebna najveća opreznost, da se konop j 
odmah popusti, čim bi kit pokušao da još jednoć za- 
roni, Sudbina lovaca je u rukama kormilarovim. *j 

Kljun brodice strši visoko u zraku, a oko njega se , 

pjene visoki valovi. Tako se kližu Oceanom dan i j 

noć poput riba preko valova, S napetim mišicama, j 

čvrsto stisnutim zubima i ustremljenim pogledom | 

slijede lovci svaki pokret ranjene životinje i svoga . 

čamca. 

Uto počne smalaksavati kitova brzina; on se • 

počne umarati i domala sasvim iznemogne. Kretnje su j 

mu nejednolične, zastane, baca se na površini tamo- 
amo, oko sebe udara repom, da zaglušuje prskanje 
vode. U tom času približi mu se jedan čamac. Duga- 
čku sulicu zabiju mu u blizinu srca metar du- ; 


boko ili ispale u njega još jedan eksplozivni hitac. 
Ako mu pogode u pluća, onda kitu jurne kroz nos 
debeo mlaz krvi, ili kako lovci vele: »on izvjesi 
crvenu zastavu«. Time je njegova sudbina zapeča- 
ćena, on se predao i za čas odadu smrtni trzaji, da je 
i opet jedan morski div zauvijek rekao zbogom 
svome golemome carstvu. 


41. Robinzonovo ostrvo. 

V isoko nad Kap Hoornom lebdi na svojim nepo- 
mičnim krilima albatros. Njegovo je oštro oko u 
taj mah otkrilo na zapadu dim jednoga parobroda i 
već za dvije minute kruži on oko broda, da ga prati 
na njegovom putu na sjever. Putovanje se proteže 
duž obale Chile, a nad bezbrojnim morskim zato- 
nima i ostrvima uzdižu se snježne gorske kose 
Anda. Kad se s broda bacaju otpadci u more, alba- 
tros se s munjevitom brzinom spušta na morsku po- 
vršinu. Jednu sekundu prije, nego što se dotakne 
vodene površine, uzdigne krila, spusti glavu, ispruži 
velike svoje noge s ukočenim čaporcima i gacka po 
vodi, na kojoj se drži lako poput pluta. Lakomo 
proguta sve, što plovi na površini, zatim opet ra- 
stvori krila spram vjetra i poput strijele prhne u 
vrtoglave zračne visine. 

Parobrod što ga on prati, vozi tovar za Sant- 
iago, glavni grad Chile, te se zaustavlja u lučkom 
gradu Valparaisu, Nad njim se u daljini izdiže naj- 
više brdo južne Amerike: Aconcagua, 

Albatros se opet vraća k moru i leti, da drugdje 
potraži sreću, te šest stotina kilometara od obale 
Južne Amerike spazi malo ostrvo Juan-Fernandez, 
glasoviti otok Robinzonov. U velikim lukovima 
kruži on tada oko vulkanskih klisura, 900 metara 
visokih, i sluša žamor morskog zapljuskivanja, koje 
oplakuje podnožje pećina: slika neopisive pustoši 

i osamljcnosti, koja se pokazuje jedino albatrosu, 
koji kruži nad njim. Pomorac može samo uz najveće 
teškoće, da se u kakvom malenom čamčiću približi 
pećinama toga ostrva. 

Uzalud će danas ondje tražiti papige, majmune 
i kornjače, kao i suplemenike Petka, štićenika Ro 
binzonova, jer ne će više ništa vidjeti. No da je al- 
batros prirodoslovac brzo bi razabrao, da se preko 
polovice svih bilina, koje ondje rastu, ne mogu naći 
ni na kojem drugom mjestu na svijetu. Medju te 
biljke spada i palma sa tamno-zelenim sjajnim sta- 
blom, koju su besmisleni ljudi uništili, da od nje na- 
čine palice! Bilo je tu i kojekakve paprati i drugih 
osobitih bilina. kao i posljednji komad sandalovine, 
koje je, ma koliko to čudno zvučalo, zalutalo ovamo 
iz svoje azijske domovine. Još prije dvjesta godina 
raslo je to stablo u velikim količinama na tom 
otoku. Sada ga je ljudska pohlepa za novcem sa- 
svim iskorenila; njegovo crveno, veoma mirisavo 
drvo bilo je vanredno podesno za tokarenje. Danas 
se nalazi još jedna jedina, malena vrsta te sandalo- 
vine i s tim posljednjim primjerkom izumrijet će ta 
vrsta i nestati je sa lica zemlje. 

U jednoj špilji na području brda, stanovao je, 
prema kazivanju priče Robinzon Kruzoe, koji je sa 
sedlastoga klanca gorskoga bila, iznad svoga stana, 
čeznutljivo gledao preko Velikoga Oceana. Iz spo- 
men-ploče, uzidane u kamenu, razabira se, da x je 
istinski Robinzon bio škotski mornar po imenu Ale- 
ksandar Selkirk, koji je četiri godine i četiri mje- 
seca, od 1704. — 1709., osamljen živio na tom otoku. 
Dobrovoljno je pošao u tu osamu, pošto se raskrstio 
sa zapovjednikom gusarskoga broda, kojemu je pri- 
padao. Na ostrvu je bila blaga klima; svake je go- 
dine padala potrebita kiša, te su se ondje zadrža- 
vale divokoze, koje su mu služile za hranu. U ve- 
ljači god. 1709. jedan ga je engleski brod oslobodio 
iz toga zatočeništva. 


Tako je bilo u istini. No tko se radije ne zadr- 
žava kod onoga Robinzona, čiju je romantičnu sud- 
binu pjesnička bajka tako divno ukrasila? Brod, 
tako veli bajka, s kojim je plovio Robinzon, bio se 
nasukao, pa se od sve momčadi on jedini spasio, jer 
su ga morski valovi bacili na kopno ostrva. Upućen 
potpuno na sebe i na mali otočić Juan-Fernandez, 
on se ondje udomaćio, lutao po obali i šumama, te 
svoju lovačku torbu, načinjenu od listova moškata, 
punio oštrigama, jajima od kornjača i divljim plo- 
dom. Primitivnim lukom i strijelom obarao je koze 
i druge životinje, upotrebljavajući njihovu kožu za 
odijelo; osim toga je ulovio nekoliko koza, koje je 
pripitomio tako, da je od njih dobivao mlijeko, od 
kojega je pravio maslac i sir. Pritisnut nuždom, mo- 
rao je izučavati jedan zanat za drugim, pa je u isti 
mah bio tesar, zidar, lončar, krznar i t. d. Uzvisina 
iznad njegove špilje bila mu je crkvom, gdje je svet- 
kovao i praznikovao nedjelju. Od divljega kukuruza 
dobivao je brašno, od koga si je mijesio kruh. S go- 
dinama je postigao i neko blagostanje. Njegova je 
sudbina vjerna slika čitavoga čovječanstva, koje se 
kroz stoljeća iz najvećega divljaštva razvilo i ople- 
menilo. Njegovu čežnju za ognjem udovoljila je 
munja, koja je udarila u jedno stablo i zapalila ga, 
pa tko se još rado ne sjeća one upornosti, kojom je 
on nastojao da sačuva vatru što dulje, da mu se ne 
ugasi? Pa kako je bio tužan i žalostan, kad se vatra 
konačno ipak utrnula! Tu mu je došao u pomoć nov 
slučaj jer je na ostrvu vulkan počeo rigati vatru, pa 
je on na užarenoj lavi pripalio novu vatru i načinio 
ognjište. Pače je sazidao i peć od tesanoga kamena, 
imao lijepo uredjenu kolibu, a na čamcu, što ga je 
sam istesao, poduzimao je izlete duž žala svoje 
tamnice. 

Kad je za jednog takvoga lutanja odmaknuo 
odviše daleko od svoga stana i legao da spava, 
odjednoć je prestrašen skočio u vis: Netko je viknuo 
njegovo ime! Ali je to bila njegova papiga, koju je 

pripitomio i naučio govoriti; ptica je letjela za njim 
i sa jedne grane počela kričati: »Bijedni, bijedni 
Robinzon!« 

A tko se ne sjeća onoga uzrujanoga momenta, 
kad je Robinzon na svojim osamljenim šetnjama 
odjednoć otkrio trag ljudskih stopala u pijesku? 
Osupnut tim nalazom, zastao je kao okamenjen. 
Osam godina bio je sam samcat a sada, eto, 
u blizini i drugih ljudi. Što bi to drugo moglo biti, 
nego ljudožderi! Vrebao je i prisluškivao, a onda 
se požurio kući, da se spremi za obranu. Ali se ništa 
nije javljalo. Poslije nekoga vremena opazio je na 
žalu ostrva, na protivnoj strani, vatru. Opet je po- 
brzao kući, uzdigao ljestve preko utvrda svoga 
stana i pripravio oružje za obranu. Napokon se 
uzverao na jedan brežuljak, otkud je spazio deset 
golih divljaka, kako peku meso na vatri. Kad su se 
najeli, počeli su neki divljački ples oko vatre, oti- 
snuli svoje čamce u vodu i iščeznuli. Pokraj uga- 
šene vatre ležale su razbacane oglodane ljudske 
kosti i lubanje, na pogled kojih je Robinzon gotovo 
poludio. 

Već se približavala kraju i četrnaesta godina, 
kad ga je u burnoj noći probudio iza sna jedan hitac. 
Srce je počelo Robinzonu žestoko udarati kao 
da je kucnuo čas oslobodjenja! Još je jedanput kroz 
mrklu noć zaorio jedan hitac. Zacijelo signal ka- 
kvoga broda u nevolji. Zato je zapalio veliku vatru, 
da tako ljudima pokaže put do ostrva. No kad je 
svanula zora, vidio je, da se brod nasukao na pod- 
morsku klisuru i ostao nepomičan. Ljudima nije bilo 
ni traga. No ipak — napred na žalu ležao je ispru- 
žen jedan mornar, pored kojega je strašno zavijao 
njegov pas. Robinzon se požuri k njima — barem 
jedan supatnik u onoj osami! No brodolomac je bio 
mrtav i svi Robinzonovi pokušaji, da ga oživi, osta- 
doše uzaludni. Duboko rastužen, iskopao je Robin- 
zon grob i pokopao stranca. Zato je pas postao sada 
njegov drug. 


I opet prodje. jedna godina; dani su protjecali 
jednolični i slični jedan drugomu kao jaje jajetu. Je- 
dino mu je društvo bilo pas, papiga i jedna koza, 
pa kad je sjedio za stolom i jeo svoj pečeni kruh i 
voće, ribu i oštrige, tada je i ono troje dobivalo 
svoj dio. 

Jednoga je dana sa svoga promatrališta opa- 
zio, kako pet čamaca plovi prema ostrvu. Na kopno 
izadje trideset divljaka, koji su naložili vatru. Zatim 
iz jednoga čamca donesoše dva zarobljenika. Jed- 
nim udarcem kijače smjesta su jednoga usmrtili. 
Onaj drugi je pobjegao i potrčao pravo prema Ro- 
binzonovu stanu. Dva divljaka su ga progonila. Ro- 
binzon poleti dolje, da se nadje bjeguncu u pomoći. 
Na znak svoga gospodara oborio se pas na jednoga 
divljaka držeći ga čvrsto, dok ga Robinzon nije za- 
tukao; s drugim je bilo isto tako. Nato Robinzon 
oslobodjenom zarobljeniku, koji je bio zaprepašten 
zbog njegove neobične pojave, prijateljskim zna- 
kovima i smiješkom nagovijesti, neka se ne boji, jer 
će mu on biti zaštitnik i prijatelj. Bijedni je čovjek 
mucao nerazumljive riječi. No kolika je bila radost 
za Robinzona, što je opet mogao slušati ljudski glas, 
kojega već petnaest godina nije čuo. Ostali divljaci 
pobjegoše na vrat na nos. 

Robinzonov crni drug dobio je ime Petak, jer 
je jednoga petka stigao na ostrvo. Iza toga je počeo 
učiti jezik svoga gospodara i s vremenom postao 
pošten kršćanin, a pustinjaku najvjerniji drug i pri- 
jatelj, Jednoga se dana opet nasukao jedan brod na 
podmorskoj klisuri, pa su Robinzon i Petak našli u 
razbijenom brodu pušaka, baruta, živežnih namir- 
nica, orudja i mnoštvo drugih korisnih stvari, koje 
su im naredne godine znatno olakšale život. Kad je 
prošlo osamnaest dugih godina, spasio je jedan en- 
gleski brod junaka našega djetinjstva i njegovoga 
crnoga druga. 

Zab. Bibl. 351. »Kroz Ameriku«. 

Te uspomene iz najranijega djetinjstva moraju 
nam doći na um, ako pratimo lijet aibatrosa preko 
Robinzonova ostrva Juan-Fernandeza. Sam alba 
tros ne zna o svemu tomu ništa, jer su njegovi pred, i 
prije mnogo generacija vidjeli samo mornara Selkir- 
ka, prasliku Robinzonovu. 


42 . Tihi Ocean. 

A lbatros je razborita ptica, jer inače ne bi po či- 
tave sedmice letio za brodovima, sa kojih se 
mnogi mastan zalogaj baca u more. Ovom morskom 
jastrebu zacijelo je već odavna poznato, gdje ma- 
lene grabežljive ptice nalaze svoj plijen, kad ih u 
lovu iznenadi, munjevitom se brzinom spusti dolje i 
ugrabi im sve, što se nadje pred njima te se i ne 
osvrće na nezadovoljstvo tih malenih stvorova. 

No megova sposobnost opažanja kao i znanje 
sežu zacijelo mnogo dalje, nego što to ljudi mogu i 
pomisliti. Prije mnogo tisuća godina albatrosovi su 
predci živjeli na moru, gdje su im se ćula vanredn 
izoštrila. Oni poznaju stalne vjetrove i vide po 
boji vode, da li je pod površinom mrda ili topla 
morska struja. Ako se naš prijatelj albatros, na 
svom putu, prepušta vjetru da ga nosi na zapad 
preko Polineskog otočja, onda on točno znade, da 
treba samo da neprestano ostane izmedju jarčeva 
obratnika i ekvatora, gdje će ga uvijek nositi jugo- 
istočni pasat. Taj je vjetar i uzročnikom ekvatori- 
jalne struje, koja se nadugo i široko proteze preko 

čitavoga Tihoga Oceana na zapad. Ako želi alba- 
tros da ostane na sjeveru od ekvatora, onda mu 
istu uslugu čini Sjeveroistočni pasatni vjetar. JNo 
ako poleti od ekvatora mnogo južnije ili sjevernije, 
onda će naći protivni vjetar, jer i morske struje teku 
prama istoku. U sjevernoj * polovici Tihoga Oceana 
zove se ta struja, koja teče sjeveroistočnim prav- 

cem, Kuro-čio; ona se valja duž obale Japana, a 
zatim okreće u ravnom pravcu prema zapadnoj Ka- 
nadi. Ova je morska struja najmilije boravište ai- 
batrosa. 

Isto tako i u Atlantskom Oceanu — znade to 
ptica iz iskustva — imadu struje i vjetrovi iste za- 
kone. Ona struja, koja ovuda protječe na istok, zove 
se Golfstrom, pa je njena voda, koja dolazi ovamo 
od ekvatora, ona sila. koja stvara tako blagu klimu 
sjeverozapadne Evrope, pače i najsjevernije fjor- 
dove Norveške ostavlja usred zime nezamrznute. 

Naš albatros dakle plovi sada na zapad, neo- 
visno od svih vjetrova i struja. On se ne boji ni naj- 
žešće bure, pa i gdje da se sakrije pred njom? Nje- 
gov je stan zapravo zrak! More se diže. On lebdi 
tik morske površine, uzdiže se sa svakim talasom i 
vršcima krila dotiče se zapjenjene krune morskih 
valova. Sunce se odsijeva u vodi valova, a alba- 
tros se ogledava u glatkom, plavom krovu valova, 
koji se uzdižu nad kristalnim špiljama priča u du- 
bljim. 

Odjednoć se uzdigne u vis, da pregleda, ne vidi 
li se ono, što njegove misli zabavlja, već na hori- 
zontu. Ispod njega prostire se pusto i osamljeno, bi- 
jelo isprugano, tamno, bučno more. Od zapada amo 
vuku se plavo-crni kišni oblaci. Već se otvaraju nji- 
hovi zasunci. Da li će aibatrosa smetati u njegovom 
lijetu kiša, koja mu kvasi ledja i krila? Razborita 
životinja je dobar pogadjač vremena, pa se u pravi 
čas ukloni kiši, jer joj njezin brzi lijet omogućuje, 
da se ne da iznenaditi kišom. U najgorem slučaju 
još se uvijek može spustiti iz visina, sklopiti! svoj 
padobran, pa se ljulja i odmara na valovima. 

Kiša je prestala. Albatros se opet vinuo u vi- 
sine i spazio pred sobom Uskrsni otok, koji se uz- 
diže u strašnoj osami i vrtoglavoj dubljim Tihoga 
Oceana. Kakve su ono kamenite statue na obron- 
cima obale? Visoke su deset metara i prikazuju 

ljudske glave. One označuju starodrevne grobove, 

• 

pa su spomenici jedne davno iščeznule kulture. Da- 
nas živi još samo 150 urodjenika na Uskrsnom 
otoku, ali su i oni osudjeni, da izumru. Osim njih 
žive ondje još tri bijelca, ali se već dugo nije o njima 
ništa čulo pošto godinama nije nijedan brod pristao 
uz taj otok. Uostalom, na tom otoku stanuju samo 
štakori, koze, kokoši i morske ptice. 

U maloj udaljenosti odande nalazi se bala y 
Gomez, mali otok, koji se sastoji od samih golih pe- 
ćina, koje je opjevao njemački pjesnik Adalbert 
Chammsso. Ovdje se gnijezde samo morske ptice, a 
od zgode do zgode zalijeće se na čas u posjete i al- 
batros. Ali inače on voli najveću samoću. 

Polazi još dalje na zapad i za čas iskrsava pred 
njim iz mora čitavo mnoštvo malih školjeva, koje 
zovemo »Niskim otocima«, ali tamnokožni divljaci, 
koje je onamo prognala neshvatljiva sudba, ^ zovu ih 
»Paumotu« ili »Oblak otoka«. Kako neobično ime. 
Nikoji pjesnik ne bi mogao boljega izmisliti. Ovdje 
se nalazi na okupu ništa manje nego osamdeset i 
pet skupina od otoka, a svaku skupinu sačinjavaju 
bezbrojne hrpe. U svemu odista izgleda kao oblak 
otoka, koji se može uporediti sa zvjezdanom ma- 
glom na nebu. No ta množina otočja tek je jedna od 
bezbroj drugih, koji se nalaze na čitavom zapadnom 
dijelu Tihoga Oceana. Čini se kao da je božja ruka 
od svega onoga, što je preostalo od zemlje i pećina 
nakon dovršenih pet dijelova svijeta, razasula kao 

biber po tome Oceanu. ... 

Ta zbrka od podmuklih grebena i pećina ima 
površinu od deset kvadratnih kilometara, te u sebi 
skriva bezbroj opasnosti za svaki brod, koji se pri- 
bliži u njegov okrug. Sve su te malene otočiće 
sazdali koralji, male životinjice, koje izlučuju vapno. 
One se množe napupčavanjem, pa svako društvo 
sačinjava jedno zajedničko pleme, u kojemu se na- 
laze živi i mrtvi članovi šaroliko ispremiješani. 

Životinjice koralja trebaju za uspijevanje čvr- 
sto, tvrdo morsko dno, slanu vodu kristalne čistoće, 

izdašnu hranu, koju im donose udarci valova i 
struje, te konačno temperaturu vode, koja ne smije 
pasti ispod dvadeset stupnjeva. Poradi toga se na- 
laze samo u tropskim morima i blizu površine, bu- 
dući da je morska voda hladnija, što je dublja. 
Dublje od pedeset metara ispod površine ne žive 
rado te životinjice. One se množe neiskazano brzo, 
pa zbog toga raste koraljni otok u širinu i visinu, te 
samo morsko zapljuskavanje stavlja granicu dalnjoj 
izgradnji. Vječito talasanje mora i. njegovim vjetrovi- 
ma šibani valovi često trgaju velike dijelove toga ko- 
ralnoga vapna, koji se pretvaraju u pijesak. Taj pije- 
sak ispunjava i zatrpava sve rupe, pa tako samo more 
sa svojim razornim radom doprinosi, da se povećava 
čvrstoća i jakost tih koraljnih grebena. Na tim gre- 
benima zadržavaju se i druge životinje i alge, koje 
izlučuju vapno. Tokom vremena naplavljuju valovi 
otkinute dijelove na površinu grebena, tako da po- 
jedini dijelovi stalno strše iznad vode. Kad se mor- 
ska površina za vrijeme plime diže, prepoznaju se 
grebeni već iz daljine po bijeloj pjeni talasa. Za 
vrijeme osjeke postaju sasvim vidljivi, a oko njih 
stoji mirna voda. U doba izmedju plime i osjeke ta je 
cesta najopasnija za putovanje, jer tada nema ništa, 
što bi obraćalo pažnju na te morske grebene, pa je 
brod, koji se ovamo zaleti, izgubljen. 

Ti su grebeni različitih oblika i rasegnutosti. 
Tako je primjerice »Wallriff« pred sjeveroistočnom 
obalom Australije dugačak dvije tisuće kilometara! 
Drugi su okrugli, sačinjavaju prstenove i zovu se 
»atolle«, lagunski grebeni, medju kojima je more 
sasvim mirno. Vjetrovi, ptice i morske struje nose 
bifinske klice preko mora, koje puštaju korenje na 
dijelovima morskih grebena, koji se dižu iznad vode 
za najjače plime. Tako je polagano »atoll« gotov: 
sagradile ga zajedničkim silama životinje i biljke. 

»Oblak otoka« najveće je medjusobno spojeno 
područje atolla na cijeloj zemlji. Koraljno otočje, u 
obliku prstena, leži ovdje poput bezbrojnih malih 

vijenaca, koji su bačeni na more Izmedju jednoga 
i drugoga znade voda doseći dubljinu od sedam- 
deset metara, a u lagunama nekih od , n] V Vn ovp 
dovoljno prostora flote čitavoga svijeta. Tako ove 
sićušne životinjice koralja svojim neumornim radom 
često pružaju moćnu zaštitu brodovima. 

Na mnogima od ovih otoka rastu kokos-palme, 
pa su samo u takovim slučajevima ti otoci napućeni. 
Vanredan je pogled, kad im se čovjek s brodom pri- 
bliži. Nad horizontom strše samo krošnje palma, 
dok je sam otok tako nizak da se od njega los ništa 
ne vidi. Onda se otok čini kao kakova oaza u bes- 
krajnjoj Sahari mora. Tek kad se dodje prilično 
blizu, opaža se i čvrsto koraljno tlo otoka. Na vanj- 
skim stranama grebena zapljuskavaju morski * . 
lovi, dok lagune u unutrašnjosti leže sjajne poput 
zrcala, koje zaštićuju koralji i palme. 

Sedam tisuća urodjenika pohneskoga plemena 
žive na klisurama toga »Otoka oblaka«, po dvije 
stotine na svakom atollu. Bave se trgovinom bisera 
i sedefa, te kupuju za taj novac uz bestidnu cijenu 
evropske bezvrijedne ropotarije. Na nekim otocima 
uzgaja se ananas i banana. Životinja ima veoma 
malo, jedino papigi, golubova drozdova, stakora i 
gušterova. No zato je s tim življi život vam u moru. 
Urodjenici su najvrstniji pomorci, pa su sve prije 
nego zarobljenici svojih otoka. Na svojim brzim 
čamcima, kojima su žene načinile jadra uslobodjuju 
se s najvećom sigurnošću ploviti po dalekoj pucini, 
pa je vrlo živahan promet izmetu pojedinih otoka. 


43. Otočje Južnoga mora. 

N a atollama »Otoka oblaka« i njegovim najbližim 
susjedima izvjesila je Francuska svoju trobojnu 
zastavu. Našega albatrosa to veoma malo zanima, 
jer je on neograničen gospodar svega toga i ne da si 
ni od koga propisi\ati ; gdje ce uzimati plijen. Zat 

odabira pravac pr.ema »Društvenim otocima«, nada- 
leko kružeći oko najvećega otoka, Tahiti, jednoga 
od najljepših i najznamenitijih od svih otoka u Juž- 
nom moru. On gleda na njegove davno ugasnule 
vulkane i neizmjerne pećine, na kojima rastu guste 
šume i neprohodne šikare paprata, te prekrasna 
trava, a sa obronaka žubore potočići prama lagu- 
nama i hridinama od koralja. Na obalama Tahitija 
rastu vječne kokos-palme, najznačajnije oznake 
otoka u Južnom moru, kao što su datuljske palme 
oznake pustinjskih krajeva Staroga Svijeta. Na Ta- 
hitiju je topla, jednaka tropska pomorska klima sa 
jedva dva stupnja razlike izmedju ljeta i zime; ju- 
goistočni pasat vije čitavu godinu, kiša pada u do- 
voljnoj mjeri, a što je glavno: ondje nema groznice. 

Otok je kao stvoren za živahno, suncem oza- 
reno shvaćanje o životu, kojim žive urodjenici Ta- 
hitija. Oni ukrašavaju svoju kosu vijencima od cvi- 
jeća, hod im je lagan i graciozan, pa nisu znali ni 
za kakove brige, dok nisu onamo došli bijeli ljudi, 
da im ogorčavaju život i priječe slobodu! No mnoge 
su pjesme i bajke bijelaca uhvatile koren na Tahi- 
tiju, pretvorivši taj otok u raj na zemlji. Sada su na 
Tahitiju, nekoć sretni momci i djevojke, takodjer 
osudjeni na izumiranje, a naknadjuju ih Kinezi, 
Evropljani i urodjenici s ostaloga otočja sjevero- 
zapada. Oni doduše još i sada obradjuju svoja polja 
i na čamcima plove uz obale laguna; još i sada na 
vrijeme trgaju kokosove orahe i nose vijence od ša- 
renoga cvijeća na svojim vlasima kao posljednji od- 
sjev sretnoga života. Golubovi guču u krošnjama 
drveća, zelene i plavobijele papige kriče i vrište. 
Konji, goveda, ovce, koze i svinje, sve su to strani 
doseljenici; od životinja je bilo jedino gušterova, 
škorpiona, muha i moskita. Bujne vrtove i prekrasnu 
ljepotu prirode nisu mogli Evropljani iskoreniti, a 
na obalama u ponosnim palmama još se i danas za- 
država ptica brzan (Tachypetes aquilus), orao mora, 
čijim su se crnim perima nekada resili poglavice 
Tahitija. 

• Albatrosov se pogled pomuti, kad ugleda tu 
pticu, jer mu je ona najveći suparnik. Brzan doduše 
ne poduzimlje tako daleke putove kao albatros, jer 
se ne usudjuje ni ići tako daleko na more; no uza 
sve to je i on majstor u letenju i smion razbojnik 
bez trunka savjesti. On goni delfine i ribe grabmce, 
da im otme dio plijena, a druge ptice drzovito pri- 
morava, da mu prepuste ono, što bas misle progu- 
tati Kad ribari na pučini razastiru mreže, leti on 
nad čamcima tako nisko, da ga mogu veslom za- 
hvatiti, a tako je ludo zaljubljen u žive šarene boje, 
da se najradije spušta na crvene zastavice brodova, 
koje lepršaju na vjetru. Poput orla i on se uzdize u 
vrtoglave visine, pa nema toga ljudskoga daleko- 
zora koji bi se mogao uporediti s oštrinom njego- 
voga oka. Iz velikih visina on spazi i najmanju ri- 
bicu pod površinom vode. Najradije juri za letećim 
ribama, pa u času, kad one razastrtih peraja lebde 
nad vodom šćepa ih u zraku; ali umije i zaro- 
niti za njima, te ih uloviti u dubljini. Cim se dokopa 
plijena, odmah sune u vis. Ako mu riba ne stoji po- 
voljno u kljunu, on je pusti i opet ulovi prije nego 
što padne u vodu; tako s njom vrti i prevrće, dok ne 
dodje u onaj položaj, da ju može lako progutati. 

No more je neizmjerno bogato, pa se albatros 
brzo utješi zbog ove svoje konkurencije. Ne osvr- 
ćući se ni na koga, produžuje on svoj put na zapad 
prema otočju Samoa. Donde ima da prevali silan 
put preko otvorenoga mora, pa ima vremena razmi- 
šljati o kojekakvim čudesima, što ih je vidio za vri- 
jeme svoga dugoga putovanja od više tisuća milja 
preko svih svjetskih mora. Vidio je, kako ^ otvo- 
renoj pučini padaju meteori a da znalični ljudi o 
tome ništa i ne slute; slušao je muklu tutnjavu iz 
morskih dubljina, ne znajući da pe u tim dubljmama 
probudiše uspavani vulkani, koji su ostali sakriveni 
njegovim očima baš kao i ljudima; vidio je, kako na- 
staju i opet iščezavaju novi otoci još prije nego sto 
su i zabilježeni na morskom zemljovidu; vidio je 

opasne dubljine na mjestima, gdje je prije tekla du- 
boka voda, a sada po njoj plove brodovi, koji ne 
sluteći zla, hrle u propast. Možda on i to znade, da 
su svi ti nebrojeni otoci Južnoga mora vršci gole- 
moga gorskoga lanca, koji strši nad morskom povr- 
šinom, dok im obronci i doline već kroz milijune 
godina stoje prekriveni slanim valovima. 

No što se dogadja u onim strašnim dubljinama. 
to znadu učeni ljudi bolje nego on. Oni se doduše 
nisu spustili nikada dublje od šezdeset metara; no 
zato ipak mogu ronioci u dubljini od trideset me- 
tara izdržati po dva sata, tražiti biser, graditi mo- 
stove i pretraživati potonule brodove, pa su gotovo 
sva mora pretražena i gotovo od deset kilometara 
dubljine ispod morske površine izvadjena je zemlja 
za istraživalačke pokuse. Otuda se znade, da je 
morsko dno od veće česti pokriveno organskim 
muljem i crvenom zemljom, te da bilinski život sa 
sunčanim svijetlom već izumire u dubljini od dvije 
do tri stotine metara, dok životu životinja nigdje 
nisu odredjene granice. Čak i u najdubljim dublji- 
nama žive mala bića, kojima ne može da nahudi ni 
onaj neizmjerni pritisak cjelokupnoga Oceana i od 
svih tih mirijada životinjica, koje žive svuda u 
moru, pada na morsko dno prava kiša od vapnenih 
oljuštrina. Od njih se stvaraju kroz neizmjerna vre- 
mena prava skladišta tih oljuštrina; no ovdje je 
neprozirna tama, pa je sve, što živi u tim dublji- 
nama, osudjeno na vječnu sljepoću. 


44. Brodolom. 

I na velikim razbojištima Oceana može se govoriti 
o ranjenima, mrtvima i iščeznulima, a albatros bi 
nam mogao dati mnoga obavještenja o brodovima, 
o kojima kroz mjesece i godine nema nikakove vi- 
jesti, jer su se nasukali na klisurinama Južnoga 

mora i potonuli u valovima. Koliko je puta bio on 
svjedokom tako užasnih prizora! 

Eno ga gdje jedri golem brod na tri jadra, koja 
su se napela poput kože na bubnju, a jugoistočni 
pasat tjera ga prema otočju Samoa, te on ponosno 
poput labuda prosijeca plavozelene valove. Poput 
sićušnih mravi vrzu se mornari amo-tamo po palubi 
uz veselu pjesmu, penjući se poput mačaka na jar- 
bole, da razmrse i odmotaju konope i užeta. Alba- 
trosu se čini kao da se čak u njegovim visinama 
čuje, kako škripi i prašti na toj drvenjari, kad vjetar 
oštrije i jače duhne. Sunce zapada, a velike plohe 
jedara izgledaju kao purpurom prelivene;’ u su- 
mračju pak ističu se sjajno bijelo naspram tamno- 
zelenoga mora u noći, a za sjaja punoga mjeseca, 
slična su gorskim vrhuncima, prekrivenima snije- 
gom. No i kad ne šija mjesec, te kad ni laterna ne 
rasvjetljuje brodarskoga kompasa, ne gubi albatros 
iz vida svoga broda. 

Sunce izlazi i pozlaćuje ponajprije zastavicu, a 
onda jadra. Pasat je vanredno jednolik, pa se kao 
svakoga dana vrši jednolični rad na brodu. Mornari 
i ne slute, što albatros točno vidi — pred njima je 
upravo jedan koraljni greben! Jedna sika izdigla je 
brod na jednu stranu — a val ga opet odvuče za so- 
bom, pa sve praska prigodom sudara s grebenom. 
Teški teret prašti, jarboli se njišu, mornari trče 
amo-tamo i odasvud ozvanjaju glasovi komande. 
Svaka krpa jedara napinje se do krajnosti, a val 
na sipini povlači opet brod preko silnih dubljina. 

Tovarni trgovački brod sa tri jadra želi da 
krene dalje, ali je greben probio golemu rupu na 
dolnjoj strani broda. Svi su šmrkovi u pogonu, a 
tesari već stoje, spremni sa svojim alatom. No rupa 
se nalazi u unutrašnjosti broda ispod nagomilane 
robe i još prije nego što su je otkrili, već su sve ka- 
jite pune vode. Ne pomaže ništa, nego potražiti spas 
u čamcima! Smjesta se odvezuju i u more spuštaju 
čamci, a momčad juri jedan preko drugoga. Strašna 

uskomešanost i žurba, svi hoće da se još na vrijeme 
spase. Ponosni jedrenjak tone tako brzo, da ne stižu 
prenijeti na čamce ni hranu, ni vodu za piće. 

Već je i paluba zasuta vodom i cijela trupina 
iščezava u valovima. Jadra se još jače napela nego 
do sada, polagano pucaju i brod se naginje na jednu 
Stranu, polagano tone i još jedino strše zastavice. 
Albatros točno vidi, kako se brod opet uspravlja, 
dok ga silan teret vuče dolje. Čamci su se udaljili 
s najvećom brzinom. Jedino je albatros zastao u 
zraku, da sačeka, ne će li štogod jela izbiti na po- 
vršinu iz propaloga broda. Sunce stoji visoko, jadra 
u dubini izgledaju sada zelena, malo kasnije plava, 
a kad dosegnu dubinu od sedamdeset metara, ne 
mogu se više ni raspoznati. 

Brod medjutim nastavlja svoj put u morske 
dubine. Oko njega vlada muk vječnosti i tama mor- 
skoga dna. Jedan bolesni, zaboravljeni mornar još 
leži u svojoj ćeliji. Raširenih očiju bulji prama pa- 
lubi, crte lica izobličile su mu se od užasa, a ruke se 
grčevito žarile u pokrivač postelje. U njegovoj je 
kabini tamno kao u rogu. 

Potonuli brod ne tone okomito. Ekvatorijalna 
struja, koju tjera pasat, vuče ga prama zapadu. No 
što zalazi dublje, struja je sve slabija, pa onda tru- 
pina broda počne tonuti okomito, dok najzad ne 
stigne u svoju posljednju luku. Hrbat mu se odbije 
sa dna i brod odskoči, nagne se na stranu i ostane 
s punim jadrima u istome položaju, kao da ga još 
uvijek na površini goni pasatni vjetar. 

Zagonetna i strahotna je vodom prekrivena 
kora zemlje ovdje u dubljini od pet kilometara. 
Beskrajne ravnice pucaju na sve strane. Na milje 
daleko morsko je tlo ravno kao stol. Mi bismo 
razrogačili oči nad tom neutješnom poljanom, kad 
bismo je mogli točno pogledati, osvijetljenu kako- 
vim golemim reflektorom. Konačno bismo stigli u 
jedan kraj, gdje se morsko dno uzdiže, isprva tek 
malo, a onda sve više i konačno tako strmo kao naj- 

strmija hridina. Ovdje se može naći i posve strmih, 
gotovo okomitih stijena. Slijedimo li ih kroz vodene 
naslage, to će oko nas odjednoć postati svijetlo i 
jasno, kao na zemlji, kad počne zora svitati, a na- 
pokon će i sunce prodirati kroz vodu i postajati sve 
svjetlije. Duboko dolje, gdje brod ima da dočeka 
sudnji dan, voda je upravo ledena, toplina joj je 
jedva 1% stupnja. Što se više uspinjemo, sve je to- 
plija, isprva neznatno, a kasnije sve više raste 
razlika u temperaturi, a ondje, gdje sunce svijetli 
kroz slani kristal i gdje se već zamjećuju tragovi si- 
pina, voda je mlaka. Izdignemo li mokru glavu iz 
vode, vidjet ćemo, da nas je strmi uzlaz doveo na 
jedan koraljni otok. 

A kakva je sudbina momčadi potonuloga broda? 
Albatros će nas i o tom izvijestiti. On je vidio, da 
su se čamci u noći razdijelili na moru; dva je spa- 
sio jedan parobrod, a ostala dva su došla do jednoga 
koraljnoga otoka. Samo je jedan zabludio i toga je 
slijedio albatros. On je promatrao, kako glad i žedja 
muče mornare. Kad je prvi umro, bacili su ga dru- 
govi u more. S istom namjerom, kao i albatros, 
slijedila su čamac i dva morska psa sa zagasitopla- 
vim hrptom i bijelim trbusima, te sa više redova 
trouglastih šiljatih zubi, koji su oštri poput pile. 
Oni su dočekali mrtvoga mornara i prožderali ga 
svega, pače i odijelo. Proždrljivi su i lakomi baš kao 
i albatros. Ne prodje ni jedan dan, a da se on ne 
sretne s tim svojim takmacima. Oni redovito pli- 
vaju s takvom brzinom, kao da su u potrazi za ne- 
čim, a redovito su tako blizu površini, da im se vidi 
hrbat. Kad ugledaju kakav plijen, onda još povećaju 
brzinu, te jure kroz vodu kao torpedo. Oni, upravo 
kao i albatros, tvrdokorno progone brodove, a ne 
zaostaju za albatrosom ni u pogledu razboritosti. 
Koliko puta ih je albatros promatrao, kad su ščepali 
mornara, koji je slučajno pao s broda. No jednom je 
vidio, kako jedan mornar nije izgubio prisutnost 
duha pa se nožem branio od morskoga psa i spa- 

sio se. Na otocima Južnoga mora imao je prilike 
motriti, kako se urodjenici, koji su u vodi brzi i 
okretni poput riba, dobrovoljno upuštaju u boj s tim 
grabežljivim životinjama, te im nožem rasparaju 
trbuhe. No najstrašnije, čega se može sjetiti, bio je 
jedan veliki brod, na komu je harala žuta groznica, 
pa su ljudi umirali kao muhe. Tada je čitavo jato 
morskih pasa pratilo taj brod, pa su se tako nažde- 
rali, da se i sam albatros morao zgroziti nad toli- 
kom proždrljivošću. 


45. Preko otočja Samoa u Novu Zelandiju. 

N aša ptica, koja tako daleko putuje, stigla je i na 
otočje Samoa, te na njihove visoke, vulkanske 
pećine, sadru i lavu, do njihovih divnih šuma i vo- 
dopada, okruženih najkrasnijom vegetacijom, te je 
opet prepoznala mnoge od tih vodopada, koji se ruše 
iz visine od dvjesta metara. Povrh šikara od pa- 
prata i njima sličnih bilina, koje podsjećaju na in- 
dijske džungle, leprše raznobojni leptiri, a noću, kad 
nebom zaplovi mjesec, sve zuji u zraku od šišmiša. 

Oko ovalnih koliba, kojima je krov napravljen 
od listova šećerne trstike, a pod prekriven hasu- 
rama od kokosa, zaposleni su žuto-smedji Poline- 
zijci, ljudi snažno razvijeni i ponosnoga hoda. Nji- 
hovo djelomično tetovirano gornje tijelo sasvim je 
golo, nose gjerdane od školjčica i zubi, kite se cvi- 
jećem i perima, a tijelo mažu kokosovim uljem. Oni 
su miroljubivog i živahnog temperamenta, pa su i 
njih bijeli osvajači uznemirili u njihovome miru i 
preoteli im gospodstvo nad njihovim otocima. 

Na otočju Samoa pada kiša, koja osvježuje. 
Tamni oblaci slegnu se nad morem, žestoke vija- 
vice dižu se u spiralnim stupovima, koji se na vršku 
proširuju poput krošnje pinija, pa se voda uzdiže u 
vis, a iza toga udare oborine, tako da kiša ne pre- 

staje po nekoliko nedjelja i sve zahvaća takova 
vlaga, da se čak ne može ni žigica upaliti. Gotovo 
svake godine javlja se na tim otocima iznenadna 
oluja i vihor, koji izbacuju na obalu razbite bro- 
dove i uništavaju polja i nasade. Kokosovi listovi 
lete okolo poput perja, a često se vidjaju u redo- 
vima povaljena stabla, kao da ih je kakav divovski 
srp ipokosio. Tada se albatros nalazi u svom ele- 
mentu, jer je on ptica bure. 

Od davne davnine znade on, kuda prolaze ve- 
like parobrodske linije. Kod otočja Samoa i zatim 
na svom daljnjem lijetu prama jugozapadu vidi on 
više parobroda, nego što je vidio na čitavom svom 
dosadašnjem putu; naročito, kad je vrijeme burno, 
ostavlja on svoja lovišta na velikoj vodenoj pustinji 
i traži koju poznatu parobrodarsku cestu. Za nemir- 
noga vremena ne može on da nadje mekušaca za 
jelo, dok se sa broda u svako doba bacaju otpadci 
hrane u more. Albatros točno znade, da su otoci 
Samoa u redovitoj parobrodarskoj svezi sa otočjem 
Sandwich i da se odande poput zvjezdanih traka 
razilaze parobrodarske linije za Aziju, Ameriku i 
Australiju. No on i ne sluti, da kod otočja Fidži leti 
preko brzojavnoga kabela, koji ondje počiva na dnu 
mora. 

Ponosno leti preko otočja Fidži i ne misleći, 
da se možda još malo navrati otočju Samoa i bez- 
broju svih onih ostrva, koja leže kao strelice poru- 
šenoga mosta na putu prema obalama Azije. Njega 
ne vabi ni veoma bliza Nova Kaledonija na zapadu; 
Francuzi su ovdje osnovali kažnjeničku koloniju, no 
za našu pticu nema ovdje mnogo hrane. 

Sada je uperio svoj lijet prema jugu i za čas su 
mu se na horizontu ukazale gore sjevernoga otoka 
Nove Zelandije. Izmedju njih se koči još i sada 
aktivni vulkan Tongariro sa svojih sedam kratera, 
a sjeveroistočno od njega vidi se kratersko jezero 
Taupo izmedju plavih pećina. Na sjeveru od toga 
jezera nalaze se druga jezera, oko kojih se dižu 

oblaci pare i vrućih izvora, gdje mnogi geiziri po- 
put vodoskoka prskaju u vis. 

Na južnom otoku Nove Zelandije vidi albatros 
gorje, kako se prema zapadnoj obali proteže, kao 
ono u Skandinaviji; ispružili se golemi jezici glečera 
sa svojim vječito ledenim poljanama, a rijeke im se 
gube u prekrasnim alpinskim jezerima. Još je brzo 
svrnuo pogled na golemu planinu, koja nosi ime veli- 
koga pomorca Cooka. Kako lako bi mogao doseći 
vrhunac toga brda, ali on ondje nema što da traži. 

Po ravnicama i obroncima gone pastiri velika 
stada ovaca. Šuma je vječito zelena; na sjeveru 
raste crnogorica, a uz drveće se penju razne biljke. 
Na južnom dijelu otoka nema više palmi, jer je za 
njih ovdje odviše hladno. 

Nova Zelandija ima vanredno veliko obilje 
ptica. No od svih vrsti ptica zanima našega alba- 
trosa najviše ptica »kiwi«, koja čeprka jakim no- 
gama i dugim kljunom vadi iz zemlje crve i razne 
kukce. Osamljen kiwi, velik kao pijetao, naheri 
glavu na stranu i zuri spram albatrosa, koji na svo- 
jim bijelim krilima plovi iznad njega. Ovaj jadni 
stvor uopće nema krila, pa ga albatros saučesno 
pogledava. Ali se zato ipak ne može odreći zadir- 
kivanja pa mu dovikuje: 

»Hodi k meni gore, da se malo izbrbljamo!« 

Kiwi mu srdito odgovara: «Zar si ikada vidio, 
da ja letim?« 

U Novoj Zelandiji bila je nekada domovina 
jedne već odavna izumrle velike ptice, koja je bila 
visoka četiri metra, ali ni ta ptica nije mogla letjeti. 
Priroda Nove Zelandije nije pticama dala krila po- 
radi toga, što im uopće nisu potrebna. One nemaju 
nikakovih neprijatelja, pred kojima bi morale bje- 
žati, a svoju hranu nalaze na zemlji kao i kiwi. 

Nekada su obadva otoka Nove Zelandije na- 
stavali Maori, koii su običavali čitavo tijelo teto- 
virati krasnim uzorcima slikarija. Bili su ljudožderi, 
pa su običavali glave svojih neprijatelja nabijati na 


— 224 — 


— 225 — 


kolce i redati ih oko svojih koliba. Sada ih ima još 
samo 40,000, a i njih bijelci sistematski iskorenjuju. 
Nekada su s kijačom na plećima lutali okolo, a da- 
nas rade kao nadničari u službi bijelih useljenika, 
Albatros samosvijesno gleda dolje, gdje kitovi, 
delfini i tuljani plove uz obalu i praćakaju se u vodi, 
ali se sneveseli kad pomisli, da i njih čeka sudbina 
plemena maorskoga. Pingvinima, dalje dolje na jugu, 
ne obraća on ni jednoga pogleda, jer ni oni ne mogu 
letjeti, ali su zato u plivanju daleko nad albatrosom, 
a to je ono, što njega jedi. 

Što je sad najedanput palo na pamet alba- 
trosu? Tako se visoko uzdigao nad obalom, da ga 
pingvini jedva mogu vidjeti. U tim visinama ostao je 
i čekao neko vrijeme; nešto je promatrao, a onda 
se poput strijele spustio u južnom pravcu na ma- 
leni otok Auckland, Odjedared se sjetio, da ovdje 
ima ljubavni domjenak sa svojom miljenicom, pa će 
se sada nekoliko dana dati na izgradjivanje gni- 
jezda, Sakupljaju šaš, trstiku i tomu slično strnje, 
dok sve to ne postane visoko i veliko kao kakav 
okrugli stolac. Mjesec studeni je došao, ljeto se 
dakle započelo jer na južnoj polukruglji zemlje 
pada sredina ljeta baš na sam badnji dan, a sredina 
zime u posljednoj trećini mjeseca lipnja. Na početku 
ljeta sakupe se albatrosi u nepreglednim jatima na 
Aucklandu i ostalim malim otocima toga kraja, da 
se ondje gnijezde. 


46. Natrag na Kap Hoorn. 

A lbatros ne miruje dugo u svom gnijezdu, nego 
se brzo diže i kreće na nov put. Za promjenu, 
odabire sada zapadni pravac te plovi preko rase- 
gnutih morskih poljana, koje tvore golem pojas oko 
mase kopna južnoga stožera. Na čitavom putu udara 
mu u prsa jak protivni vjetar, no taj ga nimalo ne 
priječi u njegovom lijetu. Zbog stalnoga vjetra za- 



padnjaka, koji ovuda puše, struji i površina morske 
vode prema istoku. 

Kad zanoća, lebdi albatros uz obalu otoka 
Tasmania, gledajući kako se kroz tamu blistaju svi- 
jetla s morskih svjetionika. Odjedanput iz daljine 
upru u njega dva zelena i crvena oka, koji se brzo 
povećavaju; to su svijetla jednoga parobroda, koji 
se nalazi na putu u Adelaidu na jugu Australije. 
Sutradan dostigne on opet drugi parobrod, koji plovi 
protiv morske struje i vjetra; njegov je cilj Kap- 
stadt, na južnome šiljku Afrike, pa se kreće izmedju 
otoka Sankt Paul i Kerguelen, 

Naš ga albatros prati samo do Sankt Paula ; 
jer je to najčudniji otok, što ga može ikada vidjeti. 
Prama sjeveroistoku on je otvoreni krater, u ko- 
jemu brodovi nalaze najizvrsniju luku. No rijetko 
kada zaluta koji brod na taj osamljeni klisurasti 
otok; samo na kratko vrijeme posjećuju ga lovci 
kitova i tuljana, koji su na pučini tražili lovinu. Ovaj 
put ne vidi albatros ni živoga stvora na Sankt 
Paulu, ali zato tisuće i tisuće morskih ptica, koje 
na golim pećinama uzdižu neopisivu buku. 

Daleko od svih parobrodskih linija Oceana 
leži i Novi Amsterdam, mali, četverouglasti otok, 
oko kojega zapljuskuju morski talasi. Da li su te pe- 
ćine postale tako strme od vjekovnoga udaranja i 
zapljuskivanja morskih valova? Potraje li ovako još 
sto tisuća godina, misli albatros, ovaj će otočić sa- 
svim iščeznuti i mjesto njega ostat će tek opasna 
provalija i bezdan. 

Na Kerguelen svrnuo je albatros časovito po- 
gled, no kad pogleda u morski zaton, koji se du- 
boko usjekao u zemlju, tada pomisli, kako bi se 
ljudi otimali za taj otok, kad bi kojim slučajem bio 
u kojem pristupačnijem moru, kojega ne šibaju to- 
like bure. Sada je kao izgubljen u najjužnijem 
dijelu Indijskoga oceana; golemi glečeri spuštaju se 
s brda u doline, ali ljudi ondje nema. No Francuzi 

su ipak prisvojili taj otok, te ondje nagomilali zalihe 
živežnih namirnica, odijela i svakovrsnoga orudja, 
da si brodolomci, koje žestoka bura baci na tu raz- 
deranu obalu, mogu pomoći 

A kuda sa Kerguelena? pita se albatros. Na 
čas ostaje neodlučan. Da li da krene prema sjeveru 
i pogleda Kapland? Ili da okrene prema jugu? 
Odlučio se za ovo drugo i još nije prdvo ni poletio, 
kad pred sobom spazi neke neobične brodove, kako 
plove, tjerani strujom od zapada. On ih nije sada 
prvi put sretao, ali mu se danas, u sjaju zapadajućega 
sunca, čine veličanstveniii nego ikada. Ta se čudo- 
višta blistaju kao najčišći kristal i svijetle se kao sa- 
fir, ali se u njihovoj unutrašnjosti odrazuje i tamno- 
zeleno more, zeleno i plavo, kao da se bore za 
prvenstvo u tim brdima od leda, koji je jasan i pro- 
vidan poput stakla , , , Kad sunce zaroni u more, 
razaspe svoje posljednje zrake kao tekuće zlato na 
njihove vrhunce, a na podnožju tih gorostara pjeva 
uzbibano more svoju turobnu pjesmu. No ovdje ima 
veći uspjeh negoli na čvrstim klisurama Novog Am- 
sterdama, Ledena brda plove sjevernim pravcem 
prema toplijim morima, a topli valovi proždiru i 
tale led, te u bokovima tih brda izdube špilje, por- 
tale i podzemne hodnike. Često izgledaju slični ne- 
kim slavolucima, što ih je more diglo u počast ki- 
tovima, A kad sunce zapadne za obzorje, a sumrak 
se siv i hladan prostre nad pustim morem, izgleda 
kao da je iz nepoznatih dubina iskrsnuo na javu či- 
tav grad od bijelih kristalnih dvorova i bajoslovnih 
kula, 

Albatros leti preko tih otrgnutih ledenih gro- 
mada sa južnoga stožera i za kratko vrijeme pre- 
vali deset stupnjeva širine, gdje ledena brda postaju 
sve gušća i viša. Nisu li ti vjetrom i strujom gonjeni 
ledeni bregovi možda ipak kakovi začarani bro- 
dovi? Albatros i njegovi predci imali su prilike kroz 
duga stoljeća vidjeti bezbroj brodova, kojih su podr- 
tine razasute po svim prometnim cestama svih mora 



na svijetu, uzidanih u grebene koralja, a čas zatrpanih 
muljem, a i uklopljenih u čitave šume od alga. Često 
je mislio da vidi, kako su širom otvorena vrata salona 
na palubi i kapetanove kajute, a ribe, koje su unutri 
plivale, uzalud su pokušavale da izadju kroz pro- 
zirne prozore. Da se možda svi oni unesrećeni bro- 
dovi u ponoćno doba ne dižu sa svojih morskih du- 
bina? Da li nije kapetan, kormilar, mornar, ili bilo 
tko od posade, koja je nekada s brodom potonula, 
u ovaj čas stupio na zapovjednički most, pa daje 
zapovijedi na palubi? No, tu bi bilo trčkaranja po 
palubi, misli albatros, kad bi se svi ti spavači jednim 
mahom probudili i svaki - poletio na svoje mjesto. 
Lanac od sidra bi začegrtao, brod pojurio kroz mor- 
ska carstva, izronio, onako zaledjen na krajnjemu 
jugu, s punim jedrima zaplovio morem i uhvatio se 
u koštac s valovima. Hladan i miran stoji zapovjed- 
nik na kormilu i upravlja brod na ono mjesto, gdje 
jc nekada potonuo. Ali sa zaprepašćenošću opaža, 
da mu brod postaje sve manji. Još bi nekako mogao 
stići do obale Ognjene zemlje, pa iz daljine vidjeti 
i Capland, ali ne će više nikako moći stići do au- 
stralskih obala. Na mjesto svoje nesreće ne će doći 
prije, dok mu se sav brod opet ne pretvori u vodu. 

Naš je albatros pravi fantast! Kad bi mogao 
zaroniti na dno mora, vidio bi još uvijek ondje brod, 
gdje u vječnome pokoju leži na svojoj postelji od 
koralja, mulja i alga, a ribe promiču kroz užeta i 
opremu na palubi. 

No pošto mu je medju ledenjacima postalo 
hladno, odletio je prema otoku Tristan da Cunha 
u južnom dijelu Atlantskog oceana. Već je ogladnio, 
pa znade, da će tamo naći hrane, pošto je položaj 
toga otoka prikladna točka za odmor jedrenjača, 
koje plove prema Indiji ili Australiji, jer ne mogu 
platiti skupi prolaz kroz Suezki kanal. Na ovome 
otoku živi jedva sto ljudi. Dvije neobične biljke 
rastu i ovdje u velikom obilju baš kao i na Sankt 

prama istoku, ponijela je njihove klice velikim 
putem čak donde. 

Odmarajući se na svojim nepomičnim krilima, 
kreće neumorni albatros napokon prema otocima 
južne Georgije, gdje će opet naći tromoga morskoga 
slona, pa će preko Falklandskog otočja najprije 
stići na najjužniji izdanak Južne Amerike, Kap 
Hoorn. Još uvijek čuje uzaludno zapljuskivani e mor- 
skih talasa na zatvorenim vratima pećina. Ni ovdje 
se dugo ne zadržava. No mi imamo prečega posla, 
nego da ga i dalje pratimo u njegovom beskrajnom 
lijetu preko sviju mora, pa mu zaželimo sretan put, 
kad iščezne na zapadu iza pećina Kap Hoorna. 


47. Južni stožer. 

J edva je prošlo sto godina, što su se evropski po- 
morci počeli približavati obali tajanstvenoga 
kopna, koje okružuje južni stožer zemlje, James 
Ross, koji je godine 1831. obreo magnetski sjeverni 
stožer, a deset godina kasnije s obadva slavna 
broda »Erebus« i »Terrorom«, koji su god, 1846. u 
nesretnoj Franklinovoj ekspediciji potonuli u vje- 
čnom ledu Sjevernoga stožera, krenuo duž obale 
najjužnijega od svih mora, i to mora, koje još i danas 
nosi njegovo ime. Na tom putovanju otkrio je jedan, 
preko 4000 metara visoki živi vulkan i okrstio ga 
imenom »Erebus«; u isto doba je otkrio i jedan izu- 
mrli vulkan, .što ga je okrstio »Terror«, No dalje 
nije došao od ledene bariere, ruba unutrašnjega 
leda, koji mjestimice doseže visinu od 80 metara. 

Mnogo kasnije nastala je žestoka utakmica 
med ju narodima Evrope oko istraživanja »šestoga 
dijela svijeta«, pa je u tim pokusima učestvovala i 
Švedska. 

Parobrod »Antarctic« bio je prokušani stari 
lovac kitova, koji je preplovio sjeverna i južna 

mora, oko Spitzbergena i istočne obale Gronlanda. 
Na tom su brodu Otto Nordenskjold i njegovi dru- 
govi otplovili u jeseni 1901. godine iz Gotenburga. 
Kapetan se zvao Larsen, a medju učesnicima bio je 
i dr, I. G. Andersson i poručnik Duše. 

Vožnja je išla preko Atlantskoga oceana u 
Buenos Aires; vječno zelene šume Ognjene zemlje 
ostale su nešto dalje, a na Novo Ljeto 1902. pošao 
je brod sa Kap Hoorna na jug. Za deset dana stigli 
su do zaledjenih otoka i malo za tim na Antarktičko 
kopno; njegov ledeni rub, koji se ukazao na za- 
padu, bio je viši od jarbola »Antarctica«. 

U ljeto je Nordenskjold sa pet drugova pošao 
na jedan otok, koji su prozvali Snježnim humcima. 
Ovdje su slupali drvenu kuću, koju su sa sobom 
donijeli iz Švedske, te u nju spremili hrane za dva- 
deset mjeseci, jer su odlučili toliko dugo ostati na 
pustom otoku, otkud će poduzimati izlete u istra- 
živalačke svrhe u okolici i sabirati opažanja. Poslije 
toga vremena imao bi opet po njih doći »Antarctic«, 
da ih otpremi natrag. 

Brzo nastupila zima donijela je groznu hlad- 
noću; u kući se smrznula svaka kapljica vode, u 
svakom kutu bilo je leda, stijene se prekrile pli- 
ješnju i sve postalo vlažno i odvratno. No to sve 
nije narušavalo dobru volju naseljenika, koji su od 
jutra do mraka marljivo radili u kući i izvan nje. 
Drveni su balvani škripali od zime, pa nije bila šala 
u hladnoći od 40 stupnjeva uz snježnu mećavu i 
oštri vjetar doći do opservatorija, što su ga istraži- 
vači bili podigli. Često je fijukao i duhao vjetar 
s brzinom orla ili goluba listonoše, po trideset me- 
tara u sekundi, dakle brže od brzoga vlaka ili konja 
na trkama. Na vjetrovitoj strani udaralo je sitno ka- * 
menje o stijenu kuće, a jednoga dana ponijela im je 
bura najveći čamac daleko preko ledene gromade i 
tamo ga sasvim razmrskala. 

S nastupom proljeća, u studenom, podjoše 
istraživači u lov na morske pse i pingvine, da si za 

narednu zimu pripreme životnih namirnica, a mje- 
sec dana kasnije podje Nordenskjold s jednim dru- 
gom na put saonicama preko leda prema sjeveru. 
Možemo lako zamisliti njihovo presenećenje, kad 
su nakon višednevnoga putovanja po beskrajnoj le- 
denoj pustinji i nakon samotovanja od dvadeset mje- 
seci, odjednoć ugledali tri crne točke, koje se kroz 
snježnu mećavu približuju k njima. Isprva su mislili, 
da su to pingvini; no kasnije se jasno razaznalo, da 
su to ljudi! Došljaci su bili obrasli bradama, crni 
kao ugljen, izderani i strahovita izgleda, a zar je 
moguće i zamisliti nešto neobičnije, nego ondje na 
onoj pustoj, nenapučenoj polarnoj zemlji odjednoć 
susresti ljude? Zagonetka se je brzo riješila: — Ta 
tri čovjeka bila su drugovi Andersson, Duše i nor- 
veški mornar Gundersen, a povod njihovome pje- 
šačenju bio je ovaj: 

Kad se parobrod »Antarctic« vratio iz topli- 
jih mora, da Nordenskjolda i njegove drugove oslo- 
bodi iz njihova dobrovoljnoga zatočeništva na otoku 
Snježnih humaka, ova su se trojica iskrcala u zatonu 
Nade, otkuda su pješice krenuli prama Snježnim 
humcima. Parobrod nije mogao onamo poći zbog 
leda. Sa nedovoljnom zalihom hrane morala su ova 
trojica provesti zimu u jednoj kamenoj kolibici, koju 
su sami sazidali, a manjak hrane naknadjivali su 
mesom tuljana i pingvina, koje su lovili. Tek su na 
proljeće mogli pokušati, da stignu do Snježnih hu- 
maka, što im je i pošlo za rukom. Još prije nego što 
su dosegli svoj cilj, sastali su se eto sa Nordenskjol- 
dom i njegovom pratnjom. Iznenadjeni su bili i 
jedni i drugi, pa su sada krenuli svi zajedno natrag 
na postaju. 

Kako često uspjeh ili neuspjeh jednoga puto- 
vanja ovisi o čitavom nizu slučajeva! Njima je hir 
slučaja bio sklon, ali je zato bila tužna sudbina 
broda »Antarctica«. 

Pošto je kapetan Larsen iskrcao Anderssona 
i njegove drugove pokušao je, da krene dalje, pa je 


Andersson na putu prema Snježnim humcima . 

otplovio pokraj otoka Paulcta na sjeveroistok ođ 
otoka Snježnih humaka, a onda udario južnim prav- 
cem, ali ga je tu zahvatio ploveći led- Bura s juga 
pritisnula je brod uz led, te ga potjerala prema sje- 
veru, Ogromna gromada leda podvukla se pod tru- 
pinu »Antarctica«, potrla kormilo i probila dno, tako 
da je počela voda ulaziti u nutrašnjost broda. Mom- 
čad pokuša zajaziti rupe, pa su šmrkovi neumorno 
radili. Tako se »Antarctic« tri nedjelje dana nosio 
s ledom. Pomalo je nestajalo ledenjaka, pa su mogli 
razapeti jadra i pokušati, da stignu do otoka Pau- 
leta. Ako im podje za rukom izvući brod na kopno, 
bit će spašene zbirke i sve, što je na brodu. Čamce, 
hranu i oružje iznijeli su na led i to u posljednji tre- 
nutak, Uto se brod odjednoć napunio vodom i počeo 
polagano tonuti, dok nije najzad i zastavica na jar- 
bolu s imenom »Antarctic« iščeznula u ledenim va- 
lima. Tako se i ovaj brod pridružio onoj velikoj 
floti, koja se smjestila u posljednjoj luci, na mor- 
skom dnu. 

Brodolomci stadoše vući svoje čamce preko 
leda, pa su ih gurali, dok nisu došli do kraja obale, a 
onda ih porinuli u vodu, ponesavši sa sobom toliko 
provijanta, koliko je moglo stati u čamce. Po ostatak 
su naumili kasnije doći. Tako su sretno prispjeli na 
otok Paulet. No u noći se digla jaka bura sa sjevero- 
zapada; da ih je zatekla u čamcima ili čak na 
ledu, propali bi! Što je na ledu ostalo sanduka i za- 
lihe, raspršilo se kao pljeva na onoj buri. 

Hoćeš ne ćeš, morala se momčad pokoriti sud- 
bini. Sagradili su kolibu od kamena, te ju pokrili 
jadrima i kožom od tuljana, a živjeli od pingvina i 
tulanja. Što se medjutim dogadjalo s ljudima, koji 
su ostali na Snježnim humcima, na to se nije usudio 
nitko ni pomisliti. 

Poslije osam mjeseci mogao je Larsen sa dru- 
govima krenuti na put i pošao je najprije u zaton 
Nade. Ondje je našao pismo, koje mu je javilo, da su 

Andersson, Duše i Gundersen na skiima otišli pra- 
ma Snježnim humcima. Nato je i on pošao sa svojim 
ljudima onamo. Sreća im je bila sklona, jer je neko- 
liko sati prije njihova dolaska pristao uz otok jedan 
argentinski brod, pa je tako cijela četa, doduše bez 
»Antarctica«, ali zato ipak s obilnim materijalom, 
mogla da se vrati u domovinu. 


48. Shackleton. 

U isto doba, kad je Otto Nordenskjold na »An- 
tarcticu« jedrio prema južnome stožeru, bila je i 
Engleska opremila veliku ekspediciju, koja je pod 
vodstvom kapetana Scotta trebala da istražuje 
mora i obale, koje je prve pohodio Ross. Scott je 
učinio veličajna otkrića na obali šestoga dijela svi- 
jeta i došao bliže južnom stožeru, negoli itko prije 
njega. 

Jedan od učesnika, ove ekspedicije, poveo se 
nekoliko godina kasnije za Scottovim primjerom. 
Zvao se Shackleton, pa je njegovo putovanje po- 
stalo slavno. 

Shackleton je preduzeo, da iz svoga zimskoga 
stana prodre što se bude moglo dalje na južni sto- 
žer; te je pod konac listopada 1908. krenuo na put. 
Poveo je samo trojicu pratilaca, dok su njegove če- 
tvore saonice vukla četiri malena, okruglasta, ali 
zato čvrsta konja, koje je dopremio iz Mandžurije. 
Hranio ih je kukuruzom i sijenom; kad su za vri- 
jeme putovanja smanjili obroke, onda su si jedan 
drugomu poodgrizali repove . . . Ova četiri čovjeka 
imala su hrane za četiri mjeseca. 

Iz kratera vulkana Erebusa dizali su se crni 
oblaci, kad je Shackleton prolazio južnim smjerom 
preko snijegom pokrivenoga leda. Na čas je bio 
snijeg mekan i teško se gazio; čas je bio pokriven 
smrznutom korom, skrivajući pukotine u ledu. Za 


— 234 — 


konačenje razapeli su dva šatora, — ljudi se za- 
vukli u svoje spavaće vreće, dok su konji, umotani 
gunjevima, spavali napolju stojeći. Često su putnici 
morali ostati po više dana u svojim šatorima, kad 
su im snježne vijavice spriječile napredovanje. 

Kad se sunce sakrilo za oblake, bilo je svijetlo 
vrlo slabo. Ni sjenka nije odavala kakovu uzvisinu 
snježnih poljana: sve je bilo bijelo u bijelom, a kad 
su mislili da idu preko ravnoga tla, mogli su odje- 
dared propasti u male uvalice. Jednom se čula iz 
daljine od istoka neka grmljavina. Ozvanjala je kao 
topovska paljba, ali je zacijelo potjecala od gole- 
moga leda u nutarnjosti, koji je počeo da se lomi. 
Kad se naime led uz neprestano i polagano kretanje 
prema obali otisne u more, tada ga voda izdigne u 
vis, jer je lakši od nje, pa se lome i otkidaju silne 
gromade, koje onda plove same za sebe. 

Shackleton se približavao južnom polu s brzi- 
nom od dvadeset do trideset kilometara na dan. Nje- 
gova mala četa gubila se i iščezavala poput nevi- 
dljivih točkica u beskrajnoj pustolini od snijega i 
leda. Jedino se na zapadu izdizao čitav niz gorskih 
vrhunaca, nedosežni bijeli zidovi s tornjevima i zup- 
cima. 

Dne 21. studenoga ubili su jednoga konja i po- 
nijeli meso za hranu. Saonice, koje je taj konj dotle 
vukao, uspravili su i čvrsto zabili u snijeg, da im 
služi kao putokaz na povratku. Već pet dana ka- 
snije dosegao je Shackleton najjužniju točku, do 
koje je nekada dopr’o Scott. Visoke planine sa 
strmim ; crnim klisurama, koje su se uzdizale uz nje- 
gov put, nije prije njega vidjelo, nikoje ljudsko oko. 

Dva dana kasnije zaklali su i drugoga konja, 
a malo zatim došao je na red i treći, koji više nije 
mogao ići. Četvrti i posljednji hrzao je čeznutljivo 
za svojim drugovima, jer se na južnom polarnom 
svijetu osjećao sasvim osamljen. No još je uvijek ju- 
nački vukao svoje saone, dok su se ona četvorica 
ljudi zapregli u druge saonice. 

Gorski lanac, koji ih je dotle pratio s desne 
strane, odjedanput je načinio jak zaokret prama 
istoku; na sreću prelomio ga jedan glečer, i otvorio 
veliku »zemaljsku cestu« na južni pol. Uspeli su se 
na glečer i prešli preko njega kroz jedan mali kla- 
nac izmedju golemih granitnih stupova. Sada su ih 
sa svih strana okruživali visoki bregovi. Poradi 
opasnih provalija morali su gubiti vrijeme i daleko 
zaobilaziti, ako su htjeli dalje. Jednom se ukazala 
jedna samotna ptica, po svoj prilici galeb. Tko zna, 
što je tražio ovdje nad vječnim ledom. 

Jednoga su dana tri Engleza vukla jedne sa- 
onice, dok je četvrti upravljao konjem, upregnutim 
u druge saonice. Odjedared opazi ovaj, kako mu 
konj propada u dubljinu, gdje ga je led naprosto 
progutao! Jedan most od snijega prokinuo se pod 
teretom konja, koji se survao u provaliju od trista 
metara. Ljudi se nadnesoše nad rub crne jame — 
no odozdo nije više dopirao nikakav glas. Na sreću 
se ruda s prečagom otkinula, pa su saonice, skupa 
s upravljačem, zastale baš na rubu toga groba. Da 
su se za konjem omakle i saonice, natovarene pro- 
vijantom, morao bi se Shackleton smjesta vratiti 
natrag. 

Ostavši bez posljednje pomoći, morala su če- 
tiri obretnika sami da se probijaju po glečerima iz- 
medju pećina i škriljevca. Na sam Božić pokazivao 
je termometar 44 stupnja zime, — krasna sredina 
ljeta! 

Konačno su prešli bregove i pred Shackleto- 
nom puče snijegom i ledom prekriveni zaravanak. 
No i taj se zaravanak polagano uzdizao prema juž- 
nome stožeru, pa su putnici od velike visine, na 
kojoj su se nalazili, osjetili strahovitu glavobolju, I 
opet su u snijeg zabili jedan putokaz: na bambusovu 
trstiku pričvršćenu zastavu! 

Dne 7. i 8. siječnja 1909. počela je užasna 
snježna vijavica, pa nisu mogli dalje, a hladnoća je 
bila dosegla 56 stupnjeva! Kad na južnom stožeru 

ljeto pokazuje ovakovu temperaturu, kako tek mora 
biti, kad udari zima! 

Bez tereta i saonica krenuli su 9. siječnja dalje, 
te su se zaustavili kod 88° 23' južne širine. To je bio 
posljednji dan napredovanja. Premda su bili od juž- 
noga stožera udaljeni još samo 180 kilometara, mo- 
rali su se vratiti natrag, jer im je ponestalo hrane. 
Još bi mogli stići na stožer — ali se onda ne bi 
moglo misliti na sretan povratak. 

Visina zaravanka iznosila je ovdje preko 3000 
metara nad morskom površinom. Ovdje su izvjesili 
englesku zastavu i u jednu limenu kutiju metnuli 
opis puta. Još posljednji pogled preko ledenih po- 
ljana na stožer — a onda, ma i teškoga srca, mo- 
rala se izdati zapovijed za povratak. 

Shackleton je sretno po obilježenom tragu sti- 
gao u svoj zimski stan, otkud ga je njegov brod od- 
vezao natrag u domovinu. Što je na tom putu izvršio, 
veličajno je djelo u povijesti otkrivalačkih putovanja. 
Nekoliko godina kasnije je Norvežanin Amundsen 
istim putem odista stigao na južni stožer — ili mu se 
barem jako približio. No Shackleton će zauvijek 
ostati faktični osvojitelj Antarktika, 


49. U beskrajnome prostranstvu. 

T ako smo, eto, svoje zajedničko daleko putovanje 
od stožera do stožera, preko kopna i mora za- 
vršili. Prolazili smo dane i noći preko pustinja i 
planina. Na ekvatoru smo osjetili žar sunca, a na 
stožerima smo se gotovo smrznuli od zime. Jasne 
noći gledali smo ukrašene zvjezdama, koje su na 
čas blistale poput dragoga kamenja i dijamanata, na 
čas kroz srebrno bijelo mjesečevo svijetlo, gdje se 
tek svjetlucaju kao kroz maglicu. Iza toga se naše 
misli izgubiše u prostranstvima svjetova i mi se sje- 
tismo beskonačnosti prostora i vječnosti vremena. 

Zemlja je kći sunca, a ima sedmero braće. Vi 
znate njihova imena, a znate i to, da ih zovemo pla- 
netima. U kružinim pravcima obigravaju oni svoju 
majku, sunce. Unutrašnji planet Merkur, prevaljuje 
svoj krug za manje od tri mjeseca, a najkrajniji iz- 
vanjski planet, Neptun, treba punih 165 godina! 
Zemlja pak prevaljuje svoj put za godinu dana i to 
s brzinom od trideset kilometara u sekundi; njezin 
povremeni položaj spram sunca stvara godišnje 
dobi. Osim toga se ona u dvadeset i četiri sata 
okrene oko svoje osi i tako nastaje promjena izme- 
dju dana i noći. 

Tako se naša teška zemaljska kruglja kotrlja 
dvostrukim putem u tom prostoru. I usprkos njezi- 
nom brzom plesu, putujemo mi sasvim sigurno po 
zemaljskoj površini; umjesto da nas izbaci u bes- 
krajna prostranstva, drži nas zemlja čvrsto onom 
istom snagom, kojom prisiljava mjesec, da nam osta- 
ne vjeran. Na svojoj svedenoj površini nosi nas ona 
kroz beskrajne praznine svemirskoga prostora. 

Uostalom, zemlja se ne okreće po svojoj volji. 
Nevidljivi lanci, zakoni teže, vežu je bez njene volje 
na sunce, kao i sve ostale njene sestre. Čitava ta 
porodica juri bez mira i počinka s brzinom od dva- 
deset kilometara u sekundi prama svjetlucavoj Vegi 
u zviježdju Lire. Podjite jedne večeri u prirodu i po- 
tražite Vegu, koju se može vrlo lako naći. ali ne za- 
boravite, da nas svaki čas dovodi bliže k njoj. Sutra 
ie već njezina udaljenost za 1,700.000 kilometara 
kraća nego danas, a za milijun godina stići ćemo do 
Vege same. Tada će, mislite, zacijelo čitava poro- 
dica sunca biti raspršena u same atome? Nipošto! 
Vega je i sama na putovanju, pa kad mi stignemo 
onamo, možda će nam ona i onda biti isto tako da- 
leko, kao danas. To je sada samo njeno časovito 
mjesto u svemiru, kamo nas vodi sunce na svojim 
tajnovitim putovanjima. 

50. Čovjek u mjesecu. 

Z emlja Ima jednoga sina, a to je mjesec. Sunce 
mu je zapravo djed, a on je stari momak, koji se 
često raspaljuje, ali i to od — tudjega svijetla. Kad 
mjesec nad zemljom prospe svoj srebrni sjaj, nije to 
ništa drugo nego odraz sunca. Mjesečina je najveći 
ukras noći i uvijek jednako čaroban, kad se krade 
kroz gusto granje snijegom prekrivenih jela u šumi, 
kao i kad se poput srebrnaste zmije talasa na va- 
lovima. 

Nikoje nebesko tijelo nije zemlji bliže od mje- 
seca. Do njega imamo tek jedan skok od neznatnih 
380.000 kilometara! Iza njega je naša najbliža su- 
sjeda Venera, koja kad se na svom putu najviše 
približi k nama, i onda je još uvijek stotinu puta 
tako daleko kao mjesec. 

Već ste bezbroj puta vidjeli »čovjeka u mje- 
secu«, koji se vraća svakog punog mjeseca i nikada 
ne mijenja svojih crta. To dolazi od tuda, što mjesec 
uvijek istu stranu okreće prema zemlji. Ako i na 
drugoj strani mjeseca stoji takav jedan čovjek, onda 
on nije nikada vidio zemlju, pa i ne sluti, da naš 
svijet opstoji. No zato vidi sunce, kad nad nama 
svijetli mladi mjesec, isto tako i zvijezde, samo ne 
zemlju, iako mu je ona vazda jednako blizu. 

Isto tako ni mi ljudi ne možemo vidjeti, kako 
izgleda na onoj drugoj — od nas otkrenutoj — stra- 
ni mjeseca. No zato s tim bolje poznajemo ovu 
stranu, koja je spram nas. Najjačim dalekozorima 
možemo razaznavati predmete, koji u promjeru ima- 
du sto do dvjesta metara, a površinu mjeseca po- 
znajemo bolje, negoli izvjesne dijelove rodjene 
zemlje, kao primjerice goleme mase zemlje oko juž- 
noga stožera. 

Pogledajte jednoć mjesečevu mapu. Zagasitija 
područja, i to baš ona, koja mi nazivljemo »čovje- 
kom u mjesecu«, ta su na karti označena kao mora. 
Zovu se: Tiho more, More oluja, More plodnosti. 

Prije se naime mislilo, da su te tamne mrlje odista 
prava mora; danas pak znamo, da su to tek lavom 
prelivene udubine. Na mjesecu nema ni kapi vode, 
kao ni oblaka, a ni kiše, ni snijega, ni leda, pa zato 
ondje nikada duga ne razapinje svoj divotni šareni 
most preko isušenih mora. 

Mjesečeva mapa sadrži i neke gorske lance, 
Kordiljere, Apenine i Alpe. Ali su ipak brojniji kra- 
teri i okrugla brda, visoki bedemi, koji prama vani 
opadaju, a naprama nutrašnjoj strani strmo se ruše 
prema ravnici. Neka od tih okruglih brda imadu 
prosjek od dvjesta kilometara, a neka samo jedan 
kilometar. Najveća su brda 8000 metara visoka, 
srazmjerno dakle mnogo viša, nego na zemlji, bu- 
dući da je mjesec pedeset puta manji od zemlje. 
Ta okrugla brda prozvana su po imenima glasovi- 
tih astronoma i prirodoslovaca; tako se jedno zove 
Linnes, drugo Newton i tako je mjesec u svemiru 
samostan sa spomen-pločama velikih pokojnika. 

Hajde da malo podjemo mjesecu u pohode! To 
je najlakša stvar na svijetu, čim se zaputimo na 
jednoj svijetloj zraci, koja čarobnom brzinom na- 
preduje, budući da svijetlo prevaljuje u jednoj se- 
kundi 300.000 kilometara; za taj put dakle trebamo 
nešto malo više od jedne sekunde, da u tom tre- 
nutku budemo na mjesečevoj površini. Mi dakle lu- 
tamo izmedju okruglih brda i kratera. Malo nam je 
neprijatno pri duši — jer ondje nema zraka za di- 
sanje. No mi smo toliko iznenadjeni sa svime, što 
ondje vidimo, da se i ne usudjujemo disati. Baš je 
pun mjesec, a sunce pali iznad naših glava. Ovolike 
vrućine nema ni u Beludžistanu, pa ni u Sahari, 
budući da na mjesecu vlada toplina gotovo od 200 
stupnjeva, a kamenje, po kojemu stupamo, gori kao 
u užarenoj peći. 

Čudno je, kako se na mjesecu lako hoda. Čo- 
vjek se uopće ne umara, pa može bez većih na- 
pora da se uspne na najstrmije obronke. Na mje- 
secu je sve za šest puta lakše nego na zemlji, a to 

zato, što je mjesec tako malen. Sjeverna i Južna 
Amerika sasvim bi pokrile njegovu površinu. Zato 
se i čini horizont tako blizu, pa možemo prostim 
okom raspoznavati mjesečev svod. 

Pogledajte samo, kako se nad mjesečevim ho- 
rizontom presvodjuje neobično nebo. Kod nas dolje 
na zemlji nebo je gotovo uvijek lijepo, čas jasno 
plavo, čas ovito bijelim parama ili olovno-sivim 
oblacima. No ovdje na mjesecu nebo je crno kao 
smola, a zvijezde plamsaju kao buktinje usred bije- 
loga dana. Pa ne može ni da bude drugačijeg ondje 
nema atmosfere, ni zraka, nema vode, nema magle 
ni oblaka. Nikada nijedan oblak ne ublažuje^žar 
sunca, a nebo je vazda iste jasnoće. Uzalud tražimo 
i najmanji potočić, uzalud kakovu dolinu ili pro- 
dolje, koje je nekada voda izlokala. Ovdje su brda 
sasvim drugoga oblika nego na zemlji, ona su tuba- 
stija, strmija i viša. Na njihovom podnožju nema ka- 
menja, a pijesak, zemlja i prašina ovdje su nepo- 
znate stvari. Kuđagod okom svrnemo, ne vidimo 
ništa drugo, osim tvrdog i čvrstog kamenja. Budući 
da ovdje nema zraka ni vode, nema ni vjetrova na 
mjesečevom gorju; zrak i voda prouzrokuju na 
zemlji bure, a izmjena topline i hladnoće samo ih 
pospješuju. Prema tomu je mjesečeva površina ne- 
promjenljiva i ostala je ista od onda, kad je on pred 
bezbroj tisućljeća ohladnio. Da se na rubu jednoga 
kraterskog prstena nadje zrno pijeska, ono bi ostalo 
ondje do sudnjega dana, budući da se na površini 
našega trabanta ne osjeća ni najneznatniji dašak 
uzbibanoga zraka. 

No ovdje se i ne čuje ništa, pa makar koliko 
vikali jedan drugome u uho; bez zraka se ne mogu 
stvarati ni valovi sluha. S visine jednoga kratera 
odvalili smo golem kamen i bacili ga u dubljinu; on 
je šest puta veći od kamena, što bismo ga mogli 
odvaliti na zemlji; on se polagano kotrlja niz strmi- 
ne, ali sasvim nečujno. Na rubu kratera blistaju 
vanredni kristali, ali na njihovoj površini nema ni 

jedne ogrebine; ovdje nema ničega, što bi ih ntoglo 
ozlijediti. 

Lakim korakom uspeli smo se na rub najvi- 
šega okrugloga brda. Mrtvo i tiho širi se pred nama 
površina mjesečeva. Zasljepljiva je jasnost svuda oko 
nas, a naša sjena iščezava gotovo pod našim no- 
gama. Samo je nebo crno. Uzvisine i brda na zemlji, 
štogod su dalje udaljena, vidimo kako iščezavaju u 
sve ljepšim bojama. Ovdje na mjesecu sva su brda 
sve do ruba horizonta jednako jasno i oštro ocrtana. 

Jedan dan na mjesecu dug je gotovo petnaest 
puta po dvadeset i četiri sata, pa sunce upravo 
očajno sporo kroči preko svoga crnoga neba. Ko- 
načno se približi horizontu. Sva okrugla brda i kra- 
teri bacaju sjene, koje polagano rastu. Ove su sjene 
tako crne kao kineski tuš, pa ako na našem lutanju 
stignemo do takove jedne sjene, zijevne ona pred 
nama poput crnoga bezdna. Kako su tamne sjene 
tih okruglih brda, možemo i sa zemlje raspoznati 
najobičnijim dalekozorom. 

Sada već i sunce zapada. Još se najviša brda 
sjaju kao srebrni oblaci, ali se i taj sjaj brzo ugasi i 
odjedared nastupi ledena hladnoća. Studen je tako 
oštra, da se protiv nje ne možemo zaštititi nikako- 
vim zemaljskim krznom, a da bi se naložila vatra, 
ne može se ni pomisliti; na mjesecu nema ništa, što 
bi moglo gorjeti, pa sve da smo i ponijeli nekoliko 
cjepanica, ne bi ih mogli zapaliti, jer gdje nema 
zraka, ne može biti ni izgaranja. 

Za vrijeme mjesečeve noći, koja traje petnaest 
dana, poraste zima na 250 stupnjeva, a vani u dale- 
kim svemirskim prostorima iznosi zima, prema sudu 
naucenjaka i 273 stupnjeva. No u toj mjesečevoj 
noći neopisivo je krasan prizor oko nas. Poći ćemo 
prema srednjoj mjesečevoj plohi, na plosnatu uto- 
linu, koja se naziva »Zaliv sredine«. Ondje ćemo 
leći na ledja, da uzmognemo bolje promatrati go- 
emo nebesko tijelo, koje je baš u zenitu iznad naših 

dlav*. Već smo ga vidjeli, kad smo stajali na rubu 
mjeseca, ali se tada pokazao na horizontu. Budemo 
li ondje ležali dvije nedjelje dana i neprestano u ) 
zurili pače, da ondje ostanemo i ležimo tisuće i 
milijune godina - to se nebesko tijelo ne pomiče 
Tmlesta. Sunce dolazi i odlazi, no to drugo nebesko 
tijelo, koje izgleda mnogo puta veće od sunca, 
ostaje nepomično na istoj točki. To nebesko tijelo 
nije ništa drugo, nego - naša rodjena stara majka 
zemlja! No budući da joj mjesec uvijek okreće samo 
jednu istu stranu, to mora i >>čoyjek u mjesecu« 
spram zemlje ostati uvijek na istoj nebeskoj točki. 


51. Zemlja. 

M i dakle ležimo na mjesečevoj površini i vidimo, 
kako sunce rasipa svoje zrake po zemlji. No 
ona se ne šija kao srebrno bijeli štit, nego se svijetlo 
£ na njoj u žarkim bojama. Pričinja se kao da je 
od tankoga porculana, koji je iznutra osvijetljen 
golemom električnom svjetiljkom Tako zemlja lebdi 
nad nama, žarko se odbijajući od njenoga tamnoga 
neba. Ona širi tako jako svijetlo, da noc na m e 
secu nipošto nije tamna. Zemlja, gledana sa mje- 
seca, pričinja se 13% puta tako velika kao mjesec, 
gledan sa zemlje. Poradi toga le ^ijeUo ze j ^ 
koie pada na površinu mjeseca, tako jako, da se s 
zemlje može vidjeti prostim okom, čim mjesec dign 
svoje rogove preko horizonta zemlje. v . , 

1 A zašto nije sasvim jasan i oštar kružni rub 
zemlje? To dolazi od lomljenja sunčanoga svijetla 
u zračnom oklopu, koji okružuje njenu površ nu 
A zašto u ovom času izgleda čitava zemlja sjajno 
zelena poput malahita? Zato, što je u ova, cas obj- 
nuk spram mjeseca Tihi ocean. Jasno se razabiraju 
Havaj? i Tahiti i bezbrojni otoci. A «ne bijele crte, 
koTe opasuju ekvator? To su mase oblaka, koje pa- 

satni vjetar goni preko mora. Gore na sjever# Tas- 
poznaje se Beringova cesta izmedju Aljaske i istoč- 
noga rta Azije, a još dalje na sjeveru sja se velika 
bijela mrlja — to je led oko sjevernoga stožera, 

A kako se objašnjava ono žarko svijetlo, koje 
kao da dolazi iz središta zemlje, te je tako oštro, da 
ga ne mogu podnijeti naše oči? To je odraz sunca 
u Tihom oceanu. Bljeska se poput ostrva od dija- 
manata u moru, a odsjev je gotovo isto tako sna- 
žan kao i samo sunce. 

Sati prolaze, a mi jasno vidimo, kako se zemlja 
kreće oko svoje osi od zapada na istok. Na njenom 
istočnom rubu progutao je sumrak golemu površinu 
Tihoga oceana; ona stupa sada u noć, koja vlada 
na drugoj polutki zemlje, A na njeno mjesto dolazi 
od zapadnoga ruba ovamo neki svjetliji pojas. Tu 
je Kamčatka, Japan i Koreja, a ondje veliki most 
Surrdajskoga otočja, koji vodi na sjajno kopno 
Australije. Sad se uzdiže sunce nad Siamom i Ma- 
lakom. U džunglama Gangesove doline sviće novi 
dan, a divlji slonovi, koji su prospavali cijelu noć 
stojeći, pozdravljaju jutarnju zvijezdu jakim rika- 
njem, da od te rike ozvanjaju šume od Indije do 
Ceylona, 

Poslije sedam sati sva je Azija polagano stigla 
u naš vidokrug. Na sjevernoj polutki vlada ljeto. 
Azija se bljeska u bezbroj boja, koje su na čas živo 
čiste, a na čas mutne i nejasne. Indijski poluotoci, 
Kina i Japan prikazuju se oštro zeleno, još mnogo 
tamnozeleniji negoli čas prije Ocean. No veći je dio 
Azije svijetložut — to su pustinje u nutrašnjosti 
kontinenta, Izmedju zelenoga i žutoga provlači se 
snažan sivi pojas gorski lanci Tibeta i Visoke Azije, 
koji su ovdje-ondje označeni bijelim potezima vječ- 
noga snijega, Himalaja i moja draga Transhimalaja, 

No pogledajte malo bolje Indiju! Da li vidite 
velike bijele pjege, koje jedre sa jugozapada? Za- 
padna obala Indije izgleda kao zamazana, a bijela 
boja polagano guta zelenu. Bijela polja izgledaju 

kao #ugi izdanci prama Tibetu, gdje ih pomalo ne- 
staje, te nikako ne dosežu do pustinja u nutarnjosti. 
Ove bijele poljane, koje se klizu preko zemaljske 
površine, jesu mase oblaka, prepunih kiše jugoza- 
padnoga monsuna. v T 

A oštre linije u srcu Azije? To su sume la- 
rima i Lop-nora. Pa zašto sada polagano iščezavaju . 
Kao da ih sasvim prekriva žuti ton pustinje, io je 
zacijelo pješčana bura, koja s neizmjernom brzinom 
juri preko pustinje. 

Izmedju Perzijskoga zaliva i Crvenoga mora 
vidi se žuta Arabija, a sjeverno odande ističu se tri 
oštre, tamnoplave mrlje: Aralsko, Kaspijsko i Crno 

more. A 

Ovako izgleda Azija, gledana sa mjeseca usred 
ljeta. Kako bi to bila druga slika, kad bismo imali 
kad da sačekamo zimu! Tada je čitava Sibinja bijela 
od snijega poput krede, a bijeli potezi na planinama 
postaju širi i veći. U jesen pak odsijeva to, prije 
tako zeleno šumsko lišće, žuto kao slama i crveno, 
a kad lišće opadne, izgledaju s mjeseca kao svijetlo- 
sivi pojas i mrlje. 

I opet je prošlo nekoliko sati, pa sad čitava 
Evropa izlazi iz tame. Jutarnje svijetlo poput buk- 
tinje ozaruje našu zemlju od istoka do zapada. Di- 
jeli ljudi i žene odlaze po poslu, u tvornicama se 
počinje lupa strojeva i čekića, a u velikim građo- 
vima nanovo oživljuje zaglušna buka života, locno 
razaznajemo našu domovinu u srcu Evrope, pa vi- 
dimo Italiju, kako se proteže u Sredozemno more 
poput vrška strelice, upravljene spram obale In- 
polisa. 

Južno odande prostire se golemo polje, žuto 
kao pustinja Gobi; to je Sahara, a još dalje na jugu 
prostire se Sudan, kao pjegava koža hijemna. Gko 
ekvatora pričinja se Afrika tamnozelena zbog svojih 
prašuma, a sve uži južni jezičac toga dijela svijeta 
sja se u žutim i sivim tonovima boje. 


— 245 — 


Sada je podne za Evropu i Afriku, pa se sad 
obadva dijela zemlje polagano naginju prema ve- 
čeru, koji ju opet otimlje našim očima. Pa kad nam 
i opet široki zeleni pojasa Atlantskoga oceana, koji 
se proteže preko čitave zemlje od stožera do sto- 
žera, stigne u naš vidokrug, opet nam zasljepljuje 
oči odraz sunca na površini morskoj. 

Južno od ekvatora ističe se brazilski klin južne 
Amerike i za čas će se vidjeti na sjeveru Nova 
Fundlandija i Labrador. Još nekoliko sati i u cijeloj 
će Americi biti jasan dan. Tada stanovnici Novoga 
Svijeta jure na posao, dok u Starom Svijetu već sve 
drijema ili se sprema za noć. 

No i u Americi približava se dan svršetku. Na 
krajnjem istočnom rubu zemlje žari se još večernje 
sunce na vršcima Anda, ali i oni zapadaju u sumrak 
kao što iščezava i pećinasto gorje, pa onda opet 
dolazi veliko, poput malahita zeleno polje, Tihi 
ocean. Zemlja se okrenula jedanput oko svoje osi. 

Ali mi strpljivo čekamo u Zatonu sredine. Ko- 
načno se približuje kraju i duga mjesečeva noć. U 
našoj se blizini pokazala mala, oštro sjajna točka 
svijetla, nekoliko tisuća metara nad površinom 
mjeseca. Ta točka polagano raste, a druge točke 
počinju da se svijetle srebrnobijelimi sjajem. Izlazeće 
sunce obasjava najviše vrške okruglih brda. No još 
prodje neko vrijeme, dok se gornji rub sunčane 
plohe uzdigne nad horizont mjesečev. Jutarnja ru- 
men ne prosipa svoju lijepu purpurnu boju po golim 
planinama, u prostoru svjetova nema nikakve igre 
boja, a na horizontu ne plovi ni najmanji zlatni obla- 
čak, Odjednoć se ovdje sunce okrene nazad, pa ni- 
kakovi zagasitiji tonovi ne ublažuju prelaz izmedju 
dana i noći. I opet brda bacaju duge, poput tinte 
crne sjene hladnoće nestaje u tren oka i mi se to- 
pimo u usijanoj žezi. Sad se javlja granica izmedju 
svijetla i sjene takodjer nad Zatonom sredine — a 
mi na zemlji tada velimo, da je mjesec u prvoj 
četvrti. 

Promotrimo li opet našu zemlju, to i ona po- 
kazuje samo jednu polovicu svoje plohe, obrnute 
k mjesecu. Druga leži pod noćnom sjenom. Prema 
tomu je slična velikomu polumjesecu; no ona, gle- 
dana sa mjeseca, izgleda kao u posljednjoj četvrti. 

I sada vidimo još jasnije nego prije, kako dijelovi 
svijeta i svjetska mora redom, jedno za drugim, stu- 
paju u tamu noći. Samo se sjeverni stožer raduje 
svome danu, koji traje šest mjeseci; u isto je doba 
na južnom stožeru noć, koja takodjer traje pola 
godine- 

Nakon jedne nedjelje dana sunce je i opet nad 
nama u zenitu- Tada zemlja iščezava, budući da 
mjesecu okrene svoju cijelu stranu noći. Kad mi na 
zemlji imamo pun mjesec, tada je na mjesecu »nova 
zemlja«; zemlja je opet puna, kad je mjesec taman. 

Ako pak rukom pred očima zastremo sunce, 
tako da nam ne zasljepljuje oči, možemo sasvim 
točno razaznavati zemlju. Dašto da ne vidimo samu 
kruglju i linije rubova, ali umjesto toga vidimo bez- 
brojne sitne točke svijetla, koje nam odaju njen po- 
ložaj. Neke su žutocrvene, druge modrobijele; to su 
jezera lave Kilaueasa i slične crvene baklje u 
prstenu Vulkana, koji obuhvaća obale Tihoga oce- 
ana. U Sjevernoj Americi i Africi zasvijetli ovdje- 
ondje po koji požar prerije ili savane ili strašni po- 
žari, koji uništavaju šume Evrope, kojima svjetlost 
seže sve do mjeseca. Plavetni odsjev, koji se zapaža 
u bezbrojnim malim piknjicama, to su električna 
svijetla u Berlinu, Hamburgu, Parizu, Londonu, 
New-Yorku i ostalim velikim gradovima na zemlji. 

Usijana toplina oko nas dosegla je vrhunac. 
Sada se pred našim očima približava sunce zemalj- 
skoj kruglji. Već je stiglo na rub zemlje, pa se po- 
lagano smanjuje sunčana ploha, da konačno sasvim 
iščezne. Na mjesecu će opet biti hladno i tamno. 
Sjena zemlje ide preko plohe punoga mjeseca; sta- 
novnici zemlje zovu to pomrčinom mjeseca. No to 



ne traje dugo, jer sunce uskoro isplovi na protivnom 
rubu zemlje, pomrčina je minula, a sjena zemlje po- 
novno se izgubi poput šiljastoga čuna u beskrajnom 
prostranstvu svjetova. 


52. Prvi ljudi. 

V .. - 

S to je »čovjek u mjesecu« za svoga vijeka sve 
vidio! Kad bi taj mogao govoriti! No on je tih 
i nijem i ne odaje ništa od svega onoga, što je vidio: 
na tisuće tajni u svemiru. U svojim prvim početcima 
bila je zemlja jedna plinovita masa. Toga se doduše 
»čovjek u mjesecu« još jedva i sjeća, jer je baš onda 
i on sam poput zreloga ploda iz majke — sunca - — 
proizašao. No zato će ipak znati, da je zemlja ne- 
kada bila poput vatrene, usijane, tekuće kruglje, 
kako je kasnije njena površina počela da se skru- 
ćuje i postaje sve tvrdja i kako se onda naposljetku 
sve to ohladnjelo u svemiru. Konačno je postala 
zemlja dosta hladna, da uzmogne nositi život. Isprva 
se pokazao taj život u vrlo primitivnim oblicima. 
No zašto je došao, otkuda i zašto je izmedju miri- 
jada nebeskih tjelesa upravo zemlju odabrao za 
svoju domovinu — na to može dati odgovor jedini 
Bog! Tko poznaje one neizbrojne svjetove pod 
zvjezdama, koji su možda takodjer nastanjeni i na 
kojima je možda život još razvijeniji nego na našoj 
zemlji? 

»Čovjek u mjesecu« takodjer znade, da je ti- 
suću milijuna godina proteklo, otkako se prva klica 
života zametnula u krilu zemlje. U svom neumor- 
nom traganju za istinom ljudi su našli, da su najsta- 
riji životinjski oblici, koji su okamenjeni ostali sa- 
čuvani u unutrašnjosti bregova — koralji, puževi, 
školjke, morske zvijezde, korepnjaci, trakatnice i 
ostali — da su svi oni nekada bili stanovnici svježih 
valova pradavnih mora. Ta vremena nazivljemo 
»kambrium«. Od tih početaka život je poprimao 
sve više oblike. 


U doba kamenoga ugljena bile su na zemlji 
neizmjerne, guste i prekrasne šume, a u šikarama 
paprati isparivale su se vlažne i zagušljive pare- U 
kasnijem periodu bili su ogromni reptili gospodari 
svijeta- Neki su od njih brstili lišće s drveta, a drugi 
bili grabežljiva zvjerad- Jedni su bili slični delfi- 
nima, drugi aždajama, a mnogi su bili dugački po 
trideset do četrdeset metara- Takav reptil s male- 
nom glavom, dugim, labudastim vratom, kratkim 
tijelom i dugim perajima, bio je primjerice ple- 
siosaurus- 

Tada još nisu zemlja i more bili razdijeljeni 
kao danas, pa su se i granice polagano mijenjale. 
Te se promjene još i danas dešavaju, samo je po- 
vršina mjeseca nepromjenljiva. Čitava sjeverna pola 
Azije, veći dio Evrope i sjeverozapadna Amerika 
ležali su pod vodom, dok su južna Amerika i Afrika 
bile spojene kao jedinstveni dio svijeta. 

U tercijarno doba nastali su najveći gorski 
lanci na zemlji zbog neprestanoga ohladjivanja i pu- 
canja zemaljske kore. Zato se u Tibetu, na Himalaji 
i u Alpama Evrope nalazi morsko kamenje, koje se 
još na početku tercijarnoga doba protezalo kroz 
Evropu i Aziju. Tada je nestalo sa zemlje divovskih 
zmajeva, a sisavci su se počeli brže i ljepše raz- 
vijati. 

Jedan daljnji korak u noći vremena — i Evro- 
pa je počela cvasti tropskom vegetacijom. Palme su 
uspijevale u Skandinaviji i Engleskoj, a blagi morski 
povjetarac provijavao je šumama Gronlanda i Spitz- 
bergena, ondje, gdje danas carstvuje snijeg i led. Iz 
Afrike je krenuo na put mastodon preko Evrope i 
Azije u Sjevernu i Južnu Ameriku. Oporedjivanjem 
starosti zemljinih slojeva, u kojima su se našli nje- 
govi skeleti, možemo zaključivati na njegovo daleko 
putovanje po zemlji. 

Iza toga se razastrlo ledeno doba nad sjever- 
nim krajevima zemlje. Mamut i rinoceros povukli 
su se na jug. 



Nema nikakove sumnje, da su još u ledeno 
doba u Evropi živjeli ljudi, pače, još pod konac ter- 
cijarnoga doba bilo je ljudskih stanovnika na zemlji. 
No nitko ne može dati odgovora na to, otkad su ži- 
vjeli najstariji ljudi. Neki istraživači tvrde: više od 
dvadeset milijuna godina. Za jednoga kasnijega pe- 
rioda živjeli su već prilično visoko razvijeni ljudi u 
Srednjoj Evropi, a od početka toga doba prošlo je 
ništa manje nego dvadeset i četiri tisuće godina! 

Najstariji ljudi, od kojih su se sačuvali okame- 
njeni skeleti sve do današnjih dana, bili su stvorovi 
vrlo niskoga stepena. Iz oblika nebnice u ustima — 
morali bismo zaključiti, da su jedva znali govoriti, 
barem ne razgovijetnim riječima. Nisu imali dru- 
goga orudja do kamena, što su ga našli na zemlji 
pa su tek mnogo kasnije umjeli kremen oštro izbru- 
siti i poslužiti se njime kao nožem ili oružjem. Ne- 
majući zgodnog orudja, štitili su se od hladnoće 
tako. da su se oblačili u životinjske kože, u špiljama 
i gudurama tražili su sklonište u noći, boreći se 
teško za opstanak s prirodom, s golemim životi- 
njama u šumama, mamutom, špiljskim medvjedom, 
bizonom i drugim nemanima. Ali su ipak znali oba- 
rati te životinje i njihovo meso upotrebljavati za 
hranu. Na nepregledne čopore divljih konja podu- 
zimali su lovačke hajke, gonili ih na strme pećine 
i tjerali ih odatle opet dolje u nizine. Mamute su lo- 
vili u iskopanim jamama. Meso divljači pekli su na 
vatri, a na razlupanim kostima, koje su se našle, 
razaznaje se, da su veoma rado jeli srž iz kostiju. 
Ljudi onih vremena znali su si i vatru upaliti, pa su 
pekli na plamenu puževe i školjke. Ali su oni bili 
i ljudožderi, koji su u bitki pale neprijatelje naprosto 
pojeli. 

Polaganim korakom prolaze tisućljeća, a teška 
zemaljska kruglja vrti svoje mase neumorno oko 
svoje osi, privezana vječnim zakonima o svoj put. 
Ljudi su pošli prema boljim vremenima. Poput Ro- 
binzona Kruzoe na onom osamljenom otoku, ko- 

riste se oni sa svime, što im zemlja pruža. U njiho- 
voj se duši rodila i umjetnička potreba, pa se kite 
probušenim životinjskim zubima, koje navlače na 
tetive i vežu oko vrata. Od životinjske kože režu 
remenje i prave šatore; od kostiju i rogova prave 
orudje i posudje; koštanim iglama i tetivama uče 
se šivati, hvataju divlje konje, te ih pripitomljuju 
jašući na njima, pa mogu lakše i brže obilaziti oko- 
licom i divljač loviti, a da se ne umore. U njihovom 
životu igra ulogu sob, kao ni jedna druga životinja. 
Sa oštro zašiljenim kamenjem urezuju oni u kosti 
slike sobova, konja, mamuta i bizona, a na zidovima 
svojih špilja slikaju njihove slike u nadi, da će im 
to donijeti sreću u lovu. 

Iz svoje pradomovine razgranali su se ljudi u 
različite dijelove svijeta, pa se razvili u bijelu, žutu, 
crvenu i crnu rasu. Tek kasnije su najrazvijeniji na- 
rodi stupili u period, što ga mi danas nazivljemo 
povjesnim vremenom, u pradavnu davninu, koja 
već ima isprave, pisane na kamenu i pečenoj ilo- 
vači. To doba trajalo je samo šest tisuća godina. 
Neznatan odlomak u poredjenju s beskrajnošću. 
Ali se ljudi nikada nisu tako brzo razvijali, kao za 
posljednjih sto godina. 


53. Svršetak svijeta. 

K oji je naš cilj? Kamo vodi naše putovanje po 
tamnim stazama budućnosti? To mi ne znamo. 
No »čovjek u mjesecu« u velikoj je brizi zbog naše 
sudbine. I on sam je nekada bio jedna užarena 
masa, koja se skrutila. Čas ga zagrije sunce, čas ga 
prožima’ studen u noći svemira, pa lebdi poput ka- 
kvog gorostasnoga spomenika svoje rodjene pro- 
šlosti. On sluti, da i zemlju čeka ista sudbina, jer i 
ona je jednoć bila žarko topla, prije nego što joj 
se površina skrutila. Njezina je unutrašnjost još i 

sada tako usijana, da to naš razum ne može ni shva- 
titi. Učenjaci su izračunali, da četiri stotine kilome- 
tara ispod zemaljske površine vlada toplina od de- 
set tisuća stupnjeva! Nijedna stvar nije u stanju 
podnijeti toliku temperauru osim u obliku plina, pa 
se drži, da je veći dio toga zemljanoga plina — že- 
ljezo. No ohladnjenje zemlje stalno napreduje kao 
i ohladnjenje sunca. Vrijeme je vječno, bez početka 
i bez svršetka, prostor je beskrajan i nema granica, a 
materija je nerazoriva; ona se doduše mijenja, ali 
se ne gubi. No zato je zemlja kao domovina ljudi, 
životinja i bilina prolazna. I ona mora za milijarde 
godina ohladnjeti, pa ne će moći podržavati nikakav 
život. Posljednji će ljudi poći na ekvator, da ondje 
umru; mora će se smrznuti do samoga dna, a čvrsta 
kora zemlje pretvorit će se u pješčanu pustinju. No 
i tada će se još teška kruglja kretati oko svoje osi, 
i još će uvijek obilaziti oko sunca, koje će postati 
tamnije i žarit će se crvenim svijetlom, koje će se 
pomalo gasiti. 

Zemlja je dakle mrtva i tiha. Lebdi kroz sve- 
mir kao kakvo groblje. Sve su njene brige zabo- 
ravljene — čitav je život bio samo jedan san, a »čo- 
vjek u mjesecu« u čudu će se pitati, gdje su ostali 
sunce i zemlja, i da li su njega, trabanta, zauvijek 
odnemarili. Mogao bi pomisliti, da je oslijepio, kad 
ne bi vidio, da se zvijezde u tihoj noći još uvijek isto 
onako jasno blistaju ; kao i nekada. 


54. K vječnim zvjezdama. 

G le, mi smo preko mjesec dana ostali u gostima 
kod »čovjeka u mjesecu«, a da se nismo zagu- 
šili. Mogli bismo dakle produžiti svoje putovanje i 
zaći dublje u dubine svemira. Ali kako ćemo doći 
onamo? Ta to je tako beskrajno daleko, a gore je 
tako užasno studeno, da bismo morali zaželjeti va- 

trena kola sv. Ilije, koja bi nas onamo odvezla stre- 
lovitom brzinom. 

Ali ne, mi ćemo još jedanput sjesti na trak svi- 
jetla jer ćemo tako s brzinom od 300.000 kilome- 
tara u sekundi letjeti. I uz tu neizmjernu brzinu tre- 
bamo ništa manje nego četiri i pol godine, da sti- 
gnemo do najbliže zvijezde, Alfe u Centauru. Kad 
se odande osvrnemo, naše će staro sunce biti još 
samo svjetlucava zvijezda; zemlju i ostale planete 
uopće ne ćemo više vidjeti. 

Spuštamo se dakle opet na jednoj zraci svi- 
jetla i putujemo ravno dane, noći i godine, decenije, 
stoljeća, sve dalje s istom vrtoglavom brzinom. 
Sunca je odavna nestalo iza nas, ali pred nama se 
bljeskaju neprestano novi svjetovi iz noći beskraj- 
noga prostranstva. Jurimo pokraj njih i opažamo, 
da na mnogima od njih ima živih bića i bilina, ka- 
kovih nismo nikada vidjeli na zemlji. No brzo se 
prestajemo čuditi. Jer zašto bi baš zemlja bila je- 
dino nebesko tijelo, koje je obdareno životom? Ta 
ona je u svemiru sitnija od truna prašine, koja se 
nagomilava pod nogama dromedara na pustinjskim 
putovima Sahare; ona je neznatnija od jedne kap- 
ljice, koja se u neprestanim talasima mora razbija 
o pećine na obali otoka Sankt Paula. Veliki švedski 
istraživač, Svante Arrhenius, dokazao je godine 
1900., da iz nebeskih tjelesa proizlazi jedna snaga, 
koja se zove »pritisak svijetla« te može materiju i 
mikroskopski život prenositi s jedne zvijezde na 
drugu. Bez takovoga prenosa u svemir teško bi se 
moglo shvatiti, kako je uopće mogao nastati život na 
našoj zemlji, koja je u početku bila usijana tekućina. 
Najoštrijim dalekozorima, koje smo dosad mogli na- 
činiti, vidimo na nebeskome svodu oko milijun zvi- 
jezda. Mliječna cesta jedna je gomila od sunaca. Pa 
kako onda dolazi ta jadna mala zemlja do toga, da 
bude jedina, kojoj se na površini razbujao život? 

Produljimo svoj put za tisuću godina! Iza nas 
leže zvijezde, koje sa zemlje možemo opaziti samo 

najjačim dalekozorom. No pred nama neprestano 
niču novi svjetovi kao prosute zvijezde. Sunca, 
mnogo puta veća od našega, dvozviježdja, tamne 
zvijezde, koje su se već ugasile, te svijetle maglene 
mrlje u beskrajnoj mijeni — bogatstvo stvaranja je 
neiscrpno. 

I sve dalje teče naše putovanje, milijardu go- 
dina, u ravnoj crti i neprestano s istom brzinom od 
300.000 kilometara u sekundi! Naša bi se slaba 
ruka umorila, pripisujući neprestano broju godina 
nove ništice! Medjutim će se naše staro sunce uga- 
siti, a mi ćemo još uvijek juriti prostorom svemira 
— pa ipak mu ne ćemo nikada doći na kraj; pro- 
stor je beskrajan, a vrijeme vječno, pa naš zemaljski 
razum ne može da shvati duljinu svemira i vječnosti! 


Preveo Ivo Kršić. 

